ישיבת מליאה, כנסת 25, פרוטוקול מספר 69, 2023-05-15 00:00

אמיר אוחנה: חברי הכנסת, אני מתכבד לפתוח את ישיבת הכנסת

אמיר אוחנה:  היום יום שני כ"ד באייר התשפ"ג, 15 במאי 2023

אמיר אוחנה:       הודעה למזכיר הכנסת

דן מרזוק: ברשות יושב-ראש הכנסת, אני מתכבד להודיעכם, כי הונחו היום על שולחן הכנסת –      לדיון מוקדם – החל בהצעת חוק פ/3320/25 וכלה בהצעת חוק פ/3355/25: הצעת חוק לתיקון פקודת התעבורה (פיצוי כספי בגין איחור אוטובוס), התשפ"ג–2023, מאת חבר הכנסת ואליד אלהואשלה; הצעת חוק התכנון והבנייה (תיקון – שינוי חלק המקרקעין המותר להפקעה ללא פיצויים), התשפ"ג–2023, מאת חבר הכנסת יוסף עטאונה; הצעת חוק זכויות הדייר בדיור הציבורי (תיקון – סיוע ריאלי בשכר דירה), התשפ"ג–2023, מאת חברי הכנסת יסמין פרידמן ויוראי להב הרצנו; הצעת חוק-יסוד: הכנסת (תיקון – ייצוג הולם לנשים ברשימת מועמדים לכנסת), מאת חברי הכנסת שרון ניר, אביגדור ליברמן, עודד פורר, יבגני סובה, יוליה מלינובסקי וחמד עמאר; הצעת חוק בתי קברות צבאיים (תיקון – חיילים זכאי חוק השבות), התשפ"ג–2023, מאת חבר הכנסת עידן רול; הצעת חוק לתיקון פקודת בתי הסוהר (שלילת זכויות יתר מאסיר ביטחוני המשתייך לארגון טרור), התשפ"ג–2023, מאת חבר הכנסת עידן רול; הצעת חוק העונשין (תיקון – הגנה על בסיסי צה"ל, שטחי אש, תחנות משטרה ומתקנים ביטחוניים), התשפ"ג–2023, מאת חבר הכנסת יצחק קרויזר; הצעת חוק למניעת אלימות במשפחה (תיקון – פיקוח אלקטרוני על אדם שהוצא נגדו צו הגנה), התשפ"ג–2023, מאת חברי הכנסת קטי קטרין שטרית, לימור סון הר מלך, פנינה תמנו, צגה מלקו, שלום דנינו, דן אילוז, בועז ביסמוט, יולי יואל אדלשטיין, חנוך דב מלביצקי, אושר שקלים, אריאל קלנר, משה סעדה, עמית הלוי, דוד ביטן, אלי דלל, משה פסל, ששון ששי גואטה, יונתן מישרקי, ארז מלול, צביקה פוגל, יצחק קרויזר, אופיר כץ ועודד פורר; הצעת חוק שירות הביטחון הכללי (תיקון – סיוע בטיפול בפשיעה פלילית חמורה), התשפ"ג–2023, מאת חבר הכנסת צביקה פוגל; הצעת חוק העונשין (תיקון – קביעת עונש מינימום לעבירות יידוי אבנים), התשפ"ג–2023, מאת חברי הכנסת שרון ניר, אביגדור ליברמן, עודד פורר, יבגני סובה, יוליה מלינובסקי וחמד עמאר; הצעת חוק שידורי טלוויזיה (כתוביות ושפת סימנים) (תיקון – הודעות חירום מונגשות), התשפ"ג–2023, מאת חבר הכנסת חילי טרופר; הצעת חוק איסור פרסומת והגבלת השיווק של מוצרי טבק ועישון (תיקון – איסור על ייצור ושיווק של מוצר עישון בטעם או בריח מובחן), התשפ"ג–2023, מאת חברי הכנסת בועז ביסמוט, אלי דלל, אחמד טיבי, צבי ידידיה סוכות וניסים ואטורי; הצעת חוק לתיקון פקודת בריאות העם (העדפות מתן רישיון למכשור רפואי בפריפריה), התשפ"ג–2023, מאת חבר הכנסת ואליד אלהואשלה; הצעת חוק חינוך מיוחד (תיקון – חינוך מיוחד מגיל לידה), התשפ"ג–2023, מאת חבר הכנסת מאיר כהן; הצעת חוק לתיקון פקודת התעבורה (תשלום עבור נסיעה בתחבורה ציבורית בכרטיס אשראי), התשפ"ג–2023, מאת חבר הכנסת ואליד אלהואשלה; הצעת חוק הגנת הצרכן (תיקון – ביטול עסקת מכר מרחוק למתן שירותי תיירות בישראל), התשפ"ג–2023, מאת חבר הכנסת דן אילוז; הצעת חוק האזרחים הוותיקים (תיקון – הקצאת מקומות חניה במקום ציבורי לאזרח ותיק), התשפ"ג–2023, מאת חבר הכנסת ואליד אלהואשלה; הצעת חוק לתיקון פקודת בריאות העם (מכשירים רפואיים מיוחדים), התשפ"ג–2023, מאת חברת הכנסת שרן מרים השכל; הצעת חוק ביטוח בריאות ממלכתי (תיקון – מתן שירותים במרפאה ביישוב קטן לחברי קופה אחרת), התשפ"ג–2023, מאת חבר הכנסת ואליד אלהואשלה; הצעת חוק-יסוד: מעמד ההכרזה על הקמת מדינת ישראל, מאת חבר הכנסת גלעד קריב; הצעת חוק הביטוח הלאומי (תיקון – העלאת גיל הגיוס הנדרש לפטור מתשלום דמי ביטוח לאומי), התשפ"ג–2023, מאת חבר הכנסת צבי ידידיה סוכות; הצעת חוק לשכת עורכי הדין (תיקון – קביעת אגרה מינימלית להגשת תלונה), התשפ"ג–2023, מאת חברת הכנסת טלי גוטליב; הצעת חוק העונשין (תיקון – עונש מזערי לעבירות ממניע גזענות או עוינות כלפי ציבור), התשפ"ג–2023, מאת חבר הכנסת משה סעדה; הצעת חוק הרשויות המקומיות (בחירות) (תיקון – הזכות להיבחר), התשפ"ג–2023, מאת חברי הכנסת עמית הלוי, אביחי אברהם בוארון, ניסים ואטורי, ששון ששי גואטה, משה סולומון, משה פסל, משה גפני ואריאל קלנר; הצעת חוק העדה הדרוזית, התשפ"ג–2023, מאת חבר הכנסת גדעון סער; הצעת חוק מאבק בארגוני פשיעה (תיקון – החמרת הענישה כנגד ארגוני סחיטה ושחיתות), התשפ"ג– 2023, מאת חבר הכנסת אלמוג כהן; הצעת חוק שיקום, פיצוי וסיוע משפטי לנפגעי עבירות מין, התשפ"ג–2023, מאת חברת הכנסת מירב כהן; הצעת חוק שירות ביטחון (תיקון – שוויון בגיוס ליחידות הטכנולוגיות), התשפ"ג–2023, מאת חבר הכנסת אלמוג כהן; הצעת חוק רישוי עסקים (תיקון – דרישת רישוי לאירועים דתיים וטקסים), התשפ"ג–2023, מאת חבר הכנסת גלעד קריב; הצעת חוק לתיקון פקודת העיריות (צדק חלוקתי בכל הרשויות המתוקצבות במדינת ישראל), התשפ"ג–2023, מאת חבר הכנסת יונתן מישרקי; הצעת חוק עבודת נשים (תיקון – תקופת לידה והורות לבנות זוג מאותו המין), התשפ"ג–2023, מאת חברת הכנסת שלי טל מירון; הצעת חוק לתיקון פקודת בריאות העם (הקמת בתי תפילה מוסלמיים בבתי חולים), התשפ"ג–2023, מאת חבר הכנסת ואליד אלהואשלה; הצעת חוק למניעת אלימות במשפחה (תיקון – פיקוח טכנולוגי להבטחת קיומו של צו הגנה והערכת מסוכנות – הוראת שעה), התשפ"ג–2023, מאת חבר הכנסת גדעון סער; הצעת חוק השיפוט הצבאי (תיקון – הארכת תחולת החוק על עבירות מין), התשפ"ג–2023, מאת חבר הכנסת יצחק קרויזר; הצעת חוק-יסוד: כבוד האדם וחירותו (תיקון – הזכות לשוויון), מאת חברי הכנסת בנימין גנץ, יפעת שאשא ביטון, אלון שוסטר, שרן מרים השכל, מיכאל מרדכי ביטון, חילי טרופר, גדי איזנקוט, פנינה תמנו ואורית פרקש הכהן; הצעת חוק למניעת אלימות במשפחה (תיקון – ממונה על נושא האלימות במשפחה במקומות עבודה גדולים), התשפ"ג–2023, מאת חברי הכנסת חוה אתי עטייה וצביקה פוגל

דן מרזוק:       לקריאה ראשונה, מטעם הממשלה: הצעת חוק בתי המשפט (תיקון מס' 106) (שופט עמית), התשפ"ג–2023; הצעת חוק להסדרת הצבת הכוורות וייצור הדבש, התשפ"ג–2023; הצעת חוק להסדר ההימורים בספורט (תיקון מס' 17), התשפ"ג–2023

דן מרזוק:       נוסח מתוקן להצעת חוק להקמת אוניברסיטה במחוז צפון, התשפ"ג–2023, של חבר הכנסת מאיר כהן

דן מרזוק:       דוח מבקר המדינה בנושא: סייבר ומערכות מידע, מאי 2023

דן מרזוק:  תודה

אמיר אוחנה: תודה למזכיר הכנסת

בממשלה בשל:  << נושא >> 1

בממשלה בשל:  ממשלה שמפקירה את המאבק ביוקר המחיה ונכנעת לסחטנות קואליציונית על חשבון כיסם של אזרחי ישראל; << נושא >>  

בממשלה בשל:  << נושא >> 3

בממשלה בשל:  ממשלה שכושלת בטיפול כנגד אלימות ורצח נשים< נושא >>      

אמיר אוחנה: הנושא הראשון על סדר-היום: הצעות להביע אי-אמון בממשלה

אמיר אוחנה:  אני מזמין את חברת הכנסת יסמין פרידמן לנמק את ההצעה מטעם סיעת יש עתיד

אמיר אוחנה:  בבקשה

אמיר אוחנה:  עד עשר דקות לרשותך, גברתי, בבקשה

יסמין פרידמן: תודה, אדוני יושב-ראש הכנסת

יסמין פרידמן:  קודם כול, אני רוצה לנצל את ההזדמנות כדי לחזק ולהודות לתושבי הדרום על ההתמודדות האיתנה שלהם, על החוסן הנפשי, על מרחב הנשימה שהם מספקים למדינה כל פעם מחדש כדי להתמודד עם האתגרים הביטחוניים שניצבים בפנינו

יסמין פרידמן:       כשהתחיל המבצע היה לי ברור, כמו לרבים מחבריי, שאנחנו נקדיש את הימים הקרובים כדי להסתובב בדרום, לחזק את התושבים, לראות איפה יש בעיות שאפשר לסייע בהן

יסמין פרידמן:  אבל האדם מתכנן תוכניות, והממשלה צוחקת לו בפנים

יסמין פרידמן:  במקום לעשות את זה, היינו צריכים לעלות לירושלים, לדיונים והצבעות בכנסת, שהמשיכו כסדרם

יסמין פרידמן:  עכשיו, אם החליטו להמשיך ולנהל את הכנסת בזמן מבצע צבאי, ראוי היה שהדיונים יתקיימו סביב המצב הביטחוני: על העיר אשקלון שלא מספיק ממוגנת, והתושבים כבר שנים מתחננים לתקציבים מהממשלה; על מיגון מעונות היום בעוטף; על סיוע כספי לעסקים שנפגעים כלכלית כל פעם מחדש

יסמין פרידמן:  אבל אף אחד מהדיונים האלה לא התקיים

יסמין פרידמן:      אז על מה כן היה כל כך חשוב לדון בזמן מבצע צבאי כשתושבים יושבים במקלטים? על קרן הארנונה

יסמין פרידמן:  ולא מספיק שהממשלה החליטה לדון בזה בזמן מבצע, גם גרמתם לראשי הרשויות לעזוב את הערים שלהם כדי להגיע לפה כדי שלא תעשו מחטף של כספים על גב התושבים שלהם

יסמין פרידמן:  ושיא השיאים של הציניות והעולב היה שראש הממשלה שולח את היועץ שלו כדי לאיים על חברי הכנסת מהקואליציה שמתנגדים לחוק

יסמין פרידמן:  בלי בושה, הוא פשוט מתיישב סביב השולחן, לוקח מיקרופון ומבהיר שלראש הממשלה חשוב שהחוק הזה יעבור ושחברי הקואליציה נדרשים לתמוך בו

יסמין פרידמן:  ומה יקרה למי שלא יתמוך בו? תשאלו את חיים ביבס, שאתמול שילם מחיר על כך שהגן על הרשויות המקומיות; תשאלו את גלנט, שכמעט הודח מתפקידו בגלל שהעז להגיד את דעתו המקצועית

יסמין פרידמן:       עכשיו בואו נדבר קצת על כסף: 13

יסמין פרידמן: 6 מיליארד שקלים של כספים קואליציוניים אושרו אתמול – 11 מיליארד שקלים יותר מהממשלה הקודמת

יסמין פרידמן:  אני לא יודעת אם אנשים מצליחים לתפוס עד כמה מטורף המספר הזה

יסמין פרידמן:  לצורך ההמחשה, מיגון כל יישובי הצפון עולה 5 מיליארד; הקמה של בית חולים עולה מיליארד שקלים; סוללת כיפת ברזל עולה חצי מיליארד שקלים

יסמין פרידמן:  אז מי שיפתח ויסתכל לאן הולכים הכספים הקואליציוניים לא ימצא אף אחד מהדברים האלה

יסמין פרידמן:  מה הוא כן ימצא? בואו נראה: 3

יסמין פרידמן: 7 מיליארד תוספת תקציב לישיבות; 1

יסמין פרידמן: 18 מיליארד תוספת שכר למורי החינוך החרדי שאינם מלמדים לימודי ליבה; 850 מיליון שקלים תקציב לתלושי מזון שילכו רק למי שדרעי רוצה שהם ילכו, בדיוק כמו שהיה בקורונה – אם אתם משפחות מעוטות יכולת חילוניות, כנראה שלא תראו הרבה מהכסף הזה; 750 מיליון שקלים תוספת לפרויקטים במשרד התשתיות הלאומיות – מעניין מה זה אומר, אני עדיין מחכה להסבר כבר כמה חודשים; 500 מיליון שקלים לרשות החרדים שתוקם במשרד ראש הממשלה; 500 מיליון שקלים למשרד המסורת – להזכירכם, המסורת הייתה איזושהי מחלקה קטנה באחד המשרדים, אז עכשיו גם פתחו משרד עם שר ועוזרים ויועצים ונהגים ותקציבים, וגם עוד 500 מיליון שקלים מהכספים הקואליציוניים

יסמין פרידמן:       400 מיליון שקלים לחטיבת ההתיישבות; 160 מיליון תקציב להקמת מבני דת; 150 מיליון שקלים תקציב ליחידת הפריפריה של דרעי

יסמין פרידמן:  עכשיו, אני לא מבינה לאיזו פריפריה מתכוונים ולמה זה לא נמצא במשרד הנגב והגליל; 285 מיליון שקלים תקציב לזהות יהודית, שעדיין אני מנסה לשאול זהות יהודית של מי הם רוצים לבדוק ולמה; 6 מיליון שקלים מימון ייעוץ והדרכה לטהרת המשפחה – אנשים כנראה לא יודעים לשמור על טהרת המשפחה שלהם לבד, הם צריכים עזרה ב-6 מיליון שקלים

יסמין פרידמן:  וזה ממשיך וממשיך

יסמין פרידמן:  אני לא אעבור על כל הביזיון הזה, כי הכול כבר נראה ונשמע אותו דבר, אבל נראה לי שהכיוון די ברור

יסמין פרידמן:       13

יסמין פרידמן: 6 מיליארד כספים קואליציוניים שכולם כניעה לסחטנות של סמוטריץ' והחרדים

יסמין פרידמן:  במקום להשקיע בחינוך, בהורדת יוקר המחיה, בפיתוח מנועי צמיחה כלכלית, מכרתם את נשמתכם בשביל לקנות עוד קולות לבחירות הבאות

יסמין פרידמן:  אתם מוכרים את העתיד של הילדים שלנו רק כדי להישאר בשלטון

יסמין פרידמן:  איך יש לכם את האומץ בכלל להעביר כמות מטורפת כזאת של כספים שנייה אחרי שסיימנו מבצע צבאי? בנייה של 20 מעונות יום ממוגנים ביישובי עוטף עזה הופסקה בגלל שלא הצלחתם למצוא 60 מיליון שקלים – זה בלתי נתפס בעיניי; עם הכספים הקואליציוניים שאתם מעבירים פה אפשר לבנות מעל 4,500 מעונות כאלה

יסמין פרידמן:  איפה שרי עוצמה יהודית? איפה אלמוג כהן, שפתח לשכה פרלמנטרית בשדרות? הוא פתח אותה כדי להביע סולידריות עם התושבים, אבל כנראה שהוא חושב שהוא כיפת ברזל אנושית, אז תושבי הדרום לא צריכים מיגון

יסמין פרידמן:      ואם כבר מדברים על כספים, בואו נחזור לקרן הארנונה

יסמין פרידמן:  לא מספיק שאתם מחלקים את כספי המיסים של כולנו, נותנים תמריצים שימנעו יציאה של מגזר שלם לעבודה, גם את כספי הארנונה שלנו אתם עכשיו רוצים לקחת

יסמין פרידמן:  אנחנו מדברים על 150 מיליון שקלים בשנה הראשונה, כסף שהמדינה יכולה לשים בעצמה כדי לטפל כביכול במשבר הדיור

יסמין פרידמן:  כולנו יודעים שיש את הכסף הזה – כסף שהיה יכול להגיע מרמ"י, שהרוויחו בשנה החולפת 37 מיליארד שקלים

יסמין פרידמן:  אבל למה לקחת מהמדינה? אפשר לקחת מהתושבים, ועל הדרך גם לנקום באלו שהתנגדו להפיכה המשטרית

יסמין פרידמן:  הרווחתם שתי ציפורים במכה אחת

יסמין פרידמן:       ראשי ערים קורעים את עצמם כדי להעניק שירותים טובים לתושבים שלהם, ואתם, בלי בושה, מכניסים את היד לכיס האישי של כל תושב ותושב, לוקחים משם כסף לפתרון בעיות שאתם לא הצלחתם לפתור

יסמין פרידמן:  ראיתי את דף המסרים שיצא אתמול: ישראל הראשונה לא רוצה לתת כסף לישראל השנייה

יסמין פרידמן:  אז ראשית, חבל שגילינו את זה מהתקשורת, כי תושבי באר שבע, אשדוד, ירוחם, יבנה, חולון, בית שאן, נתניה ועוד היו שמחים לדעת מראש שהם הפכו בלילה אחד מישראל השנייה והמתוקה לישראל הראשונה החזירה והאליטיסטית

יסמין פרידמן:  ומה היה חטאם? שהם גרים בעיר שבה יש ראש עיר שעבד, ועכשיו, במקום שאת פירות העבודה הקשה שלו יקבלו תושבי העיר, מי שתקבל אותם היא המדינה, והיא תבחר איך לחלק את הכסף

יסמין פרידמן:  רוצים לדעת לאן הוא יגיע? תסתכלו על חלוקת הכספים הקואליציוניים, תבינו לבד

יסמין פרידמן:       דבר אחרון, בשבוע שעבר יצא דף מסרים נוסף מטעם הממשלה, ולפיו התבקשו חברי הקואליציה, בכל פעם שיישאלו על הכספים הקואליציוניים ההזויים שלהם, לדבר על 12 המיליונים שהוספנו בממשלה הקודמת לטובת עיקור/סירוס חתולים

יסמין פרידמן:  ברשותכם, אגיב

יסמין פרידמן:  12 מיליוני שקלים זה 0

יסמין פרידמן: 008% מסך הכספים הקואליציוניים

יסמין פרידמן:  עיקור/סירוס חשוב גם לבני האדם, לשמירה על סביבה נקייה ועל מניעת סבל

יסמין פרידמן:  ראשי רשויות דורשים את הכסף מהמדינה עבור הדבר הזה

יסמין פרידמן:  מי שמבין טיפה יודע שזה טיפה בים לעומת התקציב שדרוש כדי לטפל בבעיה הזאת, אבל אתכם זה לא מעניין

יסמין פרידמן:  איך אומרים? Sorry, not sorry

יסמין פרידמן:  הממשלה הזאת תיזכר לדיראון עולם כממשלה הכי בזבזנית, הכי מושחתת, עם הכי הרבה שרים שעושים כלום ושום דבר; ממשלה שמכרה את החינוך של הילדים שלה, את המיגון של תושבי הדרום, את הכלכלה הישראלית, רק בשביל להישאר בשלטון

יסמין פרידמן:  סליחה, אבל זו בושה, ואתם בושה

יסמין פרידמן:  תודה

אמיר אוחנה: תודה לחברת הכנסת פרידמן

אמיר אוחנה:       אני מתכבד להזמין את חבר הכנסת אביגדור ליברמן לנמק את ההצעה מטעם סיעות ישראל ביתנו והעבודה, בבקשה

אמיר אוחנה:       שלום וברוכים הבאים לאורחים ביציע

אמיר אוחנה:  אני רואה כאן את חיילי צה"ל האהובים עלינו

אמיר אוחנה:  ברוכים הבאים לכנסת

אביגדור ליברמן: אדוני היושב-ראש, אדוני השר, כנסת נכבדה, במדינת ישראל אירוע רודף אירוע, חדשות מתחלפות כמו עננים בחורף, והכותרת הראשית מאתמול הופכת היום כבר להיסטוריה לא רלוונטית

אביגדור ליברמן:  למרות זאת, אני רוצה לדבר על ההיסטוריה של אתמול, על הכותרת של שלשום, על אותו מבצע, על אותו סבב רביעי שרק חווינו אותו לפני יומיים

אביגדור ליברמן:  דבר ראשון, מבחינה צבאית אין ספק, מדובר בהצלחה כבירה, עבודה מדויקת ומרשימה

אביגדור ליברמן:  אבל מה לעשות, זה סבב רביעי בארבע שנים

אביגדור ליברמן:  ביום חמישי נסעתי לאשקלון, נסעתי לעוטף עזה, פגשתי את התושבים, וכולם אמרו אותו דבר: לא אכפת לנו שזה יימשך 15 יום, שזה יימשך חודש או חודשיים, אבל אנחנו רוצים פעם אחת ולתמיד לסיים את זה

אביגדור ליברמן:  אי-אפשר לנהל חיי שגרה ולהיכנס כל כמה חודשים או מקסימום שנה לעוד סבב, ומשתקים לנו יותר מרבע מאוכלוסיית מדינת ישראל

אביגדור ליברמן:  כשאנחנו מדברים על טרור, אדוני היושב-ראש, צריך להבין שמטרת הטרור אינה להכריע צבא סדיר – המטרה היא קודם כול לשבש את השגרה, לזרוע פחד, לזרוע מוות, לזרוע שיבושים

אביגדור ליברמן:  זה מה שהטרור מעמיד לעצמו כמטרה, ואת המטרה הזו במידה רבה הם השיגו

אביגדור ליברמן:       מה שעוד חשוב להבין זה שההצלחה הזו הייתה חלק בלתי נפרד מאותה עבודת מטה רצינית של אנשים רציניים שעשו אותה, וזה כל ההבדל בין מהלך צבאי – ובאמת מי שהכינו את התשתית זה השב"כ, זה הצבא, הרמטכ"ל הרצי הלוי, רונן בר

אביגדור ליברמן:  כשאני מסתכל על מהלכים אחרים – ואני אומר לך, אדוני היושב-ראש, לא משנה איזה מהלך: צבאי, כלכלי, מדיני, אתה חייב אנשים רציניים שיעשו עבודה רצינית, וזה ההבדל מהמהלך המשפטי שעשו עם שמחה רוטמן ויריב לוין

אביגדור ליברמן:  אתה רואה את הביצוע פה ושם ואת כל ההבדלים

אביגדור ליברמן:  אני חושב שפה בהחלט ראש הממשלה והסביבה שלו חייבים לעשות חשבון נפש

אביגדור ליברמן:       באמת, במבצע הזה כולם עשו עבודה יוצאת מן הכלל – גם השב"כ, גם אגף המודיעין וכל החיילים – אבל מי שהיה שפיץ במבצע הזה זה היה חיל האוויר, אותו חיל האוויר ואותם טייסים שאחד השרים אומר שהם נמושות והשני מתחרה ואומר: שילכו לעזאזל, נסתדר בלעדיהם

אביגדור ליברמן:  אנחנו זוכרים את ראש הממשלה מופיע בפורום המטה הכללי, משתלח בפורום המטה הכללי ואומר: אתם עולים למדינה 70 מיליארד שקל ואתם לא נלחמים בתופעת הסרבנות

אביגדור ליברמן:  אנחנו ראינו את אותם סרבנים, אותם טייסים, איזו עבודה הם עשו; אין חיל אוויר כזה, שמסוגל בדיוק ובאפקטיביות כאלה לעשות עבודה

אביגדור ליברמן:  אז כדאי גם לראש הממשלה להזכיר את זה, ושיעשה חשבון נפש

אביגדור ליברמן:       אבל מה צורם במיוחד? אני חייב פה להגיד

אביגדור ליברמן:  אני זוכר, בניגוד לאחרים, קמפיין מ-2006

אביגדור ליברמן:  אני לא יודע, אדוני היושב-ראש, אתה עוד לא היית בפוליטיקה אבל ראש הממשלה יצא לקמפיין ב-2006 עם הסיסמה "חזק מול החמאס", וב-2009 הוא מתייצב בכניסה לאשקלון ומפיק שם סרטון, סרטון שהוא אחר כך הוא מפיץ בין כל הבוחרים ובין כל התומכים

אביגדור ליברמן:  למה הוא מתחייב באותו סרטון? נמגר שלטון החמאס

אביגדור ליברמן:  כל מה שראינו הוא שראש הממשלה בנימין נתניהו הפך לשותף אסטרטגי של החמאס, בעל ברית של החמאס

אביגדור ליברמן:  אין עוד מישהו שמחזק את חמאס בעולם כמו שמחזק אותו ראש הממשלה בנימין נתניהו; אותו ראש ממשלה, אגב, שכתב – אני זוכר את הספר שלו, האם המערב יכול לנצח את הטרור

אביגדור ליברמן:  כל מה שהוא כתב – הוא עושה בדיוק ההפך

אביגדור ליברמן:  אני זוכר אותו כשגריר באו"ם, הוא יצא חוצץ נגד עסקת ג'יבריל ומסביר למה זה דבר שאסור לעשות

אביגדור ליברמן:  ובתור ראש הממשלה הוא מוביל את עסקת שליט, על אותו עיקרון, ומשחרר יותר מ-1,000 מחבלים, חלקם הגדול עם דם על הידיים

אביגדור ליברמן:  יותר מ-1,000 מחבלים הוא משחרר, כולל יחיא סנוואר, שהפך לפרטנר שלו

אביגדור ליברמן:  ראיתי את ישראל כץ, חבר הקבינט, רק מזכיר שאנחנו נסכל את יחיא סנוואר – ראש הממשלה חטף היסטריה, עשה סקנדל לישראל כץ, נזף בו, כי כל מה שראינו הוא שראש הממשלה נותן חסינות לראשי החמאס מאז שהוא הפך לראש ממשלה

אביגדור ליברמן:       אני יכול להגיד לך מעדות ראשונה – ואני תמיד שמח שמזכירים לי את הנייה – הנייה, 48 שעות

אביגדור ליברמן:  יש סיבה אחת שהנייה עדיין בחיים, ולסיבה הזאת קוראים בנימין נתניהו

אביגדור ליברמן:  אגב, גם יחיא סנוואר, גם לו יש כל הסיבות לא להתהלך, לא להסתובב בכדור הארץ הזה

אביגדור ליברמן:  מי שמונע את זה זה רק ראש הממשלה, בדיוק כמו שהוא מנע פינוי של ח'אן אל-אחמר

אביגדור ליברמן:  אתם זוכרים? ח'אן אל-אחמר, אי-אפשר לפנות אותו לפני הרמדאן; אנחנו אחרי הרמדאן, וגם לא מפנים

אביגדור ליברמן:  ההוראה, הפקודה, על פינוי ח'אן אל-אחמר ניתנה, ומי שמנע את זה הוא ראש הממשלה

אביגדור ליברמן:  הוא מנע את זה בכתב – לא רק בעל פה, גם בכתב

אביגדור ליברמן:       לכן, כשאנחנו אומרים: מה פתאום אנחנו נותנים את החסינות הזאת לראשי הטרור? הרי חמאס – את הסבב האחרון הפעיל חמ"ל יחד עם הג'יהאד האסלאמי, הם ישבו באותו חמ"ל והוציאו יחד הודעות

אביגדור ליברמן:  הרי לו חמאס רצה למנוע, הוא היה מונע מהג'יהאד האסלאמי לירות רקטות על מדינת ישראל

אביגדור ליברמן:  לכן, כל הנושא של החסינות שניתנת לראשי טרור הוא פשוט באמת כניעה לסחיטה ולאיומים

אביגדור ליברמן:  ראש הממשלה פוחד מחמאס

אביגדור ליברמן:  הוא נרתע מחמאס

אביגדור ליברמן:  הדבר העיקרי שראש הממשלה מונע מאזרחי ישראל זה להבין מה ה-end game שלנו מול חמאס

אביגדור ליברמן:  הרי עזה לא תיעלם, ולא ברור לי לאן הוא מוביל

אביגדור ליברמן:  אפשר בימים האחרונים להבין מה האסטרטגיה שלו

אביגדור ליברמן:  האסטרטגיה שלו, אדוני יושב-ראש, זה קודם כול הסקר הקרוב, והחלק השני באסטרטגיה שלו – אחריי המבול

אביגדור ליברמן:  כי באמת, לגבי רצועת עזה יש פתרונות, זה לא נגזר משמיים

אביגדור ליברמן:  אפשר לטפל ויותר קל לטפל מאשר ביהודה ושומרון, כי בעזה אין יישובים יהודיים ואין בתוכה יהודים; יש להם נגישות לעולם החיצון, יש להם חוף ים; הם סגורים בין מצרים לישראל, שתי מדינות שהאינטרס שלהן הוא לחנוק את חמאס

אביגדור ליברמן:  אבל הוא לא רוצה לעשות את זה, כי זה כרוך בלקיחת אחריות; זה אתגר גדול, דברים יכולים להשתבש

אביגדור ליברמן:  הוא לא רוצה לקחת שום אחריות, שום סיכונים

אביגדור ליברמן:  מה שמעניין אותו – סקר

אביגדור ליברמן:  ולכן הסבב האחרון מבחינה מדינית זה באמת מבצע להשבת המנדטים לליכוד, לא יותר מזה

אביגדור ליברמן:  כולם מבינים שהסבב הבא בפתח

אביגדור ליברמן:  סיימנו סבב, וכולם כרגע רק מחכים מתי יהיה הסבב הבא

אביגדור ליברמן:  זה לא ביטחון, זה לא שלום, זה לא חזון

אביגדור ליברמן:  זה כלום

אביגדור ליברמן:      אני חייב להוסיף פה עוד כמה נקודות

אביגדור ליברמן:  תראה, באמת אנחנו התחלנו את היום עם חדשות על ביזה, ביזה כלכלית, עם הארנונה, שזה שוד לאור היום

אביגדור ליברמן:  אנחנו התחלנו את היום הזה עם תקציב שלא מסתדר בשום מספר

אביגדור ליברמן:  אדוני שר האוצר, אני מקווה שראית את התקציב שהגשת לכנסת ישראל

אביגדור ליברמן:  שום מספר – המספרים שם לא מסתדרים

אביגדור ליברמן:  אני מקווה שלמדת לימודי ליבה, כי אני ניסיתי לעשות חשבונות, לא הסתדר שום דבר שם בתקציב הזה

בצלאל סמוטריץ': – – –     

אביגדור ליברמן: אבל מה שלא מצאתם זה כסף בתקציב לתת לאותם אנשים שבאמת מגיע להם, בדרום; לא מצאתם כסף לאותם מעונות יום ממוגנים; קיצצתם בתוכנית מיגון הצפון ב-80%; לא הוספתם שקל אחד לניצולי השואה

אביגדור ליברמן:  מה שיש בתקציב זה באמת ריסוק הכלכלה, ריסוק הכלכלה יחד עם תבוסתנות

אביגדור ליברמן:  אני אומר לך, המדיניות של ראש הממשלה זאת תבוסנות

אביגדור ליברמן:  מול החמאס זאת תבוסתנות, מול חיזבאללה זאת תבוסתנות

אמיר אוחנה: לסיום, אדוני

אביגדור ליברמן: הרי הג'יהאד האסלאמי הוא איום משני כשמשווים את האיום – הג'יהאד האסלאמי

אביגדור ליברמן:  אדוני שר האוצר, אתה גם חבר בקבינט

אביגדור ליברמן:  אדוני שר האוצר, כחבר בקבינט, כדאי לך לשאול: מה קצב ההתעצמות של חמאס? כמה רקטות הם מייצרים כל יום?     

אמיר אוחנה: לסיום, אדוני

אביגדור ליברמן: ולסיום, שרק תדעו שאם אנחנו לא נטפל תוך שלוש שנים בקצב ההתעצמות של חמאס, בעוד שלוש שנים זה יהיה חיזבאללה של היום, כולל פרויקטים של דיוק

אביגדור ליברמן:  אז כדאי פה לשים לב

אביגדור ליברמן:  תודה רבה

אמיר אוחנה: תודה רבה, וישיב במשולב על שתי ההצעות שר האוצר בצלאל סמוטריץ'

אמיר אוחנה:  בבקשה, אדוני השר

אמיר אוחנה:  לאחר מכן – הצעת האי-אמון שחברת הכנסת פנינה תמנו שטה תציג פה

אמיר אוחנה:  בבקשה, כבוד השר

בצלאל סמוטריץ': אדוני היושב-ראש, חברי השר, חבריי חברי הכנסת, חבר הכנסת ליברמן, אתה יודע, רציתי להגיד "קצת בושה", אבל זו מילה בוטה, אז קצת הוגנות, קצת יושר

בצלאל סמוטריץ':  הרי אתה הקמת ממשלה בקדנציה הקודמת עם תנועת אחות של חמאס

אורנה ברביבאי: די כבר, סמוטריץ', די, די – – – ברצינות

אמיר אוחנה: חברת הכנסת אורנה ברביבאי, תודה

בצלאל סמוטריץ': אתה אמרת בקולך, בריאיון לאחרונה, כששאלו אותך בנושא ביטחון, שאתה מראש הפקרת את ביטחונם של אזרחי ישראל בקדנציה הקודמת

בצלאל סמוטריץ':  נכנסת לממשלה שידעת בה שהידיים של צה"ל ומערכת הביטחון – – –     

אביגדור ליברמן: לא צריך לשקר מעל בימת הכנסת

בצלאל סמוטריץ': ידעת שאתה לא יכול לעשות שום דבר – –     

אביגדור ליברמן: הרי, שר האוצר, יש – – – הרי אתה עומד – – –     

בצלאל סמוטריץ': – – ואתה לא מתבייש לעמוד פה עכשיו בדוכן ולתת לנו מוסר בנושאי ביטחון?     

אביגדור ליברמן: עומד על הדוכן – – –      

אמיר אוחנה:  חבר הכנסת ליברמן

בצלאל סמוטריץ': אתה אלוף בדיבורים, חבר הכנסת ליברמן – –     

אביגדור ליברמן: קודם כול, אל תשקר מדוכן הכנסת

בצלאל סמוטריץ': – – וכזה כזה חלש וקטן במעשים

בצלאל סמוטריץ':  אתה רוצה שאחזור ל-48 השעות שלך עם הנייה? אני חושב שהציבור כבר מספיק חכם – –     

אביגדור ליברמן: אמרתי

אביגדור ליברמן:  לגבי הנייה תפנה לראש הממשלה נתניהו

בצלאל סמוטריץ': – – ויודע כבר מספיק טוב לשפוט את דברי הרהב שלך – –     

אמיר אוחנה: חבר הכנסת ליברמן, המליאה שמעה את דבריך בצורה מכובדת

בצלאל סמוטריץ': – – ובעיקר, אני חושב, לשפוט אותנו במעשים

אביגדור ליברמן: אדוני לא פינה את ח'אן אל-אחמר

אביגדור ליברמן:  אדוני שר האוצר, לא פינית את ח'אן אל-אחמר

בצלאל סמוטריץ': גם אתה לא פינית את ח'אן אל-אחמר

בצלאל סמוטריץ':  אתה היית שר ביטחון ולא פינית את ח'אן אל-אחמר

אביגדור ליברמן: אני פיניתי

אביגדור ליברמן:  נתתי פקודה לפנות

בצלאל סמוטריץ': וישבת בממשלה הקודמת שלא פינתה – נתת פקודה

בצלאל סמוטריץ':  לא פינית את ח'אן אל-אחמר

אביגדור ליברמן: נתתי – – – מי שנתן, מי שביטל – –      

בצלאל סמוטריץ': מספיק כבר עם הצביעות הזאת

בצלאל סמוטריץ':  היית כל כך הרבה פעמים בקואליציה

אביגדור ליברמן: – – ראש הממשלה ביטל אותה בכלל

בצלאל סמוטריץ': היית שר אוצר בממשלה הקודמת – השארת לנו ירושה של עלייה של 20% במחירי הדיור

בצלאל סמוטריץ':  השארת לנו ירושה של הסכם עם המחלבות – התייקרות של 17

בצלאל סמוטריץ': 5% במנגנון אוטומטי

אביגדור ליברמן: תקרא את הדוח – – – כנראה אתה לא יודע לקרוא

אמיר אוחנה: השר סמוטריץ', סליחה, רגע

אמיר אוחנה:  חבר הכנסת ליברמן, לא מדובר בדיאלוג

אמיר אוחנה:  המליאה שמעה את דבריך ברוב קשב, אלה שהסכימו ואלה שלא הסכימו

אמיר אוחנה:  אנא

אביגדור ליברמן: כנראה שר האוצר לא יודע לקרוא

אמיר אוחנה: אדוני, אם תמשיך להפריע, איאלץ לקרוא – – –     

בצלאל סמוטריץ': אני מבין, קשה, קשה לחבר הכנסת ליברמן לשמוע את האמת

בצלאל סמוטריץ':  אני באמת מבין את העמדה שלו

בצלאל סמוטריץ':  ישב בממשלה עם אויבי ישראל, תומכי טרור אנטי-ציוניים, שיעבד להם את הביטחון של מדינת ישראל

בצלאל סמוטריץ':  כולנו יודעים שהממשלה הקודמת יכולה הייתה להרשות לעצמה לצאת למבצע עלות השחר אחרי שהממשלה נפלה וכבר לא הייתה תלויה בהחלטת מועצת השורא

חמד עמאר: למה השארת את אותה התוכנית? אני שואל אותך, למה השארת את אותה התוכנית?      

אמיר אוחנה: חבר הכנסת חמד עמאר, תודה

אמיר אוחנה:  זה לא דיאלוג

בצלאל סמוטריץ': אני רוצה לדון את חבר הכנסת ליברמן לכף זכות

בצלאל סמוטריץ':  הוא, באמת לא נוח לו עם עצמו

חמד עמאר: למה לא שינית אפילו פסיק בתוכנית? אז אל תבוא עכשיו לדבר דברים לא נכונים

בצלאל סמוטריץ': יש לו ייסורי מצפון מאוד מאוד קשים על האיוולת הנוראה הזאת שהוא עשה רק בגלל שנאת נתניהו

חמד עמאר: את אותה תוכנית השארת

חמד עמאר:  הוא לא שינה שום דבר בתוכנית

בצלאל סמוטריץ': החרם הזה על נתניהו ועל הליכוד ועל המפלגות החרדיות גרם לו למכור את נשמתו ואת האינטרסים הכי חשובים של מדינת ישראל לתומכי טרור

בצלאל סמוטריץ':  אז, ברוך השם, הוא חזר לאופוזיציה, כי עם ישראל התפכח והעלה מחדש ממשלה יהודית, ציונית ולאומית

יוליה מלינובסקי: – – – מרגישים את זה – – –      

בצלאל סמוטריץ': אז האופוזיציה עומדת כאן ונותנת לנו עצות איך לנהל את המערכה הביטחונית

בצלאל סמוטריץ':  כן, המערכה הביטחונית הזו נוהלה בנסיבות האפשריות – וזה נכון, נכפו עלינו בעשורים האחרונים נסיבות מאוד מאוד לא טובות ביטחונית; אמרתי יותר מפעם אחת, בכל השנים האחרונות וגם בימים האחרונים, שאבן שטיפש אחד זורק לבאר גם 20 חכמים מתקשים מאוד להוציא

בצלאל סמוטריץ':  האיוולת הזאת של הבריחה מטרור ואוסלו ואחר כך הגירוש מגוש קטיף הכניסו שלושת רבעי מדינה תחת איום של טילים, ואנחנו באיזה ריטואל לא טוב של סבבים חוזרים ונשנים

בצלאל סמוטריץ':  כן צריך לומר בהקשר הזה ציון לשבח באמת מדהים לתושבי עוטף ישראל: גיבורים, נחושים, עוצמתיים, מאמינים, מחזיקים מעמד, גדלים, משגשגים, מתפתחים, למרות ועל אף כל הקשיים והאתגרים האלה

בצלאל סמוטריץ':  בתוך המציאות הלא-טובה הזאת, ביטחונית, שיבוא יום ונצטרך לעשות לה טיפול שורש, המבצע האחרון נוהל בצורה מקצועית, נחושה, התקפית, כשהיוזמה שלנו, כשהפגיעה בג'יהאד האסלאמי הייתה באמת, אני חושב, חריפה מאוד, גם בהיבט האנושי – של ראשיו, מחבליו שחוסלו אחד אחרי השני – בהיבט של הפגיעה בתשתיות, ביכולת ההתעצמות, במבנים, בבתי מגורים שהורדנו להם

בצלאל סמוטריץ':  בעיקר, חבר הכנסת ליברמן, המסר הזה מחלחל לחמאס, מחלחל לחיזבאללה, מחלחל לאיראן ומחלחל – – –     

אביגדור ליברמן: אדוני היושב-ראש, הודעה אישית

בצלאל סמוטריץ': כיוון שהזכירו את שמך

בצלאל סמוטריץ':  המסר הזה מחלחל לכל אויבינו מסביב

אמיר אוחנה: גם אדוני הזכיר את שמו של שר האוצר, ואנחנו לא מאפשרים הודעות אישיות בכל פעם שמזכירים שם של מישהו

בצלאל סמוטריץ': תאמין לי שהאפקט של ההסברים האלה שלנו לאויבים שלנו במעשים הוא פי אלף מדברי הרהב שלך על 48 שעות וכל מיני התרברבויות שלך כאן מעל הדוכן

בצלאל סמוטריץ':      בנושא הכלכלי, ברשותך, היושב-ראש, אני אשיב יותר באריכות בדברי הסיכום

בצלאל סמוטריץ':  אני רק רוצה לומר דבר כזה: יוקר המחיה, אני חושב שהוא באמת האתגר הגדול ביותר שעומד בפנינו; אירוע שנמשך הרבה מאוד שנים

בצלאל סמוטריץ':  המשק הישראלי צומח, מתפתח ב-20 השנים האחרונות, ועדיין יותר יקר כאן מבהרבה מדינות בעולם

בצלאל סמוטריץ':  יש לדבר הזה לפעמים סיבות אובייקטיביות, אבל רובן סובייקטיביות, ואפשר לטפל: מבנה לא נכון של המשק, שמייצר הרבה מאוד ריכוזיות ומונופולים, לא מאפשר תחרות מספיק טובה, הרבה מאוד חסמי יבוא, רגולטוריים, ביורוקרטיים, ולכן יקר במדינת ישראל

בצלאל סמוטריץ':  וזה האתגר המרכזי שלנו

בצלאל סמוטריץ':  אנחנו מטפלים בו בכל הספקטרום

בצלאל סמוטריץ':       אני רוצה להודות לך, אדוני היושב-ראש, ובאמצעותך גם לכל יושבי-ראש הוועדות וללשכה המשפטית של הכנסת – אנחנו מביאים את חוק ההסדרים הגדול ביותר בתולדות מדינת ישראל, נדמה לי, עם שורה של רפורמות סופר-דרמטיות בעולמות התשתית; בעולמות הדיור; בעולמות החסמים והתחרות במזון; בעולמות המאבק בהון השחור; בעולמות שילוב אוכלוסיות בשוק התעסוקה; בעולמות ההקלה על רגולציה וביורוקרטיה על עסקים, בין אם זה מסלול של רישוי ירוק לעשר שנים, בין אם זה מסלול של עסקים זעירים – נתנו ל-400,000 עסקים לפגוש את מס הכנסה פעם בשנה באפליקציה, עם הכרה בהוצאות נורמטיביות של 30%, וחבר הכנסת גפני עוד עזר לנו לטייב את ההצעה הזו

בצלאל סמוטריץ':  אנחנו מגדילים את ההכנסה הפנויה של אזרחי ישראל בנקודות זיכוי, בתוכנית לידה עד שלוש, בנקודות זיכוי לשש עד 12 ובהגדלה שלהן עכשיו ל-12 עד 18

בצלאל סמוטריץ':  חתכנו מכסים על 460 מוצרים; טיפלנו בירושה שהשאיר לנו חבר הכנסת ליברמן, והורדנו כמעט בחצי את ההתייקרות שהוא גזר על אזרחי ישראל – כמעט ב-50% – במוצרי החלב; הורדנו לחצי את ההתייקרות בחשמל; ביטלנו את ההתייקרות במים; ביטלנו את ההתייקרות בדלק

בצלאל סמוטריץ':       אבל – וזה אבל גדול – אלה טיפולים של עזרה ראשונה שיכולה הממשלה לעשות ממש בימים הראשונים שלה, עוד לפני שיש תקציב

בצלאל סמוטריץ':  האתגר הגדול הוא עכשיו בתקציב, בחוק ההסדרים, ובעיקר מייד אחר כך

בצלאל סמוטריץ':  והתקציב הזה כולל שורה של בשורות לאזרחי ישראל, והתקציב הזה כולל, עם הרפורמות שבצידו וחוק ההסדרים, שורה של בשורות בעולמות יוקר המחיה

בצלאל סמוטריץ':  ופה הצביעות שלכם, מכיוון שאחד המרכיבים הגדולים ביותר ביוקר המחיה, אדוני היושב-ראש, זה יוקר הדיור

בצלאל סמוטריץ':  כולנו מרגישים אותו במשכנתאות, בוודאי בעולם של ריבית גבוהה

יסמין פרידמן: וחוק הארנונה יפתור את זה

בצלאל סמוטריץ': אנחנו מרגישים את זה בשכירויות

בצלאל סמוטריץ':  ואנחנו מביאים משהו של שנים שנים שנים – ועדות ציבוריות, אנשי המקצוע במשרד האוצר ושר האוצר הקודם ליברמן, שהכניס את זה לתוך טיוטת חוק ההסדרים הקודמת שלו שאושרה בממשלה – סוף-סוף משהו שמתקן את העיוות שמייצר תמריץ שלילי לראשי הרשויות, שלא לבנות לדיור, כי הארנונה לדיור היא הפסדית

בצלאל סמוטריץ':  באים בלי לייקר – כן, בלי לייקר את הארנונה לכל אזרחי מדינת ישראל, באים ומאזנים נכון יותר בתוך סל הארנונה בין ארנונה עסקית לארנונה למגורים, עושים גם קצת צדק בין ערי המרכז

בצלאל סמוטריץ':  אגב, הן חזקות לא כי יש להן כאלה ראשי ערים מבריקים; יש להן ראשי ערים טובים, ובפריפריה יש ראשי ערים לא פחות טובים – אתם יכולים להשוות את נתוני הפתיחה? תשימו את בני ביטון, ראש עיריית דימונה, בתל אביב, ותאמינו לי שתל אביב תתפתח; תשימי את רון חולדאי בדימונה, והיא לא תהיה תל אביב

בצלאל סמוטריץ':  מה לעשות? נתוני הפתיחה שלה שונים לחלוטין, גם בגלל הריחוק הגיאוגרפי שלה אבל בעיקר כי אזרחי ישראל כולם במשך עשרות שנים השקיעו מאות מיליארדים בפיתוח התשתיות

בצלאל סמוטריץ':  מה שהפך את מטרופולין גוש דן למרכז העסקים של ישראל זה המיקום כמובן, הלוקיישן שלו במרכז הארץ, והשקעות עתק בתשתיות, שהפכו אותו למה שהוא

בצלאל סמוטריץ':  אנחנו משקיעים עכשיו 150 מיליארד שקל במטרו בגוש דן – מי מממן את המטרו הזה? תושבי אופקים, שדרות, נתיבות, קריית שמונה, בית שאן וטבריה

בצלאל סמוטריץ':      אז מה קרה? אז אסור לקחת גרוש וחצי? "מרוקנים את הרשויות", "מלאימים" – לא נוגעים בשקל מההכנסה הקיימת של הרשויות, לוקחים להן מקסימום 28% – עדיין, אגב, ארנונה עסקית היום רווחית – –     

יסמין פרידמן: תספר לבאר שבע למה לוקחים לה 4 מיליון

יסמין פרידמן:  תספר את זה לתושבי אילת

בצלאל סמוטריץ': – – פי 3

בצלאל סמוטריץ': 5 מההוצאות שיש לרשות מקומית על עסקים

בצלאל סמוטריץ':      אז עכשיו זה יהיה רווחי רק פי 2

בצלאל סמוטריץ': 5

בצלאל סמוטריץ':  ו-28% בתקרה הכי הכי גבוהה ילכו לקרן בשלטון המקומי – לא ייצבר בה שקל, כיוון שהכנסנו מנגנון בחוק שקובע שכל שקל שלא יצא לדיור בסוף השנה חוזר לרשויות המשלבות

בצלאל סמוטריץ':  זו לא קרן הניקיון, שאפשר לטעון כלפיה שהפכה לאיזה קופה ואין איך להוציא את הכסף הזה

בצלאל סמוטריץ':       וגם מתמרצים דיור

בצלאל סמוטריץ':  אני מציע לא לבחון את זה לפי מצב הבסיס הנוכחי, שיש בו המון תכנון לעסקים שאף אחד לא יממש אף פעם, וכמעט אין תוכניות לדיור

בצלאל סמוטריץ':  בואו נסתכל מה זה יעשה: זה ייצור מצב שעכשיו כל ראשי הרשויות ירוצו לתכנן דיור ועוד דיור ועוד דיור, ואנחנו נבנה עשרות ומאות אלפי יחידות דיור בשנים הקרובות, וזה יהפוך למאוזן כלכלית בשוטף

בצלאל סמוטריץ':  אנחנו הרי משקיעים, אתם יודעים את זה, מיליארדים בדיור: בתוספת של כיתות לימוד, בסבסוד תשתיות, ב"נתיב לדירה" – חומש תחבורה גדול תומך דיור – בהסכמי גג גדולים, בתוכניות של מחיר מטרה

בצלאל סמוטריץ':  נכון, כמו שעשו כל הממשלות הקודמות

יוליה מלינובסקי: אני רק שואלת אם אתה מאמין לעצמך

יוליה מלינובסקי:  אתה מאמין לעצמך או שזה סתם, דיבורים בעלמא? אתה באמת מאמין למה שאתה אומר?     

בצלאל סמוטריץ': אבל יש משהו אחד שלא הצלחנו לפתור, וזה השוטף של הרשויות, שהוא גירעוני בארנונה לדיור

בצלאל סמוטריץ':  את הדבר הזה אנחנו מתקנים

יוליה מלינובסקי: אין קשר בין המציאות – – –     

בצלאל סמוטריץ': וכן, יש כמה ראשי ערים שהתרגלו להיות עשירים גדולים, וכתוצאה מזה מייצרים פערים אדירים

אמיר אוחנה: חברת הכנסת יוליה מלינובסקי, תודה

בצלאל סמוטריץ': ושוב, הם לא עשירים גדולים כי הם מוכשרים מי יודע מה

בצלאל סמוטריץ':  הם עושים עבודה טובה, אני לא אומר אף מילה

יסמין פרידמן: אילת מאוד עשירה

אמיר אוחנה: חברת הכנסת פרידמן, גם אותך המליאה שמעה ללא הפרעה

בצלאל סמוטריץ': אילת, יש לנו – תראו, אני מאוד אוהב את הצביעות הזאת

בצלאל סמוטריץ':  אז בואו אני אגיד לכם, אני אגיד את האמת, עוד פעם, לצביעות של האופוזיציה

יוליה מלינובסקי: כשאתה היית שר האוצר – – –      

אמיר אוחנה: חברת הכנסת מלינובסקי

בצלאל סמוטריץ': רוצים שנילחם ביוקר המחיה, ואז כשרוצים להוריד את יוקר הדיור ולהגדיל היצע, אז אתם מפילים את זה בפופוליזם זול

יוליה מלינובסקי: בדיוק

יוליה מלינובסקי:  בדיוק

יוליה מלינובסקי:  פופוליזם זול עכשיו, שזה לא מסתדר בשום צורה ודרך

בצלאל סמוטריץ': אבל נאמר יותר מזה: יש לנו פתרון לעיר אילת

בצלאל סמוטריץ':  אני חושב שאת אילת בהחלט צריך להחריג

בצלאל סמוטריץ':  יש פתרון, מדד פריפריאלי

בצלאל סמוטריץ':  באתי לאופוזיציה וביקשתי שתאפשרו לי להגיש הסתייגות שר שתתקן את הנוסחה ותפתור את הבעיה לעיר אילת, והאופוזיציה סירבה, ואמרה לי: תשמע, אם אתה תפתח את זה עכשיו להסתייגות שר, אנחנו דורשים להתחיל מחדש את כל ההסתייגויות, את כל הפיליבסטר של היומיים

יוליה מלינובסקי: כי אי-אפשר ככה

יוליה מלינובסקי:  זה לא עובד ככה

יוליה מלינובסקי:  זה לא עובד ככה, זה לכולם

בצלאל סמוטריץ': אז טיפש אני לא

בצלאל סמוטריץ':  אני בכל זאת יום וחצי פה בכנסת ויודע איך זה עובד

בצלאל סמוטריץ':  אם אילת חשובה לכם – אני מודיע כאן מעל הדוכן – תאפשרו לי בוועדת הכספים בסיום ההצבעות להגיש רוויזיה, לפתוח את החוק, להגיש הסתייגות שר, להצביע עליה ולהצביע מחדש על החוק

יוליה מלינובסקי: אבל מה עם בית שאן, עם אשדוד, עם כל – – –     

בצלאל סמוטריץ': אם אתם חושבים שתעשו ניצול ציני של העיר אילת כדי לטרפד את כל החוק, זה לא ילך לכם

יסמין פרידמן: אבל מה עם באר שבע?     

יוליה מלינובסקי: מה עם שאר הערים? אוקיי, פתרת באילת, מה עם בית שאן?     

אמיר אוחנה: חברת הכנסת מלינובסקי, אני קורא אותך בקריאה ראשונה

יוליה מלינובסקי: לא, אבל זה מטריף את השכל

יוליה מלינובסקי:  אוקיי, תטפל באילת; מה עם בית שאן? הסתייגות שר מבית שאן, הסתייגות שר מאשדוד

אמיר אוחנה: כרגע קראתי לך, גברתי, בקריאה ראשונה

בצלאל סמוטריץ': בית שאן מרוויחה

בצלאל סמוטריץ':  אשדוד, אגב, יושבת על נמל, מרוויחה 100 מיליון שקל בשנה מהנמלים שהמדינה בנתה לה; מותר לה להתחלק בכסף הזה עם רשויות שלא יושבות על הים ושהמדינה לא בנתה להן נמל

בצלאל סמוטריץ':  תפסיקו עם הציניות הזאת

יוליה מלינובסקי: הבנתי

יוליה מלינובסקי:  בקיצור – – –     

אמיר אוחנה: חברת הכנסת מלינובסקי

בצלאל סמוטריץ': אני לא העיפרון הכי מחודד בקלמר, אולי, אבל אני גם בהחלט לא הצד של המחק

יוליה מלינובסקי: אתה יודע, כבר היה כזה ניסיון לקחת מהעשירים ולתת לעניים, שבסוף כולם יהיו עניים

יוליה מלינובסקי:  בצלאל סמוטריץ', הכול – – –     

אמיר אוחנה: תודה

בצלאל סמוטריץ': אז אם אתם רוצים, אם אילת חשובה לכם – אילת, כידוע, יקרה לליבי

בצלאל סמוטריץ':  אני הובלתי, יחד עם חבר הכנסת לשעבר איציק שמולי, את המאבק למניעת הסגירה של שדה דב

בצלאל סמוטריץ':  הצלחנו לדחות את זה בשלוש שנים

בצלאל סמוטריץ':  אני מחויב לאילת לאורך כל שנותיי, חושב שהיא עיר חשובה

בצלאל סמוטריץ':  אנחנו, אגב, עכשיו, בסיכום עם ראש הממשלה, נקדם בעזרת השם רכבת לאילת

בצלאל סמוטריץ':  זה יהיה שינוי דרמטי בעיר הזאת, ובכלל בכל אזור הנגב

בצלאל סמוטריץ':  אנחנו לא צריכים לקבל מכם הטפות מוסר בעניין הזה

בצלאל סמוטריץ':      אם אילת חשובה לכם, יש לנו נוסחה שמאפשרת לפתור את בעיית אילת

בצלאל סמוטריץ':  אל תנסו להשתמש בציניות בתושבי אילת כדי לפגוע בכל החוק הזה ולא לאפשר לנו להעביר אותו בלוח הזמנים של חוק ההסדרים

בצלאל סמוטריץ':  אני נחוש להעביר את החוק הזה

בצלאל סמוטריץ':  אמרתי שוב: זה אולי הכלי החשוב ביותר והמרכזי ביותר שנעשה עד היום להורדת יוקר המחיה

יסמין פרידמן: 1,800 שקלים זה מה שיעודד בנייה? 1,800 שקלים

יסמין פרידמן:  זה מה שיעודד בנייה?      

בצלאל סמוטריץ': כן

בצלאל סמוטריץ':  נו, באמת, באמת

בצלאל סמוטריץ':  אני אסביר לך למה כן

בצלאל סמוטריץ':  נורא פשוט: זה לא 1,800 שקלים

בצלאל סמוטריץ':  נניח שהיום הארנונה הממוצעת בפריפריה לדירת מגורים היא 4,000 שקל בשנה

יסמין פרידמן: איפה יש 4,000?     

מטי צרפתי הרכבי: למה לא תבדוק מלוות? כמה מלוות יש לרשויות האלה? מה עומס המלוות שלהן?     

בצלאל סמוטריץ': כשאנחנו עכשיו הופכים את זה לכמעט 6,000 שקל, אנחנו בעצם מוסיפים עכשיו לתשלומי הארנונה לדיור, וזה קבוע כל שנה, כל שנה, לתוך השוטף של הרשות

בצלאל סמוטריץ':  ואגב, קבענו בחוק שזה מוגדר הכנסות עצמיות ולא תמיכות מדינה, כדי שרשויות לא יפסידו את המעמד של רשות איתנה

מטי צרפתי הרכבי: אבל תבדוק מלוות

יסמין פרידמן: גם זה היה קידום שלנו

יסמין פרידמן:  זה לא הופיע בחוק

אמיר אוחנה: חברת הכנסת פרידמן

בצלאל סמוטריץ': זה לא היה תיקון שלכם, זה היה תיקון שלנו

בצלאל סמוטריץ':  ברגע שהארנונה למגורים הופכת להיות 6,000 במקום 4,000, שזה יותר מ-30% נוסף, מבחוץ זה כמעט 50%, זה הופך עכשיו ארנונה למגורים למאוזנת כלכלית לרשות

בצלאל סמוטריץ':  ורשות שתבנה עשרות אלפי יחידות דיור לא תפסיד על זה כסף אלא תרוויח על זה כסף

יסמין פרידמן: אבל זה לא נכון

בצלאל סמוטריץ': זה נכון מאוד

בצלאל סמוטריץ':  ולכן החוק הזה הוא טוב

בצלאל סמוטריץ':      אז אם את רוצה להפיל את החוק הזה כי את לא מסכימה לו, אז אל תדברי בשם תושבי אילת

בצלאל סמוטריץ':  אם חשוב לך לדאוג לאילת, תגיעו איתנו להסכמה, תגמרו את כל הפיליבסטר שלכם

מטי צרפתי הרכבי: בדקת עומס מלוות על בנייה?     

יסמין פרידמן: אני מדברת בשם תושבי באר שבע

יסמין פרידמן:  למה באר שבע צריכה להוציא כסף?     

בצלאל סמוטריץ': באר שבע, את יודעת מה הפתרון שלה, ואתם הייתם בממשלה שנה וחצי ולא עשיתם את זה

בצלאל סמוטריץ':  באר שבע צריכה לקבל את רמת חובב

בצלאל סמוטריץ':  יש כבר ועדת גבולות בעניין הזה

בצלאל סמוטריץ':  אני כשר אוצר אילחם בכל כוחי – – –     

מטי צרפתי הרכבי: התייחסת לגירעונות?      

בצלאל סמוטריץ': באר שבע לא נכנסת לגירעונות

בצלאל סמוטריץ':  אמרתי: לא לוקחים שקל שיש לרשות היום, זה הכול ארנונה עתידית מהכנסות מבנייה נוספת שלהן

מטי צרפתי הרכבי: אבל היא מיועדת לעומס מלוות

בצלאל סמוטריץ': מה שיפתור לבאר שבע את הבעיה זה שבאר שבע תקבל את הארנונה על רמת חובב

בצלאל סמוטריץ':  אני אדחף את זה בכל הכוח

בצלאל סמוטריץ':  לכם אין שום זכות דיבור, כי לא עשיתם את זה שנה וחצי, בלמתם את זה בגלל כל מיני לחצים פוליטיים, כפי שאתם נכנעים ללחצים פוליטיים לא לגיטימיים גם היום

בצלאל סמוטריץ':  באר שבע היא גם מטרופולין, שיש לה הוצאות של מטרופולין ואין לה הכנסות של מטרופולין

בצלאל סמוטריץ':  אנחנו מכינים לה החלטת ממשלה מיוחדת שגם תטפל באתגרים שלה כעיר מטרופולינית עם ייחודיות – אין לה הטבות מס, אנשים עוברים לגור באופקים, בנתיבות, במקומות כאלה

בצלאל סמוטריץ':  מכירים את הבעיה, נטפל בה, נפתור אותה

בצלאל סמוטריץ':  זה לא קשור כהוא זה לקרן הדיור הנוכחית, שהיא נדבך מרכזי גם בפתרון משבר הדיור, בהורדת יוקר הדיור, וגם, כן, בצדק חלוקתי של משאבי המדינה, לא של משאבי תושבי תל אביב

בצלאל סמוטריץ':  הרי רוב משלמי הארנונה העסקית בתל אביב הם לא תושבי תל אביב, הם תושבי ערים אחרות שבאים לעבוד בתל אביב, שמקימים עסקים בתל אביב, ומותר שהארנונה של העסקים בתל אביב, בחלק קטן ממנה, תשרת גם אותם, ובעיקר תשרת את כל מדינת ישראל

בצלאל סמוטריץ':  הרי בסוף כשמחירי הדיור ירדו, הילדים של כולנו יוכלו לקנות דירות הרבה יותר בזול

יסמין פרידמן: זה לא יוריד את מחירי הדיור, זה העניין

בצלאל סמוטריץ': אז פעם אחת, מספיק עם האגואיסטיות הזאת, עם האנוכיות הזאת של כמה ראשי ערים חזקות, עשירות, שיושבות ב-prime location של מדינת ישראל ונהנות מזה

בצלאל סמוטריץ':  פעם אחת סולידריות חברתית, התחשבות חברתית

אורנה ברביבאי: בגלל זה מדברים על יהודה ושומרון

אורנה ברביבאי:  אגואיסטיות איפה?     

בצלאל סמוטריץ': יהודה ושומרון, אני אסביר, נורא פשוט, הרי אני הראשון שרוצה להחיל את החוק הזה ביהודה ושומרון as is

בצלאל סמוטריץ':  מבטיח לך שאם תגישי הסתייגות על זה, אני מצביע בעדה

בצלאל סמוטריץ':  תפסיקו להיות צבועים

בצלאל סמוטריץ':  הרי אתם צועקים: הדין הבין לאומי, אי-אפשר

אורנה ברביבאי: שהם יקבלו בלבד

אורנה ברביבאי:  מקבלים בלבד ביהודה ושומרון

אורנה ברביבאי:  הקרן ליהודה ושומרון

בצלאל סמוטריץ': אז בנינו מנגנון מאזן

בצלאל סמוטריץ':  ביהודה ושומרון כמעט אין בנייה, לצערי הרב, מסיבות מדיניות

בצלאל סמוטריץ':  אנחנו באמת נבנה

בצלאל סמוטריץ':  אישרנו 10,000 יחידות – –     

אורנה ברביבאי: אתה עושה כל מאמץ לבנות, ברור

אורנה ברביבאי:  ברור

בצלאל סמוטריץ': – – נאשר עכשיו במת"ע עוד

בצלאל סמוטריץ':  יהודה ושומרון – בנינו מנגנון קיזוז, שלפיו רשות שצריכה לקבל, ינכו לה את מה שהיא אמורה לשלם, ולכן אף אחד לא יקבל שקל יותר ממה שמגיע לו

בצלאל סמוטריץ':  אתם פשוט משקרים במצח נחושה, כי אין לכם יכולת להתמודד אמיתית עם החוק הזה

אורנה ברביבאי: זה לא מופיע

אורנה ברביבאי:  זה לא מופיע, לא

בצלאל סמוטריץ': אין לכם יכולת אמיתית לנמק למה הוא לא טוב

אורנה ברביבאי: היועצת המשפטית אמרה שהיא לא יודעת להסביר את זה

בצלאל סמוטריץ': אתם פשוט פופוליסטיים

בצלאל סמוטריץ':  ולכן אתם אומרים: חרדים, מתנחלים

אורנה ברביבאי: שר אוצר משקר

אורנה ברביבאי:  אתה משקר

אמיר אוחנה: חברת הכנסת אורנה ברביבאי

אורנה ברביבאי: משקר

אמיר אוחנה: שמענו, שמענו

אמיר אוחנה:  תודה

בצלאל סמוטריץ': אין לכם שום טיעונים אינטליגנטיים

אורנה ברביבאי: ולדימיר אמר מפורשות, ענתה לו היועצת המשפטית: אין גיבוי לזה

אורנה ברביבאי:  פשוט שקר

אמיר אוחנה: חברת הכנסת אורנה ברביבאי, שמענו

בצלאל סמוטריץ': החלנו מנגנון מיוחד ביהודה ושומרון מכיוון שכרגע בעייתי להחיל את החוק as is

אורנה ברביבאי: החוק הגיע בלי יהודה ושומרון

בצלאל סמוטריץ': אני אגב אומר לכם שאנחנו נחיל אותו ביהודה ושומרון, כמו שאנחנו נחיל את חוק התשתיות הלאומיות שהבאנו ביהודה ושומרון

בצלאל סמוטריץ':  שוב, אני גם לא צריך לקבל מכם – אגב, אתם יודעים מה, אני נורא נורא שמח, באמת שמח, זה ימות המשיח, שהשמאל דורש ממני להחיל את חוקי מדינת ישראל ביהודה ושומרון

בצלאל סמוטריץ':  זה ימות המשיח, זה נפלא

בצלאל סמוטריץ':  זה נהדר

אורנה ברביבאי: לדבר על שוויון כערך

אורנה ברביבאי:  שוויון, שוויון כערך

אורנה ברביבאי:  מגילת העצמאות, שוויון

בצלאל סמוטריץ': חבר'ה, לוחמינו היקרים, שמחים שבאתם

בצלאל סמוטריץ':  תחזרו שוב

בצלאל סמוטריץ':  מקווים שהשארנו לכם טעם של עוד

בצלאל סמוטריץ':  תשמרו עלינו, ושהקדוש ברוך הוא ישמור צאתכם ובואכם מעתה ועד עולם

אמיר אוחנה: אמן

בצלאל סמוטריץ':  בקיצור ולעניין, אני עוד אעלה לסכם פה, חבל עכשיו שאני מאריך בדיבוריי, ואז אני אדבר בכלל על הכלכלה ועל התקציב

אוהד טל: אדוני השר, מה – – –     

בצלאל סמוטריץ': אבל באמת, חבריי לאופוזיציה, מספיק עם הצביעות, טלו קורה מבין עיניכם ביחס לביטחון, ביחס לכלכלה

בצלאל סמוטריץ':  זה בסדר שאתם בפוזיציית אופוזיציה שחייבת להתנגד אוטומטית לכל מה שהממשלה עושה; זה נכון שאתם רוכבים פופוליסטית על מחאת ההייטקיסטים ומחאת הטייסים ומחאת האלה ומחאת האלה

בצלאל סמוטריץ':  זה מסביר בדיוק איפה רמת הטיעונים העניינים שלכם

בצלאל סמוטריץ':  אמרתי כשהצגתי כאן את התקציב שאני אהיה השותף הכי גדול לשיח ענייני, מקצועי, קואליציה-אופוזיציה, כשאתם תרצו לנהל שיח כזה

בצלאל סמוטריץ':       יושב פה חברי אוהד טל, יושב-ראש ועדת המיזמים הלאומיים, מוביל שתי רפורמות מאוד חשובות: 1

בצלאל סמוטריץ':  חלק מרכזי של חוק תשתיות לאומיות; 2

בצלאל סמוטריץ':  חוק ה-PSD, שירותי תשלומים ואשראי

בצלאל סמוטריץ':  אגב, תשלומים, תחרות בשוק הבנקאי, ובאשראי

בצלאל סמוטריץ':  הוא עשה את זה קואליציה-אופוזיציה, ענייני, מקצועי, חד, עם הסכמות

בצלאל סמוטריץ':  נדמה לי שהעברת את החוק פה אחד, נכון, אוהד?      

אוהד טל: נכון

בצלאל סמוטריץ': את שני החוקים הוא העביר פה אחד

בצלאל סמוטריץ':  בכל מקום שבו תהיו בשיח ענייני, אני אהיה הפרטנר הכי גדול שלכם ואקשיב, אשמע, אלמד, אתקן, אתחשב, אתפשר

בצלאל סמוטריץ':  כשתלכו למחוזות הפופוליזם הזול והצבוע – אז אתם תמשיכו לצעוק, ואנחנו נמשיך לעשות

בצלאל סמוטריץ':  תודה רבה

אמיר אוחנה: אני מודה לשר האוצר בצלאל סמוטריץ', ומתכבד להזמין את חברת הכנסת פנינה תמנו שטה להציג ולנמק את ההצעה להציע אי-אמון מטעם סיעת המחנה הממלכתי, בבקשה

אמיר אוחנה:  עד עשר דקות לרשותך, גברתי, מרגע זה

פנינה תמנו: אדוני היושב בראש, כנסת נכבדה, מכובדיי כולם, שרים, שר האוצר, אמרת שבמקום שאנחנו מתכנסים לעבודה עניינית, רצינית, שבאה לעזור לציבור בישראל, אתה תהיה השותף הראשון

בצלאל סמוטריץ': יש הרבה הוכחות פה בדיונים, ועדת הפנים עשתה את זה

בצלאל סמוטריץ':  עשו את זה

פנינה תמנו: אז אני רוצה שתסתכל על הצעת האי-אמון, על הסיפור של טיפול ברצח הברוטלי של נשים שאנחנו רואים כמעט יום-יום

פנינה תמנו:  הבוקר קיבלנו בשורה קשה על רצח של אישה – –      

בצלאל סמוטריץ': באיזה מגזר?      

פנינה תמנו: – – דימה בושנאק, שנרצחה ביריות בעודה מנסה להימלט על חייה

בצלאל סמוטריץ': איפה?     

פנינה תמנו:   בצפון

פנינה תמנו:  היא נרצחה רק כי היא רצתה להתקדם

פנינה תמנו:  היא הייתה סטודנטית, היא רצתה להתפתח בחיים שלה

בצלאל סמוטריץ': יש איזה מכנה משותף, מאפיין פחות או יותר – –      

פנינה תמנו: לצערנו – – –     

בצלאל סמוטריץ': – – מגזרי במרבית הפשיעה ברציחות האלה?     

פנינה תמנו: לצערנו זה חוצה מגזרים, חוצה עדות

בצלאל סמוטריץ': תסתכלי על הסטטיסטיקות, בואי, נו

פנינה תמנו: רגע, רגע

בצלאל סמוטריץ': עד שלא יהיה לכם אומץ להגיד את האמת – – –     

פנינה תמנו: אה, אה, אה, אם אתה תנסה לקחת את זה – תראה, אני מבינה שאתה מנסה לומר שאולי אלו נשים מהמגזר הערבי

בצלאל סמוטריץ': לא, אני רק רוצה לומר – – –     

פנינה תמנו: אני אומרת לך שכשליש היו גם נרצחות עולות

בצלאל סמוטריץ':   צריך לזכור את זה

בצלאל סמוטריץ':  אבל עד שלא יהיה לנו אומץ לומר את האמת, פנינה, זה לא יגיע לשום מקום

פנינה תמנו: אבל אתה, אתה – אני אשמח שאתה תקשיב

בצלאל סמוטריץ': אני אקשיב

פנינה תמנו: הנושא חשוב מספיק בשביל שאתה תקשיב

פנינה תמנו:  אני אומרת לך באופן חד וחלק: הדבר הזה חוצה מגזרים, עדות, מעמדות, מצב סוציו-אקונומי

בצלאל סמוטריץ': את עושה עוול לחברה הישראלית

פנינה תמנו: היום הגיעה אליי אורחת נכבדה, אורחת יקרה מאוד, שירה איסקוב

פנינה תמנו:  היא פה כדי להילחם על הרצח של האישה הבאה

פנינה תמנו:  ואם היית שואל את שירה לפני שבעלה פגע בה וכמעט רצח אותה אם מישהו היה חושד בה, אז היא תגיד לך שלא

פנינה תמנו:  היא הייתה צעירה – היא צעירה נורמטיבית, כמו כל אחת, אבל מי אני ומי אתה שנדע מה הולך בביתן של נשים כאלה ואחרות

פנינה תמנו:  אנחנו רק יודעים שיש מאות אלפי נשים שחיות בצל האלימות; אנחנו יודעות שמדי שנה כמעט 10,000 צריכות צו הגנה במיידי, ואני יודעת לומר לך שאני עושה דיוני חירום שבוע אחרי שבוע – יעידו חברותיי – והשר הרלוונטי ביותר לא מגיע לכאן

פנינה תמנו:  אז מה זה אומר? אין פה אחריות שילוחית על הממשלה? אני אומרת לך, יש אחריות שילוחית

בצלאל סמוטריץ': בסיכום שלי אני אענה לך

פנינה תמנו: אבל אני לא אפיל עליך את הבעיות האלה

פנינה תמנו:  לא, לא, אני אגיד לך על משהו שאתה כן יכול לעשות

בצלאל סמוטריץ': הוספנו 30 מיליון שקל לתקציב הקרוב למניעת אלימות במשפחה

פנינה תמנו: אני אגיד לך מה אתה כן יכול

פנינה תמנו:  אז אנחנו לא יודעות ואנחנו לא יודעים

פנינה תמנו:  אנחנו מנסים לברר

פנינה תמנו:  אין לנו מושג – – –     

בצלאל סמוטריץ': אז תגידי, יש תוספת בתקציב של 30 מיליון שקלים לטיפול באלימות במשפחה

פנינה תמנו: אז אני מוכנה, הינה, אם זה באופן ענייני – אז אם אתה מצהיר כאן שאתה מוסיף על ה-150 מיליון שהיו – – –     

בצלאל סמוטריץ': יש תוספת תקציבית בתקציב הקרוב של 30 מיליון שקלים לטיפול באלימות במשפחה

בצלאל סמוטריץ':  אני לא נכנס עכשיו לגברים ונשים

פנינה תמנו: אז 30 מיליון אתה מוכן להוסיף על מה שהיה קיים

פנינה תמנו:  אשתקד היו 150 מיליון

בצלאל סמוטריץ': כן

בצלאל סמוטריץ':  תוספת של 30 מיליון שקלים בתקציב הקרוב, לטיפול באלימות במשפחה

בצלאל סמוטריץ':  תסתכלו בתקציב, זה קיים

פנינה תמנו: אוקיי, זה מצולם, בריש גלי

פנינה תמנו:  אני מאוד שמחה על הבשורה

פנינה תמנו:  אני מאוד שמחה על הבשורה, כי תשובות לא הצלחנו לקבל

בצלאל סמוטריץ': אני לא נכנס עכשיו לגברים ונשים, מגזרים

אמיר אוחנה: אז גברתי מסירה את ההצעה להביע אי-אמון בממשלה

פנינה תמנו: לא, לא, לא, ממש לא

פנינה תמנו:  לא, ממש לא, ואני אגיד לך למה

בצלאל סמוטריץ': אני אענה לך על זה

פנינה תמנו:   הבעת האי-אמון הראשונית שלי, אדוני היושב-ראש, וזו שאלה טובה, זה על עצם העובדה שאני מכנסת דיון חירום – קודם כול זה שהוא יוצא באמצע זה בעיניי לא מכבד

אמיר אוחנה: לא, יש שר תורן

פנינה תמנו: זה לא, לא מכבד

אמיר אוחנה: יש שר תורן במליאה

פנינה תמנו: אז מה? זה נושא כל כך חשוב, כמה דקות, לא יקרה כלום

פנינה תמנו:  אבל האי-אמון זה בזה שבכלל השרים הרלוונטיים לא מוכנים להתייצב

פנינה תמנו:  אחריג ואומר שאני כן רוצה לברך את שר הרווחה שהגיע, גם אם זה לא לדיון חירום

פנינה תמנו:  הוא הגיע כחודש לפני כן לדיונים אצלי בוועדה

פנינה תמנו:  אבל אני שואלת: איפה השר בן גביר, השר לביטחון לאומי? השר לחוסר ביטחון לאומי

פנינה תמנו:  השר לחוסר ביטחון לאומי, כי לצערנו דימה מצטרפת ל-15 נשים שנרצחו מתחילת השנה, שזה למעלה מפי שניים בהשוואה לשנה החולפת

פנינה תמנו:  נשים הן לא כבשים שלוקחים להישחט

פנינה תמנו:  לא יכול להיות מצב ששר שאמור להביא תשובות לא נמצא פה, לא נותן לכנסת תשובות, בזמן שזה התפקיד שלנו כמחוקקים וכמי שמפקחים על תפקיד הממשלה

פנינה תמנו:       אמרתי קודם שהיום הייתה לי פגישה – והיא נמצאת כאן, אורחת יקרה, שירה איסקוב, והיא ממשיכה להיאבק את מאבקה האישי, אבל גם את מאבקן של נשים אחרות

פנינה תמנו:  היא הגיעה לכאן כדי להוביל ביחד הצעת חוק, ואני קוראת גם לחברי הקואליציה לחתום על הצעת החוק, כי לא ייתכן שבכל פעם שהיא תרצה להתקדם בחיים שלה, אותו עבריין מורשע שניסה לרצוח אותה יטרטר אותה וינסה לממש את זכויות ההורות שלו – זכות להורות של מי שפגע בילד, זכות להורות של מי ניסה ליטול את חייה של זוגתו

פנינה תמנו:  במקום הזה אנחנו צריכים להבין שאין זכות ההורות מוגנת בכל מצב ובכל עניין

פנינה תמנו:  את זה אנחנו רואים גם בתהליכי אימוץ, שיש לעיתים מצבים שהזכות להורות מופקעת

פנינה תמנו:       אני רוצה להקריא את השמות של הנרצחות מתחילת שנה

פנינה תמנו:  ואנחנו נעשה את זה בכל פעם שמישהו חושב שאנחנו לא נאבקים את המאבק הזה או שאנחנו נרפה מהממשלה

פנינה תמנו:  אז ממש לא

פנינה תמנו:  רילי פרי נרצחה בסוף השבוע ביום הולדתה ה-55, לפי החשד על ידי הגרוש שלה; אישה נוספת כבת 40, ששמה עדיין אסור לפרסום, נרצחה יחד עם בן הזוג שלה בתוך המשפחה על ידי בנם המשותף; לידר סוויסה, בת 33 מלוד; סיגלית ברכה אטיאס, בת 53 מלוד; בת 27 מנס ציונה, ששמה עדיין אסור בפרסום; פולינה וייסמן, בת 41 מאשדוד; ביאן עבאס, בת 29 מכפר כנא; דריה לייטל, בת 31 מחיפה; ורה פלצינטה, אזרחית מולדובה בת 61 מתל אביב; אדיסי אלבנה, בת 29 מקריית אתא; בת 76 מרחובות, ששמה עדיין אסור לפרסום

נעמה לזימי: הינה, הגיע השר שצריך לענות לך

פנינה תמנו: אזהאר אבו רביע, בת 26 מכסייפה; בראא מסארווה, שנרצחה עם שני ילדיה הקטנים, בת 26 מטייבה; שרה אל-ג'נאמי, בת 33 מערערה; חנאן אבו חיט, בת 24 מחיפה; פלונית ששמה עדיין אסור בפרסום

פנינה תמנו:  יהי זכרן ברוך

פנינה תמנו:      לצערנו עוד יתומים רבים מצטרפים למעגל השכול והחורבן של רצח נשים, כאשר אנחנו מבינים שהטרגדיה היא כפולה ומכופלת ברגע שגם האבות שרצחו נכנסים לכלא

פנינה תמנו:      אני באמת מאמינה, באמת ובתמים, אדוני היושב-ראש, שיש לנו דברים קונקרטיים, שהם אפילו לא רק שאלה של תקציב, שאנחנו יכולים לעשות עכשיו, עכשיו, כדי למנוע את הרצח הבא, להציל את הנפש הבאה, שחלילה חלילה לא נצטרך לשמוע

פנינה תמנו:  בצער אני אומרת, מדי כמה ימים אנחנו כבר מזועזעים וכביכול אין לנו מה לומר, אבל אני חושבת שכן יש לנו מה לעשות ויש שורה של דברים שאפשר לעשות, בין אם זה לתקצב את העובדים הסוציאליים, שעכשיו יש ויכוח עם האוצר – עובדים סוציאליים שאמורים לתת את חוות הדעת על גברים שהם מודים שהם מכים, הם מכים והם אלימים; צריך להביא חוות דעת, ובית המשפט לא יכול לשלוח אותם לטיפול כי הם מחכים לחוות דעת של עובדים סוציאליים, שלא נתנו את התקנים שלהם, והתקנים שלהם – רוצים שזה יהיה במיקור חוץ במקום במיקור קבוע

פנינה תמנו:  הדברים האלה הם לא רלוונטיים

פנינה תמנו:  זה 6 מיליון שקלים בשנה, אם אני זוכרת נכון, לא דברים בשמיים; אלה דברים שאנחנו יכולים לעשות עכשיו

פנינה תמנו:  וגם ביושר אני אומר, בשבוע שעבר כן הצלחנו להעביר שני חוקים משמעותיים: שלילה של הרכוש מגבר שרצח את אשתו – כרגע זו הצעת חוק על החלק שלו בדירה המשותפת, והיום יש יתומים שבכלל לא יכולים לחזור לדירה, לא יכולים להשכיר – אבל בוודאי שצריך לקחת ממנו כל דבר שהוא קשור לרכוש המשותף

פנינה תמנו:  אני אומרת לכם שיש לצערי אנשים כל כך קרימינליים, שאם הם ידעו שהם יפסידו את כל הונם – כנראה ההון יותר חשוב להם מהאישה – הם לא יעזו לרצוח אותה

פנינה תמנו:  אני אישית שמעתי מישהו שהיה גבר מכה, שאמר לי שזה מה שהוא חושב

פנינה תמנו:  אז למה שאנחנו לא נעשה את הדבר הזה?     יש לנו כל כך הרבה דברים לעשות כדי לעזור לנשים שהן במעגל האלימות

פנינה תמנו:  לא הכרנו באמנת איסטנבול

פנינה תמנו:  איך הממשלה הזאת מעכבת ואומרת בהסכמים הקואליציוניים – מכל הדברים בעולם מה שנכנס להסכמים הקואליציוניים זה שהם לא מוכנים לחתום על אמנת איסטנבול? מה זה השטויות האלה? האמנה חשובה למאבק באלימות כלפי נשים

פנינה תמנו:  למה? אולי כי האמנה הזאת תעזור גם לנשים זרות

פנינה תמנו:  סליחה, אישה היא אישה, כולן נולדו בצלם

פנינה תמנו:  אני חושבת שאף אחד מאיתנו, אף אחד מהממשלה הזאת, לא היה עומד מנגד – רואה שמכים אישה ושואל: סליחה, את פליטה או מסתננת? והיו עוצרים

פנינה תמנו:       אדוני היושב-ראש, אני אומרת לך, ברגע שלא חותמים על האמנה הזאת, פשוט עומדים על הדם של הנשים האלה, ואנחנו לא עושים את כל מה שצריך

פנינה תמנו:      אני רוצה לומר לך, אדוני השר – ובזה אני אסיים, אדוני היושב-ראש – זה לא מעליב אותי אישית שאתה לא בא לוועדה שלי, ממש לא

פנינה תמנו:  כבודי הוא כלום, אבל זה לכבודן של הנשים שחיות באלימות; זה לכבודם – זה אפילו לא כבוד – של היתומים, אלפי יתומים של נרצחות

פנינה תמנו:  אתה צריך להגיע

פנינה תמנו:  אם אתה חושש, אני אומרת לך, אצלי בוועדה אנחנו יודעים לכבד את כולם

פנינה תמנו:  אנחנו רוצים להיאבק במגפה הזאת

פנינה תמנו:  היום נרצחה האישה ה-16

פנינה תמנו:  אני מוכנה שתהיה שותף למאבק הזה, אבל הכיוון שאתה הולך אליו, אדוני השר, זה לא הכיוון

פנינה תמנו:  תודה רבה

אמיר אוחנה: תודה לחברת הכנסת פנינה תמנו שטה

אמיר אוחנה:  יעלה וישיב בשם הממשלה השר לביטחון לאומי חבר הכנסת איתמר בן גביר, בבקשה

איתמר בן גביר: אדוני היושב-ראש, חבריי חברי הכנסת, לידר סוויסה, זיכרונה לברכה, נרצחה על ידי השכן הסובל מבעיות נפשיות

איתמר בן גביר:  לא היה לה צו הגנה

איתמר בן גביר:  חוק האיזוק האלקטרוני לא היה עוזר לה; ברכה אטיאס, זיכרונה לברכה, נרצחה על ידי בעלה, בעל רקע נפשי

איתמר בן גביר:  לא היה לה צו הגנה

פנינה תמנו: אבל לא אמרנו שהאיזוק האלקטרוני היה עוזר לכולן

איתמר בן גביר: חוק האיזוק האלקטרוני לא היה עוזר לה

איתמר בן גביר:  הילה ישעיהו, זיכרונה לברכה, נרצחה על ידי אחיה הסובל מבעיה נפשית

פנינה תמנו: איך אתה מסוגל להעלות את השמות שלהן כדי – – – במאבק?      

איתמר בן גביר: תפסיקו לרקוד על הדם

אמיר אוחנה: חברת הכנסת תמנו

פנינה תמנו: איך אתה מזכיר שמות של נרצחות – – –     

נעמה לזימי: – – –     

איתמר בן גביר: תפסיקו לרקוד על הדם

פנינה תמנו: – – –     

אמיר אוחנה: חברת הכנסת פנינה תמנו שטה

אמיר אוחנה:  חברת הכנסת נעמה לזימי

איתמר בן גביר: כשחושפים אותן הן רוקדות על הדם

אמיר אוחנה: לא, לא, לא

אמיר אוחנה:  חברת הכנסת פנינה תמנו שטה

אמיר אוחנה:  המליאה האזינה – – –     

פנינה תמנו: לא, זה בלתי אפשרי

פנינה תמנו:  הוא מזכיר שמות של נרצחות כדי לפגוע בנשים אחרות – – –     

נעמה לזימי: – – – שוטרים מאירועי טרור – – –     

אמיר אוחנה: גברתי חברת הכנסת נעמה לזימי

איתמר בן גביר: היא עוד רוצה שאני אבוא לוועדה שלה, היא לא תפריע לי

פנינה תמנו: צריך להתבייש להקריא שמות של נרצחות – – –     

אמיר אוחנה: את ביקשת שהשר יהיה כדי להשמיע את עמדתו

אמיר אוחנה:  הוא נמצא כאן

פנינה תמנו: כן, אדוני היושב-ראש, אבל צריך להתבייש להקריא שמות של נשים נרצחות כדי – – –     

איתמר בן גביר: היא רוצה תשובה

אמיר אוחנה: גם אם גברתי לא מסכימה, המליאה האזינה רוב קשב לדברייך, ועכשיו נא להאזין לדבריו של השר בלי הפרעות

פנינה תמנו: בסדר, אני מקשיבה – – – זה פשוט לא להאמין

אמיר אוחנה: בלי הפרעות

איתמר בן גביר: פולינה וייסמן, זיכרונה לברכה, נרצחה על ידי זר

איתמר בן גביר:  לא היה לה צו הגנה

איתמר בן גביר:  חוק האיזוק האלקטרוני לא היה עוזר לה

איתמר בן גביר:  ביאן עבאס, זיכרונה לברכה, נרצחה כתוצאה מסכסוך חמולות

איתמר בן גביר:  לא היה לה צו הגנה

איתמר בן גביר:  חוק האיזוק האלקטרוני לא היה עוזר לה

איתמר בן גביר:       אני יכול כאן, אדוני היושב-ראש – ולא יעזרו הצעקות ולא יעזרו הספינים – –      

נעמה לזימי: – – –     

איתמר בן גביר: – – ולא יעזרו כל הגידופים וההכפשות

איתמר בן גביר:  שורה ארוכה של נשים – דריה, זיכרונה לברכה, ורה, זיכרונה לברכה, אדיסי, זיכרונה לברכה, ולנטינה, זכרה לברכה, אזהאר, זכרה לברכה, מסראוה בראא, חנאן, רילי, א"פ – הפלונית שהזכרת כאן – ועוד כהנה וכהנה

איתמר בן גביר:  חוק האיזוק האלקטרוני לא היה עוזר להן

אורנה ברביבאי: הבטחת להביא את הדוחות

אורנה ברביבאי:  הבטחת

אורנה ברביבאי:  חלפו כמעט חודשיים

אורנה ברביבאי:  למה?     

איתמר בן גביר: הבאתי אותו, תכף נדבר גם על זה

איתמר בן גביר:  צריך לומר את האמת ולהסתכל לאמת בפרצוף

נעמה לזימי: ומה עם מי שזה כן היה עוזר לה?     

אמיר אוחנה: חברת הכנסת נעמה לזימי, אני מבקש לא להפריע יותר לשר, אני מתחיל בקריאות

איתמר בן גביר: אבל מה הכי חורה לי? שהאנשים האלה, שבמשך שנים לא קידמו את חוק האיזוק האלקטרוני – שתכף נדבר עליו, במתכונתו, שאני הבאתי אותו כבר לממשלה, וכן, תכף נזכיר, יש מחלוקת שם – אבל האנשים האלה, שישבו בממשלה ולא קידמו את חוק האיזוק האלקטרוני, באים אליי היום בתלונות

פנינה תמנו: שקר

פנינה תמנו:  אתה משקר

איתמר בן גביר: אז בואו נעשה סדר בדברים

נעמה לזימי: – – –     

פנינה תמנו: אתה משקר

פנינה תמנו:  העברנו בקריאה ראשונה

אמיר אוחנה: חברת הכנסת נעמה לזימי, קריאה ראשונה

אורנה ברביבאי: הונח פה חוק

אמיר אוחנה: חברת הכנסת אורנה ברביבאי

איתמר בן גביר: בשנת 2014 הוחלט על הקמת ועדה בין-משרדית לטיפול בתופעת האלימות במשפחה

איתמר בן גביר:  בשנת 2016 הוועדה מסיימת את עבודתה, החליטה לקדם את החקיקה

איתמר בן גביר:  בשנת 2017 יש המלצות ועדה, לא הביאו מקורות תקציביים

אורנה ברביבאי: מי היה ראש הממשלה?     

איתמר בן גביר: ב-2018 מופץ לראשונה תזכיר חוק ממשלתי

איתמר בן גביר:  ב-2018

אורנה ברביבאי: מי היה ראש הממשלה? מי? מי זה? תגלה לנו

אורנה ברביבאי:  מי זה היה?      

פנינה תמנו: מה היה ראש הממשלה – – –     

איתמר בן גביר: אני איתך

איתמר בן גביר:  אני איתך

איתמר בן גביר:  אני איתך

איתמר בן גביר:  אבל אז – – –     

פנינה תמנו: לא, אבל מי היה ראש הממשלה – – – אני לא מצליחה להבין מה הוא אומר – – –     

איתמר בן גביר: ואז עולה ממשלת בנט-לפיד

איתמר בן גביר:  שנה שלמה אתן, אתן שבאות וצועקות – –      

פנינה תמנו: הבאנו

פנינה תמנו:  הבאנו – – –     

איתמר בן גביר: – – אתן שבאות ואומרות "חוק האיזוק", שנה שלמה לא עשיתן שום דבר, לא פעלתן

נעמה לזימי: – – –     

אמיר אוחנה: חברת הכנסת פנינה תמנו שטה, אם אתן תמשיכו ככה, אני פשוט איאלץ להוציא, ואני לא רוצה להגיע לזה

איתמר בן גביר: ואז, שבוע לאחר שבנט מודיע על פירוק הממשלה, מעלים סוף-סוף לוועדת השרים טיוטת חוק

איתמר בן גביר:  עכשיו אני, בניגוד אליכם, לא לקח לי שנתיים ולא שלוש ולא שנה – תוך ארבעה חודשים הבאתי משהו מאוזן

איתמר בן גביר:  קפצתם, צעקתם – למה?     

אורנה ברביבאי: רק למי שיש הרשעה

איתמר בן גביר: למה? כי אמרתי שצריכה להיות הערכת מסוכנות לפני שנותנים איזוק אלקטרוני למישהו? אז בואו אני אצטט לכם לא את איתמר בן גביר – –     

פנינה תמנו: – – – הרשעה – – –     

איתמר בן גביר: – – אלא את חבר הכנסת גדעון סער, אז שר המשפטים גדעון סער

איתמר בן גביר:  גדעון סער אמר את הדברים הבאים: שמעתי חששות מפני התיקון, מפני שימוש מופרז או שימוש בלתי מידתי בו

איתמר בן גביר:  אני מבקש להדגיש כמה דברים: קודם כול, מדובר באמצעי שלא יופעל בכל מקרה שבו יתבקש צו הגנה

איתמר בן גביר:  הוא יופעל רק במקרים שבהם תינתן חוות דעת שתקבע שנשקפת סכנה גבוהה מבן המשפחה ושאמצעים אחרים לא ישיגו את המטרה

פנינה תמנו: – – – חוות דעת – – –     

איתמר בן גביר: כלומר, גם גדעון סער בא ואמר – – –     

פנינה תמנו: אבל לא התנגדנו – – –     

איתמר בן גביר: לא נכון, כי הערכת המסוכנות – את אומרת דבר לא נכון

איתמר בן גביר:  מה שהבאתם היה בלי הערכת מסוכנות

איתמר בן גביר:  כשאני קיבלתי את החוק שלכם הוא היה מחורר, הוא היה חוק שאפשר להלביש על כל אחד ברחוב

פנינה תמנו: – – – הערכת מסוכנות – – –     

אורנה ברביבאי: באמת

קריאות: – – –      

איתמר בן גביר: ולכן, אדוני – אמרת לי שאם אני אבוא לוועדה שלך את תכבדי

איתמר בן גביר:  ככה תכבדי? ככה תכבדי?      

פנינה תמנו: אני אכבד, אבל – – –     

איתמר בן גביר: ככה תכבדי? ככה תכבדי? לא תיתני לי לדבר? אפילו גדעון סער הבין שכדי להגביל מישהו – מה לעשות, אנחנו במדינה דמוקרטית – צריך איזושהי הערכת מסוכנות, איזשהם פרמטרים

איתמר בן גביר:  אגב, חברי כנסת נוספים הבינו שהחוק יחול רק במקרים שיש היסטוריה של אלימות

איתמר בן גביר:  כך לדוגמה אמרה חברת הכנסת קרן ברק: במצב שבו אדם שכבר הורשע באלימות, כבר ריצה עונש בכלא – רק אז אפשר להצמיד לו איזוק אלקטרוני

איתמר בן גביר:      ובמילים אחרות, כל התיקונים שאני עשיתי, כל התיקונים שאני הבאתי, הפכו את החוק הזה בדיוק למה שגדעון סער ובדיוק למה שחברי כנסת אחרים שהציעו את החוק ולא קידמו אותו – עשו

פנינה תמנו: תגיד לי, אתה מזלזל באינטליגנציה שלי? אתה מדבר על אנשים אחרים – – –      

איתמר בן גביר: אבל – ואז האבל החשוב – יש דברים שהם מעבר לפוליטיקה, יש דברים שהם מעבר לרווח הפוליטי

איתמר בן גביר:  אני ציפיתי למצוא בכן שותפות נאמנות

איתמר בן גביר:  אני ציפיתי למצוא בכן, אלה שמתהדרות – – –     

פנינה תמנו: אתה עונה לטלפונים מהוועדות?     

איתמר בן גביר: אלה שמתהדרות בפעילות למען נשים, זכויות נשים – ציפיתי שתעמדו יחד איתי

איתמר בן גביר:  ציפיתי שתגידו: איזה יופי, סוף-סוף יש כאן שר שמקדם חוק, סוף-סוף יש כאן שר שעושה מה שאנחנו לא עשינו בשנות הקואליציה שלנו ולא הבאנו להצבעה שנייה ושלישית את החוק הזה

איתמר בן גביר:  סוף-סוף יש כאן שר שאתם יודעים שהולך להילחם, בעזרת השם, בתופעות האלה בצורה הכי חד-משמעית

איתמר בן גביר:  אז נכון, צריך אורך נשימה, וזה נכון – – –     

פנינה תמנו: אדוני השר, אז למה אתה חושש לבוא לוועדה?     

איתמר בן גביר: היא בקריאה שנייה, לדעתי

פנינה תמנו: אתה משקר

פנינה תמנו:  אתה אומר שאני בקריאה שנייה?     

איתמר בן גביר: לא יודע, את לא בקריאה שנייה? אז תפסיקי לקטוע אותי, תפסיקי לקטוע

איתמר בן גביר:  תשמעי, את ביקשת תשובות?     

פנינה תמנו: אתה לא מקשיב לנו – – –     

איתמר בן גביר: את מבקשת תשובות?     

פנינה תמנו: אתה ממילא לא מקשיב לנו, לא בוועדות ולא בשום מקום

איתמר בן גביר: את מבקשת תשובות? אני לא מבין את ההתנהלות

איתמר בן גביר:  את מבקשת תשובות? תשמעי

איתמר בן גביר:  יש כאן ממשלה שבניגוד אליכם – כשאני נכנסתי לתפקיד העברתי חוקים והתחלתי להעביר חוקים שהמטרה שלהם זה להילחם באלימות ובפשיעה

איתמר בן גביר:  העברנו את חוק הנשק

איתמר בן גביר:  אגב, חוק שאתם לא העברתם במשמרת שלכם

איתמר בן גביר:  חוק שלצערי מנסור עבאס וחבריו התנגדו אליו

איתמר בן גביר:  אבל זה חוק שמאפשר – אגב, החל מהיום

איתמר בן גביר:  היום אפשר להתחיל להפעיל אותו – חיפוש כלי נשק בלתי חוקיים גם בלי צו של שופט

איתמר בן גביר:       השבוע הגשנו, עוצמה יהודית, חבר'ה שלי – אחרי שבמשרד המשפטים עשו לנו פרצופים: לא רוצים, חושבים שזה חמור מדי – הצעת חוק שמחמירה את הענישה בעבירה של הפרת צו הגנה

איתמר בן גביר:  חמש שנות מאסר, זה מה שאנחנו מבקשים

איתמר בן גביר:  השבוע הגשנו עוד הצעת חוק, שמחמירה את הענישה בעבירה של תקיפה הגורמת לחבלה ממשית בבן זוג

איתמר בן גביר:  הצעת החוק קובעת שחייב להיות מאסר בפועל חובה למי שבן זוג – כן, כשבן זוג תוקף מישהי, בן הזוג הזה צריך לשבת במאסר חובה

נעמה לזימי: אתה לא יודע – – –     

איתמר בן גביר: השבוע הוגשה הצעת חוק זכויות החולה

איתמר בן גביר:  הצעת החוק הזאת הוגשה כבר בשנת 2018 – ועד היום לא קודמה

איתמר בן גביר:  גם לא בממשלה שלכם, וזה מה שמדהים

נעמה לזימי: אצלך הוכפל מספר הנרצחים בחברה הערבית

איתמר בן גביר: זה מה שמדהים, אתם ישבתם בממשלה, לא קידמתם את האיזוק האלקטרוני, לא עשיתם את כל שורת החוקים האלה – – –     

נעמה לזימי: – – –     

ישראל אייכלר: חברת הכנסת לזימי, אני רואה שאת כבר רשומה בקריאה ראשונה

איתמר בן גביר: לא עשיתם את החוקים האלה, ואנחנו באנו – נכון, דברים לא מתרחשים תוך יום, גם לא תוך יומיים

איתמר בן גביר:  נכון, הינה עכשיו, בעזרת השם, בתקציב הזה אנחנו מביאים בשורה של אלפי שוטרים

איתמר בן גביר:  לא מגייסים אותם, גם לא תוך חודש-חודשיים, אבל אנחנו עושים מה שאתם בממשלה הקודמת – ולצערי, צריך להודות על האמת, גם בממשלות קודמות הדברים פחות נעשו – היום אנחנו עובדים בכיוון הזה

איתמר בן גביר:       אז במקום לעזוב את הפוליטיקה, לעזוב את הניצול הציני הזה שלא כל מקרה – שהוא טרגי – במקום לדון עניינית, במקום להישיר מבט לציבור בישראל, להסתכל עליו ולהגיד: חבר'ה, בואו, אנחנו שותפים למאבק באלימות, אנחנו שותפים למאבק באלימות נגד נשים, אנחנו שותפים במלחמת חורמה במי שפוגע בנשים, אתם כל היום עם הגישה הדמגוגית הזאת

איתמר בן גביר:       אבל זה לא יעזור לכם, כי לממשלה הזאת יש כיוון ולמשרד לביטחון לאומי יש כיוון

איתמר בן גביר:  וכן, הצעת החוק שאנחנו מציעים היא הצעה חשובה, האיזוק האלקטרוני, היא הצעה מאוזנת

איתמר בן גביר:  הצעות החוק הנוספות שהקראתי כאן – – –     

אורנה ברביבאי: מתי תביאו אותה?     

איתמר בן גביר: היא הובאה לממשלה

איתמר בן גביר:  יש התנגדות, אגב, כי משרד המשפטים עושה קולות של התנגדות

איתמר בן גביר:  אנחנו מנסים למצוא את עמק השווה

איתמר בן גביר:  אני את שלי עשיתי, אני הבאתי את ההצעה הזאת

איתמר בן גביר:  ואני אומר גם לכם ואני אומר גם לחברי הכנסת – – –     

וליד אל-הואשלה: מה אתה מתכוון לעשות עם הפשיעה בחברה הערבית?     

איתמר בן גביר: הינה, בדיוק אני מגיע אליכם

איתמר בן גביר:  תשמעו, המרחק בינינו הוא מרחק מזרח ממערב

איתמר בן גביר:  והעמדות שלנו שונות שמיים וארץ

איתמר בן גביר:  אבל אני ציפיתי שלפחות בנושאים האלה – הרי כשנרצחת נערה או אישה, או שכשנרצח גבר או לא משנה מי במגזר הערבי, אני בטוח שזה כואב לכם לא פחות משזה כואב לי

איתמר בן גביר:  במקום ליצור איזשהו רצון, במקום להצביע בעד הצעות חוק שאנחנו מביאים לכאן – שאני לא מתבייש להגיד שהן מחמירות, שפוגעות במי שמחזיק נשק לא חוקי, שיישלחו לכלא אנשים שמחזיקים בנשק בלתי חוקי – במקום לעשות את זה אתם הולכים באותה דמגוגיה ובאותו קו, שלצערי הוא קו לא ענייני

איתמר בן גביר:       אנחנו את שלנו נעשה, אנחנו בשלנו נפעל, כפי שמניתי כאן את ההצעות האלה, גם אם משרד המשפטים יתנגד לחלקן – לדוגמה לענישת מינימום לצערי משרד המשפטים מתנגד – אנחנו נגיש אותן בהצעות חוק פרטיות

איתמר בן גביר:  אבל אני מצפה שאתם כאן, לפחות את האצבע שלכם תרימו בעד ההצעות האלה ובעד המאבק שלנו, של כולנו, שהוא צריך להיות מאבק משותף של ימין ושמאל, של דתיים – –      

אורנה ברביבאי: כמו שאתה הצבעת על האיזוק

פנינה תמנו: אתה מזלזל בוועדות שלנו, בדיון שלנו – – –     

איתמר בן גביר: – – של דתיים וחילונים, של יהודים וערבים

איתמר בן גביר:  ותפסיקי, גב' תמנו שטה – – –     

פנינה תמנו: הינה, אני מזמינה אותך לוועדה, אתה לא מגיע

איתמר בן גביר: באמת אני אומר, תפסיקי לנסות לעשות פוליטיקה

איתמר בן גביר:  לא הכול פוליטיקה

פנינה תמנו: לא, אני אעשה פוליטיקה – – –     

ישראל אייכלר: את רשומה פה, תמנו שטה, חברת הכנסת, השם שלך רשום פה

פנינה תמנו: אדוני השר, אם לא היה לך מה להסתיר היית בא, היית מכבד את הכנסת – – –     

איתמר בן גביר: אגב, להבא תשלחי הזמנה כשאת רוצה שאני אבוא

פנינה תמנו: אנחנו שמחים – – –     

איתמר בן גביר: לא, תשלחי הזמנה

איתמר בן גביר:  אני לא קיבלתי הזמנה

שרון ניר: תגיד לי, מה זאת ההיתממות הזאת – – –     

איתמר בן גביר: אבל אני רק אומר שאם את תתנהגי ככה, אז חבל לי לבוא

פנינה תמנו: איתמר – – –     

איתמר בן גביר: אני אומר שאם תתנהגי ככה, חבל לי לבוא

איתמר בן גביר:  אם תתנהגי ככה, חבל לי לבוא

פנינה תמנו: איתמר, השר, עם כל הכבוד, אל תחנך אותי, אני יודעת לבד – – –     

איתמר בן גביר: אני אומר, חברים, גם אם תזמינו וגם אם לא תזמינו, גם אם תמשיכו לנסות הון פוליטי וגם אם לא תמשיכו לנסות הון פוליטי – אנחנו, בעזרת השם, בתקציב הקרוב – –      

שרון ניר: – – –     

איתמר בן גביר: – – אנחנו מביאים בשורות לביטחון הלאומי

איתמר בן גביר:  אתם יודעים מצוין שמעולם, מעולם – – –     

גלעד קריב: 9 מיליארד, לא? 9 מיליארד

איתמר בן גביר: הינה, 9 מיליארד, יפה

גלעד קריב: איפה ה-9 מיליארד, אני מחפש

איתמר בן גביר: אתה תמשיך לחפש, ואחרי זה תאכל את הכובע

איתמר בן גביר:  אתם יודעים שאף פעם לא הביאו – – –     

גלעד קריב: אני מחפש

גלעד קריב:  הינה התקציב, לא מצאתי

איתמר בן גביר: אני אעזור לך

ישראל אייכלר: נא להתרחק מהדוכן

איתמר בן גביר: אני אעזור לך, אתה תראה את זה, אני אעזור לך

איתמר בן גביר:  אתם יודעים שמעולם לא הבאתם 9 מיליארד ולא 6 מיליארד ולא 3 מיליארד ולא מיליארד ולא 200 מיליון, לא הבאתם למשטרה

איתמר בן גביר:  אנחנו הולכים לשינוי

גלעד קריב: איפה ה-9 מיליארד?     

איתמר בן גביר: אז כן, אתם יכולים ללגלג, אתם יכולים לצחוק, אתם יכולים לצחקק, אתם יכולים לנסות להמשיך לעשות את מה שאתם אולי יודעים הכי טוב – –      

גלעד קריב: בינתיים אנחנו סופרים את המתים

איתמר בן גביר: – – באמת, לנסות לעשות הון פוליטי על אנשים שנרצחו, הון פוליטי על גופות, הון פוליטי על מעשי פשע, הון פוליטי על אלימות, על תופעה שאתם יודעים מצוין – –      

אורנה ברביבאי: הבטחת משילות, איפה היא?     

גלעד קריב: אתה מדבר על לרקוד על הדם? הרקדן האוטומטי

איתמר בן גביר: – – שאתם יודעים מצוין שהיא במשך שנים על גבי שנים על גבי שנים על גבי שנים

נעמה לזימי: אתה השר – – – אתה לא מוכן להשיב – – –     

גלעד קריב: שר כושל – – –     

איתמר בן גביר: אנחנו מתקנים את מה שקלקלתם, אנחנו מתקנים את מה שהרסתם, אנחנו מתקנים את מה שהחרבתם

גלעד קריב: איך? איך? במה?     

נעמה לזימי: בעלייה של 65 מקרים – – –     

איתמר בן גביר: איך נאמר? בסופו של דבר הציבור כאן למעלה – –      

קריאות: – – –     

איתמר בן גביר: – – הציבור כאן למעלה ישפוט

איתמר בן גביר:  הציבור שופט

איתמר בן גביר:  אתם תמשיכו לצעוק, ואנחנו, בעזרת השם, נמשיך לעשות למען זכויות נשים

פנינה תמנו: אולי תגיע ותיתן תשובות לנשים – – –     

איתמר בן גביר: פנינה, אני אשמח לבוא, אבל אם תתנהגו באמת כדי לשמוע

גלעד קריב: תביא גם את הגזיבו?     

איתמר בן גביר: אם לא רוצים לשמוע, חבל על הזמן

איתמר בן גביר:  אם רוצים רק לצעוק, תצעקו

איתמר בן גביר:  אתם תצעקו, אנחנו נמשיך לעשות

איתמר בן גביר:  תודה

ישראל אייכלר: תודה רבה לכבוד השר בן גביר

גלעד קריב: – – – שר הגזיבו

שרון ניר: אפס עשייה למען הנשים

ישראל אייכלר: שקט שיהיה

ישראל אייכלר:  עכשיו שיהיה שקט, יש הודעה למזכיר הכנסת

גלעד קריב: עברנו לשר הגזיבו

שרון ניר: אפס עשייה למען הנשים

דן מרזוק: ברשות יושב-ראש הישיבה, אני מתכבד להודיעכם, כי הונחו היום על שולחן הכנסת –      לקריאה ראשונה, מטעם הממשלה: הצעת חוק הדרכונים (תיקון מס' 10), התשפ"ג–2023

דן מרזוק:       לוח תיקונים להצעת חוק העונשין (תיקון מס' 133 – הוראת שעה) (תיקון מס' 2), התשפ"ג–2023

דן מרזוק:  תודה

ישראל אייכלר: תודה רבה

ישראל אייכלר:  << נושא >>1

ישראל אייכלר:  ממשלה שמפקירה את המאבק ביוקר המחיה ונכנעת לסחטנות קואליציונית על חשבון כיסם של אזרחי ישראל;<< נושא >>   

ישראל אייכלר:  << נושא 3

ישראל אייכלר:  ממשלה שכושלת בטיפול כנגד אלימות ורצח נשים<< נושא >>      

ישראל אייכלר: בהתאם לתקנון הכנסת, אנחנו עוברים עכשיו לדיון הסיעתי

ישראל אייכלר:  ראשונת הדוברים – חברת הכנסת אורנה ברביבאי

נעמה לזימי: הוא נתן לך חומר ל-20 נאומים, אורנה

נעמה לזימי:  הוא נתן לך פה חומר ל-20 נאומים, הרוקד על הדם

אורנה ברביבאי: שלום, כבוד היושב-ראש

אורנה ברביבאי:  חברי כנסת יקרים, תראו, יש פה – – –     

נעמה לזימי: – – –     

אורנה ברביבאי: לזימי, נעמה, יש פה צעירים שבאו להאזין לנו, ואני מתביישת עבורם שהם צריכים לצפות בשרים בממשלת ישראל שעומדים כאן ומשקרים

אורנה ברביבאי:  מזמינה אותם חברת כנסת לוועדה, יו"ר ועדה, ובן גביר עומד פה, משקר ברציפות, ואומר לה: אם לא תתנהגי יפה, אני לא אבוא

אורנה ברביבאי:  הוא מחנך אותך

אורנה ברביבאי:  עולה שר האוצר ונואם נאום שמתחילתו עד סופו רצוף שקרים, חוסר אמיתות, ושוכח לגמרי באיזה מצב כלכלי הוא קיבל את המדינה לפני חצי שנה, ולאיזה דרדור הוא מביא אותה

אורנה ברביבאי:      אני רוצה לדבר על העובדה המאוד-פשוטה: אנחנו בני 75, חגגנו לאחרונה – תמיד תמיד תמיד הייתה משימה לממשלת ישראל, לבית הזה, לבית המחוקקים, לקדם את המדינה הלאה לעבר העתיד, לשים תוכניות עתידיות, לחזק יכולות, לחזק תשתיות, למקסם את הפוטנציאל האנושי

אורנה ברביבאי:  עשרות שנים שירתִּי במשימה הזאת, למקסם את הפוטנציאל האנושי

אורנה ברביבאי:  עד שהגיעה הממשלה הרעה הזאת

אורנה ברביבאי:      מה הממשלה הרעה הזאת מלמדת אותנו? שיש אסטרטגיה אחרת: בואו נעשה רגרסיה בכל מה שישראל השיגה

אורנה ברביבאי:  לא עוד מדינה פורצת דרך, לא עוד מדינה של חדשנות, לא מדינה של פרסי נובל באופן חסר פרופורציה לאוכלוסייה שלה; נקדם הסכמים קואליציוניים ותקציב שערורייתי, שבו ההסכמים האלה, שניתנו בסחטנות, נגבו בסחטנות מראש ממשלה שלא שולט לחלוטין במציאות התקציבית בכלל, בכל היבט שהוא, ומחייבים אותו עם אקדח לרקה: אם לא תיתן 13

אורנה ברביבאי: 6 מיליארד שקל, אנחנו לא נתמוך בתקציב

אורנה ברביבאי:  ואז אני מסתכלת פנימה לתוך התקציב הזה, ואני רואה על מה הוא ניתן

אורנה ברביבאי:  הוא ניתן על תמיכה באברכים, על מוסדות תורניים, על חוסר פיקוח בבתי ספר – – –     

ישראל אייכלר: מה, זה לא בסדר? מוסדות תורניים במדינת היהודים זה לא בסדר?     

אורנה ברביבאי: זה הזמן שלי, כבוד היו"ר

אורנה ברביבאי:  כבוד היו"ר, זה הזמן שלי

ישראל אייכלר: את מדברת על שרים שמשקרים?     

אורנה ברביבאי: כן

אורנה ברביבאי:  זה הזמן שלי

ישראל אייכלר: ומה עם חברי כנסת שמסיתים מעל הבמה?     

אורנה ברביבאי: אני עליתי לדבר

אורנה ברביבאי:  זה הזמן שלי

אורנה ברביבאי:  אחר כך תגיד מה שאתה רוצה

אורנה ברביבאי:  תעלה בתורך

ישראל אייכלר: אבל מה שאת אומרת זה דברי הסתה

ישראל אייכלר:  זכותי לומר זאת

ישראל אייכלר:  חובתי

אורנה ברביבאי: זה בדיוק זה – זה לקחת את המדינה אחורה, ללא לימודי ליבה

אורנה ברביבאי:  מי יקבלו את פרסי הנובל הבאים? ואז מצאתם פטנט לשפר את הדיור, להגדיל את הדיור

אורנה ברביבאי:  איך? בזה שתכניסו יד לעיריות הליברליות, היעילות, שמנהלות את התקציב למופת, ותיקחו 140 מיליון, כי לא היה לכם מספיק כסף ב-13

אורנה ברביבאי: 6 מיליארד לסחוט את תקציב המדינה

אורנה ברביבאי:      אני אומרת לכם, נגמרה החגיגה

אורנה ברביבאי:  הרגרסיה הזאת, שאתם רוצים לקחת בה את המדינה, לא תעבור בשקט

אורנה ברביבאי:  היא מתחברת לרפורמה המשפטית, אתם רוצים לקחת את המדינה אחורה גם בעצמאות, המשפטית, הכלכלית, הביטחונית, בכל היבט

ישראל אייכלר: תודה רבה

אורנה ברביבאי: הציבור רואה לכם

אורנה ברביבאי:  ראשי העיריות הליברליות רואים לכם, ולא יקרה מצב – אתה הפרעת לי ואני אסיים

ישראל אייכלר: אני מודה לך מאוד

ישראל אייכלר:  נא לסיים

אורנה ברביבאי: לא יקרה מצב שאתם תצליחו לקדם את הבדיחה הזאת של קרן הארנונה, שכל תכליתה היא לסחוט עוד ועוד כספים, והפעם מתקציב העיריות, שהתכלית שלו היא להגיע בסופו של דבר לכל אזרח

ישראל אייכלר: תודה רבה

ישראל אייכלר:  כל קשר בין חוק הארנונה ותקציב העיריות לבין חרדים הוא – מנותק לחלוטין

אורנה ברביבאי: לא, לא נותר לממשלה

ישראל אייכלר: מנותק לחלוטין

אורנה ברביבאי: 140 מיליון; 13

אורנה ברביבאי: 6 מיליארד יש לה

ישראל אייכלר: זו פשוט הסתה אנטישמית שמופיעה בתקשורת הישראלית – –     

אורנה ברביבאי: אני אנטישמית?     

ישראל אייכלר: – – ואני חייב למחות על כך

ישראל אייכלר:  לתקשורת, לא לך, לתקשורת הישראלית, שמקשרת בין חוק הארנונה, שמעביר כסף לעיריות דלות, שרובן ככולן אינן חרדיות, אבל כדי להסית את ההמונים, אומרים: היהודים אסוננו, החרדים לוקחים את הכסף הזה

אורנה ברביבאי: 13

אורנה ברביבאי: 6 מיליארד

אורנה ברביבאי:  מתי היו הסכמים כאלה?     

ישראל אייכלר: זאת שיטה אנטישמית, שנגמרה

ישראל אייכלר:  בשביל זה יש מדינת יהודים, ולא נשלים עם הגישה הזאת

ישראל אייכלר:  אני אומר את זה באופן הכללי ביותר

קריאה: כמו באירופה

אורנה ברביבאי: מתי היו הסכמים של 13 – זה ביזה, זאת ביזה, ביזה, ביזה לאור היום של כספים של אנשים שעובדים ומשרתים בצבא

אורנה ברביבאי:  ואתם, סוחטים אתכם, סוחטים אתכם

קריאות: – – –     

ישראל אייכלר: חבר הכנסת אלון שוסטר מטעם המחנה הממלכתי

אורנה ברביבאי: אז מצאתם 140 – – – שקל בארנונה של העיריות

אורנה ברביבאי:  תתביישו לכם

אורנה ברביבאי:  ליכוד ליברלי – לך תקרא את המצע של הליכוד

אורנה ברביבאי:  ליברלי עלק

אורנה ברביבאי:  מה אתם מסבירים לראשי העיריות?     

ישראל אייכלר: בושה שיהודייה ככה מדברת על לומדי תורה, על שאינם אנשים עובדים

אורנה ברביבאי: מה זה קשור, אז אני עכשיו לא יהודייה?     

ישראל אייכלר: זאת הבושה

ישראל אייכלר:  בשביל זה יש מדינת יהודים, שזה לא יהיה

אורנה ברביבאי: אז בעיניך אני לא יהודייה

ישראל אייכלר: הייתי עכשיו בהונגריה

ישראל אייכלר:  אף חבר פרלמנט לא ידבר על יהודים כמו שאתם מדברים על חרדים

אורנה ברביבאי: אף אחד לא ייקח 13

אורנה ברביבאי: 6 מיליארד וישקיע אותם בבערות

שלי טל מירון: אדוני היושב-ראש – – – ליושב-ראש להגיד דברים כאלה

שלי טל מירון:  זה לא מקובל

ישראל אייכלר: טריליון שקל אתם לוקחים מס מהציבור, כולל מהציבור החרדי, וכאשר החרדי משלם מס הוא משלם גם לאויבים שלו בתוך מדינת ישראל

אורנה ברביבאי: 13 מיליארד – לא ללמוד לימודי ליבה ולעודד חוסר יציאה לשוק העבודה

אורנה ברביבאי:  למה אברך לא צריך לעבוד?     

ישראל אייכלר: הכול שקרים

ישראל אייכלר:  את מדברת על שרים משקרים? כל התזה שלכם שחרדים לא עובדים זה שקר

ישראל אייכלר:  כל התזה שלכם שאתם כן עובדים כשאתם יושבים במשרדים, 750,000 משרות, גם זה שקר

אורנה ברביבאי: 50% גברים עובדים

אורנה ברביבאי:  53% חרדים לא עובדים

אורנה ברביבאי:  מספיק

קריאות: – – –     

ישראל אייכלר: בכל אופן, הסתיים הזמן שאתם תישארו בלי תשובה

ישראל אייכלר:  אז זכותכם לומר מה שאתם רוצים, ואתם תקבלו תשובה על כל דבר, כל דבר ועניין

אורנה ברביבאי: מספיק

אורנה ברביבאי:  13 מיליארד

אורנה ברביבאי:  אתה יודע, גם לקחת ללא רשות צריך בושה

אורנה ברביבאי:  איבדתם את הבושה

ישראל אייכלר: עכשיו אני מבקש לתת את הזמן – – –     

אורנה ברביבאי: אתם חושבים שאנחנו נעבוד ואנחנו נשרת – – –     

ישראל אייכלר: אתם לא עובדים ואתם לא עושים כלום – – –     

אורנה ברביבאי: לא עובדים? לא משרתים?     

ישראל אייכלר: לא, לא

ישראל אייכלר:  אתם עושים רק למען עצמכם, ואנחנו עושים למען עם ישראל

אורנה ברביבאי: 13 מיליארד שקל של ביזה, ביזת תקציב, ביזה של אנשים שעובדים

נעמה לזימי: – – –     

ישראל אייכלר: אתם בוזזים מיסי האזרחים היהודים

אברהם בצלאל: מה עם תל אביב? אורנה, מה עם תל אביב?     

אורנה ברביבאי: גאה בעיר שלי

אורנה ברביבאי:  גאה

אורנה ברביבאי:  אנשים עובדים, יצרנים, שבזכותם אתה יושב פה

נעמה לזימי: – – –     

ישראל אייכלר: כן, אתם מחלקים לעצמכם, ואני לא רוצה לעשות את החשבון של 75 שנות תקציבים, מה שאתם עשיתם על כל הכסף של העם היהודי

אורנה ברביבאי: לכו תושיטו יד – ממשלה אנטי-דמוקרטית, אנטי-ממלכתית

קריאות: – – –     

ישראל אייכלר: הסתיים הוויכוח

ישראל אייכלר:  חבר הכנסת שוסטר, בבקשה, שלוש דקות לרשותך

אלון שוסטר: חברות וחברים – – –     

אברהם בצלאל: אורנה ברביבאי לראשות עיריית תל אביב

ישראל אייכלר: לא להפריע, לא להפריע, כי שוסטר עומד לדבר

ישראל אייכלר:  אני לא רוצה שתיקחו מזמנו

אורנה ברביבאי: אני מפריעה לך

אורנה ברביבאי:  אני מפריעה לך

ישראל אייכלר: חברי הכנסת, תם הוויכוח

ישראל אייכלר:  עכשיו מדבר רק חבר הכנסת שוסטר

אלון שוסטר: תודה רבה

אלון שוסטר:  תודה, אדוני היושב-ראש

אלון שוסטר:  פטור בלא כלום אי-אפשר

אלון שוסטר:  אני חושב שהמשימה הגדולה שלנו, של הבית הזה, זה להיות מסוגל להתווכח, אדוני היושב-ראש, לגופו של עניין, אם תרצה, לשם שמיים, עם פחות אמוציות, עם ירידה לפרטים

אלון שוסטר:  אני חושב שמה שמפריע לציבורים רחבים הוא כמובן לא שלומדים תורה, חס וחלילה; לא זאת הבעיה, אלא הניתוק, הייתי אומר, בין הנושאים או הדרך שבה אנחנו מכינים את הנערים והנערות החרדים לדבר השם לעבודה, להשתלבות במשק החדש, המתקדם, של המאה ה-21

אלון שוסטר:  ויש לנו צורך גדול, דווקא משום שמדובר בציבור גדול וחשוב, לראות שהוא משתלב יותר ממה שהוא משתלב, ואני חושב שהמגמה היא חשובה – מגמת השילוב בעבודה ובשירות היא חשובה

אלון שוסטר:      אני מודע לזה שיש לנו פערים גדולים מאוד, יש מי שיגיד תהומיים, בשאלה איך תורמים או מהי תרומה, אבל זה דיון תרבותי, פילוסופי, אמוני

אלון שוסטר:  בשאלת השתתפות בכוח הייצור, בפרודוקטיביות המשותפת, פה זה כבר יותר קל, כבר אפשר לשים מספרים וכו'

אלון שוסטר:  אני בא ממקום שמחשיב מאוד את האחריות ההדדית ואת הסולידריות – מהקיבוץ – אבל הוא מבקש מכל אחד כפי יכולתו ומבטיח לו לפי צרכיו, וככל האפשר לא לפי צרחותיו

אלון שוסטר:  אני מקווה שנצליח להגיע למציאות, אדוני היושב-ראש, שבה חרדים וחרדיות משתלבים ומשתלבות בצורה יותר טובה ממה שנראה לנו כרגע

אלון שוסטר:  יש חשש גדול שהמהלכים שהם אינם תומכי השתלבות יעשו בנו שמות ברמת היכולת שלנו לעמוד ברמת החיים ובאיכות החיים עמוק לתוך המאה ה-21

אלון שוסטר:      אני לא מזהה – כמו חבריי שעולים ומנמקים ומסבירים מדוע בתקציב הקרוב אנחנו לא מזהים בשורה משמעותית בתחום יוקר המחיה, בתחום עלות הדיור

אלון שוסטר:  אני רואה בנושאים שאני עוסק בהם, נושאי החקלאות, היטפלות לנושאים שהם שוליים

אלון שוסטר:  עשרות שקלים בחודש, אולי, למשפחה, אבל אין עיסוק משמעותי במה פוגע במאות שקלים מדי חודש בכל משפחה

אלון שוסטר:  אני לא מוצא בשורה לזקנים – נדבר על זה מחר ביום מיוחד בכינוס

אלון שוסטר:  ככה זה עובד, הם באים מאמונות, ממפלגות, מסקטורים שונים

אלון שוסטר:  אני חושב שהממשלה מוכרחה לעסוק בשיפור הקצבאות האוניברסליות עם גישה דיפרנציאלית, קודם כול דגש על הזקנים העניים

אלון שוסטר:  ואני משוכנע שהסוגיה של אלימות, גם נגד נשים, גם במגזר הערבי, זה טירוף מערכות

ישראל אייכלר: חבל שהזמן תם, כי אתה מדבר דברים של טעם

אלון שוסטר: כן

אלון שוסטר:  אז גם כשהטעם תם או כשהזמן של הטעם תם, אני אסיים

אלון שוסטר:  אני אצפה, יחד עם כולנו, אני מניח, לתקציב שייתן בשורה גם לזקנים וגם לביטחון הישראלים והישראליות

אלון שוסטר:  תודה רבה

ישראל אייכלר: תודה רבה

ישראל אייכלר:  חבר הכנסת ארז מלול מטעם סיעת ש"ס

ישראל אייכלר:       אגב, חבר הכנסת שוסטר דיבר מאוד יפה ומאוד נכון

ישראל אייכלר:  הבעיה היחידה שאני רואה בהשתלבות זה שכל המשרות תפוסות על ידי קריטריונים שאיתם יהודי חרדי לעולם לא יוכל להיכנס ולהיקלט

ישראל אייכלר:  זאת הבעיה, דיברתי על זה עם נציבות שירות המדינה

אלון שוסטר: דירקטוריונים או קריטריונים?     

ישראל אייכלר: קריטריונים

ישראל אייכלר:  קריטריונים שקובעים תנאי סף של כניסה להיות פקיד, מדביק בולים במשרד ממשלתי או במגזר הציבורי

ישראל אייכלר:  זה חוסם את הציבור החרדי

ישראל אייכלר:  אם נפתח את זה, בעזרת השם אתה תראה כמה הם ישתלבו

אלון שוסטר: זה לא רק להוריד את התנאים אלא להכשיר את כולם

ישראל אייכלר: כן, כן

ישראל אייכלר:  לא נתווכח, מה שאמרת, אמרת

ארז מלול: יושב-ראש הישיבה, כנסת נכבדה, אנחנו עומדים כאן היום בכנסת בימים של אישור תקציב המדינה

ארז מלול:  כרגיל, בכל מה שהממשלה הנוכחית עושה, האופוזיציה, שלא נמצאת פה בכלל, והמחאה – קופצות מייד בראש

ארז מלול:  הרשו לי להקריא לכם משהו מעניין – סעיף 24: תמריצים לרשויות המקומיות: "תוקם קרן שתעניק כספים לכל עירייה על היתרי בנייה שהיא אישרה

ארז מלול:  מימון הקרן יגיע מרשויות מקומיות חזקות אשר יש להן הכנסות רבות מארנונה עסקית

ארז מלול:  רפורמה זו מכניסה גם תיקון למניעת שחיתות ברשויות המקומיות, ומשנה את הרכב ועדת המכרזים בוועדה"

ארז מלול:  הסעיף הזה שהקראתי לכם עכשיו הוגש בטיוטת חוק ההסדרים של הממשלה הקודמת, ממשלת לפיד, ליברמן, גנץ ובנט

ארז מלול:  הסעיף הזה הוא בעצם קרן הארנונה שהם משמיצים עכשיו

ארז מלול:  אותם אנשים, שאתם עכשיו שומעים שהם תוקפים בחמת זעם את הממשלה שלנו, תמכו במהלך הזה ממש לפני רגע

ארז מלול:       זה גם הוגש ביוזמת פקידי האוצר ועל פי דעתם המקצועית

ארז מלול:  רק שאז התקשורת לא תקפה, המחאה לא התפרצה וראשי הרשויות העשירות לא שבתו

ארז מלול:  למה זה נפל, למה זה לא עבר? כי הממשלה הקודמת לא עמדה בלחץ

ארז מלול:  לא עמדה בלחץ של ראשי הרשויות החזקים, ואנחנו כן עומדים בלחץ

ארז מלול:  אז היום, במקום לברך אותנו על העמידה האיתנה עבור הערים החלשות, הם מגדפים

ארז מלול:  להצעה לחלוקה מחדש של ההכנסות מארנונה הם קוראים "קרן הגזל"; להחלטה להשוות את התקציבים של הילדים החלשים לתקציבים של הילדים השבעים והעשירים הם קוראים "אפליה"

ארז מלול:  עולם הפוך

ארז מלול:  אנשים שיש להם, והרבה, קוראים לתקציב שדואג לחלשים "גנבה"

ארז מלול:  איך אמר בנט – אתם השתגעתם?     ראשי ערים שיושבים על הכנסות גבוהות מארנונה באים לפה לכנסת וזועקים את זעקת הקוזק הנגזל

ארז מלול:  ראשי המחאה השבעים עושים הפגנות נגד הכספים של הפריפריה

ארז מלול:  לצערי, פעם השמאל הישראלי התהדר בכך שהוא דואג לחלשים, היה סוציאלי אמיתי

ארז מלול:  רבין, זיכרונו לברכה, העביר חוקים חברתיים בממשלה שלו; עמיר פרץ משדרות, עם שכר מינימום, היה מייצג את החלשים

ארז מלול:  והיום? השמאל רוצה שהכסף יישאר רק בתל אביב

ארז מלול:  חלילה, ילדים בנתיבות, אופקים, שדרות, ירוחם, דימונה לא יוכלו לקבל עוד כסף לחוגים ועוד דברים

ארז מלול:  אז תנוח דעתכם, הממשלה שלנו תצליח איפה אתם נכשלתם

ישראל אייכלר: תודה רבה

ארז מלול: ש"ס, כמפלגה חברתית בממשלה, תדאג לחלשים מכל הסוגים בחברה הישראלית

ארז מלול:  רק בשבוע שעבר עמד פה השר מרגי, הגיש שאילתה חבר הכנסת קריב על כנפיים של קרמבו, שזה לא קשור לחרדים, והשר מרגי אמר: אני אדאג לתקציב לדבר הזה

ארז מלול:  כרטיסי המזון – כולם צועקים

ארז מלול:  למי הולכים כרטיסי מזון, לחרדים? רוב האוכלוסייה שזה הולך אליה זה לחילונים, למעוטי יכולת

ארז מלול:  אתם שמחים שמעוטי יכולת חלשים – מהמגזר היהודי, מהמגזר הערבי – מקבלים תלושים לאוכל ומזון

ישראל אייכלר: תודה

ארז מלול: אבל בעזרת השם, יש בשורה בתקציב הזה, וש"ס עומדת גאה להעביר את התקציב הזה

ארז מלול:  תודה רבה

ישראל אייכלר: תודה רבה, חבר הכנסת מלול

ישראל אייכלר:  חבר הכנסת יצחק פינדרוס, יהדות התורה

יצחק פינדרוס: קראנו בשבת האחרונה בין הפרשיות, תחילתה של הפרשה השנייה המחוברת עם בהר, היא בחוקותיי: "אם בחקתי תלכו ונתתי שלום בארץ"

יצחק פינדרוס:  תראו, רבותיי – אדוני היושב-ראש, אני מצטער שלא התחלתי עם "אדוני היושב-ראש" – אין כנראה גבול לצביעות, פשוט לא קיים

יצחק פינדרוס:  אתה פותח את ערוצי התקשורת, אתה שומע את נואמי האופוזיציה ואתה בטוח שהרפורמה המשפטית עוברת היום בצוהריים, עוד היום עוברת הרפורמה המשפטית

יצחק פינדרוס:  מסכן ראש הממשלה, חשב שאולי הוא יעצור את זה, אז הבלוף הזה יעצור

יצחק פינדרוס:       אתה רואה את סוכני – איך הם קוראים לעצמם? מחאת ההייטק – מסתובבים פה בכנסת עם הטאבלטים כאילו הרפורמה עוברת היום

יצחק פינדרוס:  ואז מצאו על מה להלין

יצחק פינדרוס:  אתם יודעים על מה? על קרן הארנונה

יצחק פינדרוס:  כמה צביעות, כמה צביעות יכולה להיות באין יראת אלוקים? כמה צביעות יכולה להיות לסוכני הכאוס האלה? דרך אגב, גם הפריע להם שהרגו מחבל של הג'יהאד האסלאמי, והנציגים שלהם, משפחת מוזס וערוץ 13, הצטרפו לעמדתם המסורתית של עופר כסיף וחבריו

יצחק פינדרוס:  בראבו, סוכני כאוס, נוכלים

יצחק פינדרוס:  אין לכם אחריות? אני יודע שראשי ערים הם אנשים חזקים, הייתי גם כן ראש עיר, אולי הייתי פחות חזק; אני יודע שבכל מפלגה יש ראשי ערים חברים במרכז השלטון המקומי שיודעים להתקשר לחברי הכנסת וללחוץ

יצחק פינדרוס:       אין לכם אחריות כלפי הילדים? אתם לא מודעים לזה שהארנונה העסקית, שאנחנו יעני גוזלים, היא גזל במהותו? אדם משלם על שירות שהוא לא מקבל

יצחק פינדרוס:  תושב במושב בשרון נוסע לתל אביב כל יום, משלם ארנונה לתל אביב, והילדים שלו מתחנכים במושב

יצחק פינדרוס:  הוא משלם לתל אביב ולא מקבל שירותים בתל אביב

יצחק פינדרוס:  הוא משלם להרצליה ולא מקבל שירותים בהרצליה

יצחק פינדרוס:  סליחה, משלם בירושלים ומקבל שירותים במבשרת

יצחק פינדרוס:  הרי זה גזל

יצחק פינדרוס:  15 מיליארד שקל גוזלים מתושבי מדינת ישראל

יצחק פינדרוס:  באה הממשלה באומץ – יש להם גם ראשי רשויות ויש להם גם קבוצות לחץ – באומץ היא באה ומסתכלת בעיניים לדור העתיד ולדור היום כדי שיוכל לרכוש דירות, כי כולם יודעים שראש רשות מוצלח בכמה עסקים הוא עושה וכמה מפעלי תעשייה הוא עושה, גם אם אין שם עובד אחד, בגלל שזה מכניס לו ארנונה

יצחק פינדרוס:  הרי כולם מכירים את התחשיב הזה; באים באומץ ועושים את זה

יצחק פינדרוס:       אז מותר גם להתווכח, מותר להגיד: שמע, ראש העיר לחץ עליי, אני מצביע נגד

יצחק פינדרוס:  אתם יודעים מה, עוד לגיטימי; לבוא וליצור מזה כאוס, הפגנות? איך אמר עידן רול היום, אנשי הייטק הגיעו לפה לוועדה להתנגד

יצחק פינדרוס:  אין לכם אפילו טיפת בושה, סוכני כאוס?     

ישראל אייכלר: תודה

יצחק פינדרוס: גם אתם בממשלה הקודמת – אתה יודע, אצל ווליד טאהא בוועדת הפנים, כשבאו עם רעיונות טובים, תמכנו

יצחק פינדרוס:  כשבאו לוועדת העבודה והרווחה כשהייתה אפרת רייטן, תמכנו

יצחק פינדרוס:  היו דברים שתמכנו בהם גם בוועדת כספים

יצחק פינדרוס:  לבוא וליצור כאוס כאילו זו הרפורמה המשפטית?     

ישראל אייכלר: תודה

יצחק פינדרוס: צר לי על ראש הממשלה, שחשב שאם הוא יעצור את הרפורמה ההיא, המוצדקת, תיפסק העבודה של אותם סוכני כאוס

יצחק פינדרוס:  תתביישו לכם

ישראל אייכלר: תודה רבה לחבר הכנסת פינדרוס

ישראל אייכלר:  חבר הכנסת אוהד טל, הציונות הדתית

ישראל אייכלר:  בבקשה

אוהד טל: אדוני היושב-ראש, חבריי חברי הכנסת, חברי האופוזיציה הגישו כמנהגם בקודש הצעות אי-אמון בממשלה תחת הכותרת: ממשלה שמפקירה את המאבק ביוקר המחיה ונכנעת לסחטנות הקואליציונית על חשבון כיסם של אזרחי ישראל

אוהד טל:  טוב, אני לא זוכר רפורמה שהשיח הציבורי לגביה הפך מתמיכה נלהבת להתנגדות נחרצת במספר כה קצר של חודשים

אוהד טל:  אני אישית תומך נלהב

אוהד טל:  את מחירי הדיור מורידים על ידי שינויים מבניים; השלטון המקומי הוא שחקן מרכזי ביותר בקידום פרויקטי הדיור; תמריצים כלכליים עובדים

אוהד טל:  אנחנו עושים פה תיקון

אוהד טל:  בעבר הייתי מקבל שבחים מכל הכלכלנים והעיתונות, ואני מאוד מופתע מהמעבר החד הזה

אוהד טל:       אלו כמובן לא הדברים שלי, זו העמדה המקצועית שהשמיע אתמול, רק אתמול, הממונה על התקציבים במשרד האוצר יוגב גרדוס, מישהו שקשה מאוד לחשוד בו בתמיכה פוליטית בשר האוצר, כי רק בימים האחרונים הוא חתם על מכתב נגד המדיניות של שר האוצר בנושאים אחרים

אוהד טל:  ואתם יודעים מה עוד יותר מגוחך? הרי הממשלה שלכם ניסתה בעצמה להעביר את החוק הזה בממשלה הקודמת; לא עשיתם את זה רק כי לא עמדתם בלחץ, זה כל הסיפור

אוהד טל:  אבל למה לבלבל אתכם עם העובדות? זה הרי לא משנה לכם

אוהד טל:  תוקפים את הממשלה על כך שהיא מפקירה את יוקר המחיה

אוהד טל:       אז ברשותכם, חבריי חברי האופוזיציה, אני רוצה להזכיר ממש בתמצות את הצעדים האחרונים שלנו בתחום המאבק ביוקר המחיה

אוהד טל:  רק כמה עובדות: רק בשבוע האחרון התבשרנו על כך שסוכנות הדירוג S&P החליטה על הותרת הדירוג החיובי של ישראל – תוצאה ישירה של התקציב האחראי ששר האוצר הגיש, שכל גורמי המקצוע בארץ ובעולם משבחים

אוהד טל:  רק לאחרונה השר חתם על צו שמונע לחלוטין את ההתייקרות של הדלק והוביל לצמצום מחירי החשמל והמים

אוהד טל:  הממשלה ביטלה מכסים על 460 מוצרי צריכה

אוהד טל:  הוחלט על מתן נקודות זיכוי ממס בשווי אלפי שקלים

אוהד טל:  נחתם הסכם היסטורי עם ההסתדרות, הסכם שמרני, שחוסך המון כסף לכולנו ומונע שנים של שביתות

אוהד טל:  אנחנו מקדמים בחוק ההסדרים שורה של רפורמות משמעותיות, שלא קודמו כל השנים

אוהד טל:  רק אצלי בוועדה, ועדת מיזמים ציבוריים, קידמנו בשבועיים האחרונים שתי רפורמות ענקיות, פתיחה של שוק הבנקאות לתחרות

אוהד טל:  אתם הייתם עושים כזה דבר? אתם הייתם מעיזים לעמוד כנגד בנק ישראל וכנגד הבנקים? בחיים לא הייתם עושים את זה

ישראל אייכלר: תודה רבה

אוהד טל: אדוני היושב-ראש, ברשותך, עוד דקה אחת

ישראל אייכלר: רק משפט סיום

אוהד טל: רפורמה שעבדנו עליה – רפורמה נוספת בתחום התשתיות, לקיצור של תהליכים בצורה דרמטית, מה שיוזיל את הפרויקטים של התשתיות במדינת ישראל, יחסוך את הכסף לכולנו

אוהד טל:       אז אתם תמשיכו לצעוק, תמשיכו להתלונן על זה שאנחנו פוגעים ביוקר המחיה, ואנחנו נמשיך לעבוד קשה למען כל אזרחי מדינת ישראל בלי לפחד מאף טייקון ומאף גורם לחץ, ואנחנו נמשיך לפעול למען אזרחי מדינת ישראל כולם

אוהד טל:  תודה רבה

ישראל אייכלר: תודה רבה לחבר הכנסת אוהד טל

ישראל אייכלר:  חברת הכנסת לימור סון הר מלך, עוצמה יהודית, בבקשה

לימור סון הר-מלך: אדוני היושב-ראש, כנסת נכבדה, היום מציינים בעולם את יום ההיפרמזיס גרבידרום, ואשמח לחשוף אתכם למקצת מתופעה זו

לימור סון הר-מלך:  הקושי לבטא את שם המחלה מתגמד אל מול אתגרי המחלה הזו

לימור סון הר-מלך:  אנחנו בתחילת היריון

לימור סון הר-מלך:  איך אנחנו יודעות את זה? כבר בשלב די מוקדם אנחנו מרגישות בחילות

לימור סון הר-מלך:  כ-70%–80% מכלל הנשים ההרות סובלות מבחילות בהיריון, עם או בלי הקאות, כאשר חומרת התופעה משתנה בין אישה לאישה

לימור סון הר-מלך:  לרוב הבחילות מתחילות בשבוע החמישי או השישי להריון וחולפות בשבועות 16–18

לימור סון הר-מלך:  זה לא נעים, אבל עבור רובנו המצב נסבל

לימור סון הר-מלך:  אך זו הסובלת מהיפרמזיס יכולה למצוא את עצמה, כמוני, מבלה בחדר השירותים 10–15 פעמים ביום מקיאה ללא הפסק, ולבסוף גם מאושפזת בגלל התייבשות, הגורמת לחוסר יכולת לעמוד על הרגליים

לימור סון הר-מלך:  ולכן משפטים כגון: את רק מקיאה, זה קורה לכולן, והכי: היריון זה לא מחלה – מכעיסים, מקוממים ובוודאי שלא מועילים

לימור סון הר-מלך:  לרוב, המענה הרפואי – כפי שטיפלו בי – יהיה עירויים ומתן טיפול תרופתי המפחית את תדירות ההקאות

לימור סון הר-מלך:  המדע לא נותן סיבות רשמיות ופיזיולוגיות המסבירות את התופעה אך הוא קושר אותה לשלוש השערות מרכזיות: האטה בתפקוד מערכת העיכול, הפרשה גבוהה של הורמונים בהיריון, וגורמים פסיכולוגיים

לימור סון הר-מלך:  אשר על כן, תמיכה בשינוי אורחות החיים בכלל, כולל מנוחת הנפש ושינוי תזונתי בפרט, מסייעת ללא מעט נשים הסובלות מתופעות ההיפרמזיס

לימור סון הר-מלך:       אנו כנשים צריכות להכיר כי תופעות ההיריון אינן גזרת גורל וכי יש לנו את היכולת לחוות היריון שלא "בעצב תלדי בנים", אלא בשמחה, ואף לראות בתהליך הנ"ל הזדמנות מבורכת לחוויה טובה, מחברת ומשמחת ושותפות ליצירה האלוקית של הבאת חיים לעולם

לימור סון הר-מלך:  המטרה איננה תמיד דווקא להפסיק את ההקאות, אלא לעבור את ההיריון כחוויה נעימה יותר

לימור סון הר-מלך:  לשם כך כאימהות עלינו לתת לעצמנו מקום מכבד ומאפשר, מכיוון שאימא שמחה – משמעות הדבר בית שמח, ורעיה שמחה – משמעותו בן זוג שמח, וכן על זו הדרך

לימור סון הר-מלך:  תמיכה יכולה להיות בהקדשת זמן לשבת עם חברה טובה, להקדיש זמן איכות שלא הספקת עם הילדים, אפשר להקדיש זמן לתחביבים שכבר זמן רב לא נגעת בהם, או אפילו פשוט סתם לנוח

לימור סון הר-מלך:  עבורי באופן אישי הדבר שסייע ביותר הוא העבודה הנפשית: להשלים עם התהליך והתופעות ולקבל אותן כהזדמנות לגדילה ושינוי

לימור סון הר-מלך:  כל הרעיונות הללו משקיטים את הנפש ומרגיעים את מערכת העצבים, וכאשר מוסיפים עליהם שינוי תזונתי, שלא יכלול חריף, חמוץ או מטוגן, המגבירים צרבות ובחילות – כל אלו מצטרפים יחד להשפעה מיטיבה על הבריאות ועל תחושת השמחה במהלך ההיריון

לימור סון הר-מלך:       שבעה הריונות סבלתי תחושות קשות, שכואב רק להיזכר בהן, אבל היטבתי את אורחות החיים

לימור סון הר-מלך:  עברתי לתפריט כמעט טבעוני לחלוטין, שהחזיר לי את האפשרות ליהנות מהיריון בריא ומענג ולחוות חוויות של לידה קלה ומשמחת

לימור סון הר-מלך:  ותודה לה', זכיתי לעוד שלושה הריונות כאלה

לימור סון הר-מלך:       ברוח הימים האלו אומר שוב, האישה אצלנו היא בת מלך ולא שפחה

לימור סון הר-מלך:  הכול תלוי בתפיסה העצמית שלה את עצמה

לימור סון הר-מלך:  ועל כן, ההשקעה בה היא השקעה בממלכה שלה ובכל סביבתה

לימור סון הר-מלך:  באהבה, לכל אימא באשר היא

לימור סון הר-מלך:  רק בריאות ושמחה

לימור סון הר-מלך:  תודה

ישראל אייכלר: תודה רבה

ישראל אייכלר:  חבר הכנסת חמד עמאר, ישראל ביתנו

חמד עמאר: אדוני היושב-ראש, חבריי חברי הכנסת, ראיתי את חברי הקואליציה כאן עולים ומשבחים את קרן הארנונה

חמד עמאר:  אני קודם כול רוצה להרגיע אתכם

חמד עמאר:  בשיא של קרן הארנונה – –      

טלי גוטליב: – – –      

חמד עמאר: – – בשיא שלה, 70,000 היתרים בשנה כפול 1,850 שקל, לא נגיע ל-130 מיליון שקל, אדוני היושב-ראש

חמד עמאר:  לא נגיע ל-130 מיליון שקל בשנה

חמד עמאר:  ההסכמים הקואליציוניים לבד והכסף הקואליציוני – 13

חמד עמאר: 6 מיליארד

חמד עמאר:  אם אנחנו רוצים כמדינה, כממשלה, לעזור לאותם יישובי פריפריה, אז קרן הארנונה הזאת – בהסכמים הקואליציוניים יכולים לתת 70 שנה קרן ארנונה רק בשנתיים של ההסכמים הקואליציוניים

חמד עמאר:       אז אל תספרו לנו סיפורים, כי כל הסיפורים שלכם, אף אחד יאמין לכם

חמד עמאר:  אתם רוצים לעודד בנייה? בנו בפריפריה

חמד עמאר:  איפה אנשים ילכו לעבוד? איפה אנשים ילכו לעבוד? ייסעו למרכז לעבוד? אז במקום שנדבר על השטויות האלה של 130 מיליון שקל בשנה – נבנה להם מפעלים, אזורי תעשייה ומסחר, מסחר, ואז אותם אנשים לא יצטרכו לנסוע לתל אביב בשביל לעבוד בתל אביב ובמרכז

חמד עמאר:  כל הסיפור של קרן הארנונה לא יגיע ל-130 מיליון שקל בשנה

חמד עמאר:  ואתם עושים צעקות: אנחנו נותנים לאותם חלשים במקום אותם חזקים

חמד עמאר:  אפילו זה לא יהיה בקרן הארנונה, כי הבנייה במרכז היא יותר גדולה מהבנייה בפריפריה

חמד עמאר:  אז שום דבר, לא ייהנו מזה

חמד עמאר:       אני נתתי דוגמה פשוטה, ונתתי אותה על היישובים הדרוזיים, אחרי שקיבלתי נתונים של אגף תקציבים

חמד עמאר:  עוספיא – אפס היתרי בנייה בשנת 2022; מר'אר, היישוב הכי גדול ביישובים הדרוזיים, כמעט 28,000 תושבים – בשיא שלו, אחרי שאישרנו להם חלקות לחיילים משוחררים בממשלה הקודמת וסבסדנו את זה, הגיעו ל-84 היתרים

חמד עמאר:  זה פחות מ-160,000 שקל, על כל היתר 1,850 שקל

חמד עמאר:  תאשרו לו חמישה דונם לתעשייה, לתעסוקה, הוא יקבל ארנונה פי עשרה ממה שאתם רוצים להעביר לו

חמד עמאר:       אז תפסיקו לספר סיפורים

חמד עמאר:  תדברו את האמת לאנשים

חמד עמאר:  תספרו את האמת של קרן הארנונה

חמד עמאר:  היא לא שווה כלום

חמד עמאר:  היא לא עוזרת כלום לפריפריה

חמד עמאר:  היא לא נותנת כלום לשום יישוב חלש

חמד עמאר:  זה אפס תקציב לאותם יישובים

חמד עמאר:      אני אגיד לך עוד דבר אחד

חמד עמאר:  אני אקח לדוגמה יישוב כמו מעלות-תרשיחא

חמד עמאר:  כמה היתרים הוא יכול לתת בשנה? והוא מתפתח מבחינת תעשייה – אזור תעשייה מתפתח אצלו, מסחר מתפתח אצלו

חמד עמאר:  הוא ישלם לקרן הארנונה, לא יקבל מקרן הארנונה בסופו של דבר

חמד עמאר:  זה פריפריה

חמד עמאר:  אפילו קריית שמונה, אני עשיתי את כל החישובים

חמד עמאר:  אז קרן הארנונה שווה אפס, כמו שהממשלה הזאת שווה אפס

ישראל אייכלר: תודה רבה

ישראל אייכלר:  חבר הכנסת מנסור עבאס, בבקשה

ישראל אייכלר:  חידוש גדול חידש לנו חמד עמאר, כי בעצם כל הוויכוח הוא על 130 מיליון

ישראל אייכלר:  זה סותר את העליהום כאילו בזה מממנים את התקציב

ישראל אייכלר:  מאוד מעניין

ישראל אייכלר:  תפדל

מנסור עבאס: אדוני היושב-ראש, חבריי חברי הכנסת, האמת היא שרצינו לדבר על נושאים שקשורים לתקציב ולסדר העדיפויות של הממשלה, אבל הרצח המתמשך בחברה הערבית לא מאפשר לנו לזנוח את הנושא הזה, כי זה לא עניין של תקציבים, אלא עניין של חיי אדם

מנסור עבאס:       היום הייתה ישיבה בוועדה לביטחון לאומי, וקיבלנו את הנתונים על פי המשטרה ודוח הממ"מ בכנסת

מנסור עבאס:  יש כאן המון נתונים, ואני חושב שחובתם של כל חברי וחברות הכנסת להכיר את הנתונים האלו, כדי לדעת מה קורה ולאן הדברים מתפתחים

מנסור עבאס:  אחר כך יגידו: למה תוקפים את הממשלה ואת השר לביטחון לאומי וכו' – אנחנו צריכים ללמוד את הנתונים האלו וללמוד על המגמה, אדוני יושב-ראש הכנסת לשעבר

מיקי לוי: אין לשעבר, לימד אותי ריבלין – העשרים-וארבע

ישראל אייכלר: בארצות הברית לנשיא לשעבר קוראים Mister President

מנסור עבאס: אבל אני אסתפק בשני נתונים מעניינים

מנסור עבאס:  בחברה הערבית ברור שיש עלייה

מנסור עבאס:  מה זה עלייה? מעל 200%

מנסור עבאס:  בשנה שעברה היינו 27 אנשים, היום – 78 אנשים

מנסור עבאס:  אבל מה שמעניין, חבר הכנסת מיקי לוי, אדוני היושב-ראש, זה העלייה בארבעת החודשים הראשונים גם בחברה היהודית

מנסור עבאס:  בכמה העלייה? 65%

מנסור עבאס:  65%

מנסור עבאס:  אפשר לבדוק את זה ולבחון את הנתונים האלו

מנסור עבאס:       כמובן, יש כאלו שניסו היום להטיל ספק בעבודת הממשלה הקודמת ובעבודת סגן השר יואב סגלוביץ' על "מסלול בטוח", ואם המסלול הזה הוא שעזר להוריד את הפשיעה והאלימות

מנסור עבאס:  אני לא אתווכח עם הטענות האלו, אבל אדוני היושב-ראש, הנתון כאן מצביע על עלייה מתמדת: 2018 – 74; 2019 – 94 נרצחים בשנה; 2020 – 109; 2021 – 126; 2022 – 107, ירידה של מעל ל-15%; וב-2023, אם נחשב בהתאם לארבעת החודשים הראשונים, כנראה, חס וחלילה, נגיע לסביבות 200 נרצחים בחברה הערבית לבדה

מנסור עבאס:  אבל עם העלייה המתמדת גם בחברה היהודית של 65%, אז אנחנו אמורים להיות באירוע אחר לגמרי בסוף השנה

ישראל אייכלר: תודה רבה

מנסור עבאס: לכן אני חושב שראוי שכל חברי הכנסת, במיוחד חברי הכנסת בקואליציה – היינו בשנה שעברה בקואליציה, ואנחנו יודעים שיש לכם השפעה – חובה מוסרית להכיר את הנתונים האלו ולשאול את השאלות בתוך הקואליציה, בתוך הממשלה

מנסור עבאס:  מה מתכוונים לעשות? עד עכשיו אנחנו לא מקבלים תשובה

מנסור עבאס:  מה מתכוונים לעשות? אין תשובה

ישראל אייכלר: תודה רבה, חבר הכנסת מנסור עבאס

ישראל אייכלר:  יעלה ויבוא חבר הכנסת יוסף עטאונה, חד"ש

יוסף עטאונה: כבוד היושב-ראש, כנסת נכבדה, אני אמשיך את הדיון מאיפה שהפסיק חברי ד"ר מנסור עבאס

יוסף עטאונה:  הוא שאל: מה עושים?      השתתפנו היום בדיון בוועדה לביטחון לאומי

יוסף עטאונה:  הייתה צמרת המשטרה, כל צמרת המשטרה הבכירה, בדיון

יוסף עטאונה:  הדיון בא בעקבות מקרי הרצח היום-יומיים בחברה הערבית

יוסף עטאונה:  כשמדברים על מספרים – 78 נרצחים – אני רוצה להזכיר לכולם שאלה לא מספרים

יוסף עטאונה:  מאחורי כל מספר יש בן אדם, יש משפחה, יש עולם ומלואו שנהרס

יוסף עטאונה:  משפחות שלמות נהרסות, מאבדות את היקר להן ביותר

יוסף עטאונה:       מהדיון שהיה היום בוועדה אני יוצא ברגשות מעורבים ובאי-ודאות מאוד גדולה

יוסף עטאונה:  אני ציפיתי שבדיון כזה נשמע איך מונעים את הרצח הבא, ולצערי בתוך הדיון לא הייתה שום התייחסות לעשייה משמעותית או לתוכנית למיגור התופעה הזו בחברה הערבית

יוסף עטאונה:  נציגי המשטרה שדיברו שם העלו כל מיני סוגיות, אמרו שיש מחסור בשוטרים שיעשו את העבודה

יוסף עטאונה:       אנחנו טוענים שיש סדר עדיפות שונה בעבודת המשטרה

יוסף עטאונה:  אנחנו ראינו את המשטרה, במיוחד בנגב, שיוצאת להרס בתים או להשמדת שדות בנגב, מאות שוטרים יוצאים לשם

יוסף עטאונה:  האם להרוס בתים ולבנות יחידות משטרה מיוחדות לטפל באכיפה, ולא מטפלים בפשיעה? הראו נתונים היום בתוך הוועדה עצמה, וכמעט אין הצלחה למשטרה בגילוי הרוצחים בחברה הערבית

יוסף עטאונה:  זה לא שהם לא יכולים

יוסף עטאונה:  אם היו רוצים ומשקיעים, ואם זה היה בראש סדר העדיפות, היה אפשר לטפל

יוסף עטאונה:       אני רוצה לדבר על סוגיה אחרת שעלתה גם בדיון בוועדת החינוך בכנסת לפני שבוע, שגם קשורה בצורה כזו או אחרת לפשיעה, וזו הנשירה ממערכת החינוך

יוסף עטאונה:  אני אסיים

יוסף עטאונה:  עלה נתון ש-5,045 ילדים ערבים בדואים בנגב בגילי שלוש עד חמש הם ללא מסגרת לימוד

יוסף עטאונה:  ולכן ממשלה כזו לא ראויה לאמון, ואנחנו נצביע בעד האי-אמון

יוסף עטאונה:  תודה

ישראל אייכלר: תודה רבה

ישראל אייכלר:  חברת הכנסת נעמה לזימי, העבודה

ישראל אייכלר:  אני לא לוחץ לפני שאת מתחילה לדבר

נעמה לזימי: כבוד היו"ר, כנסת נכבדה, זו ממשלת משטר הנאמנות

נעמה לזימי:  הממשלה הזו לקחה את הבריתות הפוליטיות והפכה אותן לתוכנית העבודה היחידה שלה

התקשורת שלמה קרעי: לזימי, גם את מתנגדת לקרן הארנונה?     

נעמה לזימי: בוודאי, אני אסביר

התקשורת שלמה קרעי: כמה צביעות, כמה צביעות

נעמה לזימי: במקום לימודי ליבה והזדמנות שווה – העמקת הפערים בחינוך ופגיעה בילדים החרדים בפרט ובילדינו בכלל: היא נתנה לחינוך החרדי הפרטי ולחינוך הממלכתי הדתי כאילו רק הם במערכת החינוך

נעמה לזימי:  במקום הרחבה של דיור ציבורי ודיור בר-השגה היא ביטלה את חוק זכויות הרכישה של דיירי הדיור הציבורי והוציאה מאות צווי פינוי לדיירי הדיור הציבורי; ומשבר הדיור? משעמם אותם

נעמה לזימי:  במקום יישום מתווה המתמחות לרפואה כך שיפסיקו את תורנויות העבדות של 26 שעות עבודה, היא הביאה מתווה מקוצץ וחלש, שלא משנה דבר

נעמה לזימי:  במקום טיפול בעומסים במערכת המשפט ותקצוב משאבים וכספים להפחתת עינוי דין – הפיכה משטרית שתכונן כאן רשות אחת, זה מה שמעניין אותה

נעמה לזימי:  במקום חינוך חינם מגיל לידה וטיפול בקריסה של מקצוע הטיפול בגיל הרך, היא הציגה תוכנית פלסטר, תוכנית של בינוי כיתות, שיישארו ריקות, שקיבלו עדיפות על הגדלת שכר דרמטית למטפלות, שנוטשות את המקצוע

נעמה לזימי:  במקום ביזור סמכויות, השר קרעי, וביטול שיטת המצ'ינג, שינוי אופן ההגשה של קולות קוראים, איגום משאבים דרך איגודים כלל-אזוריים ואיחוד אזורי תעשייה ומסחר – קרן ארנונה מפלה, שלוקחת לרשויות עוד סמכויות ומייצרת תמריץ שלילי מובנה, שבו רשויות ערביות ייתנו ויקבלו הרבה פחות – –     

התקשורת שלמה קרעי: אפילו את לא מאמינה למה שאת קוראת

נעמה לזימי: – – והתנחלויות לא ייתנו שקל ויקבלו מרשויות חלשות

נעמה לזימי:  אתה לא מתבייש?     

התקשורת שלמה קרעי: חשבתי שאת הוגנת, שכשיש משהו שמיטיב עם החלשים את בעד

נעמה לזימי: כבוד היו"ר, אני אענה לשר לאחר הנאום

נעמה לזימי:  ברשותך, אני אענה לו

ישראל אייכלר: כן, תעני לו למטה

נעמה לזימי: במקום הגדלת הבטחת הכנסה או מתן מענה לאי-ביטחון תזונתי דרך משרד הרווחה, הגוף האמון ובעל הידע המקצועי ודרך המועצה לביטחון תזונתי – עוד פתרון עקום בתלושי מזון דרך משרד הפנים כאתנן פוליטי, שיגיעו יותר למקומות מסוימים ולא לכלל הציבור הזקוק לכך

נעמה לזימי:  במקום טיפול ביוקר המחיה – ביזה של כספי ציבור בכספים קואליציוניים מגזריים, 13

נעמה לזימי: 6 מיליארד שילכו לאזרחים סוג א', מול כל המדינה, שהפכה לסוג ב'

נעמה לזימי:  מה יכולנו לעשות, השר קרעי, עם 13 מיליארד שקלים?     

ישראל אייכלר: תודה, תודה רבה

נעמה לזימי: חינוך חינם מגיל לידה ושיקום כל ענף הגיל הרך הקורס; שיקום הפסיכולוגיה הציבורית ומערך רפואת הנפש; טיפול בצעירים חסרי עורף משפחתי, כמו ליבנת גרין, זכרה לברכה, שסיימה חייה באופן כה טרגי, ואם רק כמדינה היינו משקיעים בצעירים הללו יותר, היינו מעניקים לה הזדמנות טובה הרבה יותר ואף מצילים אותה, ומתקצבים באופן מלא את התוכנית הלאומית למיגור רצח נשים ואלימות במשפחה – אם רק היינו עושים זאת

ישראל אייכלר: תודה, תודה רבה

נעמה לזימי: יהי זכר כל אחיותינו הנשים שנרצחו מאז תחילת השנה, מהפכה

ישראל אייכלר: תודה רבה

נעמה לזימי: רגע, כבוד היו"ר

נעמה לזימי:  זו ממשלה שהחליטה לצאת למסע נקם בכולנו: במערכת המשפט, בטייסים, במילואימניקים, בסייעות המעונות השיקומיים, שהתחילו לשבות כבר עכשיו, בראשי הרשויות, בדיירי הדיור הציבורי, בתקשורת החופשית, במפגינים שומרי החוק, במורות

ישראל אייכלר: תודה

נעמה לזימי: אבל בסוף הסיפור פה הוא סדרי עדיפויות

נעמה לזימי:  רגע, אני רוצה לענות לשר קרעי

ישראל אייכלר: לא, לא, את לא עונה לו מפה

נעמה לזימי: השר, אתה רוצה שאני אענה לך?     

ישראל אייכלר: לא, את יורדת, בבקשה

נעמה לזימי: טוב, תודה

ישראל אייכלר: למטה את יכולה לענות לו מה שאת רוצה

ישראל אייכלר:  חבר הכנסת אבי מעוז, נעם

אבי מעוז: שלוש דקות או חמש דקות, כמה זה? כולם מדברים פה חמש דקות

ישראל אייכלר: הזמן הוא שלוש דקות

אבי מעוז: אדוני היושב-ראש, כנסת נכבדה, אחת מהמטרות המרכזיות של ראשי האופוזיציה ומובילי המחאות היא להשרות רוח נכאים על העם היושב בציון

אבי מעוז:  הרי גם אם הממשלה תמחזר הצעות לתיקון מערכת המשפט שחלקכם הציעו בעבר, אתם תזעקו שזו הפיכה משטרית ושאו-טו-טו אנחנו דיקטטורה; הרי לא משנה כמה הדירוגים הבין-לאומיים שלנו נותרים על כנם והאבטלה צונחת, אתם תזעקו על קריסת הכלכלה ועלייה ביוקר המחיה

אבי מעוז:       את מוחם של אנשי השמאל כבר שטפתם כאילו הממשלה הנוכחית היא משהו בין טורקיה לצפון קוריאה או גרמניה של שנות השלושים

אבי מעוז:  לצערנו, גם במחנה הלאומי-מסורתי יש מי שנדבקים במבט השחור הזה, במיוחד כאשר הם מבינים איך במשך עשרות שנים היו מי שדאגו לכך שמערכת המשפט, התקשורת, האקדמיה, התרבות ומערכת החינוך יישלטו בידי מי שדוגלים בתפיסת מדינת כל אזרחיה; כאשר הם רואים איך כמעט כל כלי התקשורת לוקחים בגלוי צד ומשמשים כשופרי המחאה; כאשר הם רואים כיצד במשטרה ובמערכת המשפט נוהגים איפה ואיפה ביחס למפגינים מימין ולמפגינים משמאל בלי להסתיר זאת כלל; כאשר הציבור הזה, שאחדות העם כל כך חשובה לו, רואה כיצד יש מי שמנסה לקרוע את העם לגזרים בין אם על ידי הסתת חלקים שונים בעם – אלו באלו – ובין אם בעידוד סרבנות

אבי מעוז:       זה בהחלט יכול לייאש

אבי מעוז:  אבל אנחנו לא מתייאשים

אבי מעוז:  עם שעבר את כל מה שאנחנו עברנו – לא מתייאש

אבי מעוז:  עם שהצליח לשמור על קיומו כעם במשך 1,800, שנה שבהן היה מפוזר בכל קצוות תבל – לא מתייאש

אבי מעוז:  עם שבתהליך מופלא שלא היה כמותו בתולדות האנושות קם לתחייה והתקבץ חזרה לארצו – לא מתייאש

אבי מעוז:       לפני 94 שנים, לאחר מאורעות הדמים של תרפ"ט, שבהם נרצחו למעלה מ-100 יהודים ונחרבו הקהילות היהודיות בחברון, בעזה וביישובים נוספים, כתב כך מרן הרב קוק, זכר צדיק לברכה, ואני מצטט: "כל מי שהוא עוקב את סדרי היישוב, מראשית צעדיו עד עכשיו, יכול הוא להראות בחוש, איך שמכל ירידה אשר סבלנו נצמחה אחר כך עלייה והתפתחות יותר גדולה, וצעד של דליגה לטובה יצא מכל משבר – – – ברור הדבר שלפי הערך של הכיסוי הזה, גדול יהיה האור אשר ייגלה"

אבי מעוז:  עד כאן, סוף ציטוט

ישראל אייכלר: תודה רבה

אבי מעוז: אם כך נאמר על המשבר הנורא ההוא, קל וחומר שמהמשבר הנוכחי עתידים לצמוח, בעזרת השם בקרוב, דברים גדולים למדינת ישראל

אבי מעוז:  תודה

ישראל אייכלר: תודה רבה

ישראל אייכלר:  חבר הכנסת חנוך דב מלביצקי, הליכוד, הנואם האחרון בדיון הזה, ואחר כך יסכם השר

חנוך דב מילביצקי: אדוני היושב-ראש, כנסת נכבדה, אני רוצה לדבר היום על אחד מהחופשים שאנחנו עכשיו שומעים שיוצאים בזכותם למחות, לעגן

חנוך דב מילביצקי:  אבל את החופש הזה אני לא כל כך בטוח שנכון לנו, כחברה, לעגן, וזה החופש לשנוא

חנוך דב מילביצקי:  בשם החופש לשנוא יוצאים להגן, לכאורה, על הדמוקרטיה

חנוך דב מילביצקי:  את אלו שרוצים להגדיל את כוחה של הכנסת שונאים

חנוך דב מילביצקי:  בשם החופש לשנוא, יוצאים להגן על מה שמכנים עכשיו בשיא החוצפה "שוד הארנונה", ומיהם השודדים? כמובן – המתנחלים, החרדים; העובדה שבני ברק וירושלים, שהן שתי הערים החרדיות הכי גדולות בישראל, הן אלה שייפגעו כתוצאה מאותה קרן ארנונה, זה כמובן לא מעניין אף אחד

חנוך דב מילביצקי:  העובדה שייערך חישוב עם כל יישוב שנמצא מעבר לקו הירוק לגבי כמה הוא מקבל וכמה הוא נותן, ורק אם תישאר יתרת זכות הוא יקבל, גם זה לא מעניין אף אחד

חנוך דב מילביצקי:       אנחנו – מותר לשנוא

חנוך דב מילביצקי:  כל השנאות שהיו תמיד לאנשים מתחת לפני השטח – – –     

ישראל אייכלר: מי שרוצה לדבר – זכותו, אבל בשקט

חנוך דב מילביצקי: כל השנאות שהיו תמיד לאנשים מתחת לפני השטח – השנאות למזרחים, השנאות לחרדים, השנאות לדתיים, השנאה לימנים, לכל מי שחושב אחרת ממני – עד עכשיו זה היה שקט

חנוך דב מילביצקי:  אסור היה לדבר על זה, ועכשיו פתאום בהפגנות האלה, שנמצאות תחת כל עץ רענן, זה בסדר, זה מותר, זה בון טון

חנוך דב מילביצקי:  מותר לעמוד ולהשוות לגרמניה הנאצית

חנוך דב מילביצקי:  כבר אין דבר שאסור, אין דבר שהוא לא במקום

חנוך דב מילביצקי:  הכול מותר בשם חופש השנאה, חופש השנאה והשיסוי

חנוך דב מילביצקי:       מי שקצת מכיר את ההיסטוריה של עם ישראל יודע מה קרה כאשר אנחנו אפשרנו לחופש לשנוא יותר מדי ביטוי

חנוך דב מילביצקי:  מי שמכיר את ההיסטוריה של עם ישראל יודע מה קרה כאשר חשבנו שיש עקרונות ששווה לצאת בשבילם למלחמת אחים

חנוך דב מילביצקי:  אז אנחנו, חבריי חברי הכנסת, לא נסכים לעגן בשום מקום את החופש לשנוא

חנוך דב מילביצקי:  אנחנו לא נקבל אותו לעולם, אנחנו לא ניתן לו לגיטימיות, ואנחנו בממשלה הזו לא נאפשר לשנאה לשלוט

חנוך דב מילביצקי:  תודה רבה, אדוני

ישראל אייכלר: תודה רבה

ישראל אייכלר:  שר האוצר בצלאל סמוטריץ' ישיב ויסכם את הדיון

קטי קטרין שטרית: בצלאל, יש לנו הרבה על מה לדבר

בצלאל סמוטריץ': האמת שמאוד התגעגעתי למקום הזה

בצלאל סמוטריץ':  מאז שאני שר אני כמעט לא פה

בצלאל סמוטריץ':      אדוני היושב-ראש, אדוני יושב-ראש הקואליציה, חבריי חברי הכנסת, חבריי השרים

טלי גוטליב: אדוני השר תסביר להם שמה שאתה מציע זה רק אם הם יעלו את הארנונה העסקית, שיש להם אפשרות גם לשלוט בזה

טלי גוטליב:  חשוב שהעם יבין

טלי גוטליב:  בתור מי – – –      

בצלאל סמוטריץ': טוב

בצלאל סמוטריץ':  איפה חברת הכנסת פנינה תמנו שטה? היא לא פה, אז תכף ניתן גם לה תשובה

בצלאל סמוטריץ':  תראו, דיברתי קצת קודם – לפניי דיבר חבר הכנסת ליברמן ונתן לנו פה עצות, אדוני היושב-ראש, איך לנהל את המערכה הביטחונית

בצלאל סמוטריץ':  הסברתי לו שבשונה ממה שהוא חושב, שמנהלים מערכה ביטחונית בדברי רהב על 48 שעות לחיסול הנייה ועוד כל מיני דברים, מערכה ביטחונית מנהלים במקצועיות, בנחישות, ביוזמה ובהתקפיות

בצלאל סמוטריץ':  וזה מה שעשינו במבצע האחרון בעזה, והכינו את הג'יהאד באמת מכה קשה מאוד, גם אנושית, אל מול ראשיו, שחוסלו אחד אחרי השני, במקצועיות יוצאת מן הכלל; שילוב זרועות של מודיעין, מבצעים, חיל אוויר, יכולות שמעבירות שדר מאוד מאוד ברור לאויבים שלנו מסביב, 360 מעלות – לחמאס, לחיזבאללה, לאיראנים, לחות'ים בתימן, לכוחות האיראנים בסוריה: ידנו תגיע אליכם, ומי שירים את ראשו כדי לפגוע באזרחי ישראל, אנחנו פשוט נוריד לו את הראש

בצלאל סמוטריץ':       ובאלגוריה גם לעולמות אחרים, כמובן להבדיל אלף-אלפי הבדלות, אנחנו ניאבק ביוקר המחיה במדינת ישראל באותה נחישות, באותה יוזמה, באותן תעוזה ויצירתיות

בצלאל סמוטריץ':  וכאן יש המון המון צביעות בהצעות האי-אמון האלה

בצלאל סמוטריץ':  עומדים כאן על הפודיום המכובד הזה אנשים שעד אתמול היו חברי ממשלה וחברי הקואליציה, והשאירו לנו ירושה רעה

בצלאל סמוטריץ':  אני אומר את זה לא כדי להסיר אחריות; תכף נדבר על מה שאנחנו עושים – כי זאת המשמרת שלנו, וזאת האחריות שלנו, ואנחנו נממש, בעזרת השם ובעבודה קשה, את האחריות הזאת – אבל אנחנו לא צריכים לקבל הטפות מוסר מהאנשים שהשאירו לנו 20% עלייה במחירי הנדל"ן; מהאנשים שהשאירו לנו הסכם אוטומטי להתייקרות מחירי החלב ל-17

בצלאל סמוטריץ': 5% השנה – אוטומטית, בלי בכלל יכולת להתערב, רק כדי לגלגל את ההתייקרות למשמרת הבאה; מהאנשים שלא עשו כמעט כלום לפירוק הריכוזיות והמונופולים בשוק המזון, ולא רק בשוק המזון, ואותו הדבר בתחום יוקר הדיור

בצלאל סמוטריץ':       אז יש עכשיו, בימים האחרונים, קמפיין נגד אחד הצעדים, אני חושב הכי חשובים, שנעשו בעשורים האחרונים למאבק ביוקר הדיור – קמפיין ציני, דמגוגי, שלוקח את זה למקומות של חרדים ושל מתנחלים

בצלאל סמוטריץ':  כשאין שום טיעון אינטליגנטי להתמודד לגופו של עניין עם הצעדים המקצועיים הנכונים האלה, הולכים למקומות של שיסוי ופילוג וניסיונות לסכסך את האוכלוסיות במדינת ישראל אלו באלו

בצלאל סמוטריץ':  בואו נדבר שנייה אחת מקצועית

בצלאל סמוטריץ':  נעשו בשנים האחרונות לא מעט פעולות לטפל ביוקר הדיור באמצעים מלאכותיים

בצלאל סמוטריץ':  למה אני קורא לזה "מלאכותי"? כי בסופו של דבר נוסחת הבסיס בכלכלה נשענת על היצע וביקוש: כשיש היצע גדול יותר מן הביקוש – המחירים יורדים, כשיש ביקוש גדול יותר מן ההיצע – המחירים עולים

מירב בן ארי: מתי היית בסופר, תגיד? אני הולכת לסופר כל שבוע

מירב בן ארי:  תגיד לי מחיר אחד שירד

בצלאל סמוטריץ': מירב, אבל את לא מקשיבה

בצלאל סמוטריץ':  אני מדבר על יוקר הדיור, ובעוד רגע אני אדבר גם על יוקר המזון

מירב בן ארי: רק שאלתי

קריאה: – – –      

בצלאל סמוטריץ': אבל אתם דיברתם קודם, ולא הקשבתם לזה שמכם אני לא צריך לקבל מוסר, מכיוון שהרי הייתם כאן שנה וחצי, מירב, ולא עשיתם – –      

מירב בן ארי: כלום

בצלאל סמוטריץ': – – כלום

בצלאל סמוטריץ':  אז אנחנו מנסים – – –     

מירב בן ארי: כלום, ופתאום הגיע המושיע – – –     

בצלאל סמוטריץ': לא

בצלאל סמוטריץ':  תכף אני אסביר

בצלאל סמוטריץ':  לא, ממש לא

מירב בן ארי: איפה היית עד היום?     

בצלאל סמוטריץ': פתאום הגיעה כן ממשלה שנחושה לטפל בזה

מירב בן ארי: תן לי משהו אחד שירד בסופר

מירב בן ארי:  אני רוצה שתגיד לי

בצלאל סמוטריץ': ושמוכנה להזיז את הגבינה ללא מעט שחקנים חזקים – –      

מירב בן ארי: איזה גבינה?     

בצלאל סמוטריץ': – – שבמשך שנים ריכזו אצלם המון כוח והמון שליטה בשוק, ולכן יכולים היו – ועדיין יכולים – לעשוק את אזרחי מדינת ישראל

מירב בן ארי: מי? מי?     

בצלאל סמוטריץ': אז יש ממשלה נחושה – –      

מירב בן ארי: איזה נחושה?     

בצלאל סמוטריץ': – – ושר האוצר שמקבל גיבוי מלא מראש הממשלה ומכל חבריי מהקואליציה לבצע את הצעדים האלה

בצלאל סמוטריץ':  אני מתחיל שנייה אחת ביוקר הדיור, ועוד רגע נדבר גם על יוקר המחיה במזון

בצלאל סמוטריץ':  סבלנות

מירב בן ארי: אדוני שר האוצר, איזה צעד אתה עושה כדי להוריד את יוקר המחיה?     

בצלאל סמוטריץ': אז הינה, אני מתחיל

בצלאל סמוטריץ':  אם לא היית מפריעה לי באמצע ההרצאה, אז – – –      

מירב בן ארי: אני רק שאלתי

בצלאל סמוטריץ': את יודעת גם להקשיב? הקדוש ברוך הוא ברא פה, וזה מאוד חשוב, בוודאי בבית הזה – –      

מירב בן ארי: אני יודעת להקשיב

בצלאל סמוטריץ': – – אבל את יודעת, הוא ברא לנו רק פה אחד אבל הוא ברא לנו שתי אוזניים, מה שאומר שאנחנו צריכים להקשיב ביחס של 2 ל-1

בצלאל סמוטריץ':  אז אני מציע: קצת הקשבה, ואז יהיה אפשר גם להבין

מירב בן ארי: הרי אני ישבתי לידך ארבע שנים

מירב בן ארי:  אתה שומע?     

בצלאל סמוטריץ': נכון, חבר הכנסת מעוז? אני מקווה שלא אמרתי להם דברים קשים, שהקדוש ברוך הוא ברא את האדם

בצלאל סמוטריץ':  נכון, נקבים-נקבים, חלולים-חלולים, עם איזו לוגיקה מאוד מאוד ברורה

בצלאל סמוטריץ':  יש מקומות שבהם אסור לומר את זה היום

בצלאל סמוטריץ':  בכלל, עוד לומר שהקדוש ברוך הוא ברא גברים ונשים בנפרד, זה בכלל יהיה נורא ואיום להגיד פה

קריאות: – – –     

מירב בן ארי: אתה לא עונה לי

מירב בן ארי:  אתה לא עונה לי

בצלאל סמוטריץ': בקיצור ולעניין, אז בואו ותנסו להקשיב עם שתי האוזניים רגע לפני שאתם צועקים

מירב בן ארי: אבל אתה לא מקשיב לי

בצלאל סמוטריץ': נוסחת היסוד הכי בסיסית בכלכלה: היצע וביקוש

בצלאל סמוטריץ':  מערכת היחסים בין היצע וביקוש יוצרת בסוף את משוואת המחירים

בצלאל סמוטריץ':  זאת עובדה בכל תחום

בצלאל סמוטריץ':  בתחום הדיור במדינת ישראל במשך הרבה מאוד שנים הביקוש עולה על ההיצע

בצלאל סמוטריץ':  בצד הביקוש זה כמובן מבורך מאוד: שיעורי ילודה מהגבוהים במערב, קליטת עלייה, האוכלוסייה בישראל גדלה – כן ירבו, אומרים אצלנו

בצלאל סמוטריץ':  ילדים זה שמחה, ילדים זה ברכה

מירב בן ארי: זה נכון

בצלאל סמוטריץ': ההיצע נמוך

בצלאל סמוטריץ':  ולמה ההיצע נמוך? אז יש חסמי ביורוקרטיה ורגולציה והליכי תכנון, ובזה הממשלות השונות מטפלות לאורך השנים, וגם אנחנו בחוק ההסדרים הזה מביאים שורה של צעדים, מסדירים נכון יותר את מדרג הסמכויות בין הוועדות המקומיות למחוזיות, מייצרים תמריצים

בצלאל סמוטריץ':  אבל יש כשל אחד בסיסי שמדברים עליו שנים וכותבים עליו ביחס לישראל גם ב-OECD ובגופים בין-לאומיים אחרים והיו עליו ועדות ציבוריות במדינת ישראל: יש עיוות גדול מאוד בין תעריפי הארנונה העסקית לתעריפי הארנונה למגורים

מירב בן ארי: אה, זה אתה שהתנגד – – –      

בצלאל סמוטריץ': הארנונה העסקית רווחית מאוד, כדאית מאוד, בממוצע פי שלושה וחצי רווחית; הארנונה למגורים גירעונית

בצלאל סמוטריץ':  ראש עיר שבונה למגורים, בשוטף, גם כשהמדינה עומדת לצידו בעצם תהליך הבנייה – והמדינה עושה את זה במיליארדים; וגם אנחנו עושים את זה: אנחנו מעמיקים עכשיו את סבסוד הפיתוח, תוכנית חומש גדולה מאוד שתומכת בדיור, "נתיב לדירה", ממשיכים את תוכניות ההנחות בדיור

בצלאל סמוטריץ':  עכשיו הגדלנו מאוד, נדמה לי שבעוד 2,000 כיתות – אל תתפסו אותי במילה – מעבר לתוכנית החומש של כיתות, כדי לתמרץ ראשי ערים לבנות, ועדיין ראש עיר שבונה פרויקט למגורים מכניס את העירייה שלו לגירעון בשוטף

נאור שירי: תן להעלות את הארנונה – – –      

בצלאל סמוטריץ': למה לא עשיתם את זה בשנה וחצי שהייתם בממשלה? למה לא עשיתם את זה?     

קריאה: – – –      

בצלאל סמוטריץ': אז אני אומר חד-משמעית: אני, בתקופה כזאת של יוקר מחיה ויוקר דירות ומשכנתאות שעולות עם ריבית ומחירי שכירות גבוהים, לא אתן להעלות את מחירי הארנונה לאזרחי ישראל ב-30%-40%

בצלאל סמוטריץ':  לא אתן

בצלאל סמוטריץ':  אני גם לא מוכן, אני אומר את האמת, לייצר עכשיו ערים לעשירים וערים לעניים

בצלאל סמוטריץ':  יש ערים שבהן יגבו ארנונה גבוהה ויוכלו לחיות בהן רק עשירים, יש ערים שתהיה בהן ארנונה נמוכה ויחיו בהן רק עניים שיקבלו רמת שירותים נמוכה

בצלאל סמוטריץ':  לא

בצלאל סמוטריץ':       ולכן, מה אנחנו עושים עכשיו? אנחנו, בתוך האמבטיה הגדולה של הארנונה, מאזנים נכון יותר בין ארנונה עסקית לארנונה למגורים

בצלאל סמוטריץ':  מה אנחנו לא עושים, בניגוד לפייק שאתם מפיצים פה? אנחנו לא פוגעים לעיריות בהכנסה הנוכחית שלהן מארנונה

בצלאל סמוטריץ':  אף אחד לא נוגע בהכנסות הנוכחיות, הולכים עכשיו רק על הכנסות עתידיות מבינוי נוסף לארנונה

קריאות: – – – יהודה ושומרון

בצלאל סמוטריץ': עוד רגע אני אתייחס ליהודה ושומרון

בצלאל סמוטריץ':  אנחנו בוודאי לא מלאימים את כספי הרשויות, זה נכנס לקרן שנמצאת בשלטון המקומי, הקריטריונים לחלוקה נמצאים בשלטון המקומי ונקבעים בחקיקה

בצלאל סמוטריץ':  ובעיקר, קבענו בחוק – אם רק הייתם יודעים לקרוא אותו

בצלאל סמוטריץ':  אולי תלמדו ליבה, תדעו לקרוא בלי ניקוד – אנחנו מכניסים בתוך החוק מנגנון שאומר שכסף לא נשאר באוצר

בצלאל סמוטריץ':  לא חוזרים על טעויות של קרן הפיקדון

בצלאל סמוטריץ':  כל כסף שלא יצא מהקרן בשנה הרלוונטית לתמרוץ דיור, חוזר חזרה לרשויות המשלמות

בצלאל סמוטריץ':       מה כן? באים ואומרים: ניקח במדרגות, מקסימום 28% מההכנסות העסקיות העתידיות של הרשויות המקומיות מארנונה עסקית, וניתן 1,800 – – –     

יוראי להב-הרצנו: ראש עיריית אילת זועק את זעקתו, אתם מקריסים – – –      

בצלאל סמוטריץ': עוד רגע נדבר על אילת

קריאה: – – –      

בצלאל סמוטריץ': ברגע שיגידו לי לרדת, גפני, אני ארד

בצלאל סמוטריץ':  הרב גפני, ברגע שיגידו לי לרדת, אני ארד, אבל אמרו לי להיות פה

בצלאל סמוטריץ':  אה, זהו? כולם פה?      

קריאה: – – –      

בצלאל סמוטריץ': אז אני צריך לרדת

בצלאל סמוטריץ':  אני רק אסכם

בצלאל סמוטריץ':  אני חושב שזה הצעד הראשון זה עשרות שנים שמטפל באמת בשאלת ההיצע וייצור תמריץ חשוב לראשי הרשויות לבנות מאות אלפי יחידות דיור, והארנונה שלהם לא תהיה הפסדית

יוראי להב-הרצנו: אתם מקריסים את אילת – – –      

בצלאל סמוטריץ': אתם הגשתם את זה, שר האוצר שלכם שם את זה בהסדרים, אבל נכנעתם לאלימות של כמה ראשי רשויות חזקים, חסרי סולידריות, אגואיסטים שאכפת להם רק מעצמם, לא מהילדים של כולנו ומהיכולת שלהם לקנות דירות, בוודאי לא מאיזה מינימום של חלוקה הוגנת של המשאבים של המדינה – לא מה שהם טיפחו, אלא משאבי המדינה

קריאות: – – –      

בצלאל סמוטריץ': זה בסדר גמור שכאופוזיציה אתם נגד כל דבר, אבל תגידו את האמת, תפסיקו לדבר מפוזיציה

בצלאל סמוטריץ':  קרן הארנונה תעבור, ואני מודה פה ליושב-ראש הקואליציה וליושב-ראש ועדת כספים ולמרכז הקואליציה בוועדת כספים ולכל חבריי בקואליציה ולראש הממשלה

בצלאל סמוטריץ':  עושים את הדבר הנכון

בצלאל סמוטריץ':  יהיו לי עוד הזדמנויות בשבוע הבא כאן, בדיוני התקציב, לדבר המון על מה אנחנו עושים בתחום המאבק ביוקר המחיה

בצלאל סמוטריץ':  אנחנו מתכננים לעשות המון – נכון, אופיר? – במאבק בריכוזיות, במונופולים, כדי לשרת את אזרחי מדינת ישראל

בצלאל סמוטריץ':  תודה

קריאות: – – –      

ישראל אייכלר: תודה רבה

ישראל אייכלר:  חברי הכנסת, קודם כול שיהיה שקט

ישראל אייכלר:  מעכשיו אין אף אחד פה שידבר

ישראל אייכלר:       חברי הכנסת, אנחנו עוברים להצבעות על ההצעות להביע אי-אמון בממשלה

ישראל אייכלר:  תחילה נצביע על ההצעה של סיעת יש עתיד להביע אי-אמון

ישראל אייכלר:  ההצבעה תהיה שמית, ניחשתם נכון

ישראל אייכלר:  המזכיר, בבקשה, לקרוא את השמות

דן מרזוק: (קורא בשמות חברי הכנסת)     משה אבוטבול		–   נגד יולי יואל אדלשטיין	–   נגד אמיר אוחנה		–   נגד ינון אזולאי		–   נגד גדי איזנקוט		–   אינו נוכח ישראל אייכלר		–   נגד דן אילוז			–   נגד ואליד אלהואשלה		–   בעד קארין אלהרר		–   בעד זאב אלקין		–   אינו נוכח משה ארבל		–   נגד יעקב אשר		–   נגד    אביחי אברהם בוארון	–   נגד    אוריאל בוסו		–   נגד    דבי ביטון		–   אינה נוכחת    מיכאל מרדכי ביטון	–   בעד דוד ביטן			–   נגד בועז ביסמוט		–   נגד ולדימיר בליאק		–   אינו נוכח מירב בן ארי		–   בעד רם בן ברק		–   בעד איתמר בן גביר		–   אינו נוכח אברהם בצלאל		–   נגד אורנה ברביבאי		–   בעד אליהו ברוכי		–   נגד ניר ברקת		–   נגד ששון ששי גואטה		–   נגד טלי גוטליב		–   נגד מאי גולן			–  נגד   יואב גלנט		–   אינו נוכח גילה גמליאל		–   נגד בנימין גנץ		–   אינו נוכח משה גפני		–   נגד סימון דוידסון		–   אינו נוכח אבי דיכטר		–   נגד אלי דלל			–   נגד דני דנון			–   נגד שלום דנינו		–   נגד אריה מכלוף דרעי	–   אינו נוכח עמית הלוי		–   נגד שרן מרים השכל		–   בעד ניסים ואטורי		–   נגד מיכל מרים וולדיגר	–   נגד יצחק שמעון וסרלאוף	–   נגד יאסר חוג'יראת		–   בעד אימאן ח'טיב יאסין	–   בעד ווליד טאהא		–   אינו נוכח בועז טופורובסקי		–   אינו נוכח משה טור פז		–  אינו נוכח  אחמד טיבי		–   בעד יוסף טייב		–   נגד אוהד טל			–   נגד יעקב טסלר		–   נגד חילי טרופר		–   אינו נוכח אלמוג כהן		–   נגד מאיר כהן		–   בעד מירב כהן		–   בעד מתן כהנא		–   אינו נוכח עופר כסיף		–   בעד ישראל כץ		–   נגד אופיר כץ		–  נגד  רון כץ			–   אינו נוכח יוראי להב הרצנו		–   אינו נוכח מיקי לוי			–   בעד יריב לוין			–   נגד נעמה לזימי		–   אינה נוכחת אביגדור ליברמן		–   בעד יאיר לפיד		–   בעד סימון מושיאשוילי		–   נגד טטיאנה מזרסקי		–   בעד מרב מיכאלי		–   בעד שלי טל מירון		–   אינה נוכחת יונתן מישרקי		–   נגד חנוך דב מלביצקי		–   נגד ארז מלול		–   נגד יוליה מלינובסקי		–   אינה נוכחת מיכאל מלכיאלי		–   אינו נוכח צגה מלקו		–   נגד אבי מעוז		–   נגד שרון ניר			–   בעד בנימין נתניהו		–   נגד יואב סגלוביץ'		–   בעד יבגני סובה		–   בעד צבי ידידיה סוכות		–   אינו נוכח משה סולומון		–   נגד לימור סון הר מלך	–   נגד אופיר סופר		–   אינו נוכח אורית מלכה סטרוק	–   נגד משה סעדה		–   נגד גדעון סער		–   בעד מנסור עבאס		–   אינו נוכח איימן עודה		–   בעד יוסף עטאונה		–   בעד חוה אתי עטייה		–   נגד חמד עמאר		–   בעד צביקה פוגל		–   נגד  עודד פורר		–   בעד יצחק פינדרוס		–   נגד משה פסל		–   נגד יסמין פרידמן		–   אינה נוכחת אורית פרקש הכהן	–   אינה נוכחת מטי צרפתי הרכבי	–   בעד אריאל קלנר		–   נגד יצחק קרויזר		–   נגד גלעד קריב		–   בעד שלמה קרעי		–   נגד אליהו רביבו		–   נגד משה רוט		–   נגד שמחה רוטמן		–   נגד עידן רול			–   אינו נוכח אפרת רייטן מרום	–   אינה נוכחת יפעת שאשא ביטון	–   בעד אלון שוסטר		–   בעד קטי קטרין שטרית	–   נגד אלעזר שטרן		–   אינו נוכח מיכל שיר סגמן		–   אינה נוכחת נאור שירי		–   בעד אושר שקלים		–   בעד     

ישראל אייכלר: אושר שקלים

סימון דוידסון: הוא הצביע, רגע

דן מרזוק: (קורא בשם חבר הכנסת)     אושר שקלים		–   נגד     

סימון דוידסון: מה זה?      

ישראל אייכלר: התקנון ברור, חבר הכנסת דוידסון

ישראל אייכלר:  אם הוא לא אמר שם נוסף, אפשר להגיד

סימון דוידסון: אבל אתה התערבת, אדוני

ישראל אייכלר: הוא קרא, והוא קרא עוד פעם

דן מרזוק: (קורא בשמות חברות הכנסת)     עאידה תומא סלימאן	–   אינה נוכחת פנינה תמנו		–   בעד     

ישראל אייכלר: המזכיר יקרא בשמות האנשים שלא היו כאן

דן מרזוק: (קורא בשמות חברי הכנסת)     גדי איזנקוט		–   בעד זאב אלקין		–   בעד דבי ביטון		–   בעד ולדימיר בליאק		–   בעד איתמר בן גביר		–   נגד יואב גלנט		–   אינו נוכח בנימין גנץ		–   בעד סימון דוידסון		–   בעד אריה מכלוף דרעי	–   אינו נוכח ווליד טאהא		–   בעד בועז טופורובסקי		–   בעד משה טור פז		–   בעד חילי טרופר		–   בעד מתן כהנא		–   בעד רון כץ			–   בעד יוראי להב הרצנו		–   בעד נעמה לזימי		–   בעד שלי טל מירון		–   בעד יוליה מלינובסקי		–   בעד מיכאל מלכיאלי		–   נגד צבי ידידיה סוכות		–   אינו נוכח אופיר סופר		–   אינו נוכח מנסור עבאס		–   בעד יסמין פרידמן		–   בעד אורית פרקש הכהן	–   בעד עידן רול			–   בעד אפרת רייטן מרום	–   בעד אלעזר שטרן		–   אינו נוכח מיכל שיר סגמן		–   אינה נוכחת עאידה תומא סלימאן	–   אינה נוכחת     

ישראל אייכלר: האם יש מישהו במליאה שלא הצביע ורוצה להצביע? אין אף אחד שלא הצביע, אז נא לספור את הקולות

ישראל אייכלר:  הרי תוצאות ההצבעה, חברי הכנסת: 53 בעד, 60 נגד

ישראל אייכלר:  הצעת האי-אמון של יש עתיד הוסרה

ישראל אייכלר:      אנחנו עוברים להצבעה על הצעה להבעת אי-אמון של סיעת ישראל ביתנו והעבודה

ישראל אייכלר:  גם הצבעה זו תהיה שמית

ישראל אייכלר:  אדוני המזכיר, אם יש לך כוח, תקרא את השמות

דן מרזוק: (קורא בשמות חברי הכנסת)     משה אבוטבול		–   נגד יולי יואל אדלשטיין	–   נגד אמיר אוחנה		–   נגד ינון אזולאי		–   נגד גדי איזנקוט		–   אינו נוכח ישראל אייכלר		–   נגד דן אילוז			–   נגד ואליד אלהואשלה		–   בעד קארין אלהרר		–   בעד זאב אלקין		–   אינו נוכח משה ארבל		–   נגד יעקב אשר		–   נגד אביחי אברהם בוארון	–   נגד אוריאל בוסו		–   אינו נוכח דבי ביטון		–   אינה נוכחת מיכאל מרדכי ביטון	–   בעד דוד ביטן			–   נגד בועז ביסמוט		–   נגד ולדימיר בליאק		–   בעד מירב בן ארי		–   בעד רם בן ברק		–   בעד איתמר בן גביר		–   נגד אברהם בצלאל		–   נגד אורנה ברביבאי		–   בעד אליהו ברוכי		–   נגד ניר ברקת		–   נגד ששון ששי גואטה		–   נגד טלי גוטליב		–   נגד מאי גולן			–   נגד יואב גלנט		–   אינו נוכח גילה גמליאל		–   נגד בנימין גנץ		–   אינו נוכח משה גפני		–   נגד סימון דוידסון		–   בעד אבי דיכטר		–   נגד אלי דלל			–   נגד דני דנון			–   נגד שלום דנינו		–   נגד אריה מכלוף דרעי	–   אינו נוכח עמית הלוי		–   נגד שרן מרים השכל		–   אינה נוכחת ניסים ואטורי		–   נגד מיכל מרים וולדיגר	–   נגד יצחק שמעון וסרלאוף	–   נגד יאסר חוג'יראת		–   אינו נוכח אימאן ח'טיב יאסין	–   אינה נוכחת ווליד טאהא		–   אינו נוכח בועז טופורובסקי		–   בעד משה טור פז		–   אינו נוכח אחמד טיבי		–   בעד יוסף טייב		–   נגד אוהד טל			–   נגד יעקב טסלר		–   נגד חילי טרופר		–   בעד אלמוג כהן		–   נגד מאיר כהן		–   בעד מירב כהן		–   בעד מתן כהנא		–   בעד עופר כסיף		–   בעד אופיר כץ		–   נגד ישראל כץ		–   אינו נוכח רון כץ			–   בעד יוראי להב הרצנו		–   בעד מיקי לוי			–   בעד יריב לוין			–   נגד נעמה לזימי		–   אינה נוכחת אביגדור ליברמן		–   בעד יאיר לפיד		–   בעד סימון מושיאשוילי		–   נגד טטיאנה מזרסקי		–   אינה נוכחת מרב מיכאלי		–   בעד שלי טל מירון		–   בעד יונתן מישרקי		–   נגד חנוך דב מלביצקי		–   נגד ארז מלול		–   נגד יוליה מלינובסקי		–   בעד מיכאל מלכיאלי		–   נגד צגה מלקו		–   נגד אבי מעוז		–   נגד שרון ניר			–   בעד בנימין נתניהו		–   נגד יואב סגלוביץ'		–   בעד יבגני סובה		–   בעד צבי ידידיה סוכות		–   אינו נוכח משה סולומון		–   נגד לימור סון הר מלך	–   נגד אופיר סופר		–   אינו נוכח אורית מלכה סטרוק	–   נגד משה סעדה		–   נגד גדעון סער		–   בעד מנסור עבאס		–   אינו נוכח איימן עודה		–   בעד יוסף עטאונה		–   אינו נוכח חוה אתי עטייה		–   נגד חמד עמאר		–   בעד צביקה פוגל		–   נגד עודד פורר		–   בעד יצחק פינדרוס		–   נגד משה פסל		–   נגד יסמין פרידמן		–  אינה נוכחת  אורית פרקש הכהן	–   בעד מטי צרפתי הרכבי	–   בעד אריאל קלנר		–   נגד יצחק קרויזר		–   נגד גלעד קריב		–   אינו נוכח שלמה קרעי		–   אינו נוכח אליהו רביבו		–   נגד משה רוט		–   נגד שמחה רוטמן		–   אינו נוכח עידן רול			–   בעד אפרת רייטן מרום	–   אינה נוכחת יפעת שאשא ביטון	–   בעד אלון שוסטר		–   אינו נוכח קטי קטרין שטרית	–   נגד אלעזר שטרן		–   אינו נוכח מיכל שיר סגמן		–   אינה נוכחת נאור שירי		–   אינו נוכח אושר שקלים		–   נגד עאידה תומא סלימאן	–   אינה נוכחת פנינה תמנו		–   בעד     

ישראל אייכלר: המזכיר יקרא בשמות האנשים שלא היו פה

דן מרזוק: (קורא בשמות חברי הכנסת)     גדי איזנקוט		–   בעד זאב אלקין		–   בעד אוריאל בוסו		–   נגד דבי ביטון		–   בעד יואב גלנט		–   אינו נוכח בנימין גנץ		–   בעד אריה מכלוף דרעי	–   אינו נוכח שרן מרים השכל		–   בעד יאסר חוג'יראת		–   בעד אימאן ח'טיב יאסין	–   בעד ווליד טאהא		–   בעד משה טור פז		–   בעד ישראל כץ		–   נגד נעמה לזימי		–   אינה נוכחת טטיאנה מזרסקי		–   בעד צבי ידידיה סוכות		–   אינו נוכח אופיר סופר		–   אינו נוכח מנסור עבאס		–   אינו נוכח יוסף עטאונה		–   אינו נוכח יסמין פרידמן		–   בעד גלעד קריב		–   בעד שלמה קרעי		–   נגד שמחה רוטמן		–   נגד   אפרת רייטן מרום	–   בעד אלון שוסטר		–   בעד אלעזר שטרן		–   אינו נוכח מיכל שיר סגמן		–   אינה נוכחת נאור שירי		–   אינו נוכח עאידה תומא סלימאן	–   אינה נוכחת     

ישראל אייכלר: האם יש מישהו במליאה שעוד לא הצביע?     

דן מרזוק: (קורא בשם חברת הכנסת)     נעמה לזימי 		–   בעד     

ישראל אייכלר: נא לספור את הקולות

ישראל אייכלר:  תוצאות ההצבעה: 50 בעד, 60 נגד

ישראל אייכלר:  הצעת האי-אמון של ישראל ביתנו לא התקבלה

ישראל אייכלר:      אנחנו עוברים להצבעה השלישית והאחרונה להיום באי-אמון – האי-אמון של סיעת המחנה הממלכתי

ישראל אייכלר:  המזכיר יקרא בשמות האנשים

דן מרזוק: (קורא בשמות חברי הכנסת)     משה אבוטבול		–   נגד יולי יואל אדלשטיין	–   נגד אמיר אוחנה		–   נגד ינון אזולאי		–   נגד גדי איזנקוט		–   בעד ישראל אייכלר		–   נגד דן אילוז			–   נגד ואליד אלהואשלה		–   אינו נוכח קארין אלהרר		–   בעד זאב אלקין		–   אינו נוכח משה ארבל		–   נגד יעקב אשר		–   אינו נוכח אביחי אברהם בוארון	–   אינו נוכח אוריאל בוסו		–   נגד דבי ביטון		–   אינה נוכחת מיכאל מרדכי ביטון	–   בעד דוד ביטן			–   נגד בועז ביסמוט		–   נגד ולדימיר בליאק		–   בעד מירב בן ארי		–   בעד רם בן ברק		–   בעד איתמר בן גביר		–   נגד אברהם בצלאל		–   נגד אורנה ברביבאי		–   בעד	    אליהו ברוכי		–   נגד ניר ברקת		–   אינו נוכח ששון ששי גואטה		–   נגד טלי גוטליב		–   נגד מאי גולן			–   נגד יואב גלנט		–   אינו נוכח גילה גמליאל		–   נגד בנימין גנץ		–   בעד משה גפני		–   נגד סימון דוידסון		–   בעד אבי דיכטר		–   נגד אלי דלל			–   נגד דני דנון			–   נגד   שלום דנינו		–   נגד אריה מכלוף דרעי	–   אינו נוכח עמית הלוי		–   נגד שרן מרים השכל		–   אינה נוכחת ניסים ואטורי		–   נגד מיכל מרים וולדיגר	–   נגד יצחק שמעון וסרלאוף	–   נגד יאסר חוג'יראת		–   בעד אימאן ח'טיב יאסין	–   אינה נוכחת ווליד טאהא		–   אינו נוכח בועז טופורובסקי		–   בעד משה טור פז		–   בעד אחמד טיבי		–   בעד יוסף טייב		–   אינו נוכח אוהד טל			–   נגד יעקב טסלר		–   נגד חילי טרופר		–   בעד אלמוג כהן		–   נגד מאיר כהן		–   בעד מירב כהן		–   בעד מתן כהנא		–   בעד עופר כסיף		–   בעד אופיר כץ		–   אינו נוכח ישראל כץ		–   אינו נוכח רון כץ			–   בעד יוראי להב הרצנו		–   בעד מיקי לוי			–   בעד יריב לוין			–   נגד נעמה לזימי		–   בעד אביגדור ליברמן		–   בעד יאיר לפיד		–   בעד סימון מושיאשוילי		–   נגד טטיאנה מזרסקי		–   בעד מרב מיכאלי		–   בעד שלי טל מירון		–   בעד יונתן מישרקי		–   נגד חנוך דב מלביצקי		–   נגד ארז מלול		–   נגד יוליה מלינובסקי		–   בעד מיכאל מלכיאלי		–   נגד צגה מלקו		–   נגד אבי מעוז		–   נגד שרון ניר			–   בעד בנימין נתניהו		–   אינו נוכח יואב סגלוביץ'		–   בעד יבגני סובה		–   בעד צבי ידידיה סוכות		–   אינו נוכח משה סולומון		–   נגד לימור סון הר מלך	–   נגד אופיר סופר		–   אינו נוכח אורית מלכה סטרוק	–   נגד משה סעדה		–   נגד גדעון סער		–   בעד מנסור עבאס		–   אינו נוכח איימן עודה		–   בעד יוסף עטאונה		–   בעד חוה אתי עטייה		–   נגד חמד עמאר		–   בעד צביקה פוגל		–   נגד עודד פורר		–   בעד יצחק פינדרוס		–   אינו נוכח משה פסל		–   נגד יסמין פרידמן		–   אינה נוכחת אורית פרקש הכהן	–   בעד מטי צרפתי הרכבי	–   בעד אריאל קלנר		–   נגד יצחק קרויזר		–   נגד גלעד קריב		–   בעד שלמה קרעי		–   נגד אליהו רביבו		–   נגד משה רוט		–   נגד שמחה רוטמן		–   נגד עידן רול			–   בעד אפרת רייטן מרום	–   בעד יפעת שאשא ביטון	–   אינה נוכחת אלון שוסטר		–   בעד קטי קטרין שטרית	–   נגד אלעזר שטרן		–   אינו נוכח מיכל שיר סגמן		–   אינה נוכחת נאור שירי		–   אינו נוכח אושר שקלים		–   נגד עאידה תומא סלימאן	–   אינה נוכחת פנינה תמנו		–   אינה נוכחת     

ישראל אייכלר: המזכיר יקרא לאנשים שלא היו פה

דן מרזוק: (קורא בשמות חברי הכנסת)     ואליד אלהואשלה		–   אינו נוכח זאב אלקין		–   אינו נוכח יעקב אשר		–   נגד אביחי אברהם בוארון	–   נגד דבי ביטון		–   אינה נוכחת ניר ברקת		–   נגד  יואב גלנט		–   אינו נוכח  אריה מכלוף דרעי	–   אינו נוכח שרן מרים השכל		–   אינה נוכחת אימאן ח'טיב יאסין	–   בעד ווליד טאהא		–   בעד  יוסף טייב		–   נגד   אופיר כץ		–   נגד ישראל כץ		–   אינו נוכח בנימין נתניהו		–   אינו נוכח צבי ידידיה סוכות		–   אינו נוכח  אופיר סופר		–   אינו נוכח מנסור עבאס		–   בעד יצחק פינדרוס		–   אינו נוכח יסמין פרידמן		–  אינה נוכחת יפעת שאשא ביטון	–   בעד אלעזר שטרן		–   אינו נוכח  מיכל שיר סגמן		–   אינה נוכחת נאור שירי		–   אינו נוכח עאידה תומא סלימאן	–   אינה נוכחת פנינה תמנו		–   אינה נוכחת     

ישראל אייכלר: יש מישהו במליאה שעוד לא הצביע ורוצה להצביע?     

דן מרזוק: (קורא בשמות חברי הכנסת)     בנימין נתניהו 		–   נגד ישראל כץ		–   נגד זאב אלקין 		–   בעד פנינה תמנו		–   בעד שרן מרים השכל		–   בעד יסמין פרידמן		–   בעד ואליד אלהואשלה 	–   בעד     

ישראל אייכלר: תמה ההצבעה, נא לספור

ישראל אייכלר:  חברי הכנסת, אתם ודאי מאוד סקרנים

ישראל אייכלר:  51 בעד הצעת האי-אמון של המחנה הממלכתי, 59 נגד

ישראל אייכלר:  אני קובע שגם הצעה זו הוסרה מסדר-היום

ישראל אייכלר: [רשומות (הצעות חוק, חוב' מ/1623)

ישראל אייכלר: ] 

ישראל אייכלר: אנחנו עוברים להצעות חוק מטעם הממשלה לקריאה ראשונה

ישראל אייכלר:  הצעת חוק להסדר ההימורים בספורט – יציג השר מכלוף מיקי זוהר, שר התרבות והספורט

ישראל אייכלר:  נכנסת לממלכתו של דוידסון

מכלוף מיקי זוהר: חבריי חברי הכנסת, אדוני היושב-ראש, אנחנו מתכבדים להביא לכנסת ישראל את חוק המועצה להסדר ההימורים בספורט – הצעת חוק היסטורית בעיניי, שהופכת את המשוואה, לאחר שנים שהמועצה להסדר ההימורים בספורט ראתה בספורט ערך, אבל היו לה מגבלות – משרד האוצר חשב שהמועצה להסדר ההימורים בספורט לא יכולה להיות חלק מכל מה שקשור להפעלת פעילויות ספורט כאלה ואחרות והגביל את זה מאוד

מכלוף מיקי זוהר:  את ההכנסות אנחנו יודעים שמשרד האוצר קיבל, ואת ההוצאות בעבור הספורט הוא הוציא בצורה אחרת

מכלוף מיקי זוהר:       אז כן, בדיוני התקציב האחרונים עשינו כמה שינויים גדולים בעניין הזה; נוסף למשרד התרבות והספורט סכום משמעותי של מיליארד שקל

מכלוף מיקי זוהר:  יחד עם זאת סיכמנו שגם המועצה תהיה כפופה לשר התרבות והספורט

מכלוף מיקי זוהר:  שר התרבות והספורט ימנה שם את חברי הדירקטוריון, יהיו שני מינויים למשרד האוצר, אבל יתר המינויים יהיו של משרד התרבות והספורט

מכלוף מיקי זוהר:  המועצה גם מגדילה את תקציבי השיווק שלה: ממצב שהם היו 46 מיליון שקל הם עולים ל-73 מיליון שקל, ואת הכסף הזה מן הסתם הספורט הישראלי יראה

מכלוף מיקי זוהר:      נוסף על זה יש שם עוד כמה פרמטרים חשובים לגבי איך המועצה תתפקד; היכולת לשנות למשל תוכניות הימורים – כן, הן יהיו בהסכמה עם משרד האוצר, כנ"ל גם למשל האפשרות שאולי ייכנסו כל מיני תוכני הימורים שונים

מכלוף מיקי זוהר:  לזה אנחנו כמובן מסכימים, אבל באותה נשימה אנחנו יודעים שהמדיניות של המועצה תבוא לידי ביטוי מרוח שמגיעה ממשרד התרבות והספורט, וכך אגב היה צריך להיות

מכלוף מיקי זוהר:  היה בהיסטוריה את הדבר הזה בדיוק, שמשרד התרבות והספורט הוא היה זה שממונה – הרגולטור, מה שנקרא, של המועצה להימורים בספורט

מכלוף מיקי זוהר:  באיזשהו שלב זה עבר למשרד האוצר

מכלוף מיקי זוהר:  היום אנחנו מתקנים את העוול ההיסטורי הזה ומחזירים את המועצה להסדר ההימורים בספורט בחזרה למשרד התרבות והספורט

מכלוף מיקי זוהר:  זו הסוגיה לפניכם

סימון דוידסון: אבל הכסף לא ייכנס לספורט

מכלוף מיקי זוהר: הכסף ימשיך להיכנס למשרד האוצר, אבל הסיכום שיש לי עם משרד האוצר, כפי שהיה כבר עכשיו, היא שכל הגדלה תקציבית שהיא הייתה פה, היא הייתה על בסיס ההכנסות שגדלו, ואני מניח שאפשר להסיק בקלות שגם בעתיד, אם ההכנסות יגדלו שם – מניהול נכון, מניהול חכם, מניהול פורה שלנו, משרד התרבות והספורט, כמי שממנה שם את הדירקטורים – הדבר הזה מן הסתם יצטרך להניב הכנסות נוספות לעולם התרבות והספורט

סימון דוידסון: הטוטו, תהיה העברה של – – –     

מכלוף מיקי זוהר: הטוטו לא ישמש יותר כמי שמשלם את הכסף לאגודות

מכלוף מיקי זוהר:  זו החלטה שהתקבלה על ידי החשב הכללי

מכלוף מיקי זוהר:  החשב הכללי החליט שהדבר הזה צריך להיפסק

מכלוף מיקי זוהר:  משרד האוצר עמד בעניין הזה על הרגליים האחוריות, וקיבלנו החלטה משותפת שכן, הכסף עובר לחלוקה באמצעות משרד התרבות והספורט אבל בשיטה שונה, עם הקלות מסוימות, כדי שעמותות וגופים שמקבלים תקציבי ספורט על בסיס קבוע לא יהיו במצב שהם יקרסו

מכלוף מיקי זוהר:  לכן אני מניח שהבאנו פתרונות מאוד טובים גם בהסכמת החשב הכללי וגם בהסכמת משרד האוצר

מכלוף מיקי זוהר:  העמותות המתוקצבות לא יינזקו

מכלוף מיקי זוהר:  כמובן שנשארים לנו גם המרכזים, שימשיכו לסייע לקבוצות ולעמותות

מכלוף מיקי זוהר:  הגדלנו את תקציב המרכזים – תקציב המרכזים גדל מ-26 מיליון ל-41 מיליון

מכלוף מיקי זוהר:  המרכזים יהיו הרבה יותר חזקים היום גם ביכולת שלהם להניע את הספורט מלמטה, לפתח אגודות חדשות, להקים קבוצות חדשות, לגייס עוד ועוד צעירים שבאים להתאמן ולהיות חלק מקבוצה

מכלוף מיקי זוהר:  זה גם חלק מהמטרות שהצבנו וגם נממש אותן מייד עם אישור התקציב

מכלוף מיקי זוהר:  תודה רבה

ישראל אייכלר: תודה רבה לכבוד השר

ישראל אייכלר:  אנחנו פותחים בדיון האישי

ישראל אייכלר:  ראשון הדוברים, חבר הכנסת רם בן ברק

ישראל אייכלר:  שלוש דקות לכל דובר

רם בן ברק: ואם אבקש חמש? יש לנו היסטוריה ביחד

רם בן ברק:  אדוני היושב-ראש, חבריי חברי הכנסת, השרה לשעבר אורנה ברביבאי, 13

רם בן ברק: 5 מיליארד שקלים – ב-13

רם בן ברק: 5 מיליארד שקלים, רבותיי, היה אפשר לסיים את כל מיגון הצפון, והיה נשאר לנו עודף

רם בן ברק:  ב-13

רם בן ברק: 5 מיליארד שקלים ניתן היה לבנות את גדר הביטחון מול גבול לבנון ועדיין היה נשאר לנו עודף; 13

רם בן ברק: 5, חברת הכנסת דבי ביטון, ב-13

רם בן ברק: 5 מיליארד שקלים היה אפשר לגמור את המיגון של גני הילדים בעוטף עזה, היה אפשר להרחיב את המיגון להרבה יותר קילומטרים, אפשר היה לקנות רכבים ממוגנים לרבש"צים, אפשר היה לעשות המון דברים והיה נשאר הרבה עודף

רם בן ברק:  ב-13

רם בן ברק: 5 מיליארד שקלים, חברים, אזרחי ישראל, כדאי שתבינו, היה ניתן לבנות בית חולים נוסף ולשדרג את כל בתי החולים בפריפריה, ועדיין ייתכן שהיה נשאר עודף

רם בן ברק:  ב-13

רם בן ברק: 5 מיליארד שקלים, חברים, ניתן היה לתמוך בכל העיריות החלשות, לדאוג שלא יחסר שמה שום דבר ממה שצריך לרווחת התושבים, ועדיין היה נשאר המון עודף

רם בן ברק:       אבל לא, בממשלת ישראל הנוכחית החליטו שאת הכסף הזה ייתנו למגזרים מסוימים, מסוימים מאוד

רם בן ברק:  ולא רק שייתנו את הכסף הזה למגזרים, אנחנו גם נוודא שמי שיקבל את זה לא ילמד לימודי ליבה וגם לא ייכנס לשוק העבודה בעתיד

רם בן ברק:  ילדים שהיום נולדים ויהיו בכיתות א', ב', ג', ד', ה' וחטיבת הביניים, ו'-ז', ואחרי זה בתיכון, הם יהיו ילדים שלא יהיו בשוק העבודה

רם בן ברק:  ואם הם יהיו בשוק העבודה, הם היו במקצועות מאוד מאוד בסיסיים

רם בן ברק:  למה? כי הנציגים שלהם בכנסת דאגו שהם יישארו בורים

רם בן ברק:  זה הסיפור

רם בן ברק:      13

רם בן ברק: 5 מיליארד שקלים שהולכים לעודד אי-לימוד; 13

רם בן ברק: 5 מיליארד שקלים שהולכים למקומות הלא-נכונים, שלא הולכים לצמיחה אלא הולכים לירידה; 13

רם בן ברק: 5 מיליון שקלים, אדוני היושב-ראש – – –     

מתן כהנא: מיליארד

רם בן ברק: מיליארד שקלים, סליחה

רם בן ברק:  13

רם בן ברק: 5 מיליארד שקלים, אדוני היושב-ראש, שילכו למקומות הלא-נכונים וייקחו את ישראל אחורה ולא ייקחו את ישראל קדימה

רם בן ברק:  תודה רבה

ישראל אייכלר: תודה רבה, אדוני חבר הכנסת

ישראל אייכלר:  13

ישראל אייכלר: 5 מיליארד שקלים למגזרים שאין להם הזכות לחיות בארץ הזאת, אין להם זכות לחנך את הילדים שלהם

ישראל אייכלר:  13

ישראל אייכלר: 5 מיליארד למגזרים שאין להם זכות בארץ ישראל, שהם אזרחים סוג ח'

מטי צרפתי הרכבי: יש להם זכות ביותר כסף

מטי צרפתי הרכבי:  אנחנו מקבלים פחות

ישראל אייכלר: מטריליון שקל שאתם גוזלים מאזרחי ישראל, רק 13

ישראל אייכלר: 5 מיליארד שקל ילכו למגזרים השנואים האלה, והם יישארו כאן

עידן רול: אדוני היושב-ראש משתמש בצורה מעניינת בתפקיד שלו

ישראל אייכלר: חבר הכנסת מתן כהנא, בבקשה

ישראל אייכלר:  "ומצעדנו עוד ירעים: אנחנו פה"

מתן כהנא: אדוני היושב בראש, כנסת יקרה, אני לא חושב שיש מישהו אחד שחושב שלא מגיעים תקציבים, חס ושלום

מתן כהנא:  חס ושלום

ישראל אייכלר: אני כן חושב

ישראל אייכלר:  אני כן חושב

ישראל אייכלר:  אני שומע את זה בכל כלי התקשורת, וגם פה בכנסת

מתן כהנא: שמה?     

ישראל אייכלר: שהם לא חושבים שהילדים האלה זכאים למינימום של מחיה בארץ הזאת

מתן כהנא: לא, לא, לא

מתן כהנא:  אני משוכנע שגם חברי רם בן ברק משוכנע – – –     

ישראל אייכלר: לא מדבר אישית על אף אחד

ישראל אייכלר:  יש רוח אנטישמית גדולה בארץ הזאת, ואנחנו נמגר אותה, בעזרת השם

ישראל אייכלר:  זאת איבה ושנאה

ישראל אייכלר:  לך לרחובות ותראה מה שקורה בארץ

רם בן ברק: ממש אין רוח

רם בן ברק:  אנחנו מכבדים את הכול

ישראל אייכלר: אני לא מאשים אף אחד מכם, כי אתם כולכם צרכנים של תקשורת שמלבה את זה, אבל זאת העובדה

רם בן ברק: מכבדים את כולם, אבל כולם צריכים לתת כתף בשביל להרים את כולם למעלה

ישראל אייכלר: אני מכיר כל אחד מכם, אני לא חושד באף אחד מכם שהוא אישית חושב כך, אבל זאת הרוח

ישראל אייכלר:  צייטגייסט, מה שנקרא בהיסטוריה

מטי צרפתי הרכבי: תשאל כמה מקבלים בחינוך הממלכתי

ישראל אייכלר: אני יודע בדיוק: פי עשרה מאשר בחינוך החרדי

דבורה ביטון: גם אנחנו לומדים תורה – – –     

ישראל אייכלר: חבר הכנסת מתן כהנא, אני לא פותח עדיין את המיקרופון עד שאתה תדבר

ישראל אייכלר:  שלוש דקות, בבקשה, זכות הדיבור שלך

מתן כהנא: אני אשנה את מה שרציתי לדבר

מתן כהנא:  אדוני היושב בראש, חבריי חברי הכנסת, אדוני השר, בעיר תל אביב מתפתחת עכשיו איזו מריבה סביב ישיבת מעלה אליהו, ובעיניי זה אירוע מאוד מאוד מצער

מתן כהנא:  יש שם ישיבה בראשות הרב חיים גנץ, ישיבה שכבר קיימת 26 שנה, שבאמת התלמידים משרתים בצבא – חלקם לפני שירות צבאי, חלקם אחרי שירות צבאי, בחורי הישיבה

מתן כהנא:  הם עסוקים במעשי חסד בשכונה שהם נמצאים בה, באיכילוב

מתן כהנא:  כל הזמן שיש בעיות של תרומות דם, טרומבוציטים – תמיד קוראים להם לתרום

מתן כהנא:  באמת ישיבה שמהווה ברכה גדולה לשכונה ולעיר תל אביב

מתן כהנא:  לבקשת ראש העיר הם נעתרו לעבור מקום, כדי שיהיה אפשר במקום הנוכחי שהישיבה ממוקמת להרחיב בית ספר שנמצא שם, ועכשיו מתפתחת מריבה סביב היישוב מחדש שלהם במקום שנמצא בסך הכול 500 מטר מהנקודה שבה הם נמצאים היום

מתן כהנא:  מעולם הישיבה הזו – אף אחד לא התלונן על רעש, אף אחד לא התלונן על הדתה, אף אחד לא התלונן על כלום

מתן כהנא:  באמת ברכה לשכונה

מתן כהנא:  עכשיו, סתם בגלל האווירה הכללית שאנחנו נמצאים בה במדינה, מתפתחת איזו מריבה מכוערת סביב המקום החדש שלהם, ופשוט כואב הלב, באמת כואב הלב

מתן כהנא:  הם מעולם לא ביקשו לסגור את השכונה לתנועה של רכבים בשבת; הם מעולם לא ביקשו שמישהו יתלבש אחרת בגלל שהם נמצאים

מתן כהנא:  שום דבר מהדברים האלה

מתן כהנא:  סתם בגלל שאנחנו נמצאים בתקופה לא טובה והבחירות המוניציפליות, מתפתחת מריבה

מתן כהנא:  הלוואי שהיו מקשיבים לי, וכל מי שמעורב בדברים האלה מבין באמת כמה טוב הישיבה הזו מביאה לשם וכמה המריבה הזאת היא מיותרת ולא מובילה לשום מקום טוב

מתן כהנא:  הלוואי שראש העיר חולדאי היה שומע ובאמת מוצא פתרון של שלום למאבק הכה-מיותר הזה

מתן כהנא:  תודה רבה

ישראל אייכלר: תודה רבה, חבר הכנסת מתן כהנא

ישראל אייכלר:  כל הנאום שלך באמת כואב, וזה מוכיח כי דתי, אף על פי שציוני הוא ותורם – דתי הוא

ישראל אייכלר:       חבר הכנסת גדעון סער – איננו; חבר הכנסת יעקב אשר – איננו

עידן רול: אני כאן

ישראל אייכלר: אה, סליחה

ישראל אייכלר:  רגע, אמרתי גדעון סער

ישראל אייכלר:  קוראים לך גדעון סער?     

עידן רול: לא, תורי

עידן רול:  אני אחרי מתן

ישראל אייכלר: אצלי כתוב גדעון סער, והזמנתי את גדעון סער, והוא איננו

דבורה ביטון: גדעון סער

דבורה ביטון:  אחר כך יעקב אשר, אני

ישראל אייכלר: אחרי יעקב אשר – חברת הכנסת דבי ביטון

ישראל אייכלר:  חבר הכנסת יעקב אשר – איננו, אז חברת הכנסת דבי ביטון תעלה

דבורה ביטון: אדוני היושב-ראש, כנסת נכבדה, "להתראות בסבב הבא", זה הכיתוב אשר תלוי על אחד הגשרים על כביש 6 שקיבל את פניהן של מאות משפחות בדרכן חזרה ליישובי העוטף ולשדרות

דבורה ביטון:  אותו כיתוב קיבל גם את בתי, נכדיי וחתני בדרכם חזרה לקיבוץ כפר עזה

דבורה ביטון:      אדוני הנכבד, המציאות שעוברים אנשי העוטף והדרום בכלל – ובכלל אני חושבת שבסבב הנוכחי טעמו את זה גם הרבה ערים מעבר – מעלה חשש ודאגה למציאות, לאן פנינו מועדות

דבורה ביטון:  התראיינתי לא מעט, וקצת תהיתי: למה צריכים לשאול אותי אם אני תומכת מהאופוזיציה בסבב הזה? ואני רוצה לומר לאדוני שאני תומכת בביטחון שלנו, בשקט שלנו, באפשרות שלנו לגדל ילדים ונכדים בצורה תקינה, ללא משברים, ללא חוויות של פוסט-טראומה

דבורה ביטון:      הרי אדוני, כשמוציאים הודעה, כשבתי מקבלת הודעה שהיא צריכה להתפנות מקיבוץ כפר עזה, אז יש לה אולי מספר שעות שבהן היא צריכה לארוז מה שהיא יכולה בתיק

דבורה ביטון:  ואני לא רוצה לדבר על הטראומה של המעבר מהקיבוץ עד שמגיעים לחוף המבטחים – במקרה הזה הם התפנו לקיבוץ האון

דבורה ביטון:  ולשמוע ולראות את הנכדים שלי רק דרך האפליקציה בטלפון, ולראות כמה הם מפוחדים וכמה הם מבקשים ישועות

דבורה ביטון:  זה פשוט ילדים שגדלים למציאות בלתי אפשרית, מציאות שלצערי תגרור אותם – אנחנו כבר 20 שנים שם

דבורה ביטון:  ואני יכולה להגיד לאדוני: גם כשאני יושבת ומישהו טורק דלת, אני מוצאת את עצמי, ככה, מנתרת, או אם יש איזה רעש פתאום

דבורה ביטון:  וזה ברור לי, לזה קוראים פוסט-טראומה

דבורה ביטון:  ואנחנו לכאורה הדור החסין, אנחנו עומדים בגאווה, אידיאולוגיים – בסוף הדאגה האמיתית היא שאתה ממשיך לשמוע מאנשים בכירים בביטחון שלא יימצא פתרון, וכנראה שלא יהיה פתרון

דבורה ביטון:      ולכן, אדוני, אני חושבת שבגלל שאין פתרון וכנראה שלא יהיה פתרון, המשאבים האמיתיים צריכים ללכת לאוכלוסייה

דבורה ביטון:  לא צריך להסתפק בהוצאה לנופשונים של אנשים מסוימים

דבורה ביטון:  למשל, העיר שדרות, אז היו קריטריונים, אבל חוץ מהאנשים של הקריטריונים יש אוכלוסייה ענקית שכולם צריכים להתרחק

דבורה ביטון:  וזה לא בגלל הנופש, אדוני, זה בגלל הפחד הזה שאתה לא יכול לנהל חיים

דבורה ביטון:       אני יכולה לספר לך סיטואציה שהייתי בבית, טיגנתי שניצל – ארבעה "צבע אדום", כל פעם רצתי

דבורה ביטון:  זאת אומרת, פספוס קטן – הבית היה עולה באש, כי אתה אפילו לא מסוגל לחשוב שאתה יכול להפסיק את זה

דבורה ביטון:  והחשש הזה, חוסר הידיעה, שלא נדבר על זה שאתה כל הזמן דרוך

דבורה ביטון:  ואני אגיד לאדוני, כשאני בכנסת ישראל אני מבסוטית, כי אני אומרת: הגעתי לחוף מבטחים

דבורה ביטון:  אבל עם זאת, אנחנו חייבים להבין ולתת את כל המשאבים באמת לילדים, למשפחות, כי בסוף, אדוני, גם כשמפנים אותך זה עולה המון כסף, כי זה לא נגמר

דבורה ביטון:  תודה רבה, אדוני

ישראל אייכלר: תודה רבה, חברת הכנסת דבי ביטון

ישראל אייכלר:  אני נועל את רשימת הנואמים, אבל יש לנו ברוך השם כבר מספיק

ישראל אייכלר:  חבר הכנסת עידן רול, בבקשה

ישראל אייכלר:  עידן רול

עידן רול: תודה רבה

עידן רול:  אדוני היושב בראש, כנסת נכבדה, אני חייב לומר שצר לי, באמת צר לי שגם התקציב, שיש בו הזדמנויות – אפילו שאנחנו מן הסתם אופוזיציה וקואליציה – שיש בו הזדמנויות לעשייה משותפת להיטיב עם האזרחים, הפך לזירת התגוששות, והכול בגלל ניסיון פסול, נלוז, לייצר את קרן הארנונה הזאת

עידן רול:  אני מתיימר להסביר את זה ב-15 שניות או פחות

עידן רול:  אני חושב שזה נורא פשוט; אתם לא צריכים טבלאות, אני לא נכנס בכלל לסוגיית זהות הערים שיתרמו לקרן ואלה שייתרמו ממנה

עידן רול:  אני אדבר הכי פשוט, בבסיס של הדברים

עידן רול:       ממשלה שרוצה לחזק רשויות מוחלשות ולהיטיב עימן, יש לזה מכשיר פיננסי קיים

עידן רול:  זה נקרא תקציב המדינה, נקודה

עידן רול:  כל ניסיון אחר לייצר איזשהו פול כלכלי, לייצר קרן ארנונה, הוא לא רלוונטי

עידן רול:  הוא לא רלוונטי והוא לא צודק, והוא בעיקר לא נחוץ

עידן רול:  לא ייתכן מצב שבקול אחד הממשלה הזו אומרת: אנחנו חייבים צדק חלוקתי, אנחנו רוצים לעזור לרשויות שמתקשות כלכלית, אנחנו רוצים לטפל בבנייה ברשויות בפריפריה, ובקול שני, בכובע השני, אומרים: אנחנו רוצים כמעט 14 מיליארד ש"ח בכספים קואליציוניים

עידן רול:  זה פשוט לא הגיוני

עידן רול:  כי אם אתם רוצים – ובאמת יש לי השגות מאוד גדולות אם התוכנית הזאת רלוונטית מבחינת המהות שלה ואם היא תשרת את מטרתה המוצהרת – אבל אם אתם רוצים לתמרץ ב-2,000 שקלים כל התחלת בנייה עבור מגורים בעיר, יש לכם תקציב בשביל זה, התכבדו נא ושימו כסף בצד, ותתגמלו את העיריות שעושות את זה

עידן רול:  אתם גם יכולים לתת הקלות במס לעיריות מסוימות, אתם יכולים לתת זירוז הליכים ליצירת אזורי תעשייה ומסחר

עידן רול:  יש המון מכשירים פיננסיים למשרד האוצר, משרד הכלכלה, משרד התחבורה, משרד הפנים, בכוחות משותפים בתוכנית בין-משרדית לייצר תוכנית חיזוק לרשויות שמתקשות

עידן רול:      לגזול את הארנונה מרשויות אחרות זו לא התוכנית המתאימה

עידן רול:  זו תוכנית שמייצרת רק קרע בעם, זה תוכנית שמייצרת חוסר צדק ולא מקדמת צדק

עידן רול:  אז אם אתם כל כך מודאגים מרשויות מוחלשות, תתחילו בלוותר על חלק מ-14 מיליארד השקלים שאתם דורשים בכספים קואליציוניים

עידן רול:       ועכשיו למען הסר ספק, התוכנית הזאת אכן הוצעה גם בממשלה שלנו על ידי האוצר, אבל לא קודמה, כי היא תוכנית גרועה

עידן רול:  זה לכל מפיצי הפייק חלק א'

עידן רול:  ולכל מפיצי הפייק חלק ב', הכספים הקואליציוניים בממשלה שלנו, בממשלת השינוי, היו 2

עידן רול: 1 מיליארד ש"ח; אצלכם הם כמעט 14 מיליארד

עידן רול:  תעשו את החישוב, תבינו את הפער

עידן רול:  ובכל ה-14 מיליארד האלה לא מצאתם כסף למיגון לעוטף, לא מצאתם כסף לחיזוק תושבי הדרום, לא מצאתם כסף לאותה תוכנית שאתם קוראים לה קרן הארנונה

עידן רול:  תודה רבה

ישראל אייכלר: תודה רבה

ישראל אייכלר:  חבר הכנסת יואב סגלוביץ', בבקשה

יואב סגלוביץ': אדוני היושב בראש, חבריי חברי הכנסת, אתמול ראיתי בטלוויזיה את שר האוצר חולף לפני ישיבת הממשלה, והוא נשאל על הכספים הקואליציוניים

יואב סגלוביץ':  הוא נותן הסבר ממש לא קשור לכלום, ואומר: ד"ש – אני אפילו לא זוכר בדיוק מה הוא אמר, אבל הוא התכוון להגיד: ד"ש למנסור עבאס, או משהו כזה

ישראל אייכלר: הוא אמר: ד"ש ל-52 מיליארד השקלים

יואב סגלוביץ': אז זהו, אז זה מה שהוא אמר

יואב סגלוביץ':  אז אם הוא היה היום, אותו בצלאל סמוטריץ', יושב באופוזיציה ואומר על הכול לא וצועק וצורח ומסית ומדיח, הייתי אומר: לא נורא, את זה אני מכיר

יואב סגלוביץ':  אבל מה שראיתי חולף זה את שר האוצר

יואב סגלוביץ':  ושר האוצר, אני מקווה שהוא מבין במספרים

יואב סגלוביץ':  אם הוא מבין במספרים אז הוא יודע ש-13

יואב סגלוביץ': 5 זה לא 2

יואב סגלוביץ': 1, והוא גם יודע ש-52 זה לא 30

יואב סגלוביץ':  ואכן הייתה תוכנית ממשלתית, קוראים לה 550, לחמש שנים, ודרך אגב, אני מתפלא איך חברי הכנסת הימין על מלא שהופכים כל דבר טוב למשהו שהוא כימין ושמאל – לא שמעתי שהם ביטלו את זה

יואב סגלוביץ':  דרך אגב, הם לא ביטלו את 549, לא ביטלו כלום

יואב סגלוביץ':  ואת מה הם כן ביטלו? את היכולת שלהם לעשות משהו בדבר הזה

יואב סגלוביץ':       ואני מתחבר לדיון שהיה היום

יואב סגלוביץ':  היו שני דיונים בכנסת היום: האחד היה בוועדת הכלכלה בניהולו של חבר הכנסת דוד ביטן, הצעה של הצהרה דחופה לגבי הנושא של משכנתאות בחברה הערבית, והדבר השני היה בוועדה לביטחון לאומי, שאליה משום מה היחידים שהגיעו זה אנשי משטרה; לא נציגי ממשלה, לא השר כמובן, הוא מאוד עסוק, הוא לא מגיע לוועדה הזאת

יואב סגלוביץ':  ממה הוא מפחד? זה שיש לנו שר ביטחון לאומי פחדן, את זה אנחנו יודעים, אבל הוא מפחד גם להגיע לוועדה? לשמוע את העובדות, שתחת הממשלה שלו – הימין המלא, הם קוראים לה, המטורללת לחלוטין, המסוכנת למדינת ישראל – נרצחו 78 אזרחים ערבים? אז הוא לא מגיע גם לזה

יואב סגלוביץ':       בצלאל סמוטריץ', שהוא שר האוצר, שהבטיח לו גם כנראה את ה-9 מיליארד – דרך אגב, אני אשמח מאוד אם מישהו יראה לנו את ה-9 מיליארד בבסיס של התקציב, כי זה לא שם

יואב סגלוביץ':  יש 1

יואב סגלוביץ': 2 מיליארד

יואב סגלוביץ':  הממשלה הקודמת, בלי רעש וצלצולים, נתנה יותר בשנתיים

יואב סגלוביץ':  ה-9 מיליארד כנראה נמצאים בהסכמים הקואליציוניים, כי אין מקום אחר שאפשר למצוא אותם

יואב סגלוביץ':  כלומר, תעשו 13

יואב סגלוביץ': 5 פחות 9 – אני מניח שגם שר האוצר בצלאל סמוטריץ' יודע את החשבון הזה

יואב סגלוביץ':  אז איפה כל הכספים שהבטיחו? שקר על שקר על שקר על שקר לא מכסים את חוסר יכולת הטיפול בשום דבר בממשלה הזו

יואב סגלוביץ':  550 לא בוטלה; שר אוצר שאומר דברי שקר והבל, שצריך להבין במספרים, לא מבין דבר וחצי דבר

יואב סגלוביץ':  עזבו את המספרים, תתחילו לעבוד

יואב סגלוביץ':  שום עבודה אין בממשלה הזאת, בוודאי לא בפשיעה, בתוכניות ארוכות הטווח

יואב סגלוביץ':  רק דבר אחד שכחו: מקדם הצמיחה, מנוע הצמיחה הכי גדול למדינת ישראל זה החברה הערבית

יואב סגלוביץ':  זאת התוכנית, אותה תוכנית החומש, היא אמורה לקדם ולהניע את המשק קדימה לצמיחה כחלק ממדינת ישראל

ישראל אייכלר: תודה רבה

יואב סגלוביץ': מה אנחנו שומעים בסוף? 13

יואב סגלוביץ': 5 מיליארד למה?     

ישראל אייכלר: תודה רבה

ישראל אייכלר:  סיימת את זמנך

יואב סגלוביץ': לא לליבה, לא ללימודים, לשום דבר

יואב סגלוביץ':  שר האוצר לא כשיר לתפקידו, ולא נדבר על השר לביטחון לאומי, שהוא פשוט גורם נזק

יואב סגלוביץ':  אחד לא כשיר, אחד לא יודע לעבוד

יואב סגלוביץ':  תודה רבה

ישראל אייכלר: תודה רבה

ישראל אייכלר:  יעלה ויבוא חבר הכנסת דני דנון – איננו

ישראל אייכלר:  חבר הכנסת סימון דוידסון

סימון דוידסון: תודה רבה

סימון דוידסון:  אדוני היושב-ראש, חבריי חברי הכנסת, אולי אני היחידי שידבר על החוק הזה, הצעת חוק להסדר הימורים בספורט

סימון דוידסון:  אני אספר לכם את האמת, שתדעו

סימון דוידסון:  מכל התקציב הזה בעצם, לספורט הישראלי, לאגודות ולאיגודים שמפעילים את הספורט מגיעים רק 260 מיליון ש"ח

סימון דוידסון:  זה כל הכסף שמגיע לאגודות ולאיגודים

סימון דוידסון:  אלה התמיכות של מדינת ישראל בספורט הישראלי

סימון דוידסון:       אני ראיתי את הכותרת הזאת ואמרתי לעצמי: וואו, יש פה בשורה שיגיע עוד הרבה כסף לספורט הישראלי עכשיו דרך המועצה להימורים

סימון דוידסון:  אבל מה גיליתי בפועל? שמדובר פה רק על תקנים

סימון דוידסון:  יהיו פה בין שניים לארבעה תקנים למועצה להסדר הימורים

סימון דוידסון:  זאת אומרת, עוד איזה שניים-ארבעה ג'ובים שיוכלו לסדר לאנשים

סימון דוידסון:  אין שום נגיעה לתמיכות בספורט הישראלי, אין שום שינוי בתמיכות בספורט הישראלי

סימון דוידסון:  ואני מגרד את הראש ואני אומר: זה מה שרצו להשיג?      אז תעשו חשבון, ואני אגיד לכם שמתחילת השנה – אני אספר לכם את כל ההיסטוריה

סימון דוידסון:  מירי רגב, שרת הספורט דאז, עשתה מהפכה

סימון דוידסון:  היא ביטלה את כל העברת הכספים, את התמיכות לספורט הישראלי דרך המועצה הלאומית לספורט, זה היה בסביבות 700 מיליון שקלים; העבירה את כל הכסף שהיה בטוטו, מעל מיליארד שקלים, מתנה למשרד האוצר, כשהם התחייבו שהם אחרי זה יחזירו במשך שנתיים את הכסף

סימון דוידסון:  אז במקום 1

סימון דוידסון: 2 מיליארד שלקחו, הם החזירו בסביבות 700 מיליון

סימון דוידסון:  הכסף העיקרי היה לבניית מתקנים, אז בנו פחות מתקנים, והפגיעה בספורט הישראלי, אדוני היושב-ראש, הייתה קריטית

סימון דוידסון:  ולמה קריטית? כי כשהכסף עבר דרך הטוטו, בכל 1 בחודש האגודות והאיגודים היו מקבלים את התקציב שלהם; היום, לאחר הרפורמה שעשתה מירי רגב, אף אחד לא יודע מתי הכסף מגיע, מתי שבא להם

סימון דוידסון:      אני אספר לכם שהמרכזים – מרכז הפועל, מרכז מכבי, עוצמה וכדומה – לא קיבלו מתחילת השנה שקל אחד

סימון דוידסון:  אנחנו בחודש יוני

סימון דוידסון:  אגודות מתחננות לעזרה מהמרכזים

סימון דוידסון:  המרכזים, אין להם כסף, לא יכולים להעביר

סימון דוידסון:  והשינוי הזה קרה בגלל הרפורמה של מירי רגב, היא פגעה בספורט הישראלי

סימון דוידסון:  כשאתה מנהל אגודה, אתה מנהל איגוד, אתה צריך לדעת מתי יהיה התקציב שלך

סימון דוידסון:  רוב התקציב של הספורט הוא מהתמיכה של המדינה; איך אתה יכול לנהל עסק אם אתה לא יכול לדעת תזרימית מתי הכסף מגיע? הפגיעה של מירי רגב בספורט היא אקוטית

סימון דוידסון:  אנשים מתחייבים על מאמנים, על מתקנים וכן הלאה, ולא מקבלים את הכסף

סימון דוידסון:  אז מאמנים לא מקבלים משכורת, וככה נראה הספורט הישראלי, כמו פרטאץ' אחד גדול

סימון דוידסון:  חשבתי שתהיה פה בשורה, אבל אני בהלם, אין פה שום בשורה, יש פה חלוקת ג'ובים

סימון דוידסון:  צר לי על זה, נראה לי שהשר לא באמת מבין את העניין, אבל אין פה שום דבר שעוזר לספורט הישראלי

סימון דוידסון:      ומשפט אחרון

סימון דוידסון:  לפני שבועיים הונח בכנסת ישראל דוח מבקר המדינה בנושא מתקני ספורט

סימון דוידסון:  אנחנו, כמו שאני תמיד אומר, יותר גרועים מצ'צ'ניה

סימון דוידסון:  ב-66% מבתי הספר במדינת ישראל אין אולם ספורט, ב-66% מבתי הספר אין אולם ספורט

סימון דוידסון:  יש משהו בתקציב לילדים שלנו? לבריאות שלהם? הרי אמרנו פה, ואתה היית פה: מדינת ישראל היא במקום שלישי בעולם בהשמנה אצל ילדים ומקום ראשון בעולם בקטיעת איברים בגלל סוכרת, אבל לדאוג לילדים שלנו ולציבור לספורט, עם מתקנים ראויים בשנת 2023, על זה לא מדברים

סימון דוידסון:  אז אני אגיד את זה יום-יום עד שייפלו האסימונים: צר לי שהממשלה הזאת גם בנושא הזה לא דואגת לאזרחים

ישראל אייכלר: תודה רבה לחבר הכנסת דוידסון

ישראל אייכלר:  אחריו – חבר הכנסת מאיר כהן

מאיר כהן: אדוני היושב-ראש, אדוני השר, חברות וחברי כנסת נכבדים, אני רוצה לפתוח את דבריי, אדוני היושב-ראש, ולהגיד שבימים האחרונים אני רואה במסדרונות הכנסת את חבריי ראשי הערים, הקולגות שלי הרבה מאוד שנים – אני מבקש שם שקט – ולצערי הגדול אני רואה איך האוצר ושר האוצר משסים את ראשי הערים אלה באלה ובתוך הגוף הטוב ביותר שקיים יוצרים פילוג, לוקחים מאלה ונותנים לאלה

מאיר כהן:  ואני לא מדבר על מה נכון, מה לא נכון, אני מדבר על הדרך הנוראה הזאת, הדרך שבמקום לקרוא לראשי הערים – להוציא את קרן הארנונה מתוך חוק ההסדרים ולשבת ולדון איתם בכובד ראש ולאורך זמן – מעדיפים להביא את הקרן הזאת, להקים אותה כמו גנבים בסתר

מאיר כהן:      אני רוצה להזכיר לכולם, גם לך, אדוני היושב-ראש: ראשי הערים במדינת ישראל הם הזרוע הביצועית הטובה ביותר של ממשלת ישראל, הם הזרוע הביצועית שלנו

מאיר כהן:  מי שהיה שר יודע את זה

מאיר כהן:  אתה נותן מעט לראש עיר טוב, והוא יודע לעשות מזה פלאים בעירו

מאיר כהן:  ראינו בתקופת הקורונה את ראשי הערים האלה

מאיר כהן:  אילולא הם, שנכנסו, שמו מגפיים וירדו לתוך הבוץ לעבוד קשה, המדינה הייתה נראית אחרת

מאיר כהן:  ועכשיו אני רואה אותם כאן במסדרונות, אני רואה את שר האוצר משתלח בהם, מכופף את ידיהם כאילו הם היו אחרוני הפקידים, אז אני תובע באמת את עלבונם

מאיר כהן:      ובאשר לקרן, אני ניהלתי הרבה מאוד מאבקים כראש עיר ויושב-ראש המטה למאבק של מרכז השלטון המקומי

מאיר כהן:  ניהלנו מאבקים – כן, על תוספת תקציבית, למשל על תקצוב דיפרנציאלי, שזה החשוב ביותר

מאיר כהן:  במקום לקחת מ-x ולתת ל-y, שהמדינה תכניס את ידה לתוך הכיס ותוציא כסף, ובסוציו-אקונומי נמוך שלא יצטרכו לתת 25% מצ'ינג שלהם

מאיר כהן:  במקום זה בחרו באמת – אני מתנצל בפני אותם ראשי ערים: לא מגיע לכם שתגיעו לפרלמנט הישראלי וככה יקבלו את פניכם ויבזו אתכם

מאיר כהן:      הדבר השני, אדוני

מאיר כהן:  אני רוצה רק להגיד דבר אחד – ואתה איש שאני מעריך, אתה שייך לקהילה החרדית, ואתה יודע שאין לי דבר וחצי דבר, בטח לא נגד הדת ובטח לא נגד אנשי הקהילה

מאיר כהן:  אבל כשאני עושה את החשבונות וכשאני רואה את המספרים, אני רואה שעבור תלמיד בממלכתי – רגיל, הדתי או הממלכתי – המדינה משלמת 15,000 שקלים לשנה על כל תלמיד

מאיר כהן:  היום אתם רוצים לתקן? תתקנו

מאיר כהן:  תביאו את כל התלמידים ל-15,000 שקלים

מאיר כהן:  אבל תגידו לי, לעזאזל, למה ממוחרת התקציב התלמיד במוכר שאינו רשמי או התלמיד שנמצא ממש בבתי ספר שאין עליהם שום פיקוח, יקבל 18,600 – – –     

ישראל אייכלר: תבדוק את המספרים

מאיר כהן: זה המספרים

מאיר כהן:  האמן לי, אני – – –     

ישראל אייכלר: לא, הם מקבלים מלכתחילה 55% בלבד מהממלכתי, לפי החלטת בג"ץ

ישראל אייכלר:  זה לא יכול להיות, פשוט – – –      

מאיר כהן: אז אני אומר לך, ה-catch הוא בזה שמשווים את שכר המורים

מאיר כהן:  הכסף שממלא את ה-100% זה שכר המורים

מאיר כהן:      עכשיו, אין לי דבר וחצי דבר

מאיר כהן:  אני רק אומר – וזה בשבילכם, כי התרעומת היא עליכם, התרעומת היא אתם

מאיר כהן:  ולכן אני אומר, גם מי שישב שם ורצה את כולה, היה צריך לחשוב, היה צריך לחשוב שזה מעורר כעסים, ובצדק, אצל אנשים שעובדים ואצל אנשים שמפרנסים – – –     

ישראל אייכלר: חבר הכנסת כהן, אני אלך איתך יחד אל המספרים, בלי נדר, אחרי המשמרת

מאיר כהן:  אני אשמח מאוד

ישראל אייכלר: ואתה תראה שזו טעות חמורה מאוד

מאיר כהן: לא לא לא

מאיר כהן:  אני בדקתי

ישראל אייכלר: נבדוק את זה, בסדר

מאיר כהן: אדוני, תודה רבה

ישראל אייכלר: תודה רבה לך

ישראל אייכלר:  חבר הכנסת עופר כסיף, בבקשה

מנסור עבאס: החליפו – – –     

ישראל אייכלר: סליחה

ישראל אייכלר:  לא, לא

ישראל אייכלר:  צדקת

ישראל אייכלר:  במקום עטאונה – מנסור עבאס

מנסור עבאס: אדוני היושב-ראש, כנסת נכבדה, בנושא ההימורים יש לנו עמדה שהיא עמדה ערכית עקרונית, והיינו מעדיפים שכל הנושא הזה לא יעלה על השולחן של הכנסת וימצאו דרך אחרת לנהל את מערך הספורט במדינת ישראל ללא שימוש בהימורים בכלל

מנסור עבאס:  אני חושב שאנחנו שותפים בעמדה הזאת

ישראל אייכלר: בהחלט

ישראל אייכלר:  הימורים אסורים

מנסור עבאס: אבל אנחנו כמובן לא נכפה את אמונתנו על אחרים

מנסור עבאס:  יש מדינה שמנהלת את הנושא, אבל עקרונית זאת עמדתנו

מנסור עבאס:      מצד שני, אדוני היושב-ראש, אני עדיין מקשיב לשרים, פוליטיקאים, ופה ושם הם מדברים על 53 מיליארד שקל למנסור עבאס, וככה מנסים גם להעליל עלילות שכאילו חלק מהכסף עובר לרשויות המקומיות ואז לגורמים פוליטיים וכו'

מנסור עבאס:  מאוד מוזר שחלק מהשרים האלו, וגם ראש הממשלה וכו', יודעים שיש עין פקוחה במדינת ישראל על הכסף הזה, ויש ראש ממשלה שנמצא היום בתהליך ובתביעה נגדו בבית המשפט, ואחרים בחקירה וכו'

מנסור עבאס:  וחוץ מזה, אנחנו מתנהלים בצורה שקופה, ואני לא חושב שיש מקום לחזור ולטעון את הטענה ההזויה הזאת, המופרכת, כמובן

מנסור עבאס:       אני רוצה לעבור לערבית

מנסור עבאס:  (אומר דברים בשפה הערבית, להלן תרגומם: אני רוצה לברך את העם הטורקי הנאור, אשר שלח לנו אתמול מסר נהדר של דמוקרטיה ואחריות חברתית

מנסור עבאס:  העם הטורקי יצא להצביע בשיעור של 88%, כדי להשתתף בבחירות, כדי לקבוע את הגורל שלו וכדי להראות לעולם כולו, וגם כדי להראות להנהגה הטורקית מכל הצדדים, שהעם הטורקי הוא אדון לעצמו, והמילה היא שלו, ומגיע לו שכולם ישרתו אותו, כל המנהיגים

מנסור עבאס:  אנו מאחלים לטורקיה להמשיך בדרך המשגשגת, המכבדת והמעצימה

מנסור עבאס:  אנחנו מאחלים לעם הטורקי המשך הצלחה פוליטית, כלכלית וחברתית

מנסור עבאס:  כמובן, זו ההזדמנות של העם שלנו במדינה, של בני החברה הערבית שלנו, להסתכל על הדוגמה הזאת, כיצד האדם, כאשר הוא מקבל עליו אחריות, יוצר ומשתתף ולא מתעב את ההשתתפות הפוליטית, והוא משמיע את קולו – בסופו של דבר הוא ישיג את רצונו, והוא ישלוט בגורלו ויכפה את רצונו הפוליטי על ההנהגה, בין שמדובר בהנהגה ערבית ובין שמדובר בהנהגה ישראלית

מנסור עבאס:  אני מברך את העם הטורקי, ואני מבקש מהאל שיברך את אותם בשגשוג והצלחה – לטורקיה, לעמה, לממשלתה ולעומד בראשה

מנסור עבאס: )     

ישראל אייכלר: תודה רבה

ישראל אייכלר:  שוכרן, יא סידי

ישראל אייכלר:  חבר הכנסת עופר כסיף

עופר כסיף: כבוד היושב-ראש, חברי הכנסת, השתתפתי היום בטקס החשוב שנערך מדי שנה ליד אוניברסיטת תל אביב לציון הנכבה – פשע הנישול, ההשתלטות העוינת והחורבן שעבר ועודנו עובר העם הפלסטיני במולדתו בידי התנועה הציונית, ומאז 1948 בידי מוסדות המדינה

עופר כסיף:  למעלה מ-750,000 פלסטינים, כפריים ועירוניים, נשים, גברים, ילדים וקשישים, גורשו באמצעות סדרה של מעשי טבח, איומים והונאות

עופר כסיף:  מאות כפרים נמחקו, נשים נאנסו, וכל פליט שניסה לחזור תויג כמסתנן ודמו הותר

עופר כסיף:       הכרה בנכבה, בניסיון למחוק את הלאומיות הפלסטינית ולהחריב את התרבות וההיסטוריה של עם שלם, אינה סותרת את זכותה של מדינת ישראל להתקיים כמדינה ריבונית או את זכותו של העם היהודי החי פה לממש את הגדרתו העצמית במסגרתה

עופר כסיף:  הגיע הזמן להבין שאין מדובר במשחק סכום אפס, שבו ניצחון האחד מחייב את תבוסתו של השני

עופר כסיף:  נהפוך הוא, הכרה בפשעי הנכבה ופתרון צודק לקורבנותיה הם המפתח לעתיד משותף בארץ הזו, המבוסס על שלום צודק, שלום שמכיר בעוול ופועל לתקנו לטובת נפגעיו ולטובת שגשוג שני העמים

עופר כסיף:       מדיניות מכוונת של הסתרה בארכיונים, הכחשה במערכת החינוך וצנזורה בתקשורת מובילה לבורות מהונדסת בכל הנוגע להיסטוריה של מחצית מהאוכלוסייה הנשלטת בידי ישראל ושל מיליוני בני עמם הפזורים בגלות

עופר כסיף:  הנכבה אינה אירוע שהתרחש ועבר אלא אירוע חי ומתמשך; פצע כואב אצל מיליוני בני אדם, שממשיכים לסבול מהרס בתים, מהפקעה ומנישול, מהרג ורצח של חפים מפשע

עופר כסיף:       המדיניות שמאפשרת את השתוללות הפשיעה קשורה אף היא לנכבה המתמשכת, כפי שכתב במחקר פרי עטו לא מזמן פרופ' מנחם הופנונג מהאוניברסיטה העברית – ואני מצטט: כאשר הסייענים או בני משפחתם הסתבכו בפלילים, עובדת הסייענות נזכרת כשיקול לקולא בגזרת העונש או בהימנעות מהעמדה לדין

עופר כסיף:  כך כתב פרופ' הופנונג

עופר כסיף:  כלומר, מדיניות הנכבה ושימורה שזורות בקיום הפשיעה הרצחנית והחסינות של מבצעיה

עופר כסיף:       תרשה לי, כבוד היושב-ראש, לסיים בשיר קצר של לאה גולדברג, שנקרא "ציפור כתומה"

עופר כסיף:  היא כותבת בשיר היפה הזה כך: "על פני אחת הגבעות / מתעופפת ציפור כתומה / שאינני יודעת את שמה / אבל עצי הזית מכירים אותה / והרוח רודף אחריה ושר: / פה ביתך

עופר כסיף:  // בעיני ילדה ערבייה / במבואות הכפר ההרוס / מרחפת ציפור כתומה / שאינני יודעת את שמה"

עופר כסיף:  תודה

ישראל אייכלר: חבר הכנסת ואליד אלהואשלה

וליד אל-הואשלה: מכובדי היושב-ראש, חבריי חברי הכנסת, הממשלה הזאת נבחרה לפני חמישה חודשים, שישה חודשים, על מנת לשרת את כלל האזרחים במדינה

וליד אל-הואשלה:  בתקופה האחרונה אנחנו חווים בחברה הערבית עלייה דרסטית במקרי הרצח

וליד אל-הואשלה:  היום התקיים דיון בוועדה לביטחון לאומי, שבו השתתפו חברי כנסת מכל הקשת הפוליטית

וליד אל-הואשלה:  לצערי השר לא הגיע לדיון, וזה מראה על ה"נכונות" שלו לטפל בכל הסוגיה הנוראית הזאת

וליד אל-הואשלה:  לפני שבוע התקיים גם דיון בוועדת החינוך בנושא של ילדים בטרום-חובה, גילים שלוש עד חמש, בחברה הבדואית בנגב

וליד אל-הואשלה:  5,000 תלמידים ללא מסגרת חינוך

וליד אל-הואשלה:  גם השר יואב קיש לא הגיע לדיון הזה

וליד אל-הואשלה:  פניתי בשבוע שעבר, בזמן המלחמה, גם לשר יואב גלנט, על מנת לסייע ולהציב מקלטים בחברה הבדואית, ביישובים הלא-מוכרים בנגב, ולא קיבלנו מענה עד עכשיו

וליד אל-הואשלה:       אז לשם מה נבחרנו? לשם מה הרכבתם ממשלה? ליש? הרכבנו ממשלה, והעומד בראשה, בנימין נתניהו, אבו יאיר, ביקר בערערה, באום אל-פחם, והבטיח למגר את הפשיעה בחברה הערבית – והמספרים רק עולים? אז היום אנחנו מאשימים אותו

וליד אל-הואשלה:  רק הוא יכול להציל את המצב

וליד אל-הואשלה:  במשרד לביטחון לאומי יש מאמץ לטפל, אבל זה לא מספיק

וליד אל-הואשלה:  אין פרויקטור שם, אין סגן שר שיכול לדבר עם ראשי רשויות בחברה הערבית

וליד אל-הואשלה:  לכן מחובתו של נתניהו לקחת את הנושא הזה על עצמו ולטפל בפשיעה הנוראית, להפסיק את מרחץ הדמים בחברה הערבית

וליד אל-הואשלה:  זה לא יכול להיות

וליד אל-הואשלה:       למי אנחנו נפנה, אם ראש הממשלה לא מקשיב? ראשי המפלגות בקואליציה לא מקשיבים, חברי כנסת מתעלמים מהסוגיה הזאת; לנורבגיה? לשבדיה? די, מספיק

וליד אל-הואשלה:  תודה

ישראל אייכלר: תודה רבה

ישראל אייכלר:  חבר הכנסת זאב אלקין – איננו; חברת הכנסת שרון ניר – איננה; חבר הכנסת ווליד טאהא – איננו; חבר הכנסת יבגני סובה – איננו; חבר הכנסת איימן עודה – איננו; חברת הכנסת אימאן ח'טיב יאסין – איננה; חברת הכנסת מירב כהן – איננה; חברת הכנסת יוליה מלינובסקי – איננה; חברת הכנסת קארין אלהרר – איננה; חבר הכנסת יצחק פינדרוס – איננו; חבר הכנסת יאסר חוג'יראת – איננו; חבר הכנסת משה רוט – איננו

ישראל אייכלר:  חברת הכנסת אורנה ברביבאי, בבקשה

אורנה ברביבאי: יושב-ראש הישיבה, חברים יקרים, עמד פה היום השר לביטחון לאומי איתמר בן גביר ואמר כל מיני דברים כדי להסביר למה הוא לא מביא את החוק לאיזוק אלקטרוני להצבעה

אורנה ברביבאי:  אני רוצה להזכיר לו ולנו שב-26 במרץ הוא עמד כאן ואמר: תמשכו את הצעת החוק שלכם לגבי האיזוק האלקטרוני, ואני מבטיח לכם שתוך חודש אני מביא חוק אחר, והוא יבטא את ההכרה בחשיבות חייהן של נשים והוא יעשה את זה בצורה יותר טובה מהצעת החוק שהונחה כאן

אורנה ברביבאי:  אנחנו חודש וחצי אחרי

אורנה ברביבאי:  זה לא נראה כך שהוא הולך להביא את הצעת החוק

אורנה ברביבאי:  הוא עדיין סבור שבשביל להגן על אישה צריכה להיות לגבר הרשעה ראשונה, כאילו יש איזה הסכם כזה שאם הוא לא הורשע לראשונה אז הוא לא ירצח אותה

אורנה ברביבאי:  ואז אנחנו מסתכלים על המספרים

אורנה ברביבאי:  מאז ההבטחה שלו כאן במליאה – היושב-ראש, אתה לא הפעלת את לוחות הזמנים

ישראל אייכלר: אני מתחיל מחדש

אורנה ברביבאי: לא, לא צריך, אני אדבר אפילו פחות מזה, אבל כדי להיות הוגנת כלפיך

ישראל אייכלר: זכותך, כן

אורנה ברביבאי: הוא עמד כאן ואמר: אנחנו נביא חוק ויהיה בסדר, ואין בעיה

אורנה ברביבאי:  מאז שהוא עמד כאן נרצחו תשע נשים, תשע נשים

אורנה ברביבאי:  עכשיו הוא מנסה להגיד: זה לא קשור, אין בעיה, הגברים ככה ואחרת

אורנה ברביבאי:  ואני שואלת: איזה סיכון הוא לוקח ועל חשבון מי? על חשבון חיי אדם, על חשבון חיי הנשים האלה, שהפכו להיות במדינת ישראל הפקר

אורנה ברביבאי:  איזה סיבה יש לממשלת ישראל לעמוד מהצד כשחיי נשים הפכו להיות הפקר במדינה הזאת? אנחנו כל שבוע רואים עוד ועוד נשים נרצחות, ואין לזה שום קשר לשום דבר, חוץ מזה שהחוק היום הוא בלתי נסבל, הוא כמעט מעודד את הגבר לנקוט אלימות, כי הוא יודע שלא יינקטו כלפיו צעדים, ואם יינקטו, הם יינקטו רק אחרי ולא כדי למנוע חלילה את הרצח הבא

אורנה ברביבאי:      אז אני קוראת מכאן לממשלת ישראל – ממשלה שעסוקה היום בהרבה דברים אחרים – שקשורים לרפורמה משפטית, שקשורים לתקציב שאין בינו לבין הצרכים בפועל שום קשר, שמעודדת בדיוק הפוך ממה שהיא צריכה לעשות בהקשרים של עבודה, של שירות בצבא, היא עושה בדיוק הפוך

אורנה ברביבאי:  אני אומרת לה: תתעסקי עם החיים עצמם, תתעסקי עם רצח נשים, מניעת רצח נשים; ממשלה, תתעסקי עם יוקר המחיה

אורנה ברביבאי:  אנחנו רואים איך יוקר המחיה הולך ומטפס

אורנה ברביבאי:      הייתי היום בוועדה של חבר הכנסת מיקי לוי בשבתו כיו"ר ועדת מבקר המדינה, ואתה רואה שהדברים לא משתפרים ולא זזים קדימה

אורנה ברביבאי:  עכשיו, היו כבר רפורמות, התחלנו אותן, יצאנו לדרך, הנחנו תשתית, צריך רק לקחת את זה קדימה

אורנה ברביבאי:  אז שוב, מכאן אני אומרת לממשלת ישראל, תתעסקי בחיים עצמם ותני לאזרחים לחיות פה גם בתחושת ביטחון אישי, גם בתחושה שאפשר לחיות פה בהוגנות עם קשר בין הפרנסה, בין השכר, לבין הקיום, ולייצר איכות חיים שמגיעה לכל אזרח בישראל

אורנה ברביבאי:  תודה רבה

ישראל אייכלר: תודה רבה

ישראל אייכלר:  חבר הכנסת גלעד קריב

טלי גוטליב: חבר הכנסת קריב, אל תיעלב שאני יוצאת

טלי גוטליב:  אני לא אפריע לך

טלי גוטליב:  אתה רואה, תהיה מרוכז, מדויק

גלעד קריב: די, נו

קריאה: די, תישארי, גוטליב

קריאה:  Please, תישארי

קריאה: – – –     

גלעד קריב: היא תחזור, היא תחזור לכבודך

טלי גוטליב: ככה יהיה לכם שקט

טלי גוטליב:  אתה רואה, תתרכז, שים לב למה שהכנת מראש, ומייד תאמר

קריאה: אבל טלי, את משאירה אותי לבד

טלי גוטליב: הוא מאפשר לי לצאת

טלי גוטליב:  הוא רוצה להיות מנומס לגמרי

גלעד קריב: אדוני היושב-ראש, כנסת נכבדה, אדוני השר, האזנתי לדבריו של שר האוצר בצלאל סמוטריץ' במסגרת הדיון בהצעות האי-אמון

גלעד קריב:  ומה אני אומר? נראה לי שמישהו צריך לפצח את הנוסחה המתמטית שמקשרת בין אמירת השקרים וחצאי האמיתות לבין רמת זחיחות הדעת

גלעד קריב:  באמת תופעה מדהימה

גלעד קריב:  ככל שהוא מוכר יותר לוקשים קרים לציבור הישראלי, כך עולה רמת המרוצות העצמית שלו

גלעד קריב:  השר אליהו, התכונה הזאת גם מאפיינת את יושב-ראש המפלגה שלך, שעומד כאן ומדבר על 9 מיליארד ש"ח שבינם לבין הצעת התקציב אין דבר וחצי דבר, וכולו זחוח, כולו עמוס באיזושהי מרוצות עצמית

גלעד קריב:      שר אוצר שהוא מכחיש עוני בהגדרה עומד כאן ומדבר על צדק חלוקתי

גלעד קריב:  כשהתפרסמו נתוני העוני בקרב ילדים, ומדינת ישראל היא מקום ראשון או שני בעולם המערבי בתחולת עוני בקרב ילדים, השר סמוטריץ' אמר: לי יש חמישה ילדים בבית, אני לא רואה ששניים מהם עניים מבחינה סטטיסטית

גלעד קריב:  האיש הזה הוא הרי מכחיש עוני מקצועי

גלעד קריב:  הוא דובר של פורום קהלת בכל מה שנוגע להפרטה ולנסיגת המדינה מן האחריות שלה כלפי האזרחים

גלעד קריב:  והוא מבלי למצמץ עומד כאן ומדבר על צדק חלוקתי

גלעד קריב:  ומתי? יממה אחרי שהממשלה מאשרת את חלוקת הכספים הקואליציוניים בהיקף חסר תקדים ובאופן סקטוריאלי להחריד

גלעד קריב:  הוא מדבר על צדק חלוקתי, חוגג קרן ארנונה, שפוגעת גם ברשויות מוחלשות בפריפריה, שכל-כולה קרן של חצי מיליארד ש"ח, ומחלקים 14 מיליארד ש"ח שאין בהם שום בשורה אמיתית של צדק חלוקתי

גלעד קריב:  אין גבול לצביעות? האיש חושב שהציבור הישראלי מטומטם? שהציבור הישראלי לא מסוגל להבין את מה הממשלה הזו מקדמת? שאין פה שום צדק חלוקתי אלא יש פה אי-צדק סקטוריאלי? הציבור לא יודע שראשי ערים של הליכוד התייצבו בוועדת הכספים לומר: לא לילד הזה פיללנו?     ולכן, אני מציע לשר סמוטריץ' להפסיק לשקר לציבור

גלעד קריב:  אין בין תקציב המדינה לבין עקרונות של צדק חלוקתי דבר וחצי דבר

גלעד קריב:  תודה, אדוני

ישראל אייכלר: תודה רבה

ישראל אייכלר:  חבר הכנסת חילי טרופר, בבקשה

חילי טרופר: אדוני היושב-ראש, כנסת נכבדה, זה בית שעוסק גם בחקיקה אבל גם בתפיסות עולם ובדמותה של החברה

חילי טרופר:  בשבוע שעבר לפני 14 שנים התהפכה חותרת אלופת ישראל יסמין פיינגולד עם הסירה שלה בנחל הירקון

חילי טרופר:  אולי אתה זוכר את זה

חילי טרופר:  היא נחבטה בראשה, איבדה את ההכרה, הרגליים שלה נקשרו בתחתית הסירה והיא טבעה

חילי טרופר:  הרבה עוברי אורח היו שם; שפת הירקון, אור יום, לא משהו בשעת לילה מאוחרת

חילי טרופר:  חלק עמדו, חלק צילמו אפילו, אחרים המליצו מה יש לעשות, כולם קיוו שיהיה מישהו שיציל אותה

חילי טרופר:  ואז עבר במקום בן אדם בשם אבי טויבין, בן 62 אז, שעבר שם במקרה

חילי טרופר:  הוא היה המישהו הזה

חילי טרופר:  הוא קפץ פנימה, היחיד שקפץ פנימה, צלל לתוך המים, חילץ את יסמין אחרי כמעט חמש דקות שהיא שכבה מתחת למים

חילי טרופר:      יסמין אושפזה מורדמת ומונשמת, הרופאים לא ממש נתנו לה סיכוי

חילי טרופר:  כשהיא התעוררה, באופן מפתיע, היא לא זיהתה את סובביה ואיבדה זיכרון לטווח קצר

חילי טרופר:  אחרי שיקום ארוך וניסי ממש, היא חזרה לחתור וזכתה באליפות ישראל

חילי טרופר:  הנזק עדיין קיים ומפריע לתפקוד שלה, אבל היא ממשיכה הלאה

חילי טרופר:  מאז היא התחתנה, היא אימא, יש לה גם תואר באוניברסיטה

חילי טרופר:  באחד הראיונות אחרי שהיא השתקמה, היא אמרה על מי שעמד והביט בה: האדישות היא הסכנה הגדולה ביותר, וכשמישהו אדיש עד כדי כך שהוא עומד ומצלם אותי, זה כבר ממש מוזר

חילי טרופר:  אחר כך היא הוסיפה בכנות: לפעמים אני חושבת: חצי דקה, רק חצי דקה מתוך חמש הדקות שהייתי מתחת למים ואנשים העדיפו לצלם במקום להציל אותי, חצי דקה כזו הייתה ממש עוזרת לי היום

חילי טרופר:  זה חצי דקה, זה פחות הפרעות קשב ושכחה שמלוות אותי

חילי טרופר:      היו שם הרבה אנשים אדישים, הרבה מאוד אנשים שאני משוכנע שהם אנשים מצוינים, אכפתיים, ואולי הם פחדו לקפוץ למים, וכל האנשים שם קיוו שיהיה מישהו אחד שיציל אותה, וזה היה אותו אבי טויבין

חילי טרופר:  בכלל מחקרים מראים שככל שיש יותר אנשים שנוכחים במקרה שמישהו זקוק לעזרה, יש פחות סיכוי שיהיה מי שייחלץ לעזרה

חילי טרופר:   כולם מחכים ומקווים שלא הם, אלא יהיה מישהו אחר שיעזור

חילי טרופר:  אבי טויבין, אותו אדם שעבר במקרה במקום כשמישהי הייתה – עזרה, הוא תזכורת לזכות ולחובה של כולנו להיות האדם שעוזר

חילי טרופר:  תודה רבה

ישראל אייכלר: תודה רבה

ישראל אייכלר:  ראויים הדברים למי שאומרם

ישראל אייכלר:  חברת הכנסת מרב מיכאלי – איננה; חברת הכנסת נעמה לזימי – איננה; חבר הכנסת אחמד טיבי – איננו; חבר הכנסת אריאל קלנר – איננו; חבר הכנסת עודד פורר – איננו; חברת הכנסת יפעת שאשא ביטון – איננה

ישראל אייכלר:  חבר הכנסת נאור שירי, בבקשה

נאור שירי: תודה רבה

נאור שירי:  אדוני היושב-ראש, חבריי חברי הכנסת, פשוט זה תמיד נחמד להיות בוועדות בזמן שיש מליאה, ואז אתה נזעק מהוועדה ואתה בא ומדבר

נאור שירי:  ואז אתה אומר, על מה אני אדבר? אז בואו נדבר על מה שהיה בוועדה

נאור שירי:  אני לא יודע אם אנחנו יודעים, קרן הארנונה על ראש שמחתנו

נאור שירי:  זה באמת פוש

נאור שירי:  אגב פושים, פוש שעכשיו התקבל בערוץ 12: טלי גוטליב סוגרת את ערוץ 13

נאור שירי:      קרן הארנונה, יש משהו חדש במועצה

נאור שירי:  אני אדבר תכף על התכלית שלה – אבל משהו מאוד מעניין

נאור שירי:  ייצרו קרן ורוצים להראות שיש איזו שקיפות, נכון? אנחנו מייצרים קרן ששולטת בסוף במיליארד שקלים, שאמורים להתנהל ולהגיע למועצות כאלה, לעיריות כאלה ואחרות

נאור שירי:  אפשר לדבר על התכלית שלה

נאור שירי:  על מה אי-אפשר לדבר? על השקיפות שלה

נאור שירי:  שבעה חברי מועצת הקרן הם אלו שינהלו את הקרן: שלושה נציגי ממשלה, שלושה מהשלטון המקומי, שכמובן הם ראשי רשויות, הם בשלטון המקומי; בשלטון המקומי יש עוד איזה משהו כזה שמדי פעם מבצבץ, בדמות חברי מועצה, סגנים, אבל הם לא זוכים לייצוג – אבל זה בנאום אחר

נאור שירי:  החבר השביעי במועצה הוא נציג ציבור

נאור שירי:  נציג ציבור אמור להיבחר על ידי משרד האוצר ומשרד הפנים

נאור שירי:  אממה? אם הם לא בוחרים נציג ציבור, אז אין נציג ציבור, אין צורך בנציג ציבור

נאור שירי:  אם אין הסכמה על נציג הציבור, אין נציג ציבור

נאור שירי:  אין שום חובה למנות את נציג הציבור, בהגדרה לא יהיה נציג ציבור

נאור שירי:  זה דבר אחד

נאור שירי:       הדבר השני, וזה באמת הסטרטאפ החדש, שאני מודה שלא שמנו לב אליו בהקמת הקרן ובכל הרעיון המייסד של הקמת הקרן

נאור שירי:  זה סטרטאפ שבא ואומר: הממשלה לא יכולה, מה נעשה? ניתן לשלטון המקומי

נאור שירי:  הממשלה לא יודעת לטפל במחירי הדיור – אני פונה במיוחד אליכם, שניכם בקהל; שלום, מה שלומכם? הממשלה לא יודעת לטפל במחירי הדיור, מה עושים? לוקחים מהשלטון המקומי ומטפלים במשבר הדיור

נאור שירי:      אז בואו נרחיב את זה

נאור שירי:  הממשלה לא תדע לטפל והיא לא יודעת לטפל בביטחון האישי, נכון? שניכם מרגישים את זה, הביטחון האישי בקריסה

נאור שירי:  אז מה שאני מציע זה שניתן את זה גם לרשויות המקומיות ונפקיע את היכולת מהשר המיותר איתמר בן גביר, כי הרי הוא לא מצליח לעשות שום דבר חוץ מלהיות אחראי על הטמפרטורה של הפיתות והטמפרטורה של המים במקלחות

נאור שירי:  אני מציע עוד משהו: יש משבר תחבורתי נורא נורא גדול

נאור שירי:  הממשלה כבר כמה וכמה שנים – נכון, חבר הכנסת בוסו – מנסה לתכנן רכבת; לפני 100 שנים באירופה כבר היו רכבות, לפני 150 שנים באירופה היה כבר מטרו, אבל אצלנו זה נורא נורא קשה

נאור שירי:  אז מה שאני ממליץ זה לתת לשלטון המקומי לתכנן גם את המטרו, ולכולנו תהיה רכבת

נאור שירי:  אני ממליץ עוד משהו: אני ממליץ לשלטון המרכזי לוותר על נושא הגיל הרך

נאור שירי:  למה? כי במשך שנים על גבי שנים על גבי שנים הממשלה לא מצליחה לטפל במשבר הזה

נאור שירי:  אין אנשי צוות, אין מקומות, אין מבנים

ישראל אייכלר:  תודה רבה

נאור שירי: משפט אחרון

נאור שירי:  לכן, על מנת שבאמת החיים שלנו כתושבי ותושבות מדינת ישראל יהיו הרבה הרבה יותר טובים, תנו לשלטון המקומי בדיוק מה שאתם רוצים ממנו – לנהל לנו את החיים – כי אתם כשלתם בזה

ישראל אייכלר: תודה

ישראל אייכלר:  חברת הכנסת יסמין פרידמן, בבקשה

יסמין פרידמן: שלום, אדוני היושב-ראש

יסמין פרידמן:  אז על מה אני רוצה לדבר היום? אני רוצה לדבר על הרשות הלאומית של יו"ר מפלגת נעם, זאת הרשות לזהות יהודית לאומית שתוקם במשרד ראש הממשלה – זה מתוך ההסכמים הקואליציוניים

יסמין פרידמן:  היא תיהנה מ-100 מיליון שקלים בשנה הראשונה, ומ-150 מיליון שקלים מהשנה השנייה

יסמין פרידמן:  אגב, בפועל, בכספים הקואליציוניים שאושרו אתמול יש לו עוד 35 מיליון שקלים לזהות הלאומית

יסמין פרידמן:  נכנסתי לאתר הממשלה להבין מה זו הרשות לזהות לאומית

יסמין פרידמן:  אולי מישהו יודע, כי אני לא הצלחתי להבין

יסמין פרידמן:  הרשות תפעל לקידום הערכים של מדינת ישראל כמדינת הלאום של העם היהודי, תפעל לקידום לכידות, ערבות הדדית במדינת ישראל, תחזק את רוח ההתנדבות, תרומה לחברה ולמדינה

יסמין פרידמן:  נשמע תמים, מקסים וטוב

יסמין פרידמן:  הרשות תפעל לחיזוק הזהות הלאומית היהודית, להגברת ההזדהות עם ערכי מדינת ישראל כמדינת הלאום של העם היהודי, ייזום פרויקטים, זהות יהודית, זהות לאומית, זהות יהודית – אני לא יודעת, מישהו פה נורא מוטרד מהזהות היהודית שלו; אני לא מוטרדת מהזהות היהודית שלי, למעשה אני לא חושבת שאני פחות יהודייה ממישהו אחר, לא משנה מיהו

יסמין פרידמן:       זה אחד, אבל אחר כך מסתתרים עוד כמה דברים, את חייבת לשמוע

יסמין פרידמן:  כחלק ממה שמגדירים בנעם כשמירה על הזהות היהודית, שהרשות הממשלתית תהיה אמונה עליה, נמנים ערכי המשפחה והגברת הילודה

יסמין פרידמן:  אני מנסה לחשוב איך יגבירו ילודה

יסמין פרידמן:  ייתנו כסף לנשים שישבו בבית? יתמרצו על כל תינוק? איך, איך, איך מגבירים ילודה? אני מנסה להבין

יסמין פרידמן:  מעבר לכך, תודעת הרבנות הראשית כסמכות הדתית העליונה – עד כמה שידוע לי, לפחות במדינת ישראל, בתי המשפט הם הסמכות העליונה, אוקיי? ושמירת השבת בפרהסיה, מה זה אומר? שמי שלא ישמור שבת כנראה בפרהסיה לו תהיה הבעיה, כי ממתי יש בעיה לשמור שבת בפרהסיה, לא ברור לי

יסמין פרידמן:      לכן, רק מי שיש לו בעיה קשה עם זהותו צריך רשות לזהות לאומית יהודית

יסמין פרידמן:  תודה

אוריאל בוסו: תודה רבה לחברת הכנסת יסמין פרידמן

אוריאל בוסו:  הדוברת הבאה – חברת הכנסת מטי צרפתי הרכבי

מטי צרפתי הרכבי: כבוד היושב-ראש, כנסת נכבדה, חברים יקרים, גם אני רוצה לדבר על קרן הארנונה או ליתר דיוק גזל הארנונה – גזל הארנונה הגדול של סמוטריץ', שמקודם בלהט רב על ידי יו"ר ועדת הכספים גפני ממש ברגעים אלה, ולא בכדי

מטי צרפתי הרכבי:  האמת על קרן ארנונה היא שהיא גוזלת כסף מקופתן של הרשויות לטובת קופת המדינה

מטי צרפתי הרכבי:  אני כיהנתי כראש מועצה כמעט 12 שנים

מטי צרפתי הרכבי:  מעולם לא נתקלתי במצב שבו רשות מקומית מממנת את השלטון המרכזי – קצת היפוך יוצרות כזה, תלוש ומנותק מכל היגיון או סדר של התנהלות תקינה

מטי צרפתי הרכבי:  תומכי קרן הארנונה אוהבים לדבר על שוויון ועל צדק חלוקתי אבל זו פשוט אחיזת עיניים, ולא רק בגלל שבפועל ברור שהצדק החלוקתי לכאורה הוא פוליטי הרבה יותר מאשר חברתי או כלכלי

מטי צרפתי הרכבי:  הוא פשוט פוליטי

מטי צרפתי הרכבי:       מה יקרה במציאות שבה קיימת קרן ארנונה? רשות שתקבל כספים מהקרן לא תצטרך להתאמץ על מנת ליצור מקורות הכנסה, על מנת להגדיל את שיעורי גביית הארנונה מהתושבים או למשוך אוכלוסייה חזקה, אולי להתאמץ כדי להגיע לניהול תקין

מטי צרפתי הרכבי:  הרי ממילא הכסף יגיע מהקרן, אז למה להתאמץ? מי שמחלקים לו דגים לעולם לא יצטרך ללמוד לדוג

מטי צרפתי הרכבי:  למה לו? מהצד השני, רשות חזקה שתצטרך להעביר כספים לקרן ארנונה תיפגע

מטי צרפתי הרכבי:  יהיה לה פחות כסף להשקיע בתושבים, פחות כסף להשקיע בהמשך ההתפתחות והצמיחה, ובטח הרבה פחות מוטיבציה להמשיך ולהתפתח

מטי צרפתי הרכבי:  במקום להצדיע לרשויות שעובדות קשה כדי להגיע לעצמאות כלכלית, במקום זה חובטים בהן

מטי צרפתי הרכבי:  ככל שרשות תתנהל טוב יותר, כך היא תיענש יותר

מטי צרפתי הרכבי:  קרן ארנונה מענישה רשויות שנמצאות בצמיחה ופיתוח שרוצות להעניק שירות טוב יותר לתושבים, ובעצם מעודדות רשויות חלשות להישאר חלשות, כי אם אפשר לקבל כסף מאחרים, למה להתאמץ?     אני באמת מנוסה בזירה המוניציפלית, ואני מבינה מצוין מהן השלכות החקיקה של קרן הארנונה – בעיקר, אבל לא רק, על מועצות אזוריות, שבגלל הפיזור הגיאוגרפי ועלויות נוספות שיש להן ההוצאות שלהן לתושב גבוהות במיוחד, בערך 70% בממוצע יותר מתושב בעיר

מטי צרפתי הרכבי:  לכאורה המועצות האזורית היו בכלל צריכות להיות מוחרגות מקרן הארנונה

מטי צרפתי הרכבי:       ראשי הרשויות מתנגדים בתוקף לגזל הקופה הציבורית שמכונה קרן הארנונה, והם צודקים לחלוטין

מטי צרפתי הרכבי:  הם נמצאים כאן יום-יום, גם בלילות, כדי למחות כנגד ההחלטה הזאת לשלב את זה בחוק ההסדרים

מטי צרפתי הרכבי:  אז אני רוצה לנצל את הבמה הזו כדי לחזק ולעודד אותם במאבק הצודק הזה

מטי צרפתי הרכבי:  הם חיפשו איזה מודל שייטיב עם אנשי שלומה של הממשלה

מטי צרפתי הרכבי:  אז מה הם לא בודקים? הם בודקים בעצם פריפריאליות וסוציו-אקונומי, כשיודעים שאין קשר בין הסוציו-אקונומי לחוסן הרשות; הם לא בודקים גירעונות של רשות, הם לא בודקים עומס מלוות

מטי צרפתי הרכבי:  בכל תחום הממשלה הכושלת הזאת איבדה את דרכה

מטי צרפתי הרכבי:  תודה רבה

אוריאל בוסו: תודה רבה לחברת הכנסת מטי צרפתי הרכבי

אוריאל בוסו:  חברת הכנסת שרן מרים השכל

אלון שוסטר: אני מתחלף איתה, בסדר?      

אוריאל בוסו: כבר קראתי את שמה, אבל בסדר, תעלה

אוריאל בוסו:  חבר הכנסת אלון שוסטר, בבקשה

אלון שוסטר: כבוד היושב-ראש, השר, ח"כים וחכ"יות ככל שנמצאות ונמצאים, אני רוצה להגיד מילה או שתיים בתור מי שעסק בתחומי ארנונה וניהול רשות מקומית יחד עם חברתי – במקביל לחברתי הטובה חברת הכנסת מטי הרכבי

אלון שוסטר:  אני רוצה לשים שנייה דגש על נושא שאני לא בטוח שמחדדים אותו

אלון שוסטר:  אחת הבעיות, אחת הלקונות, אחת השגיאות בחוק המוצע היא שהוא לא מתבסס על מה שהרשות זקוקה לו

אלון שוסטר:  רשות מקומית צריכה לתת שירותי חינוך, רווחה, שירותים מוניציפליים אחרים, במקומות שלנו קצת ביטחון לא יזיק, נושאי סביבה, פיתוח כלכלי

אלון שוסטר:  ואת כל זה עושים ממה? מהמקורות

אלון שוסטר:  מגיע קצת מהתושבים, קצת יותר מעסקים, ככל שיש, המדינה עוזרת על פי תבחינים מסוימים

אלון שוסטר:  בעוד שבתחומי חינוך ורווחה המדינה יודעת לבצע דיפרנציאליות, להתבונן על מה היכולת הכלכלית של הרשות ובהתאם לזה היא משתתפת, בהתאם לזה המשרדים נותנים לרשות, בתחומים האחרים אין תקן

אלון שוסטר:  אין איזה מדד שאומר מה המדינה, מה השלטון המרכזי אומר לרשות המקומית, לשלטון המקומי: כך וכך וכך אתם זכאים/חייבים להעמיד לרשות התושבים שלכם

אלון שוסטר:  הרי אם לוקחים מכם – החוק, משמעו בעיקרו, בחלק הראשון, לקחת מרשויות מקומיות, זה כשלעצמו לא אסור מדאורייתא, אבל כדאי לעשות את זה בחוכמה

אלון שוסטר:  זאת אומרת, בתור מי שבא מבית שהסוציאליזם או שהסוציאל-דמוקרטיה לא נחשב בעיניו רע, לקחת ממי שיש זה לא אסון בין-לאומי

אלון שוסטר:  אלא מה? גם הוגנות צריך לבצע בחוכמה

אלון שוסטר:  ומה שאין פה זה המספר שהמדינה מגדירה, שהשלטון המרכזי מגדיר לרשות המקומית: זה המספר, כך וכך מיליונים או עשרות מיליונים אתם צריכים שיהיו לכם כדי להעניק את השירותים המתאימים לתושבים שלכם

אלון שוסטר:       זה דיכוטומי: או שיש לרשות פחות ממה שצריך או שיש לה יותר

אלון שוסטר:  אם יש לה פחות, מאיפה האיוולת לקחת ולתת למישהו אחר? אם יש לה יותר, פה אנחנו מתחילים לדבר

אלון שוסטר:  ואם יש יותר, על כך בדיוק אומרים ראשי הרשויות, בואו נדבר

אלון שוסטר:  אבל הדיבור צריך להיות מתוך נקודת מוצא של נתונים מספריים הוגנים, שיאפשרו לרשות המקומית לתת את השירותים המתאימים

אלון שוסטר:  ואם נעשה את המהלך הזה, אפשר לומר שעשינו איזשהו סוג של צדק ונפסיק לטרטר את עצמנו וליצור מהומות חינם

אלון שוסטר:  כי כל שקל שניקח יותר מדי מרשות שממילא חסר לה ייפול על המדינה לאחר מכן או על תחושות המרמור של התושבים

אלון שוסטר:  תודה רבה

אוריאל בוסו: תודה רבה

אוריאל בוסו:  חברת הכנסת מירב בן ארי, בבקשה

מירב בן ארי: תודה, אדוני היושב בראש

מירב בן ארי:  אדוני השר, כנסת נכבדה, תראו, מילא שהליכוד, עוצמה יהודית ושאר המפלגות נפלו בפח, אבל תגיד לי, אדוני היושב-ראש, איך זה קרה לכם? איך קרה שאתה מאמין שבצלאל סמוטריץ', נציג הימין הקפיטליסטי, הליברלי, נציג קהלת בכנסת, מכר לכם את הלוקש על צדק חלוקתי? איך? כי אני אומרת, מילא האנשים שלו, אבל אתם בש"ס? זה הדגל שלכם, רווחה

מירב בן ארי:  עולה לכאן שר האוצר, כמובן הוא עומד פה, דיבר פה בשקט בשקט עד שקצת התחלנו להעיר לו, מה שנקרא

מירב בן ארי:  אז אמרתי לעצמי, איך יכול להיות שהשר, הקפיטליסטי, שבדעות שלו הוא הרי נגד מדינת רווחה ונגד צדק חלוקתי, איך יכול להיות שהוא מוכר את הלוקש הזה של קרן הארנונה כצדק חלוקתי? הרי אני מכירה את הבן אדם

מירב בן ארי:  רבים מכם לא יודעים, אבל אני ארבע שנים ישבתי לידו

מירב בן ארי:  ישבתי לידו כיסא ליד כיסא, שם, בשורה האחרונה, ויום אחד – סיפרתי היום בוועדה – הבאתי הצעת חוק לקידום מענק לימודים למשפחות חד-הוריות

מירב בן ארי:  כמובן, אני לא צריכה שהוא יחתום לי אבל החתמתי אותו, כי זה כסף, זה חוק מעולה

מירב בן ארי:  והוא אמר לי, מירב, אני לא אחתום לך כי זה יכול לעודד את התופעה של החד-הוריות

מירב בן ארי:  כן, זה מה שהשר של הצדק החלוקתי, של הרווחה, שפתאום מתעניין בלהעביר כסף

מירב בן ארי:  עכשיו, מילא שהם נפלו בזה, איך אתם נפלתם בפח הזה? הרי מה לו ולרווחה בכלל? מה לו ולצדק חלוקתי?      בארבע נקודות אני אגיד לך למה זה שקר

מירב בן ארי:  שקר

מירב בן ארי:  כולנו מטומטמים, הוא חושב

מירב בן ארי:  אחת, אם אתה רוצה לתת לעניות, הרי הרשויות הכי עניות במדינת ישראל הן רשויות ערביות, הן לא יקבלו את הכסף

מירב בן ארי:  איך אתה מקבל את הכסף, אתה יודע, בוסו? אתה לא מקבל בגלל מדיניות רווחה, אתה מקבל בגלל היתרי בנייה

מירב בן ארי:  אבל אם יש רשויות ערביות שלא מקבלות היתרים, הן לא ייהנו מהכסף

מירב בן ארי:  אם יש רשות שאין לה עתודות קרקע, היא לא תקבל את הכסף

מירב בן ארי:  ואם אתה רוצה לתת לאנשים שיש להם בעיות רווחה, למה בעצם אתה לוקח מכולם ומחלק לכולם? תיתן רק למי שצריך

מירב בן ארי:  אף אחד מכם לא שאל את השאלות האלה

מירב בן ארי:  אף אחד מכם לא שאל למה המתנחלים ייהנו מהכסף אבל לא ישלמו, למה? שמעתי היום את מנכ"ל משרד האוצר אומר ברדיו: יש בעיות של משפט בין-לאומי אז אי-אפשר להעביר כסף

מירב בן ארי:  אז אני אומרת לעצמי, אז למה אתה נותן להן כסף? שמעת את זה? אי-אפשר לקחת מהן כסף

מירב בן ארי:  מאופקים אפשר לקחת כסף, מנתיבות אפשר לקחת כסף – מיצהר אי-אפשר לקחת כסף

אוריאל בוסו: נא לסיים, תודה

מירב בן ארי: אני אתן לך עוד נקודה

מירב בן ארי:  בסוף מה זה כסף? לאן זה הולך? לקרן

מירב בן ארי:  אתה יודע מה קורה עם הקרן של הגז? קרן עושר הגז, הקרן הזאת, זה נהיה הארנק של הממשלה

מירב בן ארי:  מה עם קרן הניקיון, אתם יודעים מה קרה לה? זה הארנק של הממשלה

מירב בן ארי:  איפה שחסר כסף, ניקח מהקרן

אוריאל בוסו: תודה רבה, חברת הכנסת מירב בן ארי

מירב בן ארי: אדוני היושב-ראש, איך ש"ס נפלה בפח הזה של צדק חלוקתי בחוק שאין בו צדק ובטח אף אחד לא נהנה ממנו, כמובן חוץ מהחברים של בצלאל

אוריאל בוסו: אני אענה לך תכף

אוריאל בוסו:  תודה רבה לחברת הכנסת מירב בן ארי

אוריאל בוסו:  חבר הכנסת אבי מעוז, בבקשה

אוריאל בוסו:       הראשון שהתחיל לעשות צדק חלוקתי במענקי האיזון, כמעט 7 מיליארד ש"ח – השר אריה דרעי, שנותן את זה רק לרשויות החלשות

מירב בן ארי: אבל אני מסבירה לך שאתה לוקח כסף מכולם וגם רשויות חזקות יקבלו

אוריאל בוסו: זה היה בחוק ההסדרים בממשלה שאת היית

מירב בן ארי: אנחנו לא העברנו את זה, דרך אגב

אוריאל בוסו: כי הייתה לך את מדינת תל אביב, והפעם מדינת תל אביב לא הצליחה להשפיע

מירב בן ארי: זה לא מדינת תל אביב

אוריאל בוסו: בפעם שעברה, פורום ה-15 לחצו על השר והצליחו

אוריאל בוסו:  הפעם לא, כי אנחנו מייצגים את הפריפריה

מירב בן ארי: אתה רוצה שאני אגיד לך כמה ערים בפריפריה יצטרכו לשלם? אתה רוצה שאני אגיד לך? ראית את הרשימה?      

אוריאל בוסו: אני בקונפליקט, אני גר בפתח תקווה ואני יליד רמלה

אוריאל בוסו:  רמלה תקבל מזה

מירב בן ארי: קודם כול, רמלה גם תשלם, כי כל מי – – –     

אוריאל בוסו: בניין אחד בתל אביב זה כל הארנונה של אופקים

אוריאל בוסו:  מה את רוצה, להגיד להם: אתם לא בונים, אתם עצלנים? מה לעשות שהוא נמצא בדרום?      

מירב בן ארי: קודם כול, 30% מהמיסים במדינת ישראל מגיעים מתל אביב, מה אתה חושב, מישהו צריך לממן את כל ה-fun הזה

אוריאל בוסו: הבנתי

אוריאל בוסו:  תודה רבה

אוריאל בוסו:  חבר הכנסת מעוז, בבקשה, שלוש דקות

אבי מעוז: אדוני היושב-ראש, כנסת נכבדה, אריק אדמס, ראש עיריית ניו יורק, דיבר ביום רביעי שעבר באירוע של איגוד החינוך האורתודוקסי בניו יורק, ואני רוצה להביא מדבריו כפי שפורסמו בערוץ 7

אבי מעוז:  אני מצטט: "אנחנו – – – צופים באנטישמיות גואה ועולה, באלימות גוברת בקרב צעירים, בריבוי מקרי התאבדות

אבי מעוז:  ילדות צעירות בנות 10 ו-11 צופות במדיה החברתית ומקבלות ערכים שגויים – – – במקום להתמקד כיצד אנו משכפלים את ההצלחה של שיפור חינוך ילדינו, אנשים תוקפים את הישיבות שלנו המספקות חינוך איכותי שמחבק את ילדינו

אבי מעוז:  בתי הספר הללו והישיבות האלה הופכים את סימן השאלה הגדול שמרחף מעל ילדינו לסימן קריאה שמעיד: הילדים שלנו טובים

אבי מעוז:  אנחנו צריכים לשכפל את מה שאתם עושים – – – אנחנו לא צריכים לשאול מה עושים רע בישיבות, אלא לנסות ולהבין מה כל כך טוב בישיבות ולהביא אותו למערכת החינוך הציבורית – – – צריך לכבד את האמונה הזו, שאנשים אומרים 'אנחנו בוטחים בבורא העולם', שהם אומרים 'ברוך ה'', שהם מנשקים את המזוזה כדי לבטא את השמירה האלוקית, שהם קמים בכל בוקר כדי להתפלל – – – צריך לאפשר לכל מי שרוצה לחנך באופן דתי ועושה זאת באופן מעולה להמשיך בפעילותו"

אבי מעוז:  סוף ציטוט

אבי מעוז:  עד כאן דברי ראש עיריית ניו יורק

אבי מעוז:      אצלנו, לעומת זאת, ישיבת מעלה אליהו בתל אביב התבקשה לפנות את המתחם שבו היא יושבת בסמוך לבית חולים איכילוב כבר למעלה מ-20 שנה לטובת הקמת בית ספר, ובתמורה הוקצה לה בית כנסת גדול לא הרחק משם

אבי מעוז:  אלא שבעיני קומץ אנטי-דתי הדבר היה לצנינים, והם החלו במאבק שנראה כמתודלק בכסף רב כדי למנוע את כניסתה של הישיבה לאותו מתחם, ואתמול אף הפגינו במקום פעילי הדגלים השחורים וקריים מיניסטר

אבי מעוז:  מאיזו סיבה הם הפגינו? למשל כי מדובר בישיבה לגברים בלבד

אבי מעוז:  אלא מה, ישיבה מעורבת? את זה עוד לא ראיתי

אבי מעוז:  ראש העיר חולדאי כבר התחיל להשמיע קולות של נסיגה מההתחייבויות שלו לישיבה

אבי מעוז:       קומץ המוחים מכנה את עצמו במודעות שהודבקו נגד הישיבה: ישראלים ציונים הנאמנים למגילת העצמאות, משרתים בצה"ל ומשלמים מיסים

אבי מעוז:  רק להזכיר, מדובר בישיבה ציונית שכלל תלמידיה משרתים בצה"ל, כולל בוגרים שמשרתים כקצינים בכירים בקבע

אבי מעוז:      לא מדובר כמובן במחאה תמימה, אלא בהמשך המאבק של מיעוט קטן וקיצוני שמבקש להילחם בכל דבר שריח יהדות נודף ממנו, מתוך פחד עמוק מהמפגש של עם ישראל עם יהדות מאירת פנים

אוריאל בוסו: תודה רבה

אבי מעוז: עברנו מתנכלים רבים, נעבור גם את אלה

אבי מעוז:  תודה

אוריאל בוסו: תודה רבה לחבר הכנסת אבי מעוז

אוריאל בוסו:  חבר הכנסת ינון אזולאי – אינו נוכח; חברת הכנסת טלי גוטליב – אינה נוכחת; חבר הכנסת ישראל אייכלר – אינו נוכח; השר שלמה קרעי – אינו נוכח

אוריאל בוסו:  חברת הכנסת שלי טל מרון, בבקשה

יוראי להב-הרצנו: מי קבע?     

אוריאל בוסו: היה ברור שהיא צריכה לעלות לנאום כשאני יושב-ראש

יוראי להב-הרצנו: למה? יש כזה נוהג?     

אוריאל בוסו: אל תשאל שאלות

שלי טל מירון: זה תמיד קורה

שלי טל מירון:  לכבוד הוא לי

אוריאל בוסו: בבקשה, שלוש דקות לרשותך

שלי טל מירון: תודה, אדוני היושב בראש, לכבוד הוא לי לנאום כשאתה כאן

שלי טל מירון:  תודה, כנסת נכבדה

שלי טל מירון:  ראשית, אני רוצה להגיד מילה על אישה נרצחת נוספת

שלי טל מירון:  קמנו הבוקר לידיעה בדבר אישה צעירה מאוד, בת 19, שנרצחה

שלי טל מירון:  זה אומנם לא נושא הנאום שלי, אבל מכיוון שאני מקפידה לדבר על זה ולהעלות את זה על סדר-היום הציבורי, חשוב לי מאוד להגיד את זה מעל הבמה הזאת

שלי טל מירון:  אני ממש מפצירה ומבקשת וגם לא מבינה מדוע הממשלה, השר לביטחון לאומי לא מכריז על מצב חירום של ממש בנושא רצח נשים ומקים תוכנית לאומית או איזשהו פתרון לטיפול בתופעה המטורללת והמטורפת הזאת, שפשוט לא מדברים עליה, לא מדברים עליה

שלי טל מירון:  באמת התדירות רק הולכת ועולה, ואני חושבת שהגיע הזמן לעשות מעשה

שלי טל מירון:       ובמעבר חד לנושא שכולנו מדברים עליו היום, קרן הארנונה

שלי טל מירון:  אז ישבתי בוועדת הכספים, אני אומנם לא חברה בוועדה אבל ישבתי בוועדה

שלי טל מירון:  אי-אפשר שלא להקשיב בצער רב לראשי הרשויות שזועקים מדם ליבם על מה שעומד לקרות

שלי טל מירון:  אמרתי שם ואני אומרת את זה גם פה: מנסים למכור לנו איזה נרטיב של רובין הוד 2023, לוקחים מעשירים, נותנים לעניים

שלי טל מירון:  אבל בואו, כולנו מבינים שזו הצגה אחת גדולה

שלי טל מירון:  לא בזה מדובר, זה לא לקחת מעשירים ולתת לעניים, זה שוד ציבורי לאור יום

שלי טל מירון:  זה חלק מכל ההתנהלות של הממשלה הזאת, של דאג לי ואני אדאג לך

שלי טל מירון:  איך נעשה עוד קומבינה, איך מאחורי הקלעים נסדר את העניינים משיקולים פוליטיים, מסחטנות פוליטית, אני אכסה פה, אני אכסה שם

שלי טל מירון:  הסכמים קואליציוניים מטורפים, שלא נשמעו בהיסטוריה של מדינת ישראל, והכול הכול הכול כדי לעשות מה שנוח לאנשים שיושבים בממשלה בלי לחשוב לרגע על התושב

שלי טל מירון:       מי ישים את התושב במרכז? באים ראשי רשויות, נבחרי ציבור שמייצגים קהל עצום, ורוצים להגיד את דבריהם כדי לייצג את הקהל שלהם, ואפילו זכות דיבור הם בקושי מקבלים

שלי טל מירון:  לא נותנים להם

שלי טל מירון:  למה? כי יש לחץ

שלי טל מירון:  לחץ גדול גדול להגיע להצבעות

שלי טל מירון:  כי למי אכפת מה יש לראשי הרשויות להגיד? גם אם הם ראשי רשויות של הליכוד

שלי טל מירון:  לא, שמים עליהם פס אחד גדול, או שבמרומז או לא במרומז מאיימים עליהם שאם הם יגידו ככה, אז ככה וככה יקרה

שלי טל מירון:  ומצפים שאולי בגלל שהיה כאן מבצע צבאי וירי טילים על אזרחי ישראל, אז עם ישראל לא ישים לב מה קורה בכנסת, והוא לא ישים לב שמעבירים פה חוק קרן הארנונה

אוריאל בוסו: נא לסיים

שלי טל מירון: לסיום, אני רק רוצה להגיד, ישבתי בוועדת הכספים והקשבתי לראש העיר אילת, שאמר כמעט בדמעות שהוא לא יכול לחזור לעיר שלו, הוא מתבייש בפני התושבים

שלי טל מירון:  אני קוראת לכם למשוך את החוק הרע הזה

שלי טל מירון:  תודה רבה

אוריאל בוסו: תודה רבה לחברת הכנסת שלי טל מירון

אוריאל בוסו:  חברת הכנסת טטיאנה מזרסקי, בבקשה

אוריאל בוסו:  שלוש דקות, בבקשה

טטיאנה (טניה) מזרסקי: אדוני היושב-ראש, כנסת נכבדה, בריאות הציבור חשובה לי מכול, ותחום הבריאות הוא התחום העיקרי בעבודתי בכנסת, לכן החלטתי שאדבר עכשיו על משהו שחשוב לכל אחד מאיתנו

טטיאנה (טניה) מזרסקי:  ואני שמחה, אדוני היושב-ראש, שדווקא אתה, יושב-ראש ועדת הבריאות, עכשיו מבצע את תפקיד היושב-ראש

טטיאנה (טניה) מזרסקי:      החודש מציינים את חודש המודעות לסרטן העור

טטיאנה (טניה) מזרסקי:  הינה כמה עובדות על מלנומה

טטיאנה (טניה) מזרסקי:  שמעתם על האבחנה הזאת? אחד הסרטנים הנפוצים בישראל; כ-1,000 אנשים מאובחנים בכל חודש; כ-200 איש נפטרים ממנו בכל שנה

טטיאנה (טניה) מזרסקי:  בואו, אשבור לכם כמה מיתוסים

טטיאנה (טניה) מזרסקי:  אומרים שאין צורך להתמגן בימים מעוננים

טטיאנה (טניה) מזרסקי:  לא נכון, הקרינה חודרת מבעד לעננים; אומרים שאין צורך להתמגן כשאנחנו נמצאים בתוך המים; לא נכון, הקרינה חודרת ומוחזרת ממשטחי המים, ואף יכולה לחדור עד חצי מטר לעומק

טטיאנה (טניה) מזרסקי:  אין צורך להתמגן מתחת לסככה, אומרים רבים; לא נכון, האדמה והחול מחזירים אף הם את הקרינה האולטרה-סגולה

טטיאנה (טניה) מזרסקי:  אומרים שרק אנשים עם גוון עור בהיר, כמוני, צריכים לשמור ולשים קרם הגנה; לא נכון, הקרינה עלולה לפגוע בכולם, גם בבעלי עור כהה

טטיאנה (טניה) מזרסקי:       ב-2014 פרסם מבקר המדינה דוח בנושא מניעה, איתור וטיפול בסרטן העור

טטיאנה (טניה) מזרסקי:  הדוח נגע בסוגיות רבות, שלצערי עד היום עדיין לא נעשה בהן מספיק

טטיאנה (טניה) מזרסקי:  לפני כשנה הכריז משרד הבריאות על כוונתו לצאת בתוכנית לאומית למניעת סרטן העור

טטיאנה (טניה) מזרסקי:  אני מקווה שבקרוב, אדוני היושב-ראש, ביחד נעקוב במסגרת ועדת הבריאות ונקבל עדכון על ההתקדמות

טטיאנה (טניה) מזרסקי:      מחר אנחנו מציינים בכנסת את יום "והדרת פני זקן"

טטיאנה (טניה) מזרסקי:  יש הרבה מאוד קשישים שמסתובבים עם חורים בפנים

טטיאנה (טניה) מזרסקי:  ראיתם? כן, ממש חורים בפנים, בגלל נגעים שלא אובחנו בזמן

טטיאנה (טניה) מזרסקי:  בדיקה פשוטה של רופא עור יכולה לחסוך את הסבל של אותם קשישים

טטיאנה (טניה) מזרסקי:  זה יאפשר לאבחן ולטפל במחלה בזמן

טטיאנה (טניה) מזרסקי:  חשוב להקפיד על קיום בדיקות במרכזי יום, במוסדות ואף בבתי קשישים

טטיאנה (טניה) מזרסקי:  כידוע לכם, מדינת ישראל היא מדינה חמה – תרתי משמע, גם בפוליטיקה וגם באקלים שלה

טטיאנה (טניה) מזרסקי:  היא מדינה עם ימי שמש רבים, ולכן יש לשים את נושא מניעת המחלה בראש סדר העדיפויות

טטיאנה (טניה) מזרסקי:  הקשיבו, 90% ממקרי סרטן העור ניתן למנוע, רוב החולים הם בעקבות חשיפה שלהם בגילי הילדות

טטיאנה (טניה) מזרסקי:  שמרו על ילדיכם

טטיאנה (טניה) מזרסקי:  בואו נמגר את המחלה הזו במדינת ישראל עד כמה שניתן

טטיאנה (טניה) מזרסקי:      לסיום אני רוצה לקרוא לכם, חברי הכנסת, ביום רביעי כאן במשכן הכנסת, במרפאת הכנסת, יתקיים יום בדיקות לגילוי ולאיתור נגעים

טטיאנה (טניה) מזרסקי:  אני קוראת לכם: בואו להיבדק למניעת המחלה והעלאת המודעות לסרטן העור

טטיאנה (טניה) מזרסקי:  רק בריאות

אוריאל בוסו: תודה רבה, חברת הכנסת טטיאנה מזרסקי

אוריאל בוסו:  ללא ספק, כחברת ועדת הבריאות, את עושה עבודה חשובה למען בריאות אזרחי ישראל באשר הם

אוריאל בוסו:  את נוגעת בכל התחומים

אוריאל בוסו:  הדברים שאת מובילה חשובים, ואני מברך אותך על כל ההישגים

אוריאל בוסו:  אני שמח לעמוד בראשות ועדה שאת שותפה לה

אוריאל בוסו:      חבר הכנסת עמית הלוי – אינו נוכח; חבר הכנסת מנסור עבאס – נמחק

אוריאל בוסו:  חבר הכנסת משה טור פז, בבקשה

משה טור פז: אדוני היושב-ראש, כנסת נכבדה

משה טור פז:  מייקל אייזנברג הוא משקיע הון סיכון המוביל בישראל, ככה נטען ברשימה עולמית, שנקראת רשימת מידאס

משה טור פז:  הוא הישראלי הראשון ברשימה הזו: 50 משקיעי הון סיכון הטובים בעולם

משה טור פז:  הוא גם בוגר ישיבה, הוא גם תלמיד חכם

משה טור פז:  השר מכיר – ראיתי אותו קורא בספריו

משה טור פז:  אני רוצה להביא כאן – בשבילך במיוחד, אדוני היושב-ראש, אבל לכל חבריי חברי הכנסת – את עיקרי דבריו בטוויטר היום, בקיצורים הכרחיים: אחיי החרדים, אני פונה אליכם מאהבת אחים

משה טור פז:  אחרי שעברנו את חוק החמץ התבשרנו על הגדלת תשלומי הכוללים לאברכים שאינם עובדים

משה טור פז:  עכשיו בימי התקציב, בין הכספים הקואליציוניים שדרשתם לבין הפטור הגורף מגיוס שאתם מבקשים, שמענו על הגדלת המימון למוסדות הפטור, שמשמעותה היא עוד ילדים שלא יוכלו לפרנס את עצמם וייפלו לנטל על הציבור העובד

משה טור פז:  על זכויות נוספות שמעתם – וחובות, מה איתן?      הגדלת התשלום למוסדות חינוך שאינם מלמדים ליבה איננה סתם הוצאה תקציבית

משה טור פז:  כל הוצאה כספית שלא בונה תשתית צמיחה אלא מייצרת צריכה בלבד גורמת לאינפלציה

משה טור פז:  כך היה כשחילקו כסף בקורונה; כך יקרה עם מיליארד השקלים של תלושי האוכל; כך יהיה עם תוספת האברכים

משה טור פז:  כסף לצריכה שוטפת שלא מייצר צמיחה עתידית הוא אינפלציוני

משה טור פז:  משמעות הדבר היא לא רק עלות תקציבית ישירה של מיליארדים בתקציב, אלא בעיקר זו העקיפה: אובדן התוצר מאזרחים שאינם משתתפים בשוק העבודה, ומנגד: עלות השירותים החברתיים שמשלמים המיסים של האזרחים העובדים

משה טור פז:      הנטל כבד – פעם אחת הנטל הביטחוני, שאליו מגיעים מיטב בנינו, אלה שמחרפים נפשם בשדה הקרב; הנטל כבד – הנטל הכלכלי

משה טור פז:  האינפלציה עולה, יוקר המחיה מאמיר, ואתם מסרבים להצטרף, מסרבים להשתתף במאמצים; הנטל כבד – והציבור הלוחם כועס; הציבור העובד מתמרמר

משה טור פז:  מגזר שלם, או רוב המגזר הזה – אני אוסיף – פוטר את עצמו באופן גורף

משה טור פז:  למה? כי הוא רוצה; כי הוא יכול

משה טור פז:  שאר החברה נקראת לדגל, משתתפת במאמץ הלאומי, וכבד לה

משה טור פז:       מסיים אייזנברג ואומר: קחו אחריות, שאו בנטל

משה טור פז:  אתם יודעים שאתם יכולים, אתם יודעים שזה לא יכול להימשך ככה

משה טור פז:  לא צריך לחכות שזה יגיע בכפייה

משה טור פז:  אחיי החרדים, מתוך אהבת תורה, מתוך הערכה לסיפור הציוני ולהיסטוריה היהודית, כמי שבעצמו למד ולומד תורה, אך לא פטר את עצמו מהחובות החברתיות והלאומיות – הרי אנחנו זוכרים שהסכם יששכר וזבולון נעשה מהסכמה ומכבוד הדדי – אני מבקש: אל תעש תורתך קרדום לחפור בה; אל תנצלו את הכוח הפוליטי, אל תגזימו, אל תהיו חצופים

משה טור פז:  קחו אחריות, שאו בנטל – הוא כבד לכולנו

טלי גוטליב: די, עבר הזמן

טלי גוטליב:  אבל אדוני, עבר הזמן

אוריאל בוסו: תודה רבה לחבר הכנסת משה טור פז

טלי גוטליב: ואיך זה שלא הקראת שיר? אתה שוכח את הפזמון, איך זה?     

אוריאל בוסו: חברת הכנסת שרן מרים השכל – אינה נוכחת

אוריאל בוסו:  חבר הכנסת בועז טופורובסקי, בבקשה

אוריאל בוסו:       חבר הכנסת טור פז, מאחר שאני היושב-ראש, אני אצטרך להישאר ממלכתי ולא אגיב לך על כל הנאום המופרך

אוריאל בוסו:  כשאתה אומר "אחיי החרדים", וכל הנאום הוא מעין שיסוי – –          

טלי גוטליב: זה נורא, זה נורא

אוריאל בוסו: – – אני יכול להפריך לך את כל מה שאמרת אחד לאחד, אבל אני לא יכול לעשות את זה מכיסא היושב-ראש

משה טור פז: – – – את מייקל אייזנברג גם לחשוב ככה

משה טור פז:  עזוב אותי, תקשיב למייקל

טלי גוטליב: אז תפריך, אדוני היו"ר

טלי גוטליב:  אבל, אדוני היו"ר, תפריך את זה

טלי גוטליב:  אדוני, בבקשה, תפריך את זה סוף-סוף

אוריאל בוסו: תודה, אבל זו זכותך המלאה לומר מה שאתה רוצה

בועז טופורובסקי: אדוני היושב-ראש, אני מכיר את חבר הכנסת טור פז הרבה שנים, הוא בעד חיבור ואהבה לא בעד פירוד, כמו כולנו

אוריאל בוסו: אני רק אומר משהו אחד, למשל לגבי החינוך

בועז טופורובסקי: על הזמן שלי

אוריאל בוסו: לא, אני אעצור אפילו

טלי גוטליב: אדוני הסגן, תגיד את זה

אוריאל בוסו: מוסדות פטור שלא לומדים 100% ליבה, ימשיכו לקבל 55%

משה טור פז: כן, נכון, אבל הם לא ייתנו 55%

משה טור פז:  מה יהיה?     

אוריאל בוסו: לא

משה טור פז: כן

אוריאל בוסו: 55% דוח שושני, וזה הוראות של החוק

אוריאל בוסו:  בשנים האחרונות 55% נשחקו ל-25%

אוריאל בוסו:  מקיימים את החוק – תוספת מיליארדים

משה טור פז: נכון, אדוני היושב-ראש

משה טור פז:  אדוני היושב-ראש, היות שגם אני בקי בסוגיה – – –     

אוריאל בוסו: אתה ניהלת שיחות עם בעלז, ואתה יודע שהם לא התכוונו ללמוד שום דבר, ואתה רצית לתת להם מאות מיליונים במסגרת ההסכמים – שיתמכו בתקציב

משה טור פז: אז אני אחדש לך, מוסדות בעלז בימים אלו מכניסים לימודי ליבה, בלי התקצוב של המדינה: מתמטיקה ואנגלית

משה טור פז:  ליבה

אוריאל בוסו: עדיין לא לימודי ליבה כמו שלומדים ברשת בני יוסף וברשתות האחרות, ורצית לתת להם הרבה יותר כסף

אוריאל בוסו:  אבל זו שיחה הרבה יותר ארוכה

משה טור פז: שליש מתלמידי מעיין החינוך התורני בני יוסף, הבנים, לא לומדים ליבה כמו שצריך, אני אתן לך נתונים

משה טור פז:  ובחינוך העצמאי עוד פחות, והם מקבלים 100%

אוריאל בוסו: לא לומדים 100%, לומדים 75%

אוריאל בוסו:  מגיע להם 75%? אלה שלומדים 75%, מגיע להם 75% תקצוב?     

משה טור פז: סליחה, אבל נתתם להם בהסכם הזה 1

משה טור פז: 3 מיליארד

אוריאל בוסו: מה זה קשור למיליארד? תרגם את זה לאחוזים למוסדות

אוריאל בוסו:  תרגם את זה למוסדות

משה טור פז: אבל הם לא לומדים את זה, הבנים

משה טור פז:  הבנים לא לומדים את זה

אוריאל בוסו: טוב

אוריאל בוסו:  בבקשה, אדוני, תמשיך

משה טור פז: זו הבעיה, אם הם היו לומדים לא הייתה לי בעיה, להפך

משה טור פז:  למה נלחמתי על הסכם בעלז?     

בועז טופורובסקי: אדוני היושב-ראש, בש"ס אתם בעד לימודי ליבה, נכון? סליחה

משה טור פז: למה נלחמתי על הסכם בעלז? כדי שמי שלומד יקבל

משה טור פז:  הבעיה שמי שלומד לא מקבל, ומי שמקבל לא לומד

משה טור פז:  זו הבעיה

אוריאל בוסו: אתה יודע שהנתונים לא נכונים, אבל בסדר

משה טור פז: זו הבעיה

משה טור פז:  יש את הנתונים, תאמין לי

בועז טופורובסקי: אבל, אדוני היושב-ראש, נראה לי שגם אתה בעד שאנשים ילמדו ליבה

אוריאל בוסו: אבל גם אצלנו, שלומדים לימודי ליבה, התקצוב נשחק לגמרי

בועז טופורובסקי: אתה אומר שלא מקבלים 100%?     

אוריאל בוסו: אני אומר לך, אני מגיע מרשת בני יוסף, אשתי מחנכת שם, אנחנו גדלנו שם

אוריאל בוסו:  המוסדות לא מגיעים לא ל-100% – לא מגיעים ל-70%

אוריאל בוסו:  זה מתבטא בתקצוב הרשויות; מתבטא בתקציבים נוספים של משרד החינוך; בתוכניות נוספות

אוריאל בוסו:  עכשיו מצמידים את החוק

אוריאל בוסו:  זה הכול

אוריאל בוסו:  למה אופק חדש מגיע לילד א' ולא לילד ב'? עושים אופק חדש במוסדות

אוריאל בוסו:  זה עולה כסף

משה טור פז: כי הוא לא נותן אופק חדש, כי אתה לא דורש ממנו אופק חדש

משה טור פז:  לא דורשים

אוריאל בוסו: אבל עכשיו לומדים אופק חדש, זה הכסף

אוריאל בוסו:  תבדוק, תסתכל בהסכם הקואליציוני

משה טור פז: אני יודע, אני מדבר עם האוצר

אוריאל בוסו: דרשנו אופק חדש

אוריאל בוסו:  יותר שעות, יותר לימודים, יותר ליבה

משה טור פז: אדוני היושב-ראש, אני מדבר עם האוצר – – –     

אוריאל בוסו: אבל אני רוצה להגיד לך משהו: 13 מיליארד השקלים של התקציבים הקואליציוניים, שדיברו עליהם עכשיו?      

משה טור פז: כן

אוריאל בוסו: מתוכם זה 3 מיליארד חרדים

אוריאל בוסו:  צבעו את כולם לחרדים עכשיו

משה טור פז: אני יודע

משה טור פז:  נכון, אתה צודק

אוריאל בוסו: אגב, יש שם מיליארד לבן גביר, למשטרה

אוריאל בוסו:  אבל הכול, ה-13, בעיתונות זה חרדים

משה טור פז: אתה צודק, אתה צודק, אתה צודק

בועז טופורובסקי: בן גביר לא אמור להיות 9 מיליארד?     

אוריאל בוסו: אז אל תיכנע לפופוליזם הזה

משה טור פז: אני דיברתי רק על זה, אני רק על זה דיברתי

משה טור פז:  תשים לב

טלי גוטליב: משה, תקשיב לו, באמת

טלי גוטליב:  אוריאל זה מנהיג

טלי גוטליב:  באמת, אני אומרת לך

משה טור פז: טלי, תאמיני לי, את הנתונים האלה – – –     

טלי גוטליב: אני אומרת באמת

בועז טופורובסקי: גם משה, גם טור פז הוא מנהיג

טלי גוטליב: גם משה, אז בגלל זה – – –     

אוריאל בוסו: לא

אוריאל בוסו:  בגלל שהוא הגון אני התפלאתי על הנאום שלו, שהיה נאום לא מכבד

טלי גוטליב: בדיוק, בגלל שזה אתה, בגלל שזה גם לא מתאים לך

טלי גוטליב:  אתה אומר דברים שיש להם הרבה היגיון – וזה סתם לשסות

משה טור פז: אבל אני שוחה בנתונים, תאמיני לי

משה טור פז:  אין פה תלמוד תורה שאני לא מכיר; אין מוסד פטור שאני לא יכול להגיד לך מה הוא מלמד – ליבה באמת – ומה בכאילו

משה טור פז:  אז תקשיבי

טלי גוטליב: כי אתה איש חינוך

טלי גוטליב:  אני מקשיבה לך כי אתה איש חינוך – –     

משה טור פז: אין הרבה כסף ולא נגלוש

משה טור פז:  אין

טלי גוטליב: – – אבל אני עדיין אומרת שלא צריך לעסוק בשיסוי הזה, באמת שלא

משה טור פז: זה לא שיסוי

משה טור פז:  תקשיבי טוב למה שאמרתי

טלי גוטליב: אני מקשיבה

משה טור פז: אמר פה ראש ממשלה של מישהו: ייתנו – יקבלו, לא ייתנו – לא יקבלו

משה טור פז:  זה כל מה שאני מבקש

משה טור פז:  בואו ניתן ונדרוש קבלות

משה טור פז:  זה לא מה שקורה כיום

עמיחי אליהו: אבל מה אתה רוצה? שהם יהיו – – –     

טלי גוטליב: לא, לא, זה לא מה שאתה מבקש, זה מרחיק לכת

טלי גוטליב:  לא, לא

עמיחי אליהו: קינלי, מה אתה רוצה? שימשיך לטפטף להם גשם בתוך המבנים שלהם? אתה יודע באיזה מצב הם נמצאים

משה טור פז: זה לא קשור, זה לא הכסף

עמיחי אליהו: אבל אתה יודע באיזה מצב הם נמצאים

עמיחי אליהו:  אי-אפשר לקחת ילדים ולהפלות אותם לרעה

עמיחי אליהו:  זה לא הגיוני

משה טור פז: אתה צודק, אבל זה לא קשור

משה טור פז:  מטפטף גשם, זה לא מהכסף הזה

אוריאל בוסו: טוב

אוריאל בוסו:  תעשה לנו סיכום, חבר הכנסת טופורובסקי

בועז טופורובסקי: אני אסכם

בועז טופורובסקי:  אני חושב שכולנו מסכימים – ואם לא מסכימים, חייבים להסכים – שבמדינת ישראל כולם צריכים להיות שווים בפני החוק, הן בזכויות והן בחובות

בועז טופורובסקי:       עכשיו אני רוצה להגיד משהו לפי מה שאני רואה בתהליכים שקורים בממשלה הנוכחית

בועז טופורובסקי:  כאן כנראה לא תסכימו איתי, אבל אני רוצה שישימו לב, שכל אזרחי ישראל ישימו לב

בועז טופורובסקי:  אנחנו רואים את זה גם בתקציב, גם בכספים הקואליציוניים והיום גם בסיפור עם קרן הארנונה

בועז טופורובסקי:  יש כאן ממשלה שבאה – – –     

טלי גוטליב: קרן הארנונה – יאיר לפיד הציע ב-2014 באותה מתכונת

אוריאל בוסו: תני לו לסיים

בועז טופורובסקי: הוא הוריד את זה, האוצר הציע ויאיר לפיד הוריד את זה מההצעה, הוא גם – – –      

טלי גוטליב: בסדר, סליחה

אוריאל בוסו: רגע, אבל את יודעת למה הוא הוריד את זה?     

טלי גוטליב: מה?     

אוריאל בוסו: כי מדינת תל אביב ניצחה אותו ואיימה עליו

אוריאל בוסו:  עלינו מדינת תל אביב לא מאיימת

טלי גוטליב: ברור – – –      

בועז טופורובסקי: אף אחד לא איים

בועז טופורובסקי:  הדבר הראשון שצריך – – –     

אוריאל בוסו: רון חולדאי שם אותו על עץ

בועז טופורובסקי: לא, לא, לא, צריך להבין: מה קרן הארנונה באה ואומרת? אם אתה מוסד, או, סליחה, יישוב שמתנהל כמו שצריך – עושה חינוך טוב, מתפתח כמו שצריך, מפתח מרכזי תעסוקה וכו' וכו' – אז ניקח ממך כסף ונעביר את כסף לאלה שלא מתנהגים יפה, לא מפתחים את אזורי התעסוקה – –      

טלי גוטליב: לא, זה לא מה שהקרן אומרת

טלי גוטליב:  בועז, זה לא נכון – – –      

בועז טופורובסקי: – – אולי הם מושחתים, גירעוניים והכול

בועז טופורובסקי:  זה מה שזה אומר

בועז טופורובסקי:  עכשיו, גם הכספים הקואליציוניים – – –     

אוריאל בוסו: אבל אתה לא יכול – בועז, בועז, נגמר לך הזמן, ואני אסביר לך

בועז טופורובסקי: רק תן לי לסיים את המשפט, כי אני נתתי לכם

אוריאל בוסו: בניין אחד בתל אביב זו כל הארנונה של אופקים

אוריאל בוסו:  מה אתה רוצה שהוא יעשה שם? מה, הוא עצלן? הוא לא יכול לפתח מגורים, אין לו מסחר

אוריאל בוסו:  מה לעשות שההוא גר בביצת זהב, וההוא גר במקום אחר?     

בועז טופורובסקי: רק תנו לי לסיים את המשפט

בועז טופורובסקי:  אני נתתי לכם להתווכח על חשבון הזמן שלי

בועז טופורובסקי:  נתתי לכם להתווכח

בועז טופורובסקי:  אני רק רוצה להגיד: כמו שברשויות, זה לא הגיוני שיגידו לרשות מצליחה: אנחנו מענישים אותך על הצלחתך

בועז טופורובסקי:  אותו דבר, גם אלה אזרחי מדינת ישראל

אוריאל בוסו: מה זה מצליחה?     

בועז טופורובסקי: אם יש בן אדם שלומד קשה, עובד, מרוויח כסף – לא תבוא המדינה – –     

טלי גוטליב: זה לא מה שהוא אומר

בועז טופורובסקי: – – ותגיד: רגע, רגע, יש לך פלוס בעו"ש, אנחנו ניקח ונעביר למישהו שיש לו מינוס

עמיחי אליהו: לא, אבל זה לא זה

טלי גוטליב: אבל זה רק על שטחי מסחר של המדינה

אוריאל בוסו: אבל אתה לא יכול להאשים את קריית מלאכי שהיא עיר לא מצליחה, כי המיקום הגיאוגרפי שלה במקום פלוני

אוריאל בוסו:  מה אתה רוצה שהוא יעשה? הילדים שם מקבלים 50% פחות בחינוך מתל אביב, כי אין לו כסף

אוריאל בוסו:  אין לו שם מסחר, כי אתה לא יכול להביא לשם מפעלים בכוח

אוריאל בוסו:  וזה גם אזור מוכה טילים

אוריאל בוסו:  אתה אומר לו: אתה עצלן

טלי גוטליב: – – – כי הייתי נגד

טלי גוטליב:  זה רק על שטחי מסחר, ורק על ארנונה שתעלה

בועז טופורובסקי: רגע, קריית מלאכי זה אחלה של דוגמה

בועז טופורובסקי:  איזה מועצה אזורית סובבת את קריית מלאכי?      

אוריאל בוסו: יפה, באר טוביה

אוריאל בוסו:  יש לו שם – – –     

בועז טופורובסקי: באר טוביה

בועז טופורובסקי:  כמו שבאר טוביה יכלה ויכולה לעשות אזורי מסחר ותעשייה, גם בקריית מלאכי

אוריאל בוסו: אבל היסטורית יש שם

אוריאל בוסו:  אבל בבאר טוביה הוא לא צריך את כל מה שיש לו – אין לו לא חינוך אותו דבר, לא ניקיון

אוריאל בוסו:  לוקחים משם לקריית מלאכי

אוריאל בוסו:  אין יותר הוגן מזה

אוריאל בוסו:  אתה הולך בקריות – אתה נוסע בכביש אחד בארבע קריות; במקום אחד נמצא אלתא והשניים עניים

אוריאל בוסו:  זה הגיוני?     

בועז טופורובסקי:  שנייה, שמעתי את ההסבר, אבל זה לא הסיפור כאן

אוריאל בוסו: זה הסיפור

בועז טופורובסקי: אני מבין, יש צדק חלוקתי שיש פה מקום לעשות

טלי גוטליב: – – – על חשבון שטחי המסחר של המדינה

בועז טופורובסקי: אבל אף אחד לא מאשים את סמוטריץ' בזה שהוא סוציאליסט

בועז טופורובסקי:  עכשיו, אני רוצה לבוא ולהגיד מה עומד מאחורי הסיפור הזה

אוריאל בוסו: – – – כבר כועסים עליי

אוריאל בוסו:  הוא גם על חשבון השני

אוריאל בוסו:  תסיים

בועז טופורובסקי: עומד מאחורי הסיפור הזה, כמו עם הכספים הקואליציוניים: למישהו יש פלוס ולמישהו יש מינוס

בועז טופורובסקי:  אנחנו ניקח מזה שיש לו פלוס בעובר ושב, נעביר לזה שלא התנהל כמו שצריך – –      

אוריאל בוסו: נעבור להצבעה

טלי גוטליב: אבל זה לא אותו דבר

טלי גוטליב:  זה שטחי מסחר של המדינה

בועז טופורובסקי: – – בין אם זה אזרח ובין אם זה יישוב

בועז טופורובסקי:  אנחנו לא ניתן את זה

בועז טופורובסקי:  תודה רבה

אוריאל בוסו: תודה, תודה, תודה רבה לחבר הכנסת בועז טופורובסקי, יושב-ראש האופוזיציה – לא יושב-ראש האופוזיציה, מרכז האופוזיציה – שחזר אלינו כאן לעבודה

טלי גוטליב: ברוך רופא חולים

אוריאל בוסו: אחרון הדוברים – חבר הכנסת יוראי להב הרצנו

יוראי להב-הרצנו: יש גם את ולדי

אוריאל בוסו: ולדימיר בליאק

אוריאל בוסו:  ולדימיר כאן? לא, הוא יוותר, נתתי לבועז, ככה, פעמיים

יוראי להב-הרצנו: למה שיוותר?     

אוריאל בוסו: עליזה, אמרו לי שזה דברים מעניינים

אוריאל בוסו:  אז בבקשה, אדוני, שלוש דקות

אוריאל בוסו:  אותי בעובדות אי-אפשר לבלבל

יוראי להב-הרצנו: אדוני, אז בוא נדבר קצת על העובדות

יוראי להב-הרצנו:  אדוני היושב-ראש, כנסת נכבדה

קריאות: – – –      

אוריאל בוסו: לא, הוא כבר יבקש שאני אעצור לו את הזמן

אוריאל בוסו:  אין לנו זמן

יוראי להב-הרצנו: כמעט 14 מיליארד שקל

יוראי להב-הרצנו:  14 מיליארד שקל של כספים קואליציוניים

יוראי להב-הרצנו:  נכון, כספים קואליציוניים תמיד היו, אבל לא בהיקף הזה, לא למטרות האלו – מטרות סקטוריאליות-פוליטיות

יוראי להב-הרצנו:  מעולם לא הייתה חזירות כזאת על כספי הציבור

יוראי להב-הרצנו:  מתוך הכספים הקואליציוניים לא פחות מ-285 מיליון שקלים ישמשו להקמת הרשות לחיזוק הזהות היהודית של אבי מעוז

יוראי להב-הרצנו:  285 מיליון שקלים – לכפייה דתית על חילונים

יוראי להב-הרצנו:  רשות שלמה שעוסקת בכפייה דתית על חילונים, על ידי מי? על ידי הפוליטיקאי הכי גזען, הכי הומופוב, הכי שונא נשים במדינת ישראל

יוראי להב-הרצנו:  285 מיליון שקלים כדי להסביר לך שהתרומה הגדולה ביותר שלך בעולם הזה היא לגדל משפחה ולהביא ילדים; 285 מיליון שקלים כדי לדחוף צעירים – –      

טלי גוטליב:  – – אדוני השר – – – חינוך – – – זה מדהים

יוראי להב-הרצנו: – – בעלי נטיות הפוכות לטיפולי המרה; 285 מיליון שקלים – כדי להבהיר ללוחמות צה"ל, לטייסות, לחובלות ללוחמות החי"ר, לטנקיסטיות, שאין להן מקום בקרבי ואולי אין להן מקום בכלל בצבא ההגנה לישראל; 285 מיליון שקלים בשביל להפיץ שהמשפחות הלהט"ביות הן איום קיומי על עם ישראל, הרב עמיחי; 285 מיליון שקלים כדי לשכנע שאין דבר כזה טרנסים, לומר שהם תופעה שצריך להיאבק בה

יוראי להב-הרצנו:       כספי המיסים שלנו – המון כספי מיסים שלנו – יופנו נגדנו

יוראי להב-הרצנו:  במקום למגן את עוטף עזה, במקום להילחם בהורדת יוקר המחיה, במקום לחזק את מערכות הבריאות והחינוך, במקום להשקיע למען העם, הכספים הללו יושקעו כדי לרדוף את העם – את העם שלא נראה ולא מסכים איתכם

יוראי להב-הרצנו:  14 מיליארד שקלים, שהם בושה וחרפה; שמי שנותן אותם היא התנועה הלאומית הליברלית בראשות בנימין נתניהו

יוראי להב-הרצנו:  תתביישו לכם

אוריאל בוסו: תודה רבה

אוריאל בוסו:  חבר הכנסת ולדימר בליאק

אוריאל בוסו:  חשבנו שפעם אחת תוותר

אוריאל בוסו:  בבקשה

ולדימיר בליאק: תודה רבה, אדוני היושב-ראש

ולדימיר בליאק:  חבריי חברי הכנסת, אדוני השר, אני נמצא בשבועות האחרונים בדיונים הבלתי-פוסקים בוועדת הכספים כמרכז האופוזיציה בוועדה, ואני יכול לומר לכם: אני מאוד מאוד מודאג

ולדימיר בליאק:  אני מאוד מאוד מודאג מעתיד הכלכלה שלנו, מעתיד החינוך שלנו, מעתיד הילדים שלנו, מהעתיד של מדינת ישראל כפי שהוא משתקף מהתקציב המופרך של הקואליציה

ולדימיר בליאק:       13

ולדימיר בליאק: 6 מיליארד שקלים של כספים קואליציוניים

ולדימיר בליאק:  זה סכום בלתי נתפס, זה סכום שמעולם לא היה

ולדימיר בליאק:  זה סכום שאם אנחנו מסתכלים על הפירוט שלו, זה גזר דין מוות למדינת ישראל יהודית, דמוקרטית וליברלית

ולדימיר בליאק:  אני יודע שזה לא מעניין אתכם, אז אני אומר את זה שוב – אפשר לקבל שם קצת שקט, אדוני היושב-ראש?     

אוריאל בוסו: הוא רוצה לסיים

ולדימיר בליאק: התקציב הזה זה גזר דין מוות למדינת ישראל יהודית דמוקרטית וליברלית, כפי שאנחנו מכירים אותה

ולדימיר בליאק:  זו ממשלה בלתי אחראית, זו ממשלה מושחתת, זו ממשלה שמעבירה ממש בדקות האלה חוק שמרסק את השלטון המקומי, מרסק את השלטון המקומי

ולדימיר בליאק:  בכל העולם הבינו כבר מזמן ששלטון מקומי חזק זה המפתח לעוצמה של המדינה

ולדימיר בליאק:  אצלנו עושים בדיוק הפוך

ולדימיר בליאק:       אנחנו ראינו כיצד בחמש השנים האחרונות, בכל הטרללת של הקורונה ושל הבחירות השלטון המקומי הציל את מדינת ישראל

ולדימיר בליאק:  היום אתם מרסקים אותו

ולדימיר בליאק:  מרסקים אותו עם הצעת חוק מופרכת, מגזרית

ולדימיר בליאק:  הצעת חוק שלא תקדם שום פתרון בתחום הדיור

ולדימיר בליאק:  שום פתרון בתחום הדיור

ולדימיר בליאק:  אנחנו נראה בעוד חמש שנים, נסתכל על הקרן הזאת, ולא נבין איך הקואליציה העבירה אותו

ולדימיר בליאק:  הקרן הזאת, קרן הארנונה, מסעירה היום את מדינת ישראל, והיא מרסקת את החברה הישראלית

ולדימיר בליאק:  זה מה שצריך להבין

ולדימיר בליאק:  כל הדרך העקומה לקידום הצעת החוק הזאת מעידה על כך

ולדימיר בליאק:  כל השיח השלילי ששר האוצר יצר כנגד ראשי הערים, בסופו של דבר, מביא היום למשבר

ולדימיר בליאק:  למשבר מאוד חמור

ולדימיר בליאק:       אתם מייצרים משברים בכל יום מחדש; אתם מרסקים את החברה הישראלית; אתם מרסקים את הכלכלה הישראלית

ולדימיר בליאק:  עוד לא מאוחר לעצור

ולדימיר בליאק:  תודה רבה

אוריאל בוסו: תודה רבה

אוריאל בוסו:  חברי הכנסת מיקי לוי – אינו נוכח

אוריאל בוסו:  אם כן, רבותיי חברי הכנסת, השר עמיחי אליהו יעלה ויסכם

אוריאל בוסו:  קיבלת הוראה מחברת הכנסת עליזה בראשי: דקה

עמיחי אליהו: טוב, דקה

עמיחי אליהו:  חבריי, אני מרגיש, אחרי החוק הנורווגי, שזו זכות גדולה לדבר במשכן

עמיחי אליהו:  אני כמעט חוזר על ברכת שהחיינו, שהייתה לנו בהתחלה

עמיחי אליהו:  זוכר, חבר הכנסת ביסמוט? משמח להיות פה במקום הזה

עמיחי אליהו:  במליאה

עמיחי אליהו:       אני כן רוצה להזכיר, במסגרת הדיונים שדנים עכשיו על הזהות היהודית, שהרצל, חוזה המדינה, אמר בקונגרס הציוני הראשון משפט שהוא משפט מפתח, והוא רלוונטי היום כמו שהוא היה רלוונטי אז

עמיחי אליהו:  הציונות, אומר הרצל, היא שיבה אל היהדות עוד לפני שהיא שיבה אל ארץ היהודים

עמיחי אליהו:  אני מציע להרבה מאוד מהחברים שמתנגדים היום לתהליך של לימודי יהדות ולימודי מורשת, שזה שונה, ולימודי זהות יהודית, שזה מאוד חשוב, להסתכל בהפגנה היום בתל אביב, לראות את האנשים שמניפים דגלי אש"ף והם לא יודעים לא מי זו חנה סנש ולא מי זה בן-גוריון, הם לא יודעים את ההיסטוריה הקרובה שלהם, הם לא מחוברים להורים שלהם

עמיחי אליהו:  התיקון הזה בנושא מודעות למורשת, לשורשים, לחיבור וזהות יהודית, הוא מאוד משמעותי

עמיחי אליהו:       אז אני מסכם את הדיון עכשיו, ואני מבין שהוא מועבר לוועדת כספים

עמיחי אליהו:  תודה רבה לכם

עמיחי אליהו:  תודה, אדוני היושב-ראש

קריאה: לוועדת הכספים

אוריאל בוסו: את זה אני אכריז בסוף ההצבעה

אוריאל בוסו:  תודה רבה לשר עמיחי אליהו

אוריאל בוסו:      אם כך, חברי הכנסת, נעבור להצבעה על הצעת חוק להסדר ההימורים בספורט (תיקון מס' 17), התשפ"ג–2023

אוריאל בוסו:  ההצבעה תהיה הצבעה אלקטרונית

אוריאל בוסו:  הצבעה

אוריאל בוסו: בעד ההצעה להעביר את הצעת החוק לוועדה – 20 

אוריאל בוסו: נמנעים – אין      

אוריאל בוסו: אם כן, רבותיי חברי הכנסת, להלן תוצאות ההצבעה: 20 בעד, אין מתנגדים, אין נמנעים, אני קובע שהצעת חוק להסדר ההימורים בספורט (תיקון מס' 17) התקבלה בקריאה הראשונה ותעבור לוועדת הכספים להכנתה לקריאה השנייה והשלישית

אוריאל בוסו: נעבור לנושא הבא בסדר-היום: הודעה ליושב-ראש ועדת הכנסת

אוריאל בוסו:  בבקשה

): אדוני היושב-ראש, אדוני השר, חברי הכנסת, ועדת הכנסת החליטה בישיבתה היום כי הצעת חוק ההתאמות הפיסקליות, התשפ"ג–2023, מ/1614, תועבר לדיון בוועדת הכספים לשם הכנתה לקריאה השנייה והשלישית

):  אבקש לציין כי הקריאה הראשונה בהצעת החוק התקיימה כבר ב-27 במרץ 2023, יחד עם הצעת חוק התקציב והצעות החוק הנלוות

):  בשל טעות טכנית לא נרשם במערכת הסנהדרין שהמליאה העבירה את ההצעה לוועדת הכנסת לשם קביעת הוועדה לדיון, אלא שההצעה עברה לוועדת הכספים

):  מסיבה זו החלה ועדת הכספים לדון בהצעה וקיימה ישיבות ממצות, כולל דיון בהסתייגויות

):  יצוין כי לצד הצעה זו דנה ועדת הכספים גם בתיקון לחוק-יסוד: משק המדינה, הקשור אליה

):       עוד חשוב להזכיר כי ועדת הכספים היא הוועדה היחידה המתאימה לדיון בהצעת חוק זו לפי תקנון הכנסת והתקדימים

):  משהתבררה היום הטעות, ולאחר התייעצות עם היועצת המשפטית לכנסת, הוחלט להביא כעת את העניין להחלטה של ועדת הכנסת, על מנת שתאשר בדיעבד את קיום הדיונים בוועדת הכספים

):  עמדת הייעוץ המשפטי נשמעה גם בוועדת הכנסת בטרם החליטה שההצעה תעבור לוועדת הכספים, ובהתאם לכך נמסרה הודעה זו

):       הודעה נוספת, אבקש להודיע כי חבר הכנסת – – –     

נאור שירי: אופיר, לא משחררים אותנו להצביע

אוריאל בוסו: אני אעביר מסר שבחוק הבא – – –     

נאור שירי: אין כזה דבר

נאור שירי:  לא משחררים אותנו

נאור שירי:  עלינו לפה והייתה הצבעה – – –      

שרן השכל: – – – אנחנו לא יכולים להצביע גם בוועדת הכספים וגם פה

שרן השכל:  תעשו שמיות

אוריאל בוסו: חברת הכנסת שרן מרים השכל, אני שומע את הביקורת

אוריאל בוסו:  אכן, אני צריך להיות יותר ערני לכך, ועשר דקות לפני ההצבעה אני אבקש לסיים את ההצבעות בוועדת הכספים

נאור שירי: זה לא בסדר

שרן השכל: אנחנו מבקשים הצבעה חוזרת – – –      

נאור שירי: – – – היועצת המשפטית

נאור שירי:  אני אגיד לך מה קורה בוועדה – – –     

מירב בן ארי: אנחנו אמרנו לו שיש הצבעות והוא צריך לתת זמן

אוריאל בוסו: את צודקת, חברת הכנסת מירב, לא היינו ערניים בחוק הזה

אוריאל בוסו:  יש לנו שלושה חוקים, ואנחנו נטפל בזה

אוריאל בוסו:  אם כרגע צריך להוסיף לפרוטוקול, נוסיף

קריאות: – – – תגיד לו לעצור

אוריאל בוסו: חברת הכנסת שרן השכל, כרגע נוסיף לפרוטוקול – – –      

שרן השכל: אנחנו רוצים הצבעה חוזרת

שרן השכל:  זה לא חוקי מה שאתם עושים

שרן השכל:  בואו תסגרו את עבודת הכנסת ותעשו הצבעות במליאה – – –      

מירב בן ארי: אני אישית דיברתי גם עם גפני

אוריאל בוסו: השאלה, אם צריך לגייס להצבעות כל כמה דקות – – –      

נאור שירי: אני לא יודע אם הוא מצביע עכשיו על הסתייגויות

נאור שירי:  אני לא יודע אם הוא ממשיך להצביע

מירב בן ארי: העניין הוא שדיברתי עם יו"ר הוועדה ואמרתי לו – – –      

אוריאל בוסו: לאחר שיו"ר הקואליציה יסיים לדבר, נעשה הצבעה חוזרת

): אני מבקש להודיע כי חבר הכנסת יבגני סובה יכהן כממלא מקום קבוע בוועדת הכלכלה מטעם סיעת ישראל ביתנו במקום חברת הכנסת יוליה מלינובסקי

): (קריאה ראשונה)     

אוריאל בוסו: חברי הכנסת, על פי ייעוץ משפטי של היועצת המשפטית שגית אפיק נאמר שאפשר לעשות הצבעה חוזרת על הצעת החוק האחרונה, הצעת חוק להסדר ההימורים בספורט, מאחר שחברי הוועדה שהיו בוועדת הכספים המשיכו, ואנחנו הודענו שבזמן ההצבעות העבודה בוועדת הכספים תיפסק לכמה דקות

אוריאל בוסו:  אנחנו נעיר על זה בחוק הבא

אוריאל בוסו:  כרגע אפשר לעשות הצבעה חוזרת

אוריאל בוסו:       חברי הכנסת, תפסו את מקומותיכם

אוריאל בוסו:  נעבור להצבעה חוזרת על הצעת חוק להסדר ההימורים בספורט (תיקון מס' 17), התשפ"ג–2023

אוריאל בוסו:  הצבעה

אוריאל בוסו: בעד ההצעה להעביר את הצעת החוק לוועדה – 35 

אוריאל בוסו: נמנעים – אין  

קריאה: – – –     

מירב בן ארי: זה לא משנה, אם יש חבר כנסת – – –     

אוריאל בוסו: צודקת

אוריאל בוסו:  צודקת, גמרנו

אוריאל בוסו:  טיפלנו באירוע

אוריאל בוסו:  אם כך, חברי הכנסת, 35 בעד, אין מתנגדים ואין נמנעים

אוריאל בוסו:  אני קובע שהצעת החוק להסדר ההימורים בספורט התקבלה בקריאה הראשונה ותעבור להכנתה לקריאה השנייה והשלישית בוועדת הכספים

אוריאל בוסו: נעבור לנושא הבא בסדר-היום: הודעה לסגנית מזכיר הכנסת

ראדה חסייסי: ברשות יושב-ראש הישיבה, אני מתכבדת להודיעכם, כי הונחו היום על שולחן הכנסת –      פרוטוקול המתקן את האמנה בין ממשלת מדינת ישראל ובין ממשלת רומניה בדבר מניעת מיסי כפל ומניעת התחמקות ממס לגבי מיסים של הכנסה

ראדה חסייסי:       מסקנות ועדת החינוך, התרבות והספורט בעקבות דיון בהצעה דחופה לסדר-היום של חברי הכנסת יעקב אשר, אורית פרקש הכהן, אחמד טיבי, אבי מעוז וואליד אלהואשלה בנושא: תוכנית חינוך חינם מגיל לידה ועד גיל שלוש

ראדה חסייסי:  תודה

אוריאל בוסו: תודה רבה לסגנית מזכיר הכנסת

אוריאל בוסו: [רשומות (הצעות חוק, חוב' מ/1618)

אוריאל בוסו: ] 

אוריאל בוסו: נעבור לנושא הבא בסדר-היום: הצעת חוק טיפול – השר, כתוב כאן "בחולי נפש"; קשה לי לקרוא את המילים "חולי נפש", צריך לכתוב "מתמודדי נפש"

אוריאל בוסו:  אני מבקש, וגם ביקשנו, כוועדת הבריאות: תבקש במשרד שלך לתקן את הנוסח

אוריאל בוסו:  מחלת נפש היא לא מחלה, זה התמודדות

אוריאל בוסו:       הצעת חוק טיפול בחולי נפש (תיקון מס' 12) (הוראות לעניין מינוי חברים לוועדות)

אוריאל בוסו:  מציג חבר הכנסת משה ארבל, שר הבריאות, בבקשה

מירב בן ארי: הבריאות והפנים

אוריאל בוסו: הרלוונטי כרגע זה הבריאות

הבריאות משה ארבל: מכובדי היושב-ראש, חבריי חברי הכנסת, לפני שאציג את הצעת החוק אני מבקש להקדיש מילים ספורות לזכרו של ידיד יקר שהלך היום לבית עולמו, תושב פתח תקווה, עיתונאי ותיק – יצחק נחשוני, זיכרונו לברכה

הבריאות משה ארבל:  לא הצלחתי להגיע ללוויה היום בגלל עבודת הכנסת

הבריאות משה ארבל:  יצחק היה אדם מיוחד

הבריאות משה ארבל:  בניו כולם למדו יחד איתי ועם אחיי בבית הספר היסודי בפתח תקווה – קובי נחשוני, גם כן עיתונאי, הוא אחד מבניו

הבריאות משה ארבל:  הוא ממייסדי העיתונות החרדית, אדם מיוחד במינו, איש של גשרים ושל חיבורים בין אוכלוסיות

הבריאות משה ארבל:  יהי זכרו ברוך

אוריאל בוסו: משתתפים

אוריאל בוסו:  ללא ספק, אבדה אמיתית

הבריאות משה ארבל: ובמעבר חד לחיים עצמם

הבריאות משה ארבל:  אני מתכבד להציג את הצעת החוק לטיפול בחולי נפש (תיקון מס' 12) (הוראת לעניין מינוי חברים לוועדות)

הבריאות משה ארבל:  כפי שציין היושב-ראש, שהוא בכובעו הנוסף גם יושב-ראש ועדת הבריאות, אם החוק יעבור כאן במליאה ויגיע לוועדת הבריאות, בסמכותה של ועדת הבריאות גם לשנות את נוסח החוק

הבריאות משה ארבל:  אנחנו כמשרד הבריאות לא נתנגד לזה, כמובן

מירב בן ארי: אתה יודע, אני עשיתי את זה בכנסת העשרים עם המילה "מפגר"

אוריאל בוסו: וזה תפס

מירב בן ארי: לקחנו את המילה "מפגר" והפכנו את זה למה שנקרא "אדם עם מוגבלויות"

מירב בן ארי:  אבל זו לא חוכמה פה

מירב בן ארי:  אתה כשר הבריאות צריך להחליט כהחלטה שכל מקום בחוק שכתוב בו "חולה נפש" יהיה כתוב "מתמודד נפש", ואז בוסו לא צריך – פשוט תעשה את זה כהחלטה על כל החקיקה

אוריאל בוסו: אני גם בוועדה

מירב בן ארי: אגב, מי שהתחיל את זה זה כחלון עם מש"ה, שזה נקרא לאגף – – –      

אוריאל בוסו: זה דבר מאוד מבורך, ומאז "פיגור" לא נמצא בלקסיקון הישראלי בכלל

מירב בן ארי: נכון, נכון

הבריאות משה ארבל: אנחנו נשתף פעולה בנושא

הבריאות משה ארבל:  אני חשבתי שיותר מהר יהיה לוועדת הבריאות להתחיל להניע את זה תוך כדי הליך החקיקה, אבל אם יהיה צורך ויוזמה, אנחנו בהחלט – – –      

אוריאל בוסו: לא, במקרה הזה ודאי, אבל אני אומר, כללית, במשרד – – –      

מיכל מרים וולדיגר: כבוד השר, זה גם וגם

מיכל מרים וולדיגר:  בחוק הספציפי הזה לשנות, וגם לשנות באופן גורף

מירב בן ארי: אפשר בכל החוקים

הבריאות משה ארבל: על פי הוראות סעיף 24 לחוק טיפול בחולי נפש, התשנ"א–1991, שר הבריאות ממנה ועדות פסיכיאטריות מחוזיות המורכבות משלושה חברים בכל מותב ועדה, שלהן סמכויות שונות כמפורט בחוק

הבריאות משה ארבל:  בהתאם לנוסחו הנוכחי של סעיף 24 לחוק בכל ועדה פסיכיאטרית מחוזית כאמור יהיו חברים משפטן, אחד מתוך רשימת משפטנים שערך שר המשפטים, ושני פסיכיאטרים, אחד בשירות המדינה ואחד שאינו בשירות המדינה

הבריאות משה ארבל:  בהצעת חוק זו מוצע להשמיט את ההבחנה האמורה ולשנות את הרכב הוועדה הפסיכיאטרית המחוזית כך שלא תוטל חובה למנות בהכרח פסיכיאטר מקרב שירות המדינה

הבריאות משה ארבל:        בשנים האחרונות התעורר קושי רב באיוש הוועדות הפסיכיאטריות המחוזיות, בנוגע לשילוב פסיכיאטרים בשירות המדינה בוועדות אלה בכלל, ובכל הנוגע לשילוב פסיכיאטרים שאינם עובדי אותו בית החולים שבו מטופל המאושפז שעניינו נדון לפני הוועדה בפרט

הבריאות משה ארבל:  יצוין כי כיום במערכת הבריאות בישראל קיים מחסור בפסיכיאטרים, ובכלל זה פסיכיאטרים בשירות המדינה

הבריאות משה ארבל:  נוסף על כך, על רקע הרפורמות – המבנית והביטוחית – בתחום בריאות הנפש, מתחילה להסתמן מגמה של מעבר פסיכיאטרים מהמערך הממשלתי למערך הציבורי, קרי קופות החולים; מערך מבורך, אבל עדיין צריך להיות ערניים אליו

הבריאות משה ארבל:  שני גורמים אלה כשלעצמם מקשים על איוש הוועדות הפסיכיאטריות המחוזיות בהרכב החוקי הנדרש כיום לפי החוק, וצפוי שקושי זה רק ילך ויחריף

הבריאות משה ארבל:       המצב האמור הביא לחשיבה מחודשת בדבר הנחיצות שהרכב הוועדות הפסיכיאטריות המחוזיות יכלול תמיד פסיכיאטר בשירות המדינה ופסיכיאטר שאינו בשירות המדינה

הבריאות משה ארבל:  המסקנה של החשיבה המחודשת האמורה הייתה שניתן לוותר על הדרישה שלפיה אחד מהפסיכיאטרים בוועדה פסיכיאטרית מחוזית יהיה עובד המדינה, בכפוף לקביעת העקרונות דלהלן: החלת דינים מתחומי טוהר המידות והוראות בתחום הצינון על כלל חברי הוועדות הפסיכיאטריות המחוזיות והסדרת היבט ניגודי עניינים; קביעת תקופת כהונה קצובה לכל אחד מחברי הוועדה, וכן קביעת מנגנון לבירור תלונות נגד חברי הוועדות

הבריאות משה ארבל:  מוצע אפוא לבטל את ההבחנה בין רשימת פסיכיאטרים שהם עובדי המדינה לבין רשימת פסיכיאטרים מהמגזר הפרטי, באופן שיאפשר למנות לוועדה פסיכיאטרית מחוזית שני פסיכיאטרים בלא תלות מי מהם עובד המדינה, כאשר אנחנו מגבירים את הפיקוח בסוגיות הללו של ניגודי עניינים ויתר התחומים של טוהר המידות

הבריאות משה ארבל:       במקביל מוצע להסדיר בחוק היבטים מסוימים הנוגעים למינוי חברים לוועדות הפסיכיאטריות המחוזיות וגם לוועדות הפסיכיאטריות המחוזיות לילדים ולנוער כאמור בסעיף 24א לחוק, ולוועדות הפסיכיאטריות המיוחדות כאמור בסעיף 28א לחוק, ובכלל זה סייג למינוי חבר ועדה, הפסקת כהונה של חבר ועדה לפני תום תקופת הכהונה, וכן הוראות הנדרשות להבטחת טוהר המידות של החברים המתמנים לוועדות, ומינוי אחראי על בירור תלונות התנהגות חברי ועדה במסגרת מילוי תפקידם

הבריאות משה ארבל:       חבריי חברי הכנסת, התיקונים המוצעים בהצעת חוק זו יאפשרו גמישות רבה יותר בקביעת מותבי הוועדות הפסיכיאטריות המחוזיות בלי לפגוע בהרכבן המהותי, שיכלול משפטן אחד ושני פסיכיאטרים

הבריאות משה ארבל:  כמו כן התיקונים המוצעים נועדו להבטיח כי כל חברי מותבי הוועדות יפעלו בהתאם לעיקרון האוסר על עובדי ציבור להימצא במצב של ניגודי עניינים ובאופן אשר יבטיח הליך הוגן ותקין

הבריאות משה ארבל:       כמו כן, בחוק מוצע למנות אחראי בירור תלונות המוגשות נגד חברי הוועדה ולקבוע את סמכויותיהם כדי להבטיח את אי-תלותם ואת מרותם של חברי הוועדה להוראות הדין בלבד

הבריאות משה ארבל:  בשל כך מוצע לקבוע כי שר הבריאות ימנה בהסכמה את נשיא בית המשפט העליון, שופט של בית משפט מחוזי או שופט של בית המשפט העליון בדימוס לאחראי על בירור תלונות כאמור

הבריאות משה ארבל:  האחראי יבחן תלונות על התנהגות של חברי הוועדה במסגרת מילוי תפקידם, לרבות לעניין דרך ניהול ההליכים על ידם

הבריאות משה ארבל:  אם יימצא שהתלונה מוצדקת רשאי הוא, לאחר שניתנה לחבר הוועדה הזדמנות לטעון את טענותיו, להמליץ לשר לתת לחבר הוועדה נזיפה או התראה, להעבירו מכהונתו, להתלות את מינויו עד לקיום תנאים שיורה עליהם או להמליץ שלא להאריך את כהונתו

הבריאות משה ארבל:  המנגנון לפי סעיף 24ו המוצע לחוק דומה בתכליותיו למנגנון הקבוע בחוק נציב תלונות הציבור על שופטים, התשס"ב–2002

הבריאות משה ארבל:  מנגנון דומה קיים גם בסעיף 3ד לחוק ההוצאה לפועל, התשכ"ז–1967, בכל הנוגע לבירור תלונות נגד רשמי הוצאה לפועל

הבריאות משה ארבל:       אשר על כן, חבריי חברי הכנסת, ולאור כל האמור, אני אבקש את אישורה של הכנסת ואת תמיכתה בהצעת חוק זו בקריאה ראשונה

הבריאות משה ארבל:  תודה רבה

אוריאל בוסו: תודה רבה לשר הבריאות חבר הכנסת משה ארבל

אוריאל בוסו:  אם כך, נעבור לרשימת הדוברים

אוריאל בוסו:  חברת הכנסת דבי ביטון – אינה נוכחת

אוריאל בוסו:  חבר הכנסת נאור שירי, בבקשה, ואחריו – חברת הכנסת שלי טל מירון

אוריאל בוסו:  איך עשית כזאת קפיצה?     

נאור שירי: יש לי מה להגיד על זה

נאור שירי:      אדוני היושב-ראש, חבריי חברי הכנסת, קודם כול אני אנצל את העובדה ששר הפנים ושר הבריאות שניהם נמצאים באולם

בועז טופורובסקי: אני רואה רק אחד

הבריאות משה ארבל: שניהם גם יחד

נאור שירי: אתה, מאז שחזרת, לא רואה כל כך טוב

נאור שירי:  שניהם נמצאים באולם

נאור שירי:  אתה יכול לשחרר אחד, כי צריך רק שר אחד תורן במליאה

אוריאל בוסו: השר יכול לצאת

נאור שירי: איזה מהם שתבחר יכול לצאת

נאור שירי:      אני רוצה לנצל את העובדה שאתה נמצא פה באמת, כי נושא הזמינות בתורים, דיברנו על זה עוד לפני כניסתך לתפקיד – היה כל נושא הוצאות אשרת יציאה

נאור שירי:  אתה באמת הקצית כוח אדם, ויצרנו תורים

נאור שירי:  אני לא אדבר על התורים הארוכים, אני מניח שזה איכשהו עם הזמן גם ירד

נאור שירי:  אני גם לא בטוח שיש פתרון שהוא מיידי, שאפשר לפתור

נאור שירי:  מה שכן, אני מניח שאתה מכיר את כל נושא מרשם האוכלוסין, שיש מאות של זוגות ואנשים שצריכים את השירותים האלה, ופשוט זה לא זמין

נאור שירי:  אם פותרים בעיה ומייצרים עוד בעיה, אז אנחנו מגלגלים שתי בעיות במקביל

נאור שירי:  אני מבין, גם יכול להיות שאתה בא אומר: בסוף זה כוח האדם שכרגע נמצא, ואני לוקח את הבעיה הגדולה יותר ומקצה לה את המשאבים שלי

נאור שירי:  אבל צריך גם לייצר – אולי להוריד יום אחד ולתת להם גם זמינות

הבריאות משה ארבל: כל שירותי רשות האוכלוסין זמינים בכל הלשכות בארץ מלבד מחלקת האשרות

הבריאות משה ארבל:  מחלקת האשרות – הארכנו בחצי שנה באופן גורף את כלל האשרות לכל הזרים שנמצאים במדינת ישראל כדי שלא יצטרכו לבוא ולחדש, וככה נתנו מענה

הבריאות משה ארבל:  את יתר השירותים אפשר לקבל בכל הלשכות האחרות שהן לא ארבע הגדולות

הבריאות משה ארבל:  נתנו מענה לזה, אבל אדרבה, אם יש מקרה פרטני בעייתי – – –      

נאור שירי: לא, ראית, גם התפרסמו – תודה על התשובה, אבל התפרסם בתקשורת שיש עשרות מקרים

נאור שירי:  פנו אליי, אני יכול להעביר לך

נאור שירי:  אני חושב שאתה תכיר את זה

נאור שירי:  אני לא בטוח שיש אפשרות, אבל אני כן יודע שאפשר לייצר פתרון טכנולוגי יחסית מאוד פשוט, שקיים כבר בכל מיני רבדים שונים

נאור שירי:  צריך להוסיף לו את הנושא הביומטרי, שגם קיים היום

נאור שירי:  הרי כשאנחנו נכנסים – אני לא אחדש לך, אבל כשאנחנו נכנסים למדינה אנחנו נסרקים על ידי ביומטריה

נאור שירי:  אז אותו דבר אפשר לעשות בחידוש

הבריאות משה ארבל: זה על שולחן העבודה שלי

נאור שירי: זה נראה לי פתרון שהוא יחסית מאוד מאוד זמין

נאור שירי:  אני חושב שגם בסוף, הטכנולוגיה – אני יכול להיכנס – – –      

אוריאל בוסו: אבל היית צריך להתחיל בדברי שבח

נאור שירי: אני שיבחתי, אני אמרתי

אוריאל בוסו: כן, אבל הציבור צריך לדעת

אוריאל בוסו:  מדובר במבצע חסר תקדים

נאור שירי: קודם כול, עצם זה שאמרתי ששניהם נמצאים פה זו מילת שבח

נאור שירי:  אני לא מכיר הרבה חברי כנסת שמתמנים לשר – תן לי לפחות לשבח, אם אתה כבר רוצה; אתה רוצה? בבקשה

נאור שירי:  אני לא מכיר הרבה חברי כנסת שיכולים לעמוד, או לפחות להיות כנים עם עצמם, ולהגיד: אני מוכן לאתגר

נאור שירי:  ואתה לא צריך אותי כדי לשבח גם את העבודה שלך וגם את היכולות שלך

נאור שירי:       אבל נאור, אני אישית, הפנימי שלי, מרגיש שאין מה לעשות, זה גדול עלינו

נאור שירי:  אגב, גם לטובתך האישית: בסוף גם אנחנו פה, כשאנחנו נמצאים פה אנחנו מקריבים משהו

נאור שירי:  כל דקה שלנו פה אנחנו לא רואים את הילדים, אנחנו לא רואים את הנכדים, אני לא רואה את אשתי, אני כבר לא זוכר איך היא נראית, מזל שיש לי תמונה שלה בטלפון

נאור שירי:  אני חושב שזה בא על חשבון החיים האישיים שלך

נאור שירי:  אני לא רוצה להתערב, אני חושב שזה לא ראוי

קריאה: – – –      

נאור שירי: עליזה כל הזמן שולחת אותי הביתה, אבל לחברת הכנסת בראשי אני אומר שוב ושוב מחדש: כל דקה שאת פה – א

נאור שירי:  אני לומד; ב

נאור שירי:  אני לא אעזוב את המשכן; ג

נאור שירי:  אני באמת חושב – יושב פה מישהו ראוי לא פחות, מההיכרות שלי; אני ממליץ למנות אותו לשר הבריאות

נאור שירי:  מה אתה מעדיף? כן, שר הבריאות

נאור שירי:  אני חושב שהתפקידים האלה הם חשובים

הבריאות משה ארבל: הוא יושב-ראש הוועדה

אוריאל בוסו: אני נהנה מכל רגע בתפקידי

אוריאל בוסו:  תודה

נאור שירי: הוא עושה עבודה מעולה

נאור שירי:  אני חושב שבסוף החיים הפרטיים שלנו חשובים לפחות באותה מידה, והם תורמים הרבה יותר לתפקוד המקצועי שלנו

נאור שירי:  תודה רבה

אוריאל בוסו: המשותף בין השר ארבל וביני – ששנינו ממתינים שהרב אריה דרעי יחזור להיות שר של שני המשרדים

נאור שירי:  תמנו אותו לשר

אוריאל בוסו: תודה רבה

אוריאל בוסו:  חברת הכנסת שלי טל מירון, בבקשה

שלי טל מירון: תודה רבה, אדוני היושב בראש

שלי טל מירון:  כנסת נכבדה, אני רוצה לדבר קצת על נשים ברשויות מקומיות

שלי טל מירון:  אנחנו בשנת בחירות מוניציפליות

שלי טל מירון:  היום התכנס דיון חשוב מאוד בוועדה לקידום מעמד האישה בנושא נשים שמתמודדות לבחירות המקומיות

שלי טל מירון:  לצערי הרב מאוד, המצב שלנו עגום מאוד

שלי טל מירון:  אני רק אסבר לכם את האוזן עם קצת נתונים, כדי שנבין על מה מדובר

שלי טל מירון:  בבחירות האחרונות, בשנת 2018, שליש – מתוך 196 רשויות, בשליש מהרשויות אין בכלל נציגות נשית

שלי טל מירון:  אין, לא קיימת

שלי טל מירון:  כאילו הן לא 52% מהאוכלוסייה

שלי טל מירון:  זה נתון שהוא לא נתפס בעליל

שלי טל מירון:  בכלל, כל המצב של ייצוג נשי במרחב הציבורי, גם פה בבית הזה, גם כחברות כנסת, גם כשרות, גם כמנכ"ליות משרדים ממשלתיים, גם כיושבות-ראש ועדות פה בכנסת – המצב לא טוב

שלי טל מירון:  אנחנו בנסיגה לאחור

שלי טל מירון:  עכשיו, אם אני רגע שמה את הפוקוס על הרשויות המקומיות, חשוב להבין שחלק מהסיבות שנשים לא מתמודדות הן כל מיני חסמים שאנחנו יכולים לטפל בהם

שלי טל מירון:  זו לא גזרת גורל שצריכה להישאר לתמיד

שלי טל מירון:  אנחנו צריכים לעודד נשים להתמודד ברשויות המקומיות

שלי טל מירון:      לשמחתי הרבה, הוזמנו היום לישיבה בוועדה מנכ"לים של מפלגות

שלי טל מירון:  לדעתי זו אולי הפעם הראשונה שנעשה דבר כזה, והגיעה מנכ"לית מפלגת יש עתיד אטל הובן, שאנחנו מתגאים בה מאוד, ועשתה דרך מדהימה במפלגה, והיא מבחינתי דוגמה ומופת לאישה, והיא דיברה על המציאות אצלנו במפלגה, שבאמת שמה בראש סדר העדיפויות נשים, מקדמת נשים, ואפשר לראות את זה כמובן במספרים אצלנו – גם כמובן חברות הכנסת במפלגה הן 40% מהרשימה, וגם כמובן בתפקידים במפלגה, ראשות מטה ועוד, מנכ"לית משרד ראש ממשלה ראשונה בהיסטוריה של מדינת ישראל וכהנה וכהנה

שלי טל מירון:  באמת צוות של נשים מופלא

שלי טל מירון:      ישבו המנכ"לים ודיברו על החסמים ועל איך אפשר לעודד, כי יש באמת תמריץ כספי לרשימות שרצות עם נשים לרשות המקומית, ואפשר לחזק את זה ולהגביר את זה, וזה כן יכניס עוד נשים לרשימות, כיוון שהחסם הכלכלי מבית – הרבה פעמים נשים שרוצות להתמודד לא עושות את זה כי אין להן היכולת הכלכלית להשקיע בזה ואין להן העורף המשפחתי כדי לעשות את הצעד הזה

שלי טל מירון:      אני מאוד מאוד רוצה מעל הבמה הזאת לפנות לכל הנשים ששוקלות, או חושבות, או רוצות, או מתלבטות, ויש בהן הקול הפנימי הזה שמשכנע אותן – –     

אוריאל בוסו: נא לסיים

שלי טל מירון: כבר אני מסיימת

שלי טל מירון:  – – לא לעשות את זה, אולי לחכות עם זה, אולי אני לא מספיק טובה, אולי אני לא ראויה, אולי אני אוותר על זה – לא

שלי טל מירון:  אל תוותרו, תלכו על זה, תתמודדו, גם כל המנכ"לים היום של המפלגות קראו לנשים לבוא אליהם ולהציע את עצמן

שלי טל מירון:  אני קוראת לכן מעל הבמה הזאת: תתמודדו, אל תחששו

שלי טל מירון:  המקום שלכן הוא בזירה הציבורית

שלי טל מירון:  תודה רבה

אוריאל בוסו: תודה רבה לחברת הכנסת שלי טל מירון

אוריאל בוסו:  חברת הכנסת מירב בן ארי – ושוב אנחנו כאן

מירב בן ארי: תודה, אדוני היושב בראש

מירב בן ארי:  אדוני השר, כנסת נכבדה, היום התקיים דיון שיזמתי בוועדה לביטחון לאומי בנושא הפשיעה בחברה הערבית

מירב בן ארי:  לדיון הגיעה צמרת המשטרה, מהסמפכ"ל ובאמת קצינים בכירים, כדי לדבר על ההתמודדות שלהם במלחמה בפשיעה, או בעצם חוסר ההתמודדות

מירב בן ארי:      ככל שראינו, הבנו שלממשלה הזאת אין שום תוכנית למלחמה בפשיעה בחברה הערבית

מירב בן ארי:  אין סגלוביץ', אין שישה משרדים שמתכנסים כל שבועיים – כמו פנים, כמו משפטים, כמו ביטחון פנים – שמנסים להתמודד עם הפשיעה

מירב בן ארי:  אותם מספרים שאנחנו ראינו בממשלה שלנו, שצמצמו את ממדי הפשיעה כמעט בחצי, לא ראינו אותם

מירב בן ארי:  לאף אחד בממשלה הזאת לא אכפת ממה שקורה בחברה הערבית, לא אכפת מההתמודדות, לא אכפת באמת איך להילחם ולהוריד את המספרים

מירב בן ארי:      רק היום נרצחה עוד צעירה

מירב בן ארי:  צעירות ערביות משלמות לא רק את המחיר על זה שהן מהמגזר הערבי; הן משלמות גם על זה שהן נשים

מירב בן ארי:  מה שנקרא, רוצחים אותן משתי הסיבות – גם בגלל שהן חלק מהחברה הערבית, אבל גם בגלל שהן נשים

מירב בן ארי:  והממשלה הזו, ובראשה השר לביטחון לאומי, לא מציגה שום תוכנית אמיתית למלחמה בפשיעה

מירב בן ארי:  זה לא מעניין אותם, זה לא על סדר-היום

מירב בן ארי:  השאירו את המשטרה לבד עם עצמה להתמודד עם הדבר הזה

מירב בן ארי:      אני מניחה שאתה מסתכל עליי כי אתה בטח אומר לעצמך: אנחנו רוצים להילחם, אנחנו מנסים – אני מניחה, אדוני השר

מירב בן ארי:  אבל אין לכם שום תוכנית

מירב בן ארי:  אתה יודע מה היום סגלוביץ' אמר? קחו סגן שר

מירב בן ארי:  הרי הקמתם ועדה, הקמתם שרה להסברה, שהבנתי שהיום היא אמרה לכל השרים: תשלחו אליי, אני אסביר אתכם, כאילו היא לא השרה של המדינה אלא שרת התעמולה, אבל זה כבר לא מפתיע; הקמת משרד לקידום מעמד האישה, משהו מומצא שאף פעם לא היה – גם לזה שמו שרה – משרד התשתיות והמים

מירב בן ארי:  למה לא מצאתם אחד מהשולחן, או אפילו סגני שרים, שיטפל בפשיעה בחברה הערבית, כמו שאנחנו עשינו

מירב בן ארי:  למה?     

אוריאל בוסו: שר המים – זה היה לפני כן

אוריאל בוסו:  היום אין שר המים

מירב בן ארי: לא הבנתי

אוריאל בוסו: השר להשכלה גבוהה ושר המים, זה היה בממשלות קודמות

מירב בן ארי: שר המים והשר להשכלה גבוהה וכל הדברים האלה – אנחנו ביטלנו בממשלה שלנו

מירב בן ארי:  למה אתם לא מטפלים בפשיעה בחברה הערבית?     

עמיחי אליהו: את חושבת שאנחנו לא רוצים?     

מירב בן ארי: דרך אגב, מה אמרתי לך? אני לא חושבת שאתה לא רוצה, אני חושבת שאתם לא עושים

מירב בן ארי:  מה זה עוזר לי שאתם רוצים? מה אתם עושים?     

עמיחי אליהו: את מבינה שזה מתחיל בחינוך?     

מירב בן ארי: מה זה קשור לחינוך? תגיד, למה, אצלנו לא היו אותם ערבים? פתאום אצלנו ירדו המספרים ואצלכם הם מכפילים את עצמם?     

עמיחי אליהו: את באמת חושבת שתוך שלושה וחצי חודשים תרבות שלמה מתחילה – – –     

מירב בן ארי: אתה רואה את הנתונים שהיו אצלנו?     

אוריאל בוסו: נא לסיים, הרבנית מירב

מירב בן ארי: השר דיבר ואני מתייחסת

עמיחי אליהו: אז תעני

מירב בן ארי: אדוני השר, עם כל הכבוד, אם לא תמנו אדם שמסוגל להתמודד ולתכלל מדיניות, לא תצליחו להילחם בפשיעה

מירב בן ארי:  זה לא עובד מהשמיים

מירב בן ארי:  תשאל את סגלוביץ', שהיה פה

מירב בן ארי:  אני בוועדה לביטחון פנים בכל חודש וחצי כמעט קיימתי דיון; עשיתי פיקוח על העבודה של סגלוביץ'

מירב בן ארי:  אתם לא עושים כלום

מירב בן ארי:  אתם לא עושים כלום להילחם בפשיעה בחברה הערבית

אוריאל בוסו: תודה

אוריאל בוסו:  תודה, חברת הכנסת מירב בן ארי

מירב בן ארי: זה לא יקרה מהשמיים

מירב בן ארי:  אני מניחה שגם מיקי יוכל לדבר

אוריאל בוסו: תודה

אוריאל בוסו:  חבר הכנסת יואב סגלוביץ' – אינו נוכח

אוריאל בוסו:  חבר הכנסת מיקי לוי, בבקשה

מיקי לוי: גם הרציחות בחברה היהודית עלו

מירב בן ארי: בבקשה

מירב בן ארי:  אין ואקום, אדוני השר

מירב בן ארי:  איפה שיש ואקום נכנסים גורמים אלימים, ככה זה עבד מאז ומעולם

מירב בן ארי:  לא קשור כל הזמן להגיד – – –     

אוריאל בוסו: שלוש דקות לרשותך

אוריאל בוסו:  מירב, יש אוכל נחמד בחוץ

מיקי לוי: אדוני היושב בראש, היום קיימתי דיון בוועדה לביקורת המדינה בנושא יוקר המחיה

מיקי לוי:  לא סתם דיון

מיקי לוי:  הוועדה שאני עומד בראשה, אגב, היא הוועדה היחידה בכנסת שמחויבת לקום על פי חוק

מיקי לוי:  זה שעברתם על החוק בקדנציה הקודמת, ניחא

מיקי לוי:  אבל אז מצאתי דוח של מבקר המדינה מלפני שלוש שנים, שלא נעשה בו דבר; נשאר על המדף כאבן שאין לה הופכין

מיקי לוי:  למה? כי את אף אחד בממשלה שלכם לא עניין יוקר המחיה, גם לא מעניין עכשיו

אוריאל בוסו: אני יכול לתקן אותך, אבל אני היושב-ראש

מיקי לוי: אדוני, אני תכף אגיד לך נתונים שתבין, נכון ל-2019

מיקי לוי:  לי אל תספרו סיפורים, אני שולט במספרים

מיקי לוי:      הדיון עסק ביוקר המחיה

מיקי לוי:  רשות התחרות הייתה נוכחת, משרד האוצר, משרד החקלאות, הממונה על ההגבלים – כולם היו שם

מיקי לוי:  בשוק במדינת ישראל יש שליטה כמעט מוחלטת של שלושה יבואנים גדולים, ואף אחד מהם, למרות שהוזמנו, לא הגיע היום לדיון

מיקי לוי:  לא הגיע

מיקי לוי:  הם עושים את הרווחים שלהם

מיקי לוי:  אחד המנכ"לים של אחת החברות ביקש לדבר איתי בטלפון כדי להסביר לי את הנתונים ולא הסכמתי

מיקי לוי:  אנשיי אמרו לו: תבוא לוועדה ותסביר שם את הנתונים

מיקי לוי:      שלושה יבואנים גדולים – שסטוביץ', יוניליוור, דיפלומט – שולטים בשוק היבוא כמעט לחלוטין – נדמה לי, קרוב ל-40%, 40% ומשהו, השאר יבואנים קטנים

מיקי לוי:  שלא לדבר על הג'יאנטים הגדולים: אסם, תנובה, יוניליוור וכל אלה, שטראוס

מיקי לוי:  בעודי דן בוועדה עצמה ביוקר המחיה, מכניסים לי פתק ששטראוס העלתה הבוקר את המחירים ב-6%

מיקי לוי:  אז איך אתם נלחמים ביוקר המחיה? וכדי לסבר את האוזן, נכון ל-2019 – נדמה לי שזו הייתה הממשלה שלכם – ביוקר המחיה ההפרש בין מדינות ה-OECD למדינת ישראל היה ב-36% עד 54%

מיקי לוי:  יוקר המחיה

מיקי לוי:  תיקחו את הדוח של מבקר המדינה, לא את הדוח של מה שאני אומר פה מעל הדוכן

מיקי לוי:  אזרחי ישראל קורסים תחת הנטל

מיקי לוי:  גם פתיחת השוק ליבוא מקביל לא הביאה פתרון

מיקי לוי:  לא הביאה

מיקי לוי:  אדוני השר, תקשיב, הדיון הזה לא היה כל כך חשוב – –     

אוריאל בוסו: נא לסיים

מיקי לוי: – – לתפיסת העולם שלכם

מיקי לוי:  לא היה חשוב לתפיסת העולם שלכם כלל

מיקי לוי:  אף חבר כנסת מהקואליציה לא היה נוכח; כי מאוד אכפת לכם מיוקר המחיה; אף חבר כנסת מהקואליציה לא בא לשמוע – –     

אוריאל בוסו: תודה

מירב בן ארי: – – את הנתונים של מבקר המדינה

מירב בן ארי:  אתה יושב בישיבות הממשלה, אז כדאי שתעיר את תשומת ליבו של ראש הממשלה, שר הכלכלה, שייקחו את דוח מבקר המדינה וילמדו אותו

מירב בן ארי:  תודה

אוריאל בוסו: תודה רבה

אוריאל בוסו:  חברת הכנסת מירב כהן – אינה נוכחת; חבר הכנסת יוסף עטאונה – אינו נוכח; חבר הכנסת גלעד קריב – אינו נוכח; חבר הכנסת אחמד טיבי – אינו נוכח; חבר הכנסת ולדימיר בליאק – אף הוא אינו נוכח; חבר הכנסת זאב אלקין – אינו נוכח

אוריאל בוסו:  חברת הכנסת שרון ניר, בבקשה

אוריאל בוסו:      חבר הכנסת מיקי לוי, בוועדת הבריאות עד עכשיו העברתי לפחות חמש רפורמות, בשביל שהוועדה לביקורת המדינה לא תצטרך לדון בהן

אוריאל בוסו:  רפורמת – – –          

מיקי לוי: – – –     

אוריאל בוסו: בכלל ביוקר המחיה, זה כל הדיונים שלי

אוריאל בוסו:  הרגולציה בתמרוקים, במזון, בחקלאות, בכפל ביטוחים, בשביל שאחר כך לא תעשה דיונים כאלה

אוריאל בוסו:  אז אני מטפל ביוקר המחיה

אוריאל בוסו:  לא רק בדוחות שלאחר מכן, בשביל הדוחות הבאים

אוריאל בוסו:  תאמין לי, תשאל את חבריך לסיעה החברים בוועדה שלי, אצלי הכול עובר פה אחד

מיקי לוי: אחד הבלמים זה משרד הבריאות

מיקי לוי:  על טואלטיקה, לא זה ולא זה ולא זה

אוריאל בוסו: אז אני מספר לך שהדוחות שלך כבר לא רלוונטיים אחרי הרפורמות שהעברתי, כי – – –     

מיקי לוי: כן? אני רוצה לראות את הרפורמות שמשרד הבריאות – –     

אוריאל בוסו: תקרא אותם

מיקי לוי: – – מוריד, מוריד בחקיקה את כל ההגבלות על יבוא טואלטיקה

אוריאל בוסו: הורדתי כבר, אתה לא עוקב אחרי דיוני הוועדה

אוריאל בוסו:  חבר הכנסת מיקי לוי, אני רוצה לספר לך שזה לא בחקיקה, זה בתקנות

אוריאל בוסו:  הורדתי

אוריאל בוסו:  הצמדתי תקינה אירופית

אוריאל בוסו:  תעקוב אחרי דיוני הוועדה, תשאל את חבריך לסיעה שאצלי בוועדה

מיקי לוי: לא, תקשיב

אוריאל בוסו: בבקשה

מיקי לוי: זו חוכמה קטנה, כי אורנה ברביבאי השוותה את התקן האירופי לישראלי

מיקי לוי:  אני אגיד לך מה צריך: לאפשר ליבוא מקביל, שמוצא איזשהו סטוק ענק של משחת שיניים x, ולבוא ולהגיד: אני מביא אותה

מיקי לוי:  מה עושה היבואן הגדול? מצלצל ליצרן ואומר: אל תיתן לו תעודת משלוח

אוריאל בוסו: אז אתה כנראה לא יודע שבוועדת הכלכלה לפני שבוע עבר חוק שנותן אפשרות לתת עד 100 מיליון ש"ח למונופול שמעכב יבואנים קטנים

מיקי לוי: את זה רשות התחרות הביאה לכנסת הקודמת

אוריאל בוסו: לא, זה על כזה דבר

אוריאל בוסו:  אבל, בבקשה, חברת הכנסת שרון ניר

מיקי לוי: די, רשות התחרות

מיקי לוי:  אני מתמצא

מיקי לוי:  רשות התחרות הביאה – – –     

אוריאל בוסו: בסדר, אתה אמרת את שלך אבל אני דיברתי על החיים עצמם

אוריאל בוסו:  בבקשה

מיקי לוי: לא, זה לוקש

מיקי לוי:  זה לוקש

מיקי לוי:  מכיוון שרשות התחרות יחד עם אורנה ברביבאי הביאה את החוק הזה, שעוד לא נכנס לתוקף

אוריאל בוסו: רק אורנה ברביבאי, הכול בסדר

אוריאל בוסו:  בבקשה

שרון ניר: אדוני היושב-ראש, אדוני השר, חבריי חברי הכנסת

מיקי לוי: לא, לא

מיקי לוי:  הבנתי: אתם גאונים, רק המחירים עולים ואי-אפשר לעמוד בהם

שרון ניר: הלילה נרצחה דימה

שרון ניר:  דימה, סטודנטית לאדריכלות בת 19 בלבד

שרון ניר:  היו לה חלומות שנגדעו באחת

שרון ניר:  היא חלמה לעבוד, להיות אישה עצמאית

שרון ניר:  היא חלמה בעיקר לממש את עצמה

שרון ניר:  בכך, הלילה עלה מניין הנשים שנרצחו בשנת 2023 ל-16 נשים

שרון ניר:  כל אישה הייתה עולם ומלואו

שרון ניר:  כל אישה הייתה עולם ומלואו, שחייה נגדעו באחת, כי מישהו החליט לגדוע אותם

שרון ניר:  ואני שואלת איפה הממשלה? איפה איתמר בן גביר, שהבטחת הבחירות המרכזית שלו הייתה ביטחון אישי ומשילות לכל אזרחי מדינת ישראל

שרון ניר:  בספר התקציב השנה לא ניתן למצוא אפילו שורה אחת העוסקת בטיפול בנפגעי עבירות מין ואלימות במשפחה

שרון ניר:  להפך

שרון ניר:  הממשלה הנוכחית דאגה להפיל את חוק האיזוק האלקטרוני ולסכל פעם אחר פעם חקיקה הנוגעת לזכויות נשים

שרון ניר:  מקרי הרצח האחרונים מחייבים את כולנו לעצור ולהפנים שאנחנו במצב חירום

שרון ניר:  התופעה הפכה להיות מגפה שצריך פשוט למגר אותה

שרון ניר:  ממגרים מגפה על ידי תוכנית ועל ידי חקיקה הולמת

שרון ניר:  ככה עוצרים את הרצח הבא

שרון ניר:       איתמר בן גביר, קח אחריות והתחל להפנים את חומרת המצב

שרון ניר:  אני מבקשת ממך בכל לשון של בקשה, התמקד בהגנה על חיים במקום בפרובוקציות ובטיקטוקים

שרון ניר:  כל יום שעובר ללא טיפול נוקב מהווה סכנה נוספת לנשים בפרט ולאזרחי ישראל בכלל

שרון ניר:  בוא, תתמקד בלעצור את הרצח הבא; זה התפקיד של השר לביטחון לאומי

שרון ניר:  תיקח אחריות

שרון ניר:       בנימה אישית, קיבלת פטור מהקבינט המדיני-בטחוני? יש לך הזדמנות להתמקד בעשייה שלשמה נבחרת

שרון ניר:  אין שום הצדקה לכך לנשים תחיינה בפחד, בסכנה ובחרדה

שרון ניר:  אני מבקשת לסיים במילים שאמרה קרובת המשפחה על דימה: היא רצתה לחיות, היא רצתה להתקדם, היא רצתה להיות חופשייה

שרון ניר:  אני מקווה שכולנו נקשיב ונפעל כדי להפוך את החלום של דימה למציאות בת-קיימא בעבור כל אישה במדינת ישראל

אוריאל בוסו: תודה

אוריאל בוסו:  תודה רבה לחברת הכנסת שרון ניר

אוריאל בוסו:  חבר הכנסת מאיר כהן – אינו נוכח; חברת הכנסת יפעת שאשא ביטון – אינה נוכחת; חברת הכנסת אורנה ברביבאי – אינה נוכחת; חברת הכנסת עאידה תומא סלימאן – אינה נוכחת; חבר הכנסת עופר כסיף – אינו נוכח; חבר הכנסת צבי ידידיה סוכות – אינו נוכח; חבר הכנסת רון כץ – אינו נוכח

אוריאל בוסו:  חבר הכנסת יוראי להב הרצנו, בבקשה

מירב בן ארי: אדוני, אחרי יוראי, שהשר יעלה לסכם, ולהביא את חברי ועדת כספים בבקשה

מירב בן ארי:  אוקיי? כי אני לא רואה כאן עוד אנשים אחרי יוראי

מירב בן ארי:  לדאוג לעצור את ההצבעות ולהביא את החכ"ים לפה להצבעה

אוריאל בוסו: אוקיי, אני מבקש להעביר לוועדת הכספים להפסיק – – –     

מירב בן ארי: ואם צריך, שהשר יעלה לסכם

מירב בן ארי:  נראה לי שיש לו מספיק מה להגיד

אוריאל בוסו: לא, לא, אין בעיה

אוריאל בוסו:  כרגע עוצרים את ההצבעות בוועדת הכספים

אוריאל בוסו:  תגידי להם שיגיעו כרגע לכאן

אוריאל בוסו:  מזכירות, לקרוא להצבעות אחריה

אוריאל בוסו:  אחריו – השר מסכם

משה טור פז: רגע, רגע, יש עוד דוברים

אוריאל בוסו: רגע, שנייה, לא, אני לא אעצור סתם את ההצבעות

אוריאל בוסו:  שנייה

מירב בן ארי: יש את קינלי

מירב בן ארי:  זה לא משנה

מירב בן ארי:  שיהיה להם מספיק זמן – – –     

אוריאל בוסו: יהיה מספיק זמן, אבל לא רבע שעה

אוריאל בוסו:  כמה דוברים? שנייה

מירב בן ארי: יש כאן את בועז וקינלי

אוריאל בוסו: רגע, שנייה, סליחה

אוריאל בוסו:  כשאקריא את כל השמות, בזמן שהשר מסכם יקראו להם

אוריאל בוסו:  תודה

מירב בן ארי: יפה, לא להצביע בלי שהם אמרו

מירב בן ארי:  שלא יצטרכו לרוץ – – – שמישהו עוד ייפול במדרגות

אוריאל בוסו: אין בעיה

אוריאל בוסו:  לא ירוצו

אוריאל בוסו:  הכול בסדר, כולם שם צעירים

אוריאל בוסו:  בבקשה

יוראי להב-הרצנו: תודה

יוראי להב-הרצנו:  אדוני היושב-ראש, חבריי חברי הכנסת, בוועדת כספים במקביל מתנהל עכשיו דיון על הקמת קרן ארנונה, כי לדברי הממשלה הזו אין מספיק כסף לפתור את מצוקת הדיור, את משבר הדיור

יוראי להב-הרצנו:  חבר הכנסת פוגל, חברי היקר, אתה יודע כמה כסף אמורה להניב הקרן הזו בשנתה הראשונה? 120 מיליון שקלים

יוראי להב-הרצנו:  120 מיליון שקלים שחסרים לממשלה הזו להילחם במשבר הדיור

יוראי להב-הרצנו:  ראשית, האם משבר הדיור יכול להיפתר עם 120 מיליון שקלים? אני מסופק; הדבר השני הוא שאם נמצא מספיק תקציב בשביל לתת לשרה אורית סטרוק 572 מיליון שקל למשימות לאומיות, אז אין 120 למשבר הדיור? אם נמצאו 0

יוראי להב-הרצנו: 5 מיליארד שקל למשרד המסורת, לשר מאיר פרוש, אין 120 מיליון שקל למשבר הדיור? אם יש 0

יוראי להב-הרצנו: 5 מיליארד שקל לאורי מקלב, לשר אורי מקלב, לצורך החברה החרדית – 0

יוראי להב-הרצנו: 5 מיליארד – אין 120 מיליון שקל למשבר הדיור?      אני יכול להמשיך: בן גביר 1

יוראי להב-הרצנו: 2 מיליארד שקלים לטובת הנושאים של המשרד לביטחון לאומי, 1

יוראי להב-הרצנו: 2 מיליארד שקלים

יוראי להב-הרצנו:  אין עשירית מזה למשבר הדיור? עושים את כל הווג'עראס הזה, מביאים לפה עשרות ראשי ערים שמרגישים שדורסים אותם, שאין 120 מיליוני שקלים למשבר הדיור אלמלא מקימים את הקרן ולוקחים מהם את הכספים

יוראי להב-הרצנו:  אז מה זאת הרשימה הבלתי-נגמרת הזו, של כמעט 14 מיליארד שקלים של כספים קואליציוניים? לדברים האלה יש משאבים, יש כספים

יוראי להב-הרצנו:  אז או שאני לא מבין משהו או שאני לא יודע מה קורה פה

יוראי להב-הרצנו:       בעיניי, חבר הכנסת פוגל, זו פשוט פארסה

יוראי להב-הרצנו:  לא יכול להיות שציבור הולך וגדל של ישראלים מרגישים פראיירים, שהם תורמים ומשלמים ועושים למען המדינה, ומרגישים שהממשלה הזאת רומסת אותם, כי אפשר, כי יש רוב

יוראי להב-הרצנו:  כשיש רוב אז כל היתר לא רלוונטי

יוראי להב-הרצנו:  אגב, זה בדיוק המשך של אותה תחושה מההפיכה המשטרית

יוראי להב-הרצנו:  יש לנו 61 – יושבת פה חברת כנסת שכל הזמן אומרת: "באנו למשול, יש לנו 61"

טלי גוטליב: 64, תקשיב לכל הפרטים

טלי גוטליב:  באנו למשול, כי יש לנו 64 מנדטים

טלי גוטליב:  לא להיצמד לטקסט

יוראי להב-הרצנו: אין לי טקסט

יוראי להב-הרצנו:  את יודעת, חברת הכנסת גוטליב

יוראי להב-הרצנו:  דמוקרטיה היא לא רק שלטון הרוב, היא גם הגנה על זכויות המיעוט

טלי גוטליב: דמוקרטיה היא לא עריצות המיעוט

טלי גוטליב:  עריצות המיעוט

טלי גוטליב:  אנחנו מגינים על זכויות המיעוט אבל אתם עריצי המיעוט

אוריאל בוסו: תודה, יש לו עשר שניות

יוראי להב-הרצנו: לפיכך, חבריי חברי הכנסת, 120 המיליונים שיופקו מקרן הארנונה, שאתם מקימים עכשיו, לא יפתרו את משבר הדיור

יוראי להב-הרצנו:  מחולקים 14 מיליארד שקלים של כספים קואליציוניים

יוראי להב-הרצנו:  עשו טובה, תורידו את הפארסה הזאת מהחקיקה של חוק ההסדרים, שזו חקיקה חפוזה, דורסנית

יוראי להב-הרצנו:  תביאו את זה בדרך המלך, נקיים דיון יחד עם ראשי הערים

יוראי להב-הרצנו:  שמעתי היום את ראש עיריית אילת זועק מדם ליבו שהעיר שלו הולכת לקרוס אם קרן הארנונה הזאת תעבור

יוראי להב-הרצנו:  אל תהיו אדישים לזעקה הזאת, אל תדרסו את המיעוט רק כי אתם יכולים, תודה רבה

אוריאל בוסו: תודה רבה לחבר הכנסת יוראי להב הרצנו

אוריאל בוסו:  חבר הכנסת איימן עודה – אינו נוכח; חבר הכנסת חמד עמר – אינו נוכח; חבר הכנסת מיכאל מרדכי ביטון – אינו נוכח; חברת הכנסת שרן מרים השכל – אינה נוכחת; חבר הכנסת גדי איזנקוט – אינו נוכח; חבר הכנסת גדעון סער – אינו נוכח; חבר הכנסת אלון שוסטר – אינו נוכח; חברת הכנסת נעמה לזימי – אינה נוכחת; חברת הכנסת יסמין פרידמן – אינה נוכחת; חברת הכנסת מטי צרפתי הרכבי – אינה נוכחת; חבר הכנסת ואליד אלהואשלה – אינו נוכח; חבר הכנסת דוד ביטן – אינו נוכח; חברת הכנסת מיכל שיר סגמן – אינה נוכחת; חבר הכנסת עמית הלוי – אינו נוכח; חבר הכנסת יבגני סובה – אינו נוכח; חבר הכנסת ואליד טאהא – אינו נוכח; חבר הכנסת משה שמעון רוט – אינו נוכח; חבר הכנסת סימון דוידסון – אינו נוכח; חבר הכנסת, השר שלמה קרעי – אינו נוכח; חברת הכנסת קארין אלהרר – אינה נוכחת; חבר הכנסת דני דנון – אינו נוכח; חבר הכנסת דן אילוז – אינו נוכח; חבר הכנסת ישראל אייכלר – אינו נוכח; חבר הכנסת אבי מעוז – אינו נוכח; חברת הכנסת טלי גוטליב – מוותרת; חבר הכנסת אריאל קלנר – אינו נוכח; חברת הכנסת אימאן ח'טיב יאסין – אינה נוכחת; חברת הכנסת טטיאנה מזרסקי – אינה נוכחת; חבר הכנסת יצחק פינדרוס – אינו נוכח; חבר הכנסת רם בן ברק – אינו נוכח

אוריאל בוסו:  חבר הכנסת משה טור פז, בבקשה

משה טור פז: אדוני היושב-ראש, כנסת נכבדה

אוריאל בוסו: אפשר בבקשה לבקש מוועדת הכספים?      

משה טור פז: עד שחברת הכנסת בראשי תביא את מי שצריך אני מקדיש לך ולטלי גוטליב המשך מקודם

משה טור פז:  תראו, חס וחלילה, אני חושב שאי-אפשר לחשוד בי בשנאת חרדים וגם לא בדיבור דברים ריקים

טלי גוטליב: בכלל בשנאת אף אדם

משה טור פז: חלילה

משה טור פז:  בואו נדבר שנייה

משה טור פז:  מתוך 13

משה טור פז: 5, 13

משה טור פז: 6 מיליארד שקלים כספים קואליציוניים – שזה סכום לא קטן – בערך רבע בלבד מוקדש לציבור החרדי

משה טור פז:  אמרת את זה נכון, אדוני היושב-ראש

משה טור פז:  חלק מהכסף הזה הולך לאברכים, לא נדבר עליו

משה טור פז:  בואו נדבר שנייה על הכסף שמוקדש לחינוך חרדי

משה טור פז:  יש אמרה ידועה שחצי אמת גרועה משקר

משה טור פז:  חצי האמת, חשוב לומר, היא שהכספים לחינוך החרדי נשחקו במשך הזמן לעומת ההסכמים

משה טור פז:  מהם ההסכמים? מוסדות הפטור, שאמורים לקבל 55%, מקבלים מחצית מזה; מוסדות המוכר שאינו רשמי, שאמורים לקבל 75%, מקבלים קצת יותר ממחצית מזה; מעיין החינוך התורני, בני יוסף והחינוך העצמאי, לא מקבלים 100%, והם אמורים לקבל

משה טור פז:  לזה נועד הכסף הזה

משה טור פז:      עד כאן בסדר, אלא מה? כאן אני אוחז בדברים שהבאתי גם קודם: אין זכויות בלי חובות

משה טור פז:  יש הנחת עבודה שבחינוך העצמאי ובמעיין החינוך התורני מקבלים 100% תקצוב ונותנים 100% ליבה

משה טור פז:  לגבי הבנות החרדיות זה בדרך כלל נכון; לגבי הבנים החרדים זה לא נכון

משה טור פז:  עכשיו, יש הבדל, בחלק מתלמודי התורה, בבני יוסף של ש"ס, אכן לומדים קרוב ל-100%, אבל גם לא 100%, את זה צריך לתקן; בתלמודי התורה שיושבים בחינוך העצמאי, בין אם של גור ובין של אחרים – במשך השנים גם הסתננו לשם כמה נוספים – לומדים רחוק מ-100% ליבה

משה טור פז:  לכן הדרישה להוסיף תקציב לתלמודי התורה האלה, שהם שליש מהרשתות האלה, היא טענה לא נכונה ולא מוצדקת

משה טור פז:  שוב, ייתנו – יקבלו, אמר פה פעם מישהו שהיום הוא גם ראש ממשלה

משה טור פז:  תן 100% ליבה כמו שצריך; תן לילדים שלך כלים לחיים, ותקבל 100%

משה טור פז:  גם במוכר שאינו רשמי ובמוסדות הפטור עליית התקציב כרגע לא מגובה בשום דרך – ואת זה אומרים לי גם בחינוך וגם באוצר – בדרישה להוראת לימודי ליבה כנדרש

טלי גוטליב: למה להכריח אותם?     

משה טור פז: יש פה כסף מבוזבז

משה טור פז:  לתת 1

משה טור פז: 5 מיליארד שקלים כשאתה לא מקבל שום תמורה – – –     

טלי גוטליב: – – –      

משה טור פז: חברת הכנסת גוטליב

משה טור פז:  זה לא – – –     

טלי גוטליב: אבל אדוני, למה להכריח אותם? למה להכריח אותם?     

משה טור פז: אני לא מכריח אותם, זאת בדיוק הנקודה

טלי גוטליב: למה לימודי הליבה הם התנאי? אני חייבת להבין

טלי גוטליב:  מקימים דורות שלמים גם בלי לימודי ליבה

משה טור פז: בסוף אנחנו כולנו מאמינים – – –     

טלי גוטליב: דרך אגב, למדתי לימודי ליבה, וזה לא הפך אותי – – –     

משה טור פז: זה לא אומר כלום, טלי, את יודעת

משה טור פז:  גם פינדרוס לא למד לימודי ליבה, ועדיין הוא הגיע להיות פינדרוס

משה טור פז:  זה לא אומר שום דבר

טלי גוטליב: בדיוק

טלי גוטליב:  מה זה אומר?      

משה טור פז: בסוף, מי שאין לו יסודות, בעיקר של אנגלית, אבל גם מתמטיקה, גם מדעים, גם דרך חשיבה מסוימת מגיל צעיר, הוא נכה בשוק העבודה הישראלי ובשוק העולמי

משה טור פז:  מה לעשות? אלה הנתונים, והם תקפים גם למי שלומד גמרא 12 שעות ביום

טלי גוטליב: אני חייבת להגיד לך שיש לי 100 בבגרות חמש יחידות באנגלית, ואני מדברת גרוע

טלי גוטליב:  לא שמעת גרועה ממני

טלי גוטליב:  מה זה אומר? מה זה אומר?     

משה טור פז: אין מביאים ראיה מטלי גוטליב

מירב בן ארי: יש לך בשביל זה תקציב

אוריאל בוסו: חברת הכנסת גוטליב, הוא צריך לסיים והוא צריך לסכם

משה טור פז: טלי, אין מביאים ראייה מטלי גוטליב

משה טור פז:  בסדר, את הגעת לאן שהגעת, אבל מה לעשות, יש חצי מיליון תלמידים חרדים בישראל

משה טור פז:  אם אנחנו לא נשקיע – כן, צריך להשקיע את הכסף הזה

משה טור פז:  היום התפרסם שגם ממשלת בנט-לפיד רצתה להשקיע יותר כסף בחינוך החרדי, אבל, וזה אבל גדול, אם אתה לא דורש תמורה, אם אתה לא בודק – אתם יודעים, ישראל הידרדרה מהמקום הראשון במבחנים הבין-לאומיים בשנות השישים למקום ה-40 ומשהו בשנות האלפיים

משה טור פז:  הסטטיסטיקה המחרידה הזו לא כוללת את התלמידים החרדים

משה טור פז:  כשהתלמידים החרדים היו 1%–2% – לא נורא; כשהם 14% מהתלמידים, כשהם 25% מתלמידי בכיתות א', זה נורא ואיום

משה טור פז:  כי מה שאתה לא מודד אתה לא יודע

משה טור פז:  כולנו יודעים את האמת

משה טור פז:  בכל מדד שבודקים, מצב לימודי הליבה בחינוך הממלכתי מידרדר – למעט במוסדות הממ"ח, הממלכתי החרדי

אוריאל בוסו: תודה, תודה, נא לסיים

משה טור פז: לכן הכסף הזה נדרש היום, על מנת לשדרג ולתת כלים לתלמידים האלה

משה טור פז:  זה לא משנה כלום באורחות חייהם, זה לא פוגע בהשקפת עולמם, זה נועד לאפשר להם להיות חלק מהחברה הישראלית

משה טור פז:  על זה אנחנו מצירים

אוריאל בוסו: תודה

אוריאל בוסו:  תודה רבה

משה טור פז: זה לא רק כסף מבוזבז, הוא גם גורם נזק, תודה

אוריאל בוסו: תודה, אני רק אשאל: במילה אחת – כן או לא – אתה מכחיש את הידיעה של מיכאל שמש הערב מההסכמים טרם ההצבעה על תקציב המדינה?      

משה טור פז: לא

אוריאל בוסו: לא מכחיש, אוקיי

אוריאל בוסו:  הינה, לפחות קיבלנו הסכמה על הידיעה של מיכאל שמש בדבר ההסכמים לפני ההצבעה על התקציב בממשלת בנט לפיד

אוריאל בוסו:  מיליארד שקל לחרדים, לכל הצדקנים

אוריאל בוסו:       חבר הכנסת יעקב אשר – אינו נוכח; חבר הכנסת מתן כהנא – אינו נוכח; חבר הכנסת עידן רול – אינו נוכח; חברת הכנסת יוליה מלינובסקי – אינה נוכחת; חבר הכנסת יאסר חוג'יראת – אינו נוכח; חבר הכנסת חילי טרופר – אינו נוכח; חברת הכנסת מרב מיכאלי – אינה נוכחת; חבר הכנסת עודד פורר – אינו נוכח; חבר הכנסת ינון אזולאי – אינו נוכח; חבר הכנסת מנסור עבאס – אינו נוכח; חבר הכנסת ניסים ואטורי – אינו נוכח

אוריאל בוסו:  אם כך, יעלה ויסכם השר עמיחי אליהו, שר המורשת

עמיחי אליהו: אדוני היושב-ראש, חבריי חברי הכנסת

עמיחי אליהו:  אשמח שיהיה שקט

עמיחי אליהו:  חבריי חברי הכנסת, אני רוצה לומר משהו בתחום ההצבעה, תחום בריאות הנפש

עמיחי אליהו:  לפני כמעט שנתיים עשינו כנס מאוד חשוב בתחום הזה של בריאות הנפש, ואני באמת חושב שמדינת ישראל חייבת לשים תשומת לב מאוד גדולה לנושא

עמיחי אליהו:  אין מה לעשות, זה נושא שהוא בדמנו ממש

עמיחי אליהו:  אמר לנו פרופ' שטראוס מבית חולים מעייני הישועה שהנושא הזה – חלק גדול מהאנשים שמתמודדים עם מורכבות נפשית אצלו בבית החולים עברו למרבה הצער פגיעה מינית

עמיחי אליהו:  ואני רוצה דווקא בנקודה הזו, חבריי חברי הכנסת, אדוני היושב-ראש, לבוא ולדבר על משהו שהיה בשבוע שעבר במקום קדוש, במקום חשוב, בהילולת רבי שמעון בר יוחאי במירון

עמיחי אליהו:  למרבה הצער, למרות הבקשות של רבים מהמתפללים הגיע לשם עבריין מין מורשע, אליעזר ברלנד, ועשה איזה קומבינה להדליק את המדורה במקום הקדוש הזה

עמיחי אליהו:  ואני אומר לכם, חבריי חברי הכנסת: זה דבר שמוטל עלינו

עמיחי אליהו:  המסר שיוצא מהדלקה כזו, שמדליק אדם שמתיימר להיות רב, אדם שמציג את עצמו כסמכות רוחנית, אשר פגע בנשים, פגע בילדים, פגע בילדות – כשהוא מדליק ברבי שמעון בל"ג בעומר בתקציב של המדינה, כשהוא מדליק מדורה, הדלקה רשמית שמכבדת אותו, זה מסר נורא ואיום שאנחנו משדרים לציבור, לנפגעים ונפגעות

עמיחי אליהו:  תורת ישראל אומרת על אונס: "כי כאשר יקום איש על רעהו ורצחו נפש כן הדבר הזה"

עמיחי אליהו:  וזה באחריות של כולנו לעשות את הדברים בצורה אחראית יותר, ייצוגית יותר

עמיחי אליהו:  תודה רבה לכם

אוריאל בוסו: תודה רבה לשר עמיחי אליהו

אוריאל בוסו:       אם כן, רבותיי חברי הכנסת, נעבור להצבעה על הצעת חוק טיפול בחולי נפש – כפי שאמרתי, מתמודדי נפש – (תיקון מס' 12) (הוראות לעניין מינוי חברים לוועדות), התשפ"ג–2023

אוריאל בוסו:  חברי הכנסת, אנא תפסו את מקומותיכם

אוריאל בוסו:  נעבור להצבעה

אוריאל בוסו:  ההצבעה תהיה אלקטרונית, כמובן – הצבעה

אוריאל בוסו:  ירוק – בעד, אדום – נגד

אוריאל בוסו:  חברת הכנסת יפעת שאשא, שחררו אתכם?     

אוריאל בוסו: בעד ההצעה להעביר את הצעת החוק לוועדה – 24 

אוריאל בוסו: נמנעים – אין  

אוריאל בוסו: אם כך, רבותיי חברי הכנסת, להלן תוצאות ההצבעה: 24 בעד, אין מתנגדים, אין נמנעים

אוריאל בוסו:  אני קובע שהצעת חוק טיפול בחולי נפש (הוראות לעניין מינוי חברים לוועדות), התקבלה בקריאה הראשונה ותעבור להכנתה לקריאה השנייה והשלישית בוועדת הבריאות

אוריאל בוסו: [מס' מ/1607; דברי הכנסת, חוברת כ"א, ישיבה 62; נספחות

אוריאל בוסו: ] 

אוריאל בוסו: נעבור לנושא הבא בסדר-היום – הצעת חוק מטעם הממשלה בקריאה השנייה והשלישית, הצעת חוק העונשין (תיקון מס' 133 – הוראת שעה) (תיקון מס' 2)

אוריאל בוסו:  יעלה ויבוא חבר הכנסת שמחה רוטמן, יושב-ראש ועדת החוקה, חוק ומשפט, בבקשה

חוק ומשפט): תודה רבה

חוק ומשפט):  אדוני היושב-ראש, רבותיי, חבריי חברי הכנסת

אוריאל בוסו: אתה לא מוגבל בזמן

חוק ומשפט): לא מוגבל בזמן, אבל אני אגביל את עצמי בזמן בכל זאת, ואני אגיד לכם – אפתח דווקא במחמאה לאופוזיציה, שהעלתה את הצעת החוק הזאת ללא הסתייגויות וללא שיהוי, וגם לבועז, שעשה מאמצים גדולים כדי שזה יעלה בהקדם מתוך הבנה של המצוקה של הסנגורים ושל אנשים שממתינים לגזר דינם

חוק ומשפט):  זה חלק מהמאבק, אנחנו גם בוועדת החוקה מצליחים לעשות קואליציה ואופוזיציה לטובת קיצור הזמנים ועינוי הדין של מתנהלים בבתי המשפט

חוק ומשפט):  בנושא הזה הגענו להסכמות רחבות, ובימים כאלו גם על זה צריך לומר תודה

חוק ומשפט):      בשם ועדת החוקה, חוק ומשפט אני מתכבד להביא בפניכם את הצעת חוק העונשין (תיקון מס' 133 – הוראת שעה) (תיקון מס' 2), התשפ"ג–2023

חוק ומשפט):  הצעת החוק הזאת נועדה לייצר הארכה נוספת של הוראת השעה

חוק ומשפט):  לפני כחמש שנים במסגרת התיקון נקבע שתקופת המאסר המרבית שניתן יהיה לשאת בעבודות שירות תוארך משישה חודשים לתשעה חודשים

חוק ומשפט):  ההארכה הזו של עבודות השירות נועדה להביא לצמצום השימוש במאסרים קצרים במקרים שבהם המאסר איננו הכרחי בשל מסוכנות הנאשם

חוק ומשפט):  זוהי אחת מהמלצות הוועדה הציבורית לבחינת מדיניות הענישה והטיפול בעבריינים, בראשותה של השופטת דורנר

חוק ומשפט):      במטרה להביא לשיקום עוד נקבע בהוראת השעה שלכל נאשם אשר נגזרו עליו מעל שישה חודשי עבודות שירות תיקבע תוכנית ליווי ושיקום על ידי קצין מבחן, וגם מנגנון לקיצור מסוים של התקופה לנאשמים שנגזרו עליהם מעל שישה חודשים

חוק ומשפט):  מדובר היה בהתחלה בהוראת שעה לשנתיים

חוק ומשפט):  במהלך התקופה נערך מחקר מלווה, אבל גם בגלל הקורונה וגם בגלל שהמידע היה חסר, נדרשה תקופת זמן נוספת

חוק ומשפט):       המידע שנאסף במסגרת התקופה של הוראת השעה – – –     

מירב בן ארי: תסגרו את המליאה לרבע שעה – – – את ועדת הכספים, תביא את הח"כים לפה

בועז טופורובסקי: אבל הח"כים חזרו – – – חזרו

מירב בן ארי: הינה – – –     

אופיר כץ: לא, לא

בועז טופורובסקי: אז בוא ונקרא להם

אוריאל בוסו: לא תהיה הצבעה – הם לא ידעו

קריאה: למה לפרסם – – –     

מירב בן ארי: – – –     

אוריאל בוסו: צודקת

אוריאל בוסו:  חברת הכנסת – – – הם לא ידעו

אוריאל בוסו:  הם חשבו שממשיכים, כי הם לא ידעו שתכף הצבעה

חוק ומשפט): אין בעיה

חוק ומשפט):  מטופל, מטופל

מירב בן ארי: זה לא משנה

מירב בן ארי:  אנחנו באנו בטוב

מירב בן ארי:      תמשיך, הם יחזרו

חוק ומשפט): בסדר גמור

חוק ומשפט):  הם רוצים לחזור להצביע

חוק ומשפט):  בסדר גמור

חוק ומשפט):  אין שום בעיה

חוק ומשפט):      אחד החששות המרכזיים היה שהתקופות בעצם יוארכו ולא נביא לצמצום, אלא להפך, נביא למה שנקרא הרחבת הרשת, ונייצר יותר קבוצות של עונשים

חוק ומשפט):  בדיונים שהתקיימו בוועדת החוקה התגבש תיקון נוסף להוראת השעה, אז הארכנו את הוראת השעה לתקופת זמן נוספת כדי לקבל יותר מידע

חוק ומשפט):  התגבש התיקון, וגם אפשרנו לייצר קיצור גם לתקופות העונשים שמתחת לשישה חודשים ומעל שלושה חודשים, וכך בעצם במחקר, שייעשה בשירות בתי הסוהר וייבדק, תהיה לנו היכולת לדעת אם התקופה הזאת של עבודות השירות והיכולת לקצר את התקופה בצירוף הליווי והשיקום או לקצר את התקופה בלי הליווי והשיקום, אם הם מביאים לכך שיותר אנשים מסיימים את עבודות השירות שלהם במועד, אם אנחנו לא מביאים למצב שבו אנחנו מענישים אדם; נותנים לו גם את עבודות השירות – ביקשו ממני לחכות לדובר הבא, בסדר גמור, וגם לחבר'ה שיחזרו מוועדת הכספים

חוק ומשפט):  לא?     

מירב בן ארי: שמחה, תמשיך עד שתראה את שרן בלבד

חוק ומשפט): בסדר גמור, רבותיי

חוק ומשפט):  בלי לחץ

חוק ומשפט):  אין שום בעיה

חוק ומשפט):  הכול בסדר, בנחת

חוק ומשפט):  לכן יצרנו את התיקון הזה

חוק ומשפט):  התיקון הזה בא בהסכמה, כמו שאמרנו – קואליציה ואופוזיציה, כי כולם הבינו את הצורך

חוק ומשפט):      אני רוצה להגיד לאנשים שפחות מכירים את הסיטואציה – בעצם נוצר מצב שבו לאנשים שקיבלו עונש מאסר קצר היה לפעמים עדיף לבקש מאסר ולא לבקש עבודות שירות בגלל כל מיני שיטות חישוב העונש והשחרור המינהלי וניכוי השליש וקיצור מאסרים קצרים

חוק ומשפט):  כל הליווי של הדבר הזה יצר סיטואציה שבה אנחנו בעצם דחפנו אנשים להיכנס לכלא, שזה כמובן בדרך הטבע פחות משקם

חוק ומשפט):  בתקופות מאסר קצרות גם אי-אפשר לייצר את תהליך השיקום בין כותלי הכלא

חוק ומשפט):  דחפנו אותם ללכת לכלא במקום ללכת לעבודות שירות, שמלבד הערך החשוב של הענישה יש להן, כמובן, גם ערך – הן מרגילות אנשים להיכנס לאיזושהי מסגרת, הן משלבות אותם בקהילה

חוק ומשפט):  לאלו שאין מהם מסוכנות, בהרבה מאוד מקרים זו דווקא סיטואציה יותר טובה, וזה בעצם חלק ממה שהיה בהמלצות ועדת דורנר המקוריות

חוק ומשפט):  בהמלצות ועדת דורנר המקוריות הייתה הדרישה לתקופת הקיצור, בהתחלה עשו אותה חלקית, ולכן עכשיו אנחנו בעצם אפילו טיפה יותר קרובים להמלצות המקוריות

חוק ומשפט):      מאחר שלידיעתי לא הוגשו הסתייגויות להצעת החוק, אני אבקש מחברי הכנסת – לא לדחות את ההסתייגויות, כי לא הוגשו, אבל להצביע בעד הצעת החוק

חוק ומשפט):       אני רוצה לומר, אחרי שדיברנו על הצעת החוק הזאת ובירכנו על שיתוף הפעולה של הקואליציה והאופוזיציה, שהביא גם לכך שהצעת החוק הזאת עולה היום ולא נדחית עוד – בתקופה שמ-15 בפברואר, שבה למעשה פקעה הוראת השעה הקודמת עד עכשיו, המועד של ההארכה, אנחנו היינו בסיטואציה שהרבה מאוד פסקי דין והסדרי טיעון ישבו וחיכו, הרבה מאוד סנגורים ביקשו מבית המשפט לדחות את המועד למתן גזר הדין, כדי שאנשים לא יקבלו פסקי דין שיחייבו אותם במאסר בפועל, כי אי-אפשר לגזור עליהם תקופות ארוכות יותר משישה חודשים

חוק ומשפט):  ולכן פעלנו גם בוועדה וגם במליאה להעביר את הצעת החוק הזאת כמה שיותר מהר ללא עיכובים, ואני שמח שעמדנו במשימה הזאת

חוק ומשפט):       אני רואה שהגיעו אנשים מוועדת הכספים – מירב, ראיתי שהגיעו אנשים מוועדת הכספים

מירב בן ארי: אנחנו מחכים לשרן ויפעת

חוק ומשפט): לא, כי ראיתי שעלתה היועצת המשפטית

חוק ומשפט):  הן בטוח רוצות לבוא להצביע? יכול להיות שהן לא רוצות לבוא להצביע

אוריאל בוסו: מזכיר הכנסת אומר שכבר הרבה זמן יש הפסקה בוועדת הכספים

אוריאל בוסו:      אז אני מבקש, חבר הכנסת – הם לא רוצים לבוא

אוריאל בוסו:  רבותיי, תודה רבה

חוק ומשפט): אז אני, כאמור, חוזר על בקשתי לתמוך בהצעת החוק ולהצביע בעדה

חוק ומשפט):  תודה רבה

אוריאל בוסו: תודה רבה

אוריאל בוסו:       אם כך, רבותיי חברי הכנסת, אנחנו נעבור להצבעה בקריאה השנייה והשלישית

קריאה: בעד

אוריאל בוסו: את בטוחה שבעד הסתייגויות?     

מירב בן ארי: אין לנו הסתייגויות

אוריאל בוסו: אני צריך להקריא על פי התקנון

אוריאל בוסו:  להצעת החוק הוגשו הסתייגויות: קבוצת סיעת יש עתיד – חברי הכנסת יאיר לפיד, אורנה ברביבאי, מאיר כהן, קארין אלהרר, מירב כהן, אלעזר שטרן, מיקי לוי, מירב בן ארי, רם בן ברק, יואב סגלוביץ', בועז טופורובסקי, מיכל שיר סגמן, עידן רול, יוראי להב הרצנו, ולדימיר בליאק, רון כץ, מטי צרפתי הרכבי, טטיאנה מזרסקי, יסמין פרידמן, דבי ביטון, משה טור פז, סימון דוידסון, נאור שירי ושלי טל מירון

אוריאל בוסו:  מה זה כל הגודל הזה? אולי לפי הסקרים יהיו פחות שמות בפעם אחרת? קבוצת סיעת המחנה הממלכתי – חברי הכנסת בנימין גנץ, גדעון סער, גדי איזנקוט, פנינה תמנו, יפעת שאשא ביטון, חילי טרופר, זאב אלקין, מיכאל מרדכי ביטון, מתן כהנא, אורית פרקש הכהן, שרן מרים השכל ואלון שוסטר; קבוצת סיעת ישראל ביתנו – חברי הכנסת אביגדור ליברמן, עודד פורר, יבגני סובה, שרון ניר, יוליה מלינובסקי וחמד עמאר; קבוצת סיעת חד"ש-תע"ל – חברי הכנסת איימן עודה, אחמד טיבי, עאידה תומא סלימאן, עופר כסיף ויוסף עטאונה; קבוצת סיעת רע"מ – חברי הכנסת מנסור עבאס, ווליד טאהא, ואליד אלהואשלה, אימאן ח'טיב יאסין ויאסר חוג'יראת; קבוצת סיעת העבודה – חברי הכנסת מרב מיכאלי, נעמה לזימי, גלעד קריב ואפרת רייטן מרום

אוריאל בוסו:  האם אתם מסירים את ההסתייגויות?      

יפעת שאשא ביטון: לא, לא

מירב בן ארי: כן, אנחנו מסירים

יפעת שאשא ביטון: – – – גם את המחנה הממלכתי? זה הסיכום?     

מירב בן ארי: כן, אנחנו מייצגים – – –     

אוריאל בוסו: הם ביחד

אוריאל בוסו:       טוב, מאחר שכל ההסתייגויות הוסרו, אנחנו נצביע על סעיפים 1 ו-2 כנוסח הוועדה ועל לוח התיקונים

אוריאל בוסו:  חברי הכנסת, אנחנו מצביעים על סעיפים 1 ו-2 כנוסח הוועדה ועל לוח התיקונים

אוריאל בוסו:  הצבעה

אוריאל בוסו: בעד סעיפים 1–2 – 26 

אוריאל בוסו: נמנעים – אין  

אוריאל בוסו: 26 בעד, אין מתנגדים, אין נמנעים

אוריאל בוסו:  אני קובע שהצעת חוק העונשין (תיקון מס' 133 – הוראת שעה) (תיקון מס' 2), התקבלה בקריאה השנייה

אוריאל בוסו:       נעבור לקריאה שלישית

אוריאל בוסו:  חברי הכנסת, הצבעה על נוסח הוועדה, כמובן

אוריאל בוסו: בעד החוק – 25 

אוריאל בוסו: נמנעים – אין 

אוריאל בוסו: 25 בעד – מי הסיר את הצבעתו? 25 בעד, אין מתנגדים, אין נמנעים

אוריאל בוסו:  אני קובע שהצעת חוק העונשין (תיקון מס' 133 – הוראת שעה) (תיקון מס' 2), התשפ"ג–2023, התקבלה בקריאה השנייה והשלישית, ותיכנס לספר החוקים של מדינת ישראל

אוריאל בוסו:       יושב-ראש הוועדה רוצה לומר כמה מילים, בבקשה

בועז טופורובסקי: רק שלא יכנסו את ועדת הכספים

חוק ומשפט): תודה רבה, אדוני היושב-ראש

חוק ומשפט):  חבריי חברי הכנסת, רציתי להודות כמובן לצוות הוועדה, לייעוץ המשפטי, לחברי הוועדה – קואליציה, אופוזיציה – לשר המשפטים ולשר לביטחון הפנים, כולם התגייסו כדי לאשר את הדברים ואת השינויים שנעשו בוועדה

חוק ומשפט):  וכמו שאמרתי קודם – גם לחברי האופוזיציה, שמשכו את ההסתייגויות כדי שהנושא החשוב הזה יעלה לסדר-היום היום – תודה רבה לכולם

אוריאל בוסו: תודה רבה

אוריאל בוסו: [מ/1517; דברי הכנסת, חוב' ל', ישיבה 138; נספחות

אוריאל בוסו: ] 

אוריאל בוסו: אם כך, חברי הכנסת, נעבור לנושא הבא בסדר-היום – הצעת חוק מיסוי מקרקעין (שבח ורכישה) (תיקון מס' 99), התשפ"ג–2023

אוריאל בוסו:  יציג חבר הכנסת ינון אזולאי, ממלא מקום יושב-ראש ועדת הכספים

אוריאל בוסו:  תציג את החוק, בבקשה

אוריאל בוסו:  חבר ועדת הכספים, הרבה יותר מממלא מקום

קריאה: – – –     

אוריאל בוסו: לא, כרגע אין ועדה, זו הצגה ותכף הצבעה

ינון אזולאי: אדוני היושב-ראש, חבריי חברי הכנסת, כבוד השר, אני מתכבד להביא בפני הכנסת לקריאה שנייה ולקריאה שלישית את הצעת חוק מיסוי מקרקעין (שבח ורכישה) (תיקון מס' 99), התשפ"ג–2023

ינון אזולאי:  מדובר בהצעת חוק ממשלתית שאושרה בקריאה ראשונה בכנסת העשרים-וארבע

ינון אזולאי:  ועדת הכספים דנה בה והכינה אותה לקראת הקריאה השנייה והשלישית, והיא הונחה על שולחן הכנסת ביום 4 ביולי 2022

ינון אזולאי:  עם זאת, בטרם הצעת החוק התקבלה בקריאה שנייה ושלישית, הכנסת העשרים-וארבע התפזרה, ביום 14 בפברואר 2023, וטוב שכך

ינון אזולאי:  הכנסת העשרים-וחמש החליטה להחיל על הצעת החוק דין רציפות

ינון אזולאי:       בהצעת החוק מוצע להאריך את הטבות המס שנקבעו לגבי יזמים ובעלי דירות המתקשרים בפרויקטים בהתאם להוראות תמ"א 38

ינון אזולאי:  מדובר בהטבות מס משני סוגים: הראשון, פטור ממס במכירת זכות במקרקעין שהתמורה המשתלמת בעדה מושפעת מזכויות לפי תמ"א 38, ובמכירת זכות במקרקעין בעסקאות שנועדו להריסה והקמה מחדש לפי תמ"א 38; בנוסף, מס ערך מוסף בשיעור אפס על שירותי בנייה שניתנו בתמורה למכירת זכות במקרקעין, שנקבע לגביה פטור ממס, כאמור

ינון אזולאי:  הטבות המס האמורות פקעו בתום שנת 2021, אולם כפי שהבהירו נציגי רשות המיסים בוועדה, בפועל רשות המיסים המשיכה להחיל אותן במהלך שנת 2022, ולכן מוצע להחיל אותן באופן רטרואקטיבי החל מ-1 בינואר 2022

ינון אזולאי:       בנוסחה המקורי של הצעת החוק כפי שהובאה בקריאה ראשונה, ביקשה הממשלה להאריך את תוקפן של הטבות המס כך שיחולו בשנת 2022 בלבד; עם זאת, חברי הוועדה סברו כי יש להתאים את משך התקופה שבה יינתנו ההטבות בהתאם להחלטה שניתנה על ידי המועצה הארצית לתכנון ובנייה, כך שיחולו עד ליום 18 במאי 2026, וזה דבר מבורך

ינון אזולאי:      מדובר בהטבות מס משמעותיות ליזמים ובעלי דירות המתקשרים ביניהם בפרויקטים לחיזוק מבנים מפני רעידות אדמה בהתאם להוראות התוכנית תמ"א 38, שנודעת להן גם חשיבות ציבורית רבה

ינון אזולאי:  לאור האמור, אבקשכם לאשר את הצעת החוק בקריאה השנייה ובקריאה השלישית

ינון אזולאי:  להצעת החוק הוגשו הסתייגויות ובקשות רשות דיבור

ינון אזולאי:  אבקש להסיר את ההסתייגויות

ינון אזולאי:  בהזדמנות זו אני מבקש להודות ליושב-ראש הוועדה חבר הכנסת הרב גפני, שביקש ממני להציג את החוק, וכמובן להודות ללשכה המשפטית של הוועדה, היועצת המשפטית שלומית ארליך, וכן הנהלת הוועדה וכל חברי הוועדה

ינון אזולאי:  חברי הכנסת, אבקש מכם לתמוך בהצעת החוק ולדחות את כל ההסתייגויות, להסיר אותן

ינון אזולאי:  תודה רבה

אוריאל בוסו: תודה רבה לחבר הכנסת ינון אזולאי

אוריאל בוסו:  אם כך, רבותיי חברי הכנסת, להצעת החוק הזו הוגשו הסתייגויות של קבוצת סיעת יש עתיד – חברי הכנסת יאיר לפיד, אורנה ברביבאי, מאיר כהן, קארין אלהרר, מירב כהן, אלעזר שטרן, מיקי לוי, מירב בן ארי, רם בן ברק, יואב סגלוביץ', בועז טופורובסקי, מיכל שיר סגמן, עידן רול, יוראי להב הרצנו, ולדימיר בליאק, רון כץ, מטי צרפתי הרכבי, טטיאנה מזרסקי, יסמין פרידמן, דבי ביטון, משה טור פז, סימון דוידסון, נאור שירי ושלי טל מירון; קבוצת סיעת המחנה הממלכתי – חברי הכנסת בנימין גנץ, גדעון סער, גדי איזנקוט, פנינה תמנו, יפעת שאשא ביטון, חילי טרופר, זאב אלקין, מיכאל מרדכי ביטון, מתן כהנא, אורית פרקש הכהן, שרן מרים השכל ואלון שוסטר; קבוצת סיעת ישראל ביתנו – חברי הכנסת אביגדור ליברמן, עודד פורר, יבגני סובה, שרון ניר, יוליה מלינובסקי וחמד עמאר; קבוצת סיעת רע"מ – חברי הכנסת מנסור עבאס, ווליד טאהא, ואליד אלהואשלה, אימאן ח'טיב יאסין ויאסר חוג'יראת; קבוצת סיעת העבודה – חברי הכנסת מרב מיכאלי, נעמה לזימי, גלעד קריב ואפרת רייטן מרום

אוריאל בוסו:  להצעת החוק הזו הוגשו הסתייגויות

אוריאל בוסו:  האם אתם מסירים, חברת הכנסת מירב בן ארי?     

מירב בן ארי: אנחנו מושכים את ההסתייגויות של האופוזיציה

אוריאל בוסו: מסירים את ההסתייגויות

אוריאל בוסו:       חברי הכנסת, מאחר שאין הסתייגויות לסעיף 1 וכמובן גם לשאר הסעיפים – חברי הכנסת, תפסו את מקומותיכם – נעבור להצבעה על סעיפים 1, 2 ו-3, כנוסח הוועדה, בקריאה השנייה

אוריאל בוסו:  הצבעה

אוריאל בוסו: בעד סעיפים 1–3 – 18 

אוריאל בוסו: נמנעים – אין 

אוריאל בוסו: 18 בעד, אין מתנגדים, אין נמנעים

אוריאל בוסו:  אני קובע שהצעת חוק מיסוי מקרקעין (שבח ורכישה) (תיקון מס' 99), התשפ"ג–2023, התקבלה בקריאה השנייה

אוריאל בוסו:      נעבור לקריאה השלישית – הצבעה

אוריאל בוסו:  ירוק בעד, אדום נגד

אוריאל בוסו: בעד החוק – 23 

אוריאל בוסו: נמנעים – אין 

אוריאל בוסו: 23 בעד, אין מתנגדים, אין נמנעים

אוריאל בוסו:  אני קובע שהצעת חוק מיסוי מקרקעין (שבח ורכישה) (תיקון מס' 99), התשפ"ג–2023, התקבלה בקריאה השלישית, ותיכנס לספר החוקים של מדינת ישראל

אוריאל בוסו:       אם כן, רבותיי חברי הכנסת, תם סדר-היום

אוריאל בוסו:  הישיבה הבאה תתקיים מחר, יום שלישי כ"ה באייר התשפ"ג, 16 במאי 2023, בשעה 16:00

אוריאל בוסו:  ישיבה זו נעולה